7.  ข้อมูลหลักทรัพย์และผู้ถือหุ้น

1.  

2.  

3.  

4.  

5.  

6.  

7.  1.  จำนวนทุนจดทะเบียน และทุนชำระแล้ว

บริษัทฯมีทุนจดทะเบียน 4,000,000,000 บาท เรียกชำระแล้ว 3,712,622,116 บาท
แบ่งเป็นหุ้นสามัญ 4,000,000,000 หุ้น มูลค่าหุ้นละ 1 บาท (ณ วันที่ 31 ธันวาคม 2556)

2.  ผู้ถือหุ้น

รายชื่อและสัดส่วนการถือหุ้นของผู้ถือหุ้น 10 รายแรก ปิดสมุดทะเบียน ณ วันที่ 27 ธันวาคม 2556

  ------ ----------------------------------------- --------------- ---------
  ลำดับ   รายชื่อ                                     จำนวนหุ้น         ร้อยละ

  1.     กลุ่มครอบครัวชินวัตร                           2,231,266,892   60.10

         1.1 นางสาวแพทองธาร ชินวัตร (1,081,022,107                   
         หุ้น)                                                       

         1.2 นางสาวพินทองทา ชินวัตร (1,046,147,107                    
         หุ้น)                                                       

         1.3 คุณหญิงพจมาน ดามาพงศ์ ( 104,097,678 หุ้น)                  

  2.     นายบรรณพจน์ ดามาพงศ์                        178,875,000     4.82

  3.     บริษัท ไทยเอ็นวีดีอาร์ จำกัด                     125,338,869     3.38

  4.     กองทุนเปิด บัวหลวงหุ้นระยะยาว                  76,106,000      2.05

  5.     AIA Company Limited-TIGER                 57,945,375      1.56

  6.     นายโสภณ มิตรพันธ์พานิชย์                       43,379,187      1.17

  7.     กองทุนสำรองเลี้ยงชีพ                          41,881,500      1.13
         พนักงานการไฟฟ้าฝ่ายผลิตแห่งประเทศไทย                           
         ซึ่งจดทะเบียนแล้ว โดยบลจ.บัวหลวง จำกัด                          

  8.     กองทุนเปิดบัวหลวงโครงสร้างพื้นฐานเพื่อการเลี้ยงชีพ   32,604,000      0.88

  9.     นางสาวยิ่งลักษณ์ ชินวัตรโดย บลจ.แอสเซทพลัส จำกัด  31,308,750      0.84

  10.    กองทุนเปิดบัวหลวงหุ้นระยะยาว 75/25             29,041,300      0.78

  11.    อื่นๆ                                       864,875,243     23.29

         รวม                                       3,712,622,116   100.00
  ------ ----------------------------------------- --------------- ---------

โครงสร้างการถือหุ้น

บริษัทฯ ไม่มีนโยบายเกี่ยวกับการถือหุ้นในลักษณะที่บริษัทสองบริษัท หรือมากกว่านั้นถือหุ้นซึ่งกันและกัน
เพื่อเกาะกลุ่มทางธุรกิจ หรือเพื่อสร้างโครงสร้างของกลุ่มบริษัท อาทิเช่น การถือหุ้นไขว้ (Cross
Holding) หรือการถือหุ้นแบบปิรามิด (Pyramid Holding)

3.  การออกหลักทรัพย์อื่น

    1.  หุ้นกู้

บริษัทฯ มีการออกหุ้นกู้ชนิดระบุชื่อผู้ถือ ประเภทไม่ด้อยสิทธิและ ไม่มีหลักประกันโดย ณ วันที่ 31
ธันวาคม 2556 บริษัทฯ มีภาระหนี้สินจากการออกและเสนอขายหุ้นกู้รวมทั้งสิ้น 3,400 ล้านบาท
โดยมีรายละเอียดดังนี้

[]

2.  ตั๋วแลกเงิน

ณ 31 ธันวาคม 2556 บริษัทฯ มีตั๋วแลกเงินที่เสนอขายในวงจำกัดต่อผู้ลงทุนสถาบัน หรือ
ผู้ลงทุนรายใหญ่ จำนวนเงินรวม 2,500 ล้านบาท เพิ่มขึ้น 1,050 ล้านบาท เมื่อเทียบกับยอด ณ
สิ้นปี 2555 โดยในปี 2556 บริษัทฯไถ่ถอนตั๋วแลกเงินที่ครบกำหนด จำนวน 3,400 ล้านบาท และ
บริษัทฯ ได้ออกตั๋วแลกเงิน และขายในวงจำกัด ต่อผู้ลงทุนสถาบัน หรือ ผู้ลงทุนรายใหญ่ จำนวน
4,450 ล้านบาท ระยะเวลา ตั้งแต่ 90 วัน ถึงสูงสุดไม่เกิน 270 วัน
อัตราดอกเบี้ยตามอัตราดอกเบี้ยในตลาดเงิน ณ ขณะนั้น

4.  นโยบายการจ่ายเงินปันผล

บริษัทฯ มีนโยบายที่จะจ่ายเงินปันผลให้แก่ผู้ถือหุ้นในอัตราไม่น้อยกว่าร้อยละ 40
ของกำไรสุทธิหลังหักภาษีเงินได้นิติบุคคล และจัดสรรไว้เป็นทุนสำรองตามกฎหมาย
ทั้งนี้การจ่ายเงินปันผลอาจมีการเปลี่ยนแปลงได้ ขึ้นอยู่ กับผลประกอบการ แผนการขยายธุรกิจ
สภาพคล่อง ความจำเป็น และความเหมาะสมอื่นๆในอนาคต
โดยให้อำนาจคณะกรรมการของบริษัทฯพิจารณา
และภายหลังจากนั้นจะต้องนำเสนอขออนุมัติต่อที่ประชุมผู้ถือหุ้น
เว้นแต่เป็นการจ่ายเงินปันผลระหว่างกาล
คณะกรรมการบริษัทมีอำนาจอนุมัติได้ตามข้อบังคับของบริษัท และเมื่อบริษัทฯได้จ่ายเงินปันผลแล้ว
ให้รายงานการจ่ายเงินปันผลดังกล่าวให้ที่ประชุมผู้ถือหุ้นทราบในการประชุมคราวต่อไป

การจ่ายเงินปันผลในปี 2556 บริษัทฯได้รับมติจากที่ประชุมผู้ถือหุ้นเมื่อวันที่ 23 เมษายน 2556
ให้จ่ายเงินปันผลจากกำไรสุทธิของปี 2555 ในอัตราหุ้นละ 0.787 คิดเป็นร้อยละ 51.78
ของกำไรสุทธิหลังหักภาษีเงินได้นิติบุคคลโดยจ่ายเป็นหุ้นสามัญบางส่วน และเงินสดบางส่วนดังนี้
1.จ่ายเงินปันผลบางส่วนเป็นหุ้นสามัญในอัตรา 8 หุ้นเดิมต่อ 1 หุ้นปันผล
อัตราการจ่ายเงินปันผลคิดคำนวณเป็นเงินเท่ากับ 0.625 บาทต่อหุ้น รวมเป็นมูลค่าเงินปันผล
412.30 ล้านบาท และ 2.จ่ายเงินปันผลบางส่วนเป็นเงินสดในอัตราหุ้นละ 0.162
บาทรวมเป็นเงินทั้งสิ้น 106.87 ล้านบาท

นโยบายการจ่ายเงินปันผลของบริษัทย่อย ใช้หลักเกณฑ์เดียวกับบริษัท

ข้อมูลการจ่ายเงินปันผลย้อนหลัง

  --------------------- ---------------- ---------------- ----------------
  ปี                     2556             2555             2554

  กำไรต่อหุ้นขั้นพื้นฐาน (บาท) 0.29             0.33             0.29

  เงินปันผลต่อหุ้น (บาท)     0.12             0.787*           0.65*

  ราคาตามบัญชีต่อหุ้น (บาท)  2.84             14.5**           13.32**

  ราคาพาร์ (บาท)         1                5                5
  --------------------- ---------------- ---------------- ----------------

หมายเหตุ :

  * เป็นอัตราที่ได้รับอนุมัติจากที่ประชุมผู้ถือหุ้นประจำปี 2555 และ 2556
  ซึ่งราคามูลค่าที่ตราไว้หุ้นละ 5 บาท ทั้งนี้ในระหว่างปี 2556
  ได้เปลี่ยนแปลงมูลค่าที่ตราไว้เป็นหุ้นละ 1 บาทตามมติที่ประชุมผู้ถือหุ้นประจำปี 2556

  ** เป็นอัตราที่คำนวณจากราคามูลค่าที่ตราไว้หุ้นละ 5 บาท ทั้งนี้ในระหว่างปี 2556
  ได้เปลี่ยนแปลงมูลค่าที่ตราไว้เป็นหุ้นละ 1 บาทตามมติที่ประชุมผู้ถือหุ้นประจำปี 2556

8.  โครงสร้างการจัดการ

8.  
9.  
10. 
11. 
12. 
13. 
14. 
15. 

4.  

5.  

6.  

7.  

8.  1.  นโยบายภาพรวม

โครงสร้างกรรมการบริษัทฯ ประกอบด้วย คณะกรรมการบริษัท และคณะกรรมการชุดย่อย 5 คณะ
ได้แก่

(1) คณะกรรมการบริหาร

(2) คณะกรรมการตรวจสอบ

(3) คณะกรรมการสรรหาและกำหนดค่าตอบแทน

(4) คณะกรรมการบรรษัทภิบาลและความรับผิดชอบต่อสังคม สิ่งแวดล้อม

(5) คณะกรรมการบริหารความเสี่ยง

คณะกรรมการบริษัท

ณ วันที่ 28 กุมภาพันธ์ 2557 คณะกรรมการบริษัท มีจำนวน 9 ท่าน ประกอบด้วย

: กรรมการที่มีส่วนร่วมในการบริหาร 4 ท่าน

: กรรมการอิสระ 5 ท่าน

  -------------- -------------- -----------------------------------------------
  1. นายรัฐ       กิตติเวชโอสถ     ประธานกรรมการ (กรรมการอิสระ*)

  2. นางบุษบา     ดามาพงศ์        กรรมการ /ประธานกรรมการบริหาร /กรรมการบรรษัท ภิบาล
                                และความรับผิดชอบต่อสังคม สิ่งแวดล้อม
                                /กรรมการผู้มีอำนาจลงนามผูกพันบริษัท
                                (รักษาการประธานเจ้าหน้าที่บริหาร)

  3. นางเพ็ญโสม   ดามาพงศ์        กรรมการ /กรรมการบริหาร
                                /กรรมการบรรษัทภิบาลและความรับผิดชอบต่อสังคม สิ่งแวดล้อม
                                /กรรมการผู้มีอำนาจลงนามผูกพันบริษัท

  4. นายณัฎฐ์พัฒน์   เอื้อใจ          กรรมการ /กรรมการบริหาร
                                /กรรมการผู้มีอำนาจลงนามผูกพันบริษัท

  5. นายคุโณดม    ธรรมาภรณ์พิลาศ   กรรมการ /ประธานกรรมการตรวจสอบ /กรรมการสรรหา
                                และกำหนดค่าตอบแทน(กรรมการอิสระ)

  6. นายประเสริฐ  สัมนาวงศ์        กรรมการ /กรรมการตรวจสอบ (กรรมการอิสระ)

  7. นายปรีชา     เศขรฤทธิ์        กรรมการ /ประธานกรรมการบรรษัทภิบาลและความรับผิดชอบ
                                ต่อสังคมสิ่งแวดล้อม /กรรมการสรรหาและกำหนดค่าตอบแทน
                                /กรรมการตรวจสอบ (กรรมการอิสระ)

  8. นางแน่งน้อย   ณ ระนอง        กรรมการ/ประธานกรรมการสรรหาและกำหนดค่าตอบแทน
                                (กรรมการอิสระ)*

  9. นายณัฐพงศ์    คุณากรวงศ์       กรรมการ /กรรมการบริหาร
                                /ประธานกรรมการบริหารความเสี่ยง
                                /กรรมการบรรษัทภิบาลและความรับผิดชอบต่อสังคมสิ่งแวดล้อม
                                /กรรมการผู้มีอำนาจลงนามผูกพันบริษัท
                                (รองประธานเจ้าหน้าที่บริหาร)
  -------------- -------------- -----------------------------------------------

หมายเหตุ

-   นางบุษบา ดามาพงศ์ ได้รับการเลือกตั้งจากที่ประชุมคณะกรรมการครั้งที่ 4/2554 เมื่อวันที่
    13 กรกฎาคม 2554 ให้เป็นกรรมการแทนนางสาวยิ่งลักษณ์ ชินวัตร
    กรรมการคนเดิมที่ขอลาออกจากตำแหน่ง
    และได้รับการแต่งตั้งให้ดำรงตำแหน่งประธานกรรมการบริหาร
    กรรมการบรรษัทภิบาลและความรับผิดชอบต่อสังคม สิ่งแวดล้อม
    กรรมการผู้มีอำนาจลงนามผูกพันบริษัทฯ (รักษาการประธานเจ้าหน้าที่บริหาร)
    โดยให้มีผลตั้งแต่วันที่ 13 กรกฎาคม 2554 เป็นต้นไป

-   นายณัฎฐ์พัฒน์ เอื้อใจ เป็นกรรมการซึ่งมีอำนาจลงนามผูกพันบริษัทฯ โดยมีผลตั้งแต่วันที่ 4
    มีนาคม 2554 จึงไม่ถือเป็นกรรมการอิสระ เพราะถือว่าเป็นกรรมการที่มีส่วนร่วมบริหารงาน

-   นายปรีชา เศขรฤทธิ์ ได้รับการแต่งตั้งจากที่ประชุมคณะกรรมการ ครั้งที่ 6/2554 เมื่อวันที่
    14 พฤศจิกายน 2554 ให้เป็นกรรมการตรวจสอบแทนนายชานนท์ โชติวิจิตร
    กรรมการคนเดิมที่ขอลาออกจากตำแหน่ง

-   นางแน่งน้อย ณ ระนอง
    มีคุณสมบัติเป็นกรรมการอิสระตามประกาศคณะกรรมการกำกับตลาดทุนที่ ทจ.4/2552
    ตั้งแต่วันที่ 28 กุมภาพันธ์ 2557 เป็นต้นไป โดยที่ประชุมคณะกรรมการบริษัท ครั้งที่ 2/2557
    เมื่อวันที่ 26 กุมภาพันธ์ 2557 พิจารณาคุณสมบัติแล้วเห็นชอบให้นางแน่งน้อย ณ ระนอง
    กลับเข้าทำหน้าที่กรรมการอิสระของบริษัทฯ

-   นายณัฐพงศ์ คุณากรวงศ์ ได้รับการเลือกตั้งจากที่ประชุมคณะกรรมการ ครั้งที่ 2/2555
    เมื่อวันที่ 28 กุมภาพันธ์ 2555 ให้เป็นกรรมการแทนนายชานนท์ โชติวิจิตร
    กรรมการคนเดิมที่ขอลาออกจากตำแหน่ง
    และได้รับการแต่งตั้งให้ดำรงตำแหน่งกรรมการบริหาร กรรมการ ผู้มีอำนาจลงนามผูกพันบริษัท
    (รองประธานเจ้าหน้าที่บริหาร) โดยให้มีผลตั้งแต่วันที่ 1 มีนาคม 2555 เป็นต้นไป
    และต่อมาได้รับการแต่งตั้งจากที่ประชุมคณะกรรมการ ครั้งที่ 6/2555 เมื่อวันที่ 13
    พฤศจิกายน 2555 ให้ดำรงตำแหน่งกรรมการบรรษัทภิบาล และความรับผิดชอบต่อสังคม
    สิ่งแวดล้อม นอกจากนี้
    ได้รับการแต่งตั้งให้ดำรงตำแหน่งประธานคณะกรรมการบริหารความเสี่ยง
    โดยให้มีผลตั้งแต่วันที่ 15 พฤศจิกายน 2556 เป็นต้นไป

กรรมการผู้มีอำนาจลงนามผูกพันบริษัท ได้แก่ นางบุษบา ดามาพงศ์ นางเพ็ญโสม ดามาพงศ์
นายณัฐพงศ์ คุณากรวงศ์ นายณัฎฐ์พัฒน์ เอื้อใจ สองในสี่คนนี้ลงลายมือชื่อร่วมกัน
และประทับตราสำคัญของบริษัท

  บทบาทและหน้าที่ความรับผิดชอบของคณะกรรมการบริษัท

1.  ต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัทฯ
    ตลอดจนมติที่ประชุมผู้ถือหุ้น เว้นแต่ในเรื่องที่ต้องได้รับอนุมัติจากที่ประชุมผู้ถือหุ้นก่อนดำเนินการ
    เช่น เรื่องที่กฎหมายกำหนด ให้ต้องได้รับมติที่ประชุมผู้ถือหุ้น การทำรายการที่เกี่ยวโยงกัน
    และการซื้อหรือขายสินทรัพย์ที่สำคัญตามกฎเกณฑ์ของตลาดหลักทรัพย์แห่งประเทศไทย
    หรือตามที่หน่วยงานราชการอื่นๆ กำหนด เป็นต้น

2.  กำหนด และแก้ไขเปลี่ยนแปลงชื่อกรรมการซึ่งมีอำนาจลงนามผูกพันบริษัทฯได้

3.  กำหนดนโยบาย และทิศทางการดำเนินงานของบริษัทฯ
    และกำกับดูแลให้ฝ่ายบริหารดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล
    เพื่อเพิ่มมูลค่าทางเศรษฐกิจสูงสุดแก่ผู้ถือหุ้นและการเติบโตอย่างยั่งยืน

4.  พิจารณาตัดสินในเรื่องที่มีสาระสำคัญ เช่น แผนธุรกิจ โครงการลงทุนขนาดใหญ่
    อำนาจการบริหารและรายการอื่นใดที่กฎหมายกำหนด

5.  ประเมินผลการปฏิบัติงานและกำหนดค่าตอบแทนของฝ่ายบริหาร

6.  รับผิดชอบต่อผลประกอบการและการปฏิบัติงานของฝ่ายบริหาร
    โดยให้มีความตั้งใจและความระมัดระวังในการปฏิบัติงาน

7.  จัดให้มีระบบบัญชี การรายงานทางการเงินและการสอบบัญชีที่เชื่อถือได้
    รวมทั้งดูแลให้มีกระบวนการในการประเมินความเหมาะสมของการควบคุมภายในและการตรวจสอบภายในให้มีประสิทธิภาพและประสิทธิผล
    การบริหารการจัดการความเสี่ยง การรายงานทางการเงิน และการติดตามผล

8.  ดูแลไม่ให้เกิดความขัดแย้งทางผลประโยชน์ระหว่างผู้มีส่วนได้เสียของบริษัทฯ

9.  กำกับดูแลกิจการให้มีการปฏิบัติงานอย่างมีจริยธรรม

10. รายงานความรับผิดชอบของคณะกรรมการบริษัทในการจัดทำรายงานทางการเงิน
    โดยแสดงควบคู่กับรายงานของผู้สอบบัญชีไว้ในรายงานประจำปี และครอบคลุมในเรื่องสำคัญ ๆ
    ตามนโยบายข้อพึงปฏิบัติที่ดีสำหรับกรรมการบริษัทจดทะเบียนของตลาดหลักทรัพย์แห่งประเทศไทย

11. คณะกรรมการอาจแต่งตั้งบุคคลอื่นใดให้ดำเนินกิจการของบริษัทฯ
    ภายใต้การควบคุมของคณะกรรมการหรืออาจมอบอำนาจเพื่อให้บุคคลดังกล่าวมีอำนาจ
    ตามที่คณะกรรมการเห็นสมควรและภายในระยะเวลาที่คณะกรรมการเห็นสมควร
    ซึ่งคณะกรรมการอาจยกเลิกเพิกถอนเปลี่ยนแปลงหรือแก้ไขอำนาจนั้นๆ ได้

ทั้งนี้ คณะกรรมการบริษัทได้มอบหมายให้คณะกรรมการบริหารมีอำนาจหน้าที่ในการปฏิบัติงานต่างๆ
โดยมีรายละเอียดการมอบอำนาจตามขอบเขตอำนาจหน้าที่ของคณะกรรมการบริหารซึ่งการมอบอำนาจนั้นต้องไม่มีลักษณะเป็นการมอบอำนาจหรือมอบอำนาจช่วงที่ทำให้คณะกรรมการบริหารหรือผู้รับมอบอำนาจจาก
คณะกรรมการบริหารสามารถอนุมัติรายการที่ตนหรือบุคคลที่อาจมีความขัดแย้งมีส่วนได้เสีย
หรือมีความขัดแย้งทางผลประโยชน์อื่นใด (ตามข้อบังคับของบริษัทฯ และที่สำนักงาน ก.ล.ต.
ประกาศกำหนด) ทำรายการกับบริษัทฯ หรือบริษัทย่อย
ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่คณะกรรมการบริษัทพิจารณาอนุมัติไว้

  บริษัทฯ ได้กำหนดหลักเกณฑ์คุณสมบัติของกรรมการบริษัทไว้ ดังต่อไปนี้

1.  เป็นบุคคลที่มีความรู้ ความสามารถ ที่เกี่ยวข้องกับธุรกิจของบริษัท
    และพร้อมจะอุทิศเวลาในการปฏิบัติหน้าที่ให้กับบริษัทอย่างเต็มที่

2.  เป็นบุคคลที่ไม่มีลักษณะต้องห้ามตามพระราชบัญญัติบริษัทมหาชนจำกัด พ.ศ.2535
    พระราชบัญญัติหลักทรัพย์และตลาดหลักทรัพย์ พ.ศ.2535
    และหลักการกำกับดูแลกิจการที่ดีของบริษัทจดทะเบียน

3.  กรรมการ และผู้บริหารระดับสูง ว่าจะต้องไม่เป็นหรือเคยเป็นผู้สอบบัญชีของบริษัทฯ บริษัทย่อย
    บริษัทร่วม และไม่เป็นผู้ถือหุ้นผู้มีอำนาจควบคุม หรือเป็นหุ้นส่วนของสำนักงานสอบบัญชี
    ซึ่งมีผู้สอบบัญชีของบริษัท บริษัทย่อย บริษัทร่วม สังกัดอยู่

4.  กรรมการบริษัทสามารถดำรงตำแหน่งกรรมการในบริษัทจดทะเบียนได้ไม่เกิน 2 บริษัท แต่ทั้งนี้
    หากกรรมการผู้นั้นดำรงตำแหน่งประธานกรรมการบริหารหรือกรรมการผู้จัดการ
    ควรดำรงตำแหน่งในบริษัทจดทะเบียนเพียง 1 บริษัท คือ บริษัท เอสซี แอสเสท คอร์ปอเรชั่น
    จำกัด (มหาชน) และดำรงตำแหน่งในองค์กรอื่นเมื่อนับรวมกันแล้วไม่เกิน 5 แห่ง ดังนี้

    1.  บริษัทย่อย

    2.  บริษัทที่เกี่ยวข้อง ซึ่งไม่ได้ประกอบธุรกิจด้านอสังหาริมทรัพย์เช่นเดียวกับบริษัทฯ
        และไม่ได้ดำรงตำแหน่งประธานกรรมการบริหารหรือกรรมการผู้จัดการ

    3.  องค์กรหรือสถานสาธารณกุศลที่ทำประโยชน์เพื่อสาธารณะหรือเพื่อการศึกษา

  การประชุมคณะกรรมการ

บริษัทฯ มีการพิจารณากำหนดวาระและวันประชุมคณะกรรมการและผู้ถือหุ้นประจำปี 2557 ล่วงหน้า
ทั้งนี้ เพื่อให้กรรมการทุกท่านรับทราบและสามารถเข้าร่วมประชุมทุกครั้งได้ทุกคน
โดยการประชุมคณะกรรมการได้กำหนดตลอดทั้งปีอย่างน้อยจำนวน 7 ครั้ง
ซึ่งบริษัทสามารถเปลี่ยนแปลงได้ตามความเหมาะสมและอาจมีการจัดประชุมเพิ่มเติมตามความจำเป็น
ทั้งนี้ ผู้สนใจสามารถดูข้อมูลได้ที่ Website ของบริษัทที่ www.scasset.com
หมวดการกำกับดูแลกิจการ

การเข้าร่วมประชุมและจำนวนครั้งการประชุมของคณะกรรมการ

คณะกรรมการบริษัทมีกำหนดการประชุมอย่างน้อยไตรมาสละ 1 ครั้ง โดยในรอบปี 2556
มีการจัดประชุมจำนวน 6 ครั้ง ตลอดจนจำนวนการประชุมคณะกรรมการบริษัทสะสมตั้งแต่ปี 2547
ให้รับทราบ ดังนี้

+-------------------------+--------------+--------------+--------------+
| รายชื่อคณะกรรมการ         | จำนวน        |              |              |
|                         | ครั้งที่ร่วมประชุม |              |              |
|                         | /            |              |              |
|                         | จำนวนครั้งที่มีสิท |              |              |
|                         | ธิเข้าร่วมประชุม |              |              |
+-------------------------+--------------+--------------+--------------+
|                         | ปี 2547-2556  | ปี 2556       | ปี 2556       |
|                         |              |              |              |
|                         |              |              | (ร้อยละ)      |
+-------------------------+--------------+--------------+--------------+
| 1. นายรัฐ กิตติเวชโอสถ ⁽¹⁾ | 66/66        | 6/6          | 100          |
+-------------------------+--------------+--------------+--------------+
| 2. นางบุษบา ดามาพงศ์ ⁽²⁾  | 14/14        | 6/6          | 100          |
+-------------------------+--------------+--------------+--------------+
| 3. นางเพ็ญโสม ดามาพงศ์    | 66/66        | 6/6          | 100          |
+-------------------------+--------------+--------------+--------------+
| 4. นายณัฎฐ์พัฒน์ เอื้อใจ ⁽³⁾  | 51/51        | 6/6          | 100          |
+-------------------------+--------------+--------------+--------------+
| 5. นายคุโณดม             | 51/51        | 6/6          | 100          |
| ธรรมาภรณ์พิลาศ ⁽⁴⁾        |              |              |              |
+-------------------------+--------------+--------------+--------------+
| 6. นายประเสริฐ สัมนาวงศ์   | 45/45        | 6/6          | 100          |
| ⁽⁵⁾                     |              |              |              |
+-------------------------+--------------+--------------+--------------+
| 7. นายปรีชา เศขรฤทธิ์ ⁽⁶⁾  | 43/43        | 6/6          | 100          |
+-------------------------+--------------+--------------+--------------+
| 8. นางแน่งน้อย ณ ระนอง⁽⁷⁾ | 38/39        | 6/6          | 100          |
+-------------------------+--------------+--------------+--------------+
| 9. นายณัฐพงศ์ คุณากรวงศ์    | 10/10        | 6/6          | 100          |
| ⁽⁸⁾                     |              |              |              |
+-------------------------+--------------+--------------+--------------+

หมายเหตุ

(1) นายรัฐ กิตติเวชโอสถ ได้รับแต่งตั้งเป็นประธานกรรมการแทนดร.ชัยวัฒน์ วิบูลย์สวัสดิ์
ตั้งแต่วันที่ 1 มีนาคม 2550

(2) นางบุษบา ดามาพงศ์ ได้รับการเลือกตั้งจากที่ประชุมคณะกรรมการ ครั้งที่ 4/2554 เมื่อวันที่
13 กรกฎาคม 2554 ให้เป็นกรรมการแทนนางสาวยิ่งลักษณ์ ชินวัตร
กรรมการคนเดิมที่ขอลาออกจากตำแหน่ง

(3) นายณัฎฐ์พัฒน์ เอื้อใจ เข้าดำรงตำแหน่งกรรมการแทนนางสาวปราณี เวชพฤกษ์พิทักษ์
ตั้งแต่วันที่ 20 มีนาคม 2549

(4) นายคุโณดม ธรรมภรณ์พิลาศ เข้าดำรงตำแหน่งกรรมการแทนนายสมพงศ์ นครศรี ตั้งแต่วันที่
20 มีนาคม 2549

(5) นายประเสริฐ สัมนาวงศ์ เข้าดำรงตำแหน่งกรรมการแทนนายกริช อัมโภชน์ ตั้งแต่วันที่ 31
มกราคม 2550

(6) นายปรีชา เศขรฤทธิ์ เข้าดำรงตำแหน่งกรรมการแทนดร.ชัยวัฒน์ วิบูลย์สวัสดิ์ ตั้งแต่วันที่ 26
มีนาคม 2550

(7) นางแน่งน้อย ณ ระนอง เข้าดำรงตำแหน่งกรรมการแทนนายสหัส ตันติคุณ ตั้งแต่วันที่ 7
พฤศจิกายน 2550

(8) นายณัฐพงศ์ คุณากรวงศ์ ได้รับการเลือกตั้งจากที่ประชุมคณะกรรมการ ครั้งที่ 2/2555
เมื่อวันที่ 28 กุมภาพันธ์2555 ให้เป็นกรรมการเข้าใหม่ของบริษัทแทนนายชานนท์ โชติวิจิตร
กรรมการคนเดิมที่ขอลาออกจากตำแหน่ง

* นางแน่งน้อย ณ ระนอง ไม่ได้เข้าร่วมประชุมคณะกรรมการ ครั้งที่ 8/2553 เมื่อวันที่ 12
พฤศจิกายน 2553 เนื่องจากป่วย

โดยมีเรื่องเสนอเป็นวาระเพื่อทราบ เพื่อพิจารณา และเพื่ออนุมัติต่อที่ประชุมคณะกรรมการสรุปได้
ดังนี้

+-------------------------+--------------+--------------+--------------+
| การประชุมคณะกรรมการ      | จำน          | จำน          | จำน          |
|                         | วนเรื่องในวาระ | วนเรื่องในวาระ | วนเรื่องในวาระ |
| ในรอบปี 2556             |              |              |              |
|                         | เพื่อทราบ      | เพื่อพิจารณา    | เพื่ออนุมัติ      |
+-------------------------+--------------+--------------+--------------+
| ครั้งที่ 1                  | 4            | 8            | -            |
+-------------------------+--------------+--------------+--------------+
| ครั้งที่ 2                  | 5            | 6            | 12           |
+-------------------------+--------------+--------------+--------------+
| ครั้งที่ 3                  | 4            | 2            | 4            |
+-------------------------+--------------+--------------+--------------+
| ครั้งที่ 4                  | 4            | 2            | -            |
+-------------------------+--------------+--------------+--------------+
| ครั้งที่ 5                  | 3            | -            | 1            |
+-------------------------+--------------+--------------+--------------+
| ครั้งที่ 6                  | 3            | 4            | 4            |
+-------------------------+--------------+--------------+--------------+
| รวมจำนวนเรื่องครั้งที่ 1-6    | 23           | 22           | 21           |
+-------------------------+--------------+--------------+--------------+

เรื่องที่นำเสนอเป็นวาระต่อที่ประชุมคณะกรรมการบริษัทเป็นเรื่องเกี่ยวกับการดำเนินงานในธุรกิจของบริษัทฯ
ทั้งสิ้น โดยจะมีการออกและนำส่งหนังสือเชิญประชุมเพื่อแจ้งวาระการประชุม
พร้อมแนบเอกสารประกอบวาระการประชุมที่มีสารสนเทศสำคัญครบถ้วนให้กรรมการแต่ละท่านพิจารณาล่วงหน้าก่อนวันประชุมไม่น้อยกว่า
7 วันทุกครั้ง
เพื่อให้คณะกรรมการบริษัทได้มีเวลาศึกษาก่อนการประชุมและสามารถสอบถามข้อมูลเพิ่มเติมได้จากเลขานุการบริษัท

การประชุมคณะกรรมการทุกครั้ง
ฝ่ายเลขานุการบริษัทจะดำเนินการบันทึกและจัดทำรายงานการประชุมคณะกรรมการให้แล้วเสร็จภายในไม่เกิน
14 วัน นับแต่วันประชุม
โดยกรรมการทุกท่านสามารถขอตรวจสอบรายงานการประชุมจากฝ่ายเลขานุการบริษัทได้โดยตลอด

ในการประชุมประธานกรรมการบริษัทจะทำหน้าที่ดูแลจัดสรรเวลาให้อย่างเพียงพอที่ฝ่ายบริหารจะเสนอเอกสารและข้อมูลเพื่อการอภิปรายปัญหาสำคัญ
และเพียงพอสำหรับคณะกรรมการบริษัทที่จะอภิปรายในประเด็นที่สำคัญ
โดยกรรมการทุกท่านมีอิสระในการแสดงความคิดเห็นและเสนอวาระการประชุม

เลขานุการบริษัทมีหน้าที่ในการนัดหมาย จัดเตรียมเอกสารประกอบการประชุมให้เพียงพอ
และจัดส่งล่วงหน้าพร้อมหนังสือเชิญประชุมก่อนการประชุมไม่น้อยกว่า 7 วัน
เพื่อให้คณะกรรมการบริษัทได้มีเวลาศึกษาก่อนล่วงหน้า เว้นแต่กรณีมีเหตุจำเป็นเร่งด่วน
รวมถึงการทำหน้าที่บันทึกรายงานการประชุม
และจัดเก็บรายงานการประชุมที่ผ่านการรับรองจากที่ประชุมคณะกรรมการบริษัทเพื่อเป็นหลักฐานของบริษัทฯ
ต่อไป โดยการจัดเก็บเอกสารรายงานการประชุมและเอกสารประกอบ
ฝ่ายเลขานุการบริษัทได้จัดระบบการจัดเก็บโดยจะจัดเก็บต้นฉบับที่มีการลงนามรับรองไว้เป็นหลักฐานและแยกจัดเก็บสำเนาคู่ฉบับในรูปแบบข้อมูลทางอิเล็กทรอนิกส์
เพื่อสะดวกต่อการสืบค้นหา โดยผู้อื่นสามารถค้นดูแต่ไม่สามารถแก้ไขข้อมูลเอกสาร

การจำกัดจำนวนบริษัทที่กรรมการจะดำรงตำแหน่งและการดำรงตำแหน่งกรรมการบริษัทอื่นของประธานกรรมการบริหาร
และกรรมการผู้จัดการ/ประธานเจ้าหน้าที่บริหาร (CEO)

เพื่อประสิทธิภาพในการปฏิบัติหน้าที่ของกรรมการ และอุทิศเวลาในการทำหน้าที่กรรมการของบริษัทฯ
ได้อย่างเต็มที่ บริษัทฯ กำหนดนโยบายจำกัดการดำรงตำแหน่งกรรมการ ทั้งกรรมการที่เป็นผู้บริหาร
กรรมการอิสระ ประธานกรรมการบริหาร และกรรมการผู้จัดการ/ประธานเจ้าหน้าที่บริหาร (CEO)
ไว้ (ดูรายละเอียดเพิ่มเติมในหัวข้อ
“นโยบายการจำกัดจำนวนบริษัทที่กรรมการจะดำรงตำแหน่งและการดำรงตำแหน่งกรรมการบริษัทอื่นของประธานกรรมการบริหาร
และกรรมการผู้จัดการ/ประธานเจ้าหน้าที่บริหาร (CEO)” หมวดความรับผิดชอบของคณะกรรมการ

การประเมินผลการปฏิบัติงานของคณะกรรมการบริษัท และคณะกรรมการตรวจสอบ

บริษัทฯได้จัดทำการประเมินผลการปฏิบัติงานของคณะกรรมการบริษัท
เพื่อมุ่งเน้นให้ส่งผลสะท้อนถึงประสิทธิภาพในการดำเนินงานตามหลักการกำกับดูแลกิจการที่ดีโดยจัดทำเป็น
2 ลักษณะ คือ การประเมินผลคณะกรรมการทั้งคณะ และการประเมินผลคณะกรรมการรายบุคคล
ซึ่งแบ่งออกเป็นการประเมินตนเอง และการประเมินกรรมการท่านอื่น
โดยมีกระบวนการในการประเมินผลงาน
และหลักเกณฑ์การประเมินผลคิดเป็นร้อยละจากคะแนนเต็มในแต่ละข้อทั้งหมด ดังนี้

กระบวนการในการประเมินผลงานคณะกรรมการทั้งคณะและรายบุคคล

ในทุกสิ้นปีฝ่ายเลขานุการบริษัทจะนำส่งแบบประเมินผลการปฏิบัติงานของคณะกรรมการ จำนวน 3
แบบ เพื่อให้กรรมการทุกคนประเมินผลงานประจำปี โดยแบ่งเป็น

(1) แบบประเมินผลปฏิบัติงานคณะกรรมการ (ทั้งคณะ)

(2) แบบประเมินผลการปฏิบัติงานคณะกรรมการรายบุคคล (ประเมินตนเอง)

(3) แบบประเมินผลปฏิบัติงานคณะกรรมการรายบุคคล (ประเมินกรรมการท่านอื่น)

ซึ่งภายหลังจากที่กรรมการแต่ละคนประเมินผลงานเสร็จเรียบร้อยแล้ว
จะนำส่งแบบประเมินผลการปฏิบัติงานกลับมายังฝ่ายเลขานุการบริษัทเพื่อรวบรวมผลประเมินของกรรมการแต่ละคน
และสรุปผลวิเคราะห์การประเมินการปฏิบัติงานของคณะกรรมการบริษัทในรอบปี
และรายงานให้คณะกรรมการบริษัทรับทราบในการประชุมคณะกรรมการครั้งแรกของปี

หลักเกณฑ์การประเมินผลการปฏิบัติงานของคณะกรรมการทั้งคณะและรายบุคคล

  ------------------------------- ---------------------------------------
  คะแนนที่ได้รับ (%)                  เกณฑ์ที่ได้

  85 – 100                        ดีมาก – ดีเยี่ยม

  75 - 85                         ดี

  65 - 75                         ค่อนข้างดี

  50 - 65                         พอสมควร

  ต่ำกว่า 50                        ควรปรับปรุง
  ------------------------------- ---------------------------------------

(1) แบบประเมินผลปฏิบัติงานคณะกรรมการ (ทั้งคณะ) ประกอบด้วยหัวข้อพิจารณา 6 หัวข้อ ได้แก่

-   โครงสร้างและคุณสมบัติของคณะกรรมการ

-   บทบาท หน้าที่ และความรับผิดชอบของคณะกรรมการ

-   การประชุมคณะกรรมการ

-   การทำหน้าที่ของกรรมการ

-   ความสัมพันธ์กับฝ่ายจัดการ

-   การพัฒนาตนเองของกรรมการและการพัฒนาผู้บริหาร

ผลการประเมินเฉลี่ยของการปฏิบัติงานคณะกรรมการ (ทั้งคณะ) ในปี 2556
ที่ผ่านมาได้คะแนนร้อยละ 98.64 อยู่ในเกณฑ์ดีมาก - ดีเยี่ยม (ในปี 2555
ผลการประเมินเฉลี่ยเท่ากับร้อยละ 98.11 อยู่ในเกณฑ์ดีมาก - ดีเยี่ยม)

(2) แบบประเมินผลการปฏิบัติงานคณะกรรมการรายบุคคล (ประเมินตนเอง) ประกอบด้วย หัวข้อ
    พิจารณา 6 หัวข้อ ได้แก่

-   ความรับผิดชอบต่อการตัดสินใจและการกระทำของตนเองสามารถอธิบายการตัดสินใจได้
    (Accountability)

-   ความรับผิดชอบต่อการปฏิบัติหน้าที่ด้วยขีดความสามารถและประสิทธิภาพที่เพียงพอ
    (Responsibility)

-   การปฏิบัติต่อผู้มีส่วนได้เสียอย่างเท่าเทียม เป็นธรรม และสามารถมีคำอธิบายได้
    (Equitable Treatment)

-   มีความโปร่งใสในการดำเนินงานที่สามารถตรวจสอบได้ และมีการเปิดเผยข้อมูล
    (Transparency)

-   มีวิสัยทัศน์ในการสร้างมูลค่าเพิ่มแก่กิจการในระยะยาว (Vision to Create Long Term
    Value)

-   การมีจริยธรรม / จรรยาบรรณในการประกอบธุรกิจ (Ethics)

ผลการประเมินเฉลี่ยของการปฏิบัติงานคณะกรรมการรายบุคคล (ประเมินตนเอง) ในปี 2556
ที่ผ่านมาได้คะแนนร้อยละ 97.62 อยู่ในเกณฑ์ดีมาก - ดีเยี่ยม (ในปี 2555
ผลการประเมินเฉลี่ยเท่ากับร้อยละ 98.02 อยู่ในเกณฑ์ดีมาก - ดีเยี่ยม)

(3) แบบประเมินผลปฏิบัติงานคณะกรรมการรายบุคคล (ประเมินกรรมการท่านอื่น)
    ซึ่งกำหนดให้กรรมการบริษัททุกคนจะต้องประเมินกรรมการบริษัทท่านอื่นเป็นรายบุคคลครบทุกคนในคณะกรรมการ
    ประกอบด้วยหัวข้อ พิจารณา 9 หัวข้อ ได้แก่

-   กรรมการมีความรู้ความเข้าใจเกี่ยวกับธุรกิจของบริษัทเป็นอย่างดี

-   กรรมการให้ความเห็นและข้อเสนอแนะต่าง ๆ
    ที่ไม่ขัดต่อหลักการปฏิบัติที่ดีและเป็นประโยชน์ต่อบริษัท

-   กรรมการแสดงความคิดเห็นอย่างเป็นอิสระ และสร้างสรรค์ในมุมมองต่างๆ

-   กรรมการให้ข้อมูล
    หรือข้อเท็จจริงที่เป็นประโยชน์ต่อการตัดสินใจของคณะกรรมการกรรมการมีความรับผิดชอบต่อผู้มีส่วนได้เสียของบริษัทฯโดยให้ข้อเสนอแนะหรือข้อคิดเห็นที่
    นำไปสู่การปฏิบัติที่ถูกต้องและเสมอภาค

-   ในกรณีที่กรรมการอาจอยู่ในฐานะที่เป็นผู้มีส่วนได้เสีย หรืออาจมีความขัดแย้งทางผลประโยชน์
    กรรมการจะขอไม่เข้าประชุมในวาระนั้น ๆ หรือของดออกเสียง

-   กรรมการได้มีการศึกษาข้อมูล ระเบียบวาระการประชุมที่จัดส่งให้ล่วงหน้าก่อนการประชุม

-   กรรมการเข้าร่วมประชุมตามเวลาที่กำหนดไว้อย่างสม่ำเสมอ
    หากมีความจำเป็นจะขอลาการประชุม ต่อประธานกรรมการล่วงหน้า

-   กรรมการให้เกียรติและเคารพสิทธิของกรรมการท่านอื่น

ผลการประเมินเฉลี่ยของการปฏิบัติงานคณะกรรมการรายบุคคล (ประเมินกรรมการท่านอื่น) ในปี
2556 ที่ผ่านมาได้คะแนนร้อยละ 99.30 อยู่ในเกณฑ์ดีมาก - ดีเยี่ยม (ในปี 2555
ผลการประเมินเฉลี่ยเท่ากับร้อยละ 98.96 อยู่ในเกณฑ์ดีมาก - ดีเยี่ยม)

ทั้งนี้ ผลการปฏิบัติงานของคณะกรรมการตรวจสอบ
สามารถดูรายละเอียดได้ในหมวด“คณะกรรมการตรวจสอบ”

การเข้าอบรมหลักสูตรหรือเข้าร่วมกิจกรรมสัมมนาของกรรมการ

บริษัทฯ
และคณะกรรมการบริษัทมีนโยบายสนับสนุนให้กรรมการทุกคนเข้าอบรมหลักสูตรหรือเข้าร่วมกิจกรรมสัมมนาที่เป็นการเพิ่มพูนความรู้ในการปฏิบัติงานอย่างต่อเนื่อง
เช่น การเข้ารับการอบรมหลักสูตรต่างๆ ของสมาคมส่งเสริมสถาบันกรรมการบริษัทไทย
รวมทั้งหลักสูตรอื่นๆ ที่จัดโดยหน่วยงานต่างๆ
เพื่อนำความรู้ที่ได้จากการฝึกอบรมมาใช้พัฒนาองค์กรให้เติบโตอย่างมั่นคงต่อไป

กรรมการของบริษัทฯ ได้เข้าอบรมหลักสูตรต่างๆ ดังนี้

+--------------------+-------------------------------------------------+
| รายชื่อ              | ข้อมูลการอบรม                                     |
+====================+=================================================+
| นายรัฐ กิตติเวชโอสถ   | หลักสูตร Director Accreditation Program (DAP) รุ่น  |
|                    | 30/2547                                         |
|                    |                                                 |
|                    | หลักสูตร Director Certification Program (DCP) รุ่น  |
|                    | 53/2548                                         |
|                    |                                                 |
|                    | หลักสูตร Improving the Quality of Financial       |
|                    | Reporting รุ่น 4/2549                             |
|                    |                                                 |
|                    | หลักสูตร Audit Committee Program (ACP) รุ่น 14/2549 |
|                    |                                                 |
|                    | สมาคมส่งเสริมสถาบันกรรมการบริษัทไทย                  |
+--------------------+-------------------------------------------------+
| นางบุษบา ดามาพงศ์    | หลักสูตร Director Accreditation Program (DAP) รุ่น  |
|                    | 9/2547 และ                                      |
|                    |                                                 |
|                    | หลักสูตร Finance for Non-Finance Director (FND)   |
|                    | รุ่น 12/2547                                      |
|                    |                                                 |
|                    | สมาคมส่งเสริมสถาบันกรรมการบริษัทไทย                  |
+--------------------+-------------------------------------------------+
| นางเพ็ญโสม ดามาพงศ์  | หลักสูตร Director Accreditation Program (DAP) รุ่น  |
|                    | 5/2546                                          |
|                    |                                                 |
|                    | สมาคมส่งเสริมสถาบันกรรมการบริษัทไทย                  |
+--------------------+-------------------------------------------------+
| นายณัฎฐ์พัฒน์ เอื้อใจ    | หลักสูตร Director Accreditation Program (DAP) รุ่น  |
|                    | 53/2549                                         |
|                    |                                                 |
|                    | หลักสูตร Director Certification Program (DCP) รุ่น  |
|                    | 91/2550 และ                                     |
|                    |                                                 |
|                    | หลักสูตรการสัม                                     |
|                    | มนาเพื่อการกำกับดูแลกิจการที่ดีของบริษัทจดทะเบียนตามรายงาน |
|                    | Corporate Governance Report of Thai Listed      |
|                    | Companies                                       |
|                    |                                                 |
|                    | สมาคมส่งเสริมสถาบันกรรมการบริษัทไทย                  |
+--------------------+-------------------------------------------------+
| นายคุโณดม           | หลักสูตร Director Accreditation Program (DAP) รุ่น  |
| ธรรมาภรณ์พิลาศ       | 53/2549                                         |
|                    |                                                 |
|                    | หลักสูตร Audit Committee Program (ACP) รุ่น 13/2549 |
|                    |                                                 |
|                    | หลักสูตร Improving the Quality of Financial       |
|                    | Reporting รุ่น 4/2549                             |
|                    |                                                 |
|                    | หลักสูตร Director Certification Program (DCP) รุ่น  |
|                    | 87/2550                                         |
|                    |                                                 |
|                    | หลักสูตรการเปลี่ยนแปลงมาตรฐานบัญชีที่กรรมการควรรู้ และ    |
|                    |                                                 |
|                    | หลักสูตรการสัม                                     |
|                    | มนาเพื่อการกำกับดูแลกิจการที่ดีของบริษัทจดทะเบียนตามรายงาน |
|                    | Corporate Governance Report of Thai Listed      |
|                    | Companies                                       |
|                    |                                                 |
|                    | สมาคมส่งเสริมสถาบันกรรมการบริษัทไทย                  |
+--------------------+-------------------------------------------------+
| นายประเสริฐ สัมนาวงศ์ | หลักสูตร Audit Committee Program (ACP) รุ่น 21/2551 |
|                    |                                                 |
|                    | หลักสูตร Director Certification Program (DCP) รุ่น  |
|                    | 85/2550                                         |
|                    |                                                 |
|                    | หลักสูตร Director Accreditation Program (DAP) รุ่น  |
|                    | 61/2550 และ                                     |
|                    |                                                 |
|                    | หลักสูตรการเปลี่ยนแปลงมาตรฐานบัญชีที่กรรมการควรรู้        |
|                    |                                                 |
|                    | สมาคมส่งเสริมสถาบันกรรมการบริษัทไทย                  |
+--------------------+-------------------------------------------------+
| นายปรีชา เศขรฤทธิ์    | หลักสูตร Director Accreditation Program (DAP) รุ่น  |
|                    | 13/2547 และ                                     |
|                    |                                                 |
|                    | หลักสูตร Director Certification Program (DCP) รุ่น  |
|                    | 97/2550                                         |
|                    |                                                 |
|                    | สมาคมส่งเสริมสถาบันกรรมการบริษัทไทย                  |
+--------------------+-------------------------------------------------+
| นางแน่งน้อย ณ ระนอง  | หลักสูตร Director Certification Program (DCP) รุ่น  |
|                    | 81/2549                                         |
|                    |                                                 |
|                    | หลักสูตรนักบริหารระดับสูง (นบส.) รุ่นที่ 30               |
|                    | สำนักงานคณะกรรมการข้าราชการพลเรือน                 |
|                    |                                                 |
|                    | หลักสูตรการเมืองการปกครองในระบอบประชาธิปไตย รุ่นที่ 9   |
|                    |                                                 |
|                    | สถาบันพระปกเกล้า                                  |
|                    |                                                 |
|                    | หลักสูตรวิทยาการตลาดทุน รุ่นที่ 14 สถาบันวิทยาการตลาดทุน   |
|                    |                                                 |
|                    | ตลาดหลักทรัพย์แห่งประเทศไทย                         |
|                    |                                                 |
|                    | หลักสูตรผู้บริหารระดับสูงด้านวิทยาการพลังงาน รุ่นที่ 3        |
|                    |                                                 |
|                    | สถาบันวิทยาการพลังงาน                              |
+--------------------+-------------------------------------------------+
| นายณัฐพงศ์ คุณากรวงศ์  | หลักสูตร Director Certification Program (DCP) รุ่น  |
|                    | 157/2555                                        |
|                    |                                                 |
|                    | สมาคมส่งเสริมสถาบันกรรมการบริษัทไทย                  |
+--------------------+-------------------------------------------------+

ช่องทางและขั้นตอนสำหรับผู้มีส่วนได้เสียติดต่อ / ให้ข้อเสนอแนะ / ร้องเรียนกับคณะกรรมการ

คณะกรรมการของบริษัทฯ ให้ความสำคัญกับสิทธิของผู้มีส่วนได้เสียของบริษัทฯ ดังนั้น
จึงได้จัดให้มีช่องทางและขั้นตอนสำหรับผู้มีส่วนได้เสียทุกกลุ่ม สามารถติดต่อให้ข้อเสนอแนะ
หรือร้องเรียนในเรื่องที่อาจทำให้เกิดความเสียหายต่อบริษัทฯ ต่อคณะกรรมการได้โดยตรง
รวมถึงการรับเรื่องร้องเรียนเกี่ยวกับพฤติกรรมที่ผิดกฎหมาย รวมทั้งการทุจริต
และผิดจริยธรรมจากพนักงานด้วย โดยมีช่องทางติดต่อให้ข้อเสนอแนะ
หรือร้องเรียนไปยังที่อยู่ที่ติดต่อได้ หรือ ทาง E-mail address ของกรรมการแต่ละคน ดังนี้

  1. นายรัฐ กิตติเวชโอสถ

  ที่อยู่ 33 ซอย 110 แยก 3 ถนนลาดพร้าว แขวงพลับพลา เขตวังทองหลาง กรุงเทพมหานคร
  10310

  E-mail address rath@scasset.com

  2. นางบุษบา ดามาพงศ์

  ที่อยู่ 221 ซอยจรัญสนิทวงศ์ 69 แขวงบางพลัด เขตบางพลัด กรุงเทพมหานคร 10700

  E-mail address busaba@scasset.com

  3. นางเพ็ญโสม ดามาพงศ์

  ที่อยู่ 75 ถนนประดิพัทธ์ แขวงสามเสนใน เขตพญาไท กรุงเทพมหานคร 10400

  E-mail address phensom@scasset.com

  4. นายณัฎฐ์พัฒน์ เอื้อใจ

  ที่อยู่ 41/10 หมู่ 10 ซอยโชคชัย 4 (โอษธิศ 3) ถนนลาดพร้าว แขวงลาดพร้าว เขตลาดพร้าว

  กรุงเทพมหานคร 10230

  E-mail address nathpath@scasset.com

  5. นายคุโณดม ธรรมาภรณ์พิลาศ

  ที่อยู่ 179/5 ซอยขุมทรัพย์ ถนนบางขุนนนท์ เขตบางกอกน้อย กรุงเทพมหานคร 10700

  E-mail address kunodom@scasset.com และ kunodom@hotmail.com

  6. นายประเสริฐ สัมนาวงศ์

  ที่อยู่ 50 หมู่บ้านเสรีอ่อนนุช(ซอย1) ถนนอ่อนนุช70/1 แขวงประเวศ เขตประเวศ
  กรุงเทพมหานคร 10250

  E-mail address praserts@scasset.com และ sertsam@yahoo.com

  7. นายปรีชา เศขรฤทธิ์

  ที่อยู่ 68/174 หมู่บ้านประชานิเวศน์ 4 ซอยสามัคคี ถนนประชาชื่น ตำบลท่าทราย อำเภอเมือง

  จังหวัดนนทบุรี 11000

  E-mail address precha@scasset.com และ prechas2555@hotmail.com

  8. นางแน่งน้อย ณ ระนอง

  ที่อยู่ 1/238 หมู่บ้านจัดสรรรถไฟทุ่งสองห้อง หมู่ 5 ซอยวิภาวดีรังสิต 25 ถนนวิภาวดีรังสิต

  แขวงทุ่งสองห้อง เขตหลักสี่ กรุงเทพมหานคร 10210

  E-mail address naengnoi@scasset.com และ naengnoi.n@gmail.com

  9. นายณัฐพงศ์ คุณากรวงศ์

  ที่อยู่ 472 ซอยจรัญสนิทวงศ์ 69 ถนนจรัญสนิทวงศ์ แขวงบางพลัด เขตบางพลัด กรุงเทพมหานคร
  10700

  E-mail address nuttaphong@scasset.com

ขั้นตอนสำหรับผู้มีส่วนได้เสีย และพนักงานติดต่อ/ให้ข้อเสนอแนะ/ร้องเรียนกับคณะกรรมการ

บริษัทฯ ได้กำหนดขั้นตอนสำหรับผู้มีส่วนได้เสีย และพนักงาน ให้สามารถติดต่อ / ให้ข้อเสนอแนะ /
ร้องเรียนมายังบริษัทฯ หากพบเห็นการกระทำที่อาจก่อให้เกิดความเสียหายต่อบริษัทฯ เช่น
พฤติกรรมที่ผิดกฎหมาย ทุจริตต่อหน้าที่ และผิดจริยธรรม โดยมีขั้นตอน ดังนี้

1.  ผู้มีส่วนได้เสียและพนักงานสามารถร้องเรียนไปยังกรรมการแต่ละคนได้โดยตรงตามที่อยู่ที่ติดต่อได้ทางจดหมาย
    หรือ E-mail address

2.  ภายหลังจากที่กรรมการคนใดคนหนึ่งได้รับเรื่องร้องเรียนแล้ว บริษัทฯ จะตรวจสอบข้อมูล
    ข้อเท็จจริง ในเรื่องที่ร้องเรียนเบื้องต้น หากมีสาระสำคัญอันเกี่ยวข้องกับบริษัทฯ
    จะมีการตั้งคณะกรรมการตรวจสอบข้อเท็จจริง เพื่อหาข้อสรุปโดยเร็วและแก้ไขปัญหาที่เกิดขึ้น

3.  บริษัทฯ จะแจ้งผลการตรวจสอบให้แก่กรรมการ และผู้ร้องเรียนได้รับทราบ
    และหากมีความเสียหายเกิดขึ้นแก่ผู้ร้องเรียน บริษัทฯ ก็พร้อมให้ความช่วยเหลืออย่างเป็นธรรม

กระบวนการในการจัดการ
และแนวทางในการปกป้องพนักงานหรือผู้แจ้งเบาะแสบุคคลที่มีพฤติกรรมที่ผิดกฎหมายหรือผิดจรรยาบรรณ

บริษัทฯ
มีกระบวนการในการจัดการและแนวทางในการปกป้องพนักงานหรือผู้แจ้งเบาะแสกรณีเปิดเผยชื่อบุคคลที่มีพฤติกรรมที่ผิดกฎหมายหรือผิดจรรยาบรรณ
คือ บริษัทฯ จะไม่เปิดเผยชื่อของพนักงานหรือบุคคลที่เปิดเผยพฤติกรรมที่ผิดกฎหมาย
หรือผิดจรรยาบรรณนั้นต่อผู้อื่น รวมทั้งเก็บข้อมูลดังกล่าวเป็นข้อมูลลับของบริษัทฯ
เพื่อมิให้ก่อให้เกิดความเดือดร้อนแก่ผู้เปิดเผยข้อมูลดังกล่าว
และตั้งคณะกรรมการพิจารณาเพื่อให้เกิดความเป็นธรรมต่อพนักงานทุกคนและทุกระดับ

ทั้งนี้ ในปี 2556 ที่ผ่านมา ไม่มีผู้มีส่วนได้เสีย และพนักงานร้องเรียนเกี่ยวกับพฤติกรรมที่ผิดกฎหมาย
รวมทั้งการทุจริตผิดจรรยาบรรณแต่อย่างใด

ลักษณะรายการที่ได้รับมอบอำนาจ และวงเงินที่สามารถอนุมัติแต่ละรายการของคณะกรรมการบริษัท
/ คณะกรรมการบริหาร /

ประธานกรรมการบริหาร / รองประธานเจ้าหน้าที่บริหาร/ ประธานเจ้าหน้าที่ด้านปฏิบัติการ /

ประธานเจ้าหน้าที่ด้านการเงิน / ผู้อำนวยการอาวุโสสำนัก / ผู้อำนวยการฝ่ายอาวุโส /

ผู้อำนวยการฝ่าย และผู้ช่วยผู้อำนวยการฝ่าย

[TABLE]

หมายเหตุ -
รายการที่เกี่ยวโยงกันจะปฏิบัติตามหลักเกณฑ์ที่คณะกรรมการกำกับหลักทรัพย์และตลาดหลักทรัพย์ได้กำหนดไว้

บริษัทย่อยและบริษัทร่วม

ณ วันที่ 28 กุมภาพันธ์ 2557 บริษัทฯ มีบริษัทย่อย 3 บริษัท คือ บริษัท โอเอไอ แอสเสท จำกัด
บริษัท อัพคันทรี่ แลนด์ จำกัด และบริษัท วี.แลนด์ พร็อพเพอร์ตี้ จำกัด โดยไม่มีบริษัทร่วม

ผู้มีอำนาจควบคุม

ณ วันที่ 27 ธันวาคม 2556 บริษัทฯ
มีผู้มีอำนาจควบคุมตามคำนิยามของสำนักงานคณะกรรมการกำกับหลักทรัพย์และตลาดหลักทรัพย์จำนวน
3 ท่าน ดังนี้

  ---- ----------------- --------- ----------------- ------------------------
  1.   นางสาวแพทองธาร    ชินวัตร     (1,081,022,107    คิดเป็นร้อยละ 29.12%
                                   หุ้น)               

  2.   นางสาวพินทองทา     ชินวัตร     (1,046,147,107    คิดเป็นร้อยละ 28.18%
                                   หุ้น)               

  3.   คุณหญิงพจมาน        ดามาพงศ์   (104,097,678 หุ้น)  คิดเป็นร้อยละ 2.80%
  ---- ----------------- --------- ----------------- ------------------------

1.  []คณะผู้บริหาร

ณ วันที่ 28 กุมภาพันธ์ 2557 ผู้ดำรงตำแหน่งผู้บริหาร 4 รายแรกของบริษัท
ตามคำนิยามของสำนักงานคณะกรรมการกำกับหลักทรัพย์และตลาดหลักทรัพย์ มีจำนวน 9 คน ดังนี้

  ------------------------- ---------------------------------------------
  1. นางบุษบา ดามาพงศ์        กรรมการ/ ประธานกรรมการบริหาร/
                            รักษาการประธานเจ้าหน้าที่บริหาร

  2. นายณัฐพงศ์ คุณากรวงศ์      กรรมการ/ กรรมการบริหาร/ รองประธานเจ้าหน้าที่บริหาร

  3. นายอรรถพล สฤษฎิพันธาวาทย์ ประธานเจ้าหน้าที่ด้านการเงิน

  4. นายวิทิต วิศาลพัฒนะสิน      ผู้อำนวยการอาวุโสสำนักบัญชี

  5. นางปรารถนา แพทย์สมาน    ผู้อำนวยการอาวุโสสำนักการเงิน

  6. นายสมบูรณ์ คุปติมนัส        ผู้อำนวยการอาวุโสสำนักกฎหมาย / เลขานุการบริษัท

  7. นางสาวจรัญญา ตั้งบรรเจิดสุข ผู้อำนวยการอาวุโสสำนักทรัพยากรบุคคลและธุรการ

  8. นายสุริยา เปลี่ยนสี         ผู้อำนวยการอาวุโสสำนักบริหารทรัพย์สิน

  9. นางสาวพรรณี ธาราพัฒน์     ผู้อำนวยการอาวุโสสำนักตรวจสอบภายใน
  ------------------------- ---------------------------------------------

  (โปรดดูโครงสร้างการบริหารจัดการของบริษัทฯ ในหัวข้อ “โครงสร้างการจัดการ”)

หมายเหตุ

* เรืออากาศเอกกรี เดชชัย ลาออกจากตำแหน่งประธานเจ้าหน้าที่ด้านปฏิบัติการ ตั้งแต่วันที่ 1
พฤศจิกายน 2556 ซึ่งมีผลให้โครงสร้างรายชื่อผู้ดำรงตำแหน่งระดับบริหาร 4 รายแรกของบริษัทฯ
เปลี่ยนแปลงจากที่ได้แสดงไว้ในระบบข้อมูลรายชื่อผู้บริหารของสำนักงานคณะกรรมการกำกับหลักทรัพย์และตลาดหลักทรัพย์
คือ มีผู้บริหารเพิ่มขึ้นจากตำแหน่งผู้บริหาร 4 รายแรกของบริษัทฯ จำนวน 4 คน คือ
นางสาวจรัญญา ตั้งบรรเจิดสุข นางสาวพรรณี ธาราพัฒน์ นายสมบูรณ์ คุปติมนัส และนายสุริยา
เปลี่ยนสี

  บทบาทและหน้าที่ความรับผิดชอบของคณะผู้บริหาร

1.  ดำเนินการตามนโยบาย ทิศทาง กลยุทธ์
    และโครงสร้างการบริหารงานหลักในการดำเนินธุรกิจของบริษัทที่กำหนด
    ให้มีประสิทธิภาพและประสิทธิผล

2.  ดำเนินการจัดทำแผนธุรกิจ งบประมาณ และอำนาจการบริหารต่าง ๆ ของบริษัท
    เพื่อเสนอให้คณะ กรรมการบริหารเห็นชอบ

3.  บริหารงานบริษัท ตามแผนงานหรืองบประมาณที่ได้รับอนุมัติจากคณะกรรมการบริหาร
    อย่างซื่อสัตย์ สุจริต และระมัดระวัง รักษาผลประโยชน์ของบริษัท และผู้ถือหุ้นอย่างดีที่สุด

4.  ติดตามผลการดำเนินงานของบริษัท ให้เป็นไปตามนโยบายแผนงาน และงบประมาณที่ได้รับ

5.  รายงานผลการดำเนินงานของบริษัทต่อที่ประชุมคณะกรรมการบริหารเป็นประจำอย่างน้อยเดือนละ
    1 ครั้ง

6.  ดำเนินการอื่น ๆ ตามที่คณะกรรมการบริหารมอบหมาย

7.  กำกับการบริหารงานทั่วไปตามที่กำหนดไว้ในระเบียบข้อบังคับของบริษัท

  ที่ปรึกษา

ณ วันที่ 28 กุมภาพันธ์ 2557 ผู้ดำรงตำแหน่งที่ปรึกษาของบริษัทฯ มีจำนวน 1 คน คือ นายพรชัย
ศรีประเสริฐ เดิมเป็นผู้บริหารบริษัทฯ ตำแหน่งประธานเจ้าหน้าที่ด้านเทคนิค
และได้เกษียณอายุการทำงานเมื่ออายุ 60 ปี ในปี 2552 บริษัทฯ พิจารณาว่าประสบการณ์ ความรู้
และความสามารถของผู้บริหารท่านนี้ยังสามารถช่วยเหลืองานได้
จึงขอให้มารับตำแหน่งที่ปรึกษาตั้งแต่วันที่ 1 มกราคม 2553 ถึงปัจจุบัน

บทบาทและหน้าที่ความรับผิดชอบของที่ปรึกษา

ทำหน้าที่ให้ความเห็นแก่คณะกรรมการ ผู้บริหาร และเข้าร่วมประชุมคณะกรรมการ
แต่ไม่ถือเป็นผู้มีอำนาจควบคุมหรือบริหารงานในบริษัทฯ

การจัดทำแผนสืบทอดตำแหน่งผู้บริหารและผู้บริหารสูงสุด

บริษัทฯ มีระบบและแผนงานเพื่อเตรียมความพร้อมในการสืบทอดตำแหน่งของผู้บริหาร
และผู้บริหารสูงสุด
เพื่อทดแทนในกรณีที่ผู้บริหารท่านนั้นไม่สามารถปฏิบัติหน้าที่ในตำแหน่งงานนั้นได้ไม่ว่าด้วยสาเหตุใดๆดังนี้

1. ระดับประธานกรรมการบริหารและกรรมการผู้จัดการ/ประธานเจ้าหน้าที่บริหาร (CEO)

เมื่อตำแหน่งผู้บริหารระดับประธานกรรมการบริหารหรือกรรมการผู้จัดการ/ประธานเจ้าหน้าที่บริหาร
(CEO) ว่างลงหรือผู้อยู่ในตำแหน่งไม่สามารถปฏิบัติหน้าที่ในตำแหน่งได้ บริษัทฯ
จะมีระบบการให้ผู้บริหารในระดับใกล้เคียง
หรือระดับรองเป็นผู้รักษาการในตำแหน่งจนกว่าจะมีการสรรหาและคัดเลือกบุคคลที่มีคุณสมบัติตามหลักเกณฑ์ที่บริษัทฯ
กำหนด และต้องเป็นผู้ที่มีวิสัยทัศน์ ความรู้ ความสามารถ และประสบการณ์
ความเหมาะสมกับวัฒนธรรมองค์กร
โดยการพิจารณาของคณะกรรมการสรรหาและกำหนดค่าตอบแทนเป็นผู้สรรหาเพื่อนำเสนอต่อคณะกรรมการบริษัทเพื่อพิจารณาอนุมัติแต่งตั้งผู้ที่มีความเหมาะสมให้ดำรงตำแหน่งแทนต่อไป

2. ระดับผู้บริหาร

เมื่อตำแหน่งระดับผู้บริหารตั้งแต่ผู้จัดการแผนกขึ้นไปว่างลง
หรือผู้อยู่ในตำแหน่งไม่สามารถปฏิบัติหน้าที่ในตำแหน่งได้ บริษัทฯ
จะมีระบบการให้ผู้บริหารในระดับใกล้เคียงหรือระดับรองเป็นผู้รักษาการในตำแหน่งจนกว่าจะมีการสรรหาและคัดเลือกจากสำนักทรัพยากรบุคคลในการสรรหาบุคคลทั้งจากภายในองค์กรและนอกองค์กรที่มีความรู้
ความสามารถ และประสบการณ์ที่เหมาะสมกับตำแหน่ง เพื่อเสนอต่อประธานเจ้าหน้าที่สายงาน
และ/หรือประธานกรรมการบริหารแต่งตั้งให้ดำรงตำแหน่งแทนต่อไป

  การประเมินผลการปฏิบัติงานของประธานกรรมการบริหาร

ในการประเมินผลการปฏิบัติงานของประธานกรรมการบริหาร ซึ่งเป็นผู้บริหารสูงสุด
คณะกรรมการบริษัทได้มีมติให้บริษัทฯ
จัดตั้งคณะอนุกรรมการประเมินผลการปฏิบัติงานของผู้บริหารสูงสุด ตำแหน่งประธานกรรมการบริหาร
ซึ่งประกอบด้วย

(1) ประธานกรรมการบริษัท (กรรมการอิสระ)

(2) ประธานกรรมการตรวจสอบ (กรรมการอิสระ)

(3) ประธานกรรมการสรรหาและกำหนดค่าตอบแทน (กรรมการอิสระ)

เพื่อประเมินผลการปฏิบัติงาน
และเสนอผลการพิจารณาให้คณะกรรมการสรรหาและกำหนดค่าตอบแทนพิจารณาค่าตอบแทนเป็นตัวเงิน
เพื่อเสนอให้คณะกรรมการบริษัทพิจารณาอนุมัติต่อไป โดยจัดให้มีการประเมินปีละ 2 ครั้ง คือครั้งที่
1 เมื่อครบรอบการดำเนินธุรกิจของบริษัทฯ เดือนมกราคม – มิถุนายน (สิ้นสุด ณ วันที่ 30
มิถุนายน 2556) และครั้งที่ 2 เมื่อครบรอบการดำเนินธุรกิจของบริษัทฯ เดือนกรกฎาคม -
ธันวาคม (สิ้นสุด ณ วันที่ 31 ธันวาคม 2556)
โดยมีหลักเกณฑ์การประเมินผลการปฏิบัติงานจากหัวข้อการประเมิน ดังนี้

1.  การบริหารงานตามเป้าหมายแผนธุรกิจ

2.  การบริหารงานด้านการตลาด และด้านลูกค้าสัมพันธ์

3.  การบริหารงานด้านการเงิน การลงทุน และค่าใช้จ่าย

4.  การพัฒนาทรัพยากรบุคคล และสร้างวัฒนธรรมองค์กรเพื่อการเจริญเติบโตอย่างยั่งยืน

5.  การกำกับดูแลกิจการให้สอดคล้องกับแนวปฏิบัติที่ดีตามหลักบรรษัทภิบาล

6.  การบริหาร และดำเนินงานตามนโยบายของผู้ถือหุ้นและคณะกรรมการบริษัท

ผลประเมินคะแนนเฉลี่ยของการปฏิบัติงานของนางบุษบา ดามาพงศ์
ตำแหน่งประธานกรรมการบริหาร ได้คะแนนร้อยละ 97 อยู่ในเกณฑ์ดีเยี่ยม (เทียบเท่ากับระดับ 4
คือ มีการดำเนินการในเรื่องนั้นอย่างดีเยี่ยม ตามแบบประเมินผลงาน CEO
จากตลาดหลักทรัพย์แห่งประเทศไทย)

การประเมินผลการปฏิบัติงานของผู้บริหารและพนักงาน

บริษัทฯ กำหนดให้มีการประเมินผลการปฏิบัติงานของผู้บริหารและพนักงาน ปีละ 2 ครั้ง คือ ครั้งที่
1 เมื่อครบรอบการดำเนินธุรกิจของบริษัทฯ เดือนมกราคม-มิถุนายน (สิ้นสุด ณ วันที่ 30 มิถุนายน
2556) และครั้งที่ 2 เมื่อครบรอบการดำเนินธุรกิจของบริษัทฯ เดือนกรกฎาคม-ธันวาคม (สิ้นสุด ณ
วันที่ 31 ธันวาคม 2556)โดยมีหลักเกณฑ์การประเมินผลการปฏิบัติงาน ดังนี้

-   ในเดือนมกราคมของทุกปี คณะกรรมการบริษัทจะพิจารณาแผนการดำเนินธุรกิจ
    และกำหนดเป้าหมายการดำเนินธุรกิจในรอบปี พร้อมกำหนดค่าดัชนีชี้วัดผลสำเร็จ (KPI :
    Key Performance Indicator)
    เพื่อการคำนวณจ่ายผลตอบแทนให้กับผู้บริหารและพนักงานในรอบสิ้นปีดังกล่าว

-   เมื่อสิ้นสุดรอบการดำเนินธุรกิจเดือนมกราคม-มิถุนายน
    จะมีการทบทวนและปรับแผนงานการดำเนินธุรกิจ และประเมินผลการปฏิบัติงาน
    โดยเมื่อครบรอบปีสิ้นสุด ณ วันที่ 31 ธันวาคม ของทุกปี
    โดยผู้บังคับบัญชาของแต่ละสายงานจะมีการประเมินผลการปฏิบัติงานของผู้บริหารและพนักงานตามผลงานทั้งปี
    เพื่อเสนอต่อคณะกรรมการสรรหาและกำหนดค่าตอบแทน คณะกรรมการบริหาร
    และคณะกรรมการบริษัทตามลำดับ ในการพิจารณาจ่ายค่าตอบแทนให้กับผู้บริหาร
    และพนักงานตามเป้าหมายของผลงานที่ได้กำหนดค่าดัชนีชีวัดผลสำเร็จไว้แล้ว

-   ประเมินคะแนนความสามารถในการบริหารงานในตำแหน่งของผู้บริหาร และพนักงาน
    โดยผู้บังคับบัญชาและผู้ใต้บังคับบัญชาในสายงาน เพื่อการปรับเลื่อนตำแหน่งงาน
    โดยจะกำหนดให้ผู้บังคับบัญชาของแต่ละสายงานเป็นผู้ประเมินเพื่อเสนอต่อประธานกรรมการบริหารพิจารณา

    1.  เลขานุการบริษัท

เลขานุการบริษัท ได้แก่ นายสมบูรณ์ คุปติมนัส
ซึ่งเป็นพนักงานประจำตำแหน่งผู้อำนวยการอาวุโสสำนักกฎหมาย
และหัวหน้างานกำกับดูแลการปฏิบัติงานของบริษัทฯ
โดยได้รับแต่งตั้งเป็นเลขานุการบริษัทตามมติที่ประชุมคณะกรรมการ ครั้งที่ 5/2551 เมื่อวันที่ 13
สิงหาคม 2551 และเริ่มปฏิบัติหน้าที่ ตั้งแต่วันที่ 1 กันยายน 2551 เป็นต้นมา ปัจจุบัน นายสมบูรณ์ฯ
ถือเป็นผู้บริหาร 4 รายแรก ตามการปรับโครงสร้างใหม่ขององค์กร เมื่อวันที่ 1 พฤศจิกายน 2556
ทั้งนี้ สามารถติดต่อนายสมบูรณ์ฯ ได้ที่ somboon@scasset.com

คุณสมบัติและประสบการณ์ของเลขานุการบริษัท

1.  มีความรู้และความเข้าใจด้านกฎหมายและกฎระเบียบของบริษัทฯและของหน่วยงานกำกับดูแลที่เกี่ยวข้องกับกฎหมายว่าด้วยบริษัทมหาชนจำกัด
    และกฎหมายว่าด้วยหลักทรัพย์และตลาดหลักทรัพย์
    และผ่านการอบรมหลักสูตรที่เกี่ยวข้องกับการปฏิบัติหน้าที่ของเลขานุการบริษัท

2.  มีความรู้และความเข้าใจในหลักการกำกับดูแลกิจการที่ดี
    และข้อพึงปฏิบัติที่ดีในเรื่องการกำกับดูแลกิจการ

3.  มีประสบการณ์ในงานเลขานุการคณะกรรมการ การจัดประชุมคณะกรรมการและประชุมผู้ถือหุ้น

บทบาทและหน้าที่ความรับผิดชอบของเลขานุการบริษัท

1.  จัดทำ และเก็บรักษา

-   ทะเบียนกรรมการ

-   หนังสือนัดประชุมคณะกรรมการ รายงานการประชุมคณะกรรมการ
    และรายงานประจำปีของบริษัท

-   หนังสือนัดประชุมผู้ถือหุ้น และรายงานการประชุมผู้ถือหุ้น

    1.  เก็บรักษารายงานการมีส่วนได้เสียที่รายงานโดยกรรมการหรือผู้บริหาร
        และจัดส่งสำเนารายงานการมีส่วนได้เสียให้ประธานกรรมการและประธานกรรมการตรวจสอบทราบภายใน
        7 วัน นับแต่วันที่บริษัได้รับรายงานนั้น

    2.  ดำเนินการอื่นๆ ตามที่คณะกรรมการกำกับตลาดทุนประกาศกำหนด

    3.  เลขานุการบริษัทต้องปฏิบัติหน้าที่ด้วยความรับผิดชอบ ความระมัดระวัง
        และความซื่อสัตย์สุจริต รวมทั้งต้องปฏิบัติตามกฎหมาย วัตถุประสงค์ ข้อบังคับของบริษัท
        มติคณะกรรมการ ตลอดจนมติที่ประชุมผู้ถือหุ้น

    1.  ค่าตอบแทนกรรมการและผู้บริหาร

    1.  การกำหนดค่าตอบแทนกรรมการบริษัท

บริษัทฯ มีกระบวนการกำหนดค่าตอบแทนกรรมการบริษัท โดยคำนึงถึงความเหมาะสมกับประสบการณ์
ภาระ หน้าที่ และความรับผิดชอบที่ได้รับมอบหมาย
ซึ่งสามารถเทียบเคียงได้กับบริษัทที่จดทะเบียนในตลาดหลักทรัพย์แห่งประเทศไทย
ซึ่งอยู่ในอุตสาหกรรมและมีขนาดใกล้เคียงกัน เพื่อจูงใจให้กรรมการปฏิบัติงานกับบริษัทฯ
ให้บรรลุเป้าหมายและมีประสิทธิภาพ ผ่านกระบวนการที่โปร่งใส เป็นที่มั่นใจให้แก่ผู้ถือหุ้น

2.  หลักเกณฑ์การจ่ายค่าตอบแทนกรรมการและผู้บริหาร

1.  หลักเกณฑ์การจ่ายค่าตอบแทนกรรมการ

บริษัทฯ ได้กำหนดหลักเกณฑ์การจ่ายค่าตอบแทนกรรมการไว้อย่างชัดเจนและโปร่งใส
โดยอยู่ในระดับเดียวกับอุตสาหกรรมและสูงเพียงพอที่จะดูแลและรักษากรรมการที่มีคุณสมบัติที่ต้องการและได้ขออนุมัติจากที่ประชุมผู้ถือหุ้นแล้ว
โดยคณะกรรมการสรรหาและกำหนดค่าตอบแทนเป็นผู้พิจารณาและนำเสนอจำนวนค่าตอบแทนที่เหมาะสมต่อคณะกรรมการ

2.  หลักเกณฑ์การจ่ายค่าตอบแทนผู้บริหาร

การจ่ายค่าตอบแทนสำหรับผู้บริหารจะสอดคล้องกับผลการดำเนินงานของบริษัทฯ
และผลการปฏิบัติงานของผู้บริหารแต่ละท่าน

การจ่ายเงินค่าตอบแทนสำหรับประธานกรรมการบริหาร
และกรรมการผู้จัดการ/ประธานเจ้าหน้าที่บริหาร (CEO) บริษัทฯ
มีขั้นตอนการพิจารณาจ่ายอย่างโปร่งใส
โดยจะพิจารณาจากคะแนนการประเมินผลการปฏิบัติงานและผลประกอบการโดยรวมของบริษัทฯ
ซึ่งได้ผ่านการประเมินผลงานโดยคณะอนุกรรมการประเมินผลการปฏิบัติงานของประธานกรรมการบริหาร
ซึ่งเป็นผู้บริหารสูงสุด ประกอบด้วย

(1) ประธานกรรมการบริษัท (กรรมการอิสระ)

(2) ประธานกรรมการตรวจสอบ (กรรมการอิสระ)

(3) ประธานกรรมการสรรหาและกำหนดค่าตอบแทน

และเสนอผลการพิจารณาให้คณะกรรมการสรรหาและกำหนดค่าตอบแทนพิจารณาค่าตอบแทนเป็นตัวเงินเพื่อเสนอให้คณะกรรมการบริษัทพิจารณาอนุมัติต่อไป

3.  ค่าตอบแทนที่เป็นตัวเงิน

2.  1.  ค่าตอบแทนคณะกรรมการบริษัท สำหรับงวดสิ้นสุด 31 ธันวาคม 2556 เท่ากับ 7.56
        ล้านบาท เป็นค่าตอบแทนที่จ่ายให้กับประธานกรรมการ กรรมการ และกรรมการอิสระ

  (หน่วย: พันบาท)

+------------------+---------+---------+---------+---------+---------+
| รายชื่อกรรมการ     | คณะ     |         |         |         |         |
|                  | กรรมการ |         |         |         |         |
+------------------+---------+---------+---------+---------+---------+
|                  | บริษัท    | บริหาร   | ตรวจสอบ | สรรหา   | บร      |
|                  |         |         |         |         | รษัทภิบาล |
|                  |         |         |         | แล      | สังคม    |
|                  |         |         |         | ะกำหนดค | ส       |
|                  |         |         |         | ่าตอบแทน | ิ่งแวดล้อม |
+------------------+---------+---------+---------+---------+---------+
| 1. นายรัฐ         | 2,350   |         |         |         |         |
| กิตติเวชโอสถ       |         |         |         |         |         |
+------------------+---------+---------+---------+---------+---------+
| 2. นายคุโณดม      | 640     |         | 235     | 40      |         |
| ธรรมาภรณ์พิลาศ     |         |         |         |         |         |
+------------------+---------+---------+---------+---------+---------+
| 3. นางแน่งน้อย ณ   | 640     |         |         | 50      |         |
| ระนอง            |         |         |         |         |         |
+------------------+---------+---------+---------+---------+---------+
| 4. นายปรีชา       | 640     |         | 195     | 40      | 25      |
| เศขรฤทธิ์          |         |         |         |         |         |
+------------------+---------+---------+---------+---------+---------+
| 5. นางเพ็ญโสม     | 640     | 310     |         |         | 20      |
| ดามาพงศ์          |         |         |         |         |         |
+------------------+---------+---------+---------+---------+---------+
| 6. นายณัฏฐ์พัฒน์     | 640     | 310     |         |         |         |
| เอื้อใจ            |         |         |         |         |         |
+------------------+---------+---------+---------+---------+---------+
| 7. นายประเสริฐ    | 590     |         | 195     |         |         |
| สัมนาวงศ์          |         |         |         |         |         |
+------------------+---------+---------+---------+---------+---------+
| รวม              | 6,140   | 620     | 625     | 130     | 45      |
+------------------+---------+---------+---------+---------+---------+

* ค่าตอบแทน ประกอบด้วย เงินเดือน โบนัส และเบี้ยประชุม
(ค่าตอบแทนนี้ไม่รวมค่าตอบแทนของกรรมการบริษัทในฐานะเป็นผู้บริหารของบริษัทฯ จำนวน 2
ท่าน)

2.  ค่าตอบแทนรวมของคณะผู้บริหาร 4 รายแรกในรอบปี 2556 จำนวน 10 ท่าน จำนวน 94.98
    ล้านบาท ประกอบด้วย เงินเดือน โบนัส กองทุนสำรองเลี้ยงชีพ และผลตอบแทนอื่น
    (รวมเรืออากาศเอกกรี เดชชัย ที่ลาออก และผู้บริหาร 4 รายแรก 4 คน
    ที่เพิ่มเติมเข้ามาในวันที่ 1 พฤศจิกายน 2556)

หมายเหตุ : เรืออากาศเอกกรี เดชชัย ลาออกจากตำแหน่งประธานเจ้าหน้าที่ด้านปฏิบัติการ
ตั้งแต่วันที่ 1 พฤศจิกายน 2556 มีผลให้โครงสร้างรายชื่อผู้ดำรงตำแหน่งระดับบริหาร 4
รายแรกของบริษัทฯ
เปลี่ยนแปลงจากที่ได้แสดงไว้ในระบบข้อมูลรายชื่อผู้บริหารของสำนักงานคณะกรรมการกำกับหลักทรัพย์และตลาดหลักทรัพย์
คือ มีผู้บริหารเพิ่มขึ้นจากตำแหน่งผู้บริหาร 4 รายแรกของบริษัทฯ จำนวน 4 คน คือ
นางสาวจรัญญา ตั้งบรรเจิดสุข นางสาวพรรณี ธาราพัฒน์ นายสมบูรณ์ คุปติมนัส และนายสุริยา
เปลี่ยนสี

1.  ค่าตอบแทนอื่น
    (โครงการการใช้สิทธิซื้อหุ้นสามัญตามใบสำคัญแสดงสิทธิที่จะซื้อหุ้นสามัญของบริษัท: ESOP)

บริษัทฯ มีโครงการออก และเสนอขายใบสำคัญแสดงสิทธิที่จะซื้อหุ้นสามัญของบริษัทฯ
แก่กรรมการและพนักงาน
โดยมีวัตถุประสงค์เพื่อเป็นแรงจูงใจและตอบแทนการปฏิบัติงานของกรรมการและพนักงาน
นอกจากนี้เพื่อให้บุคคลดังกล่าวมีความตั้งใจในการทำงานและเป็นแรงจูงใจให้กรรมการและพนักงานทำงานกับบริษัทฯ
ต่อไปในระยะยาวและสร้างประโยชน์สูงสุดให้แก่บริษัทฯ บริษัทฯ
ได้ออกและเสนอขายใบสำคัญแสดงสิทธิที่จะซื้อหุ้นสามัญทุกๆ ปี ระยะเวลาต่อเนื่องกัน 5 ปี ทั้งนี้
บริษัทฯ จะต้องขออนุมัติการออก และเสนอขายใบสำคัญแสดงสิทธิต่อที่ประชุมผู้ถือหุ้นเป็นรายปี โดย
ณ สิ้นปี 2556 มีโครงการที่ดำเนินการ 3 โครงการสรุปได้ดังนี้

+----------------+------------------+-----------------+----------------+
| รา             | โครงการ 3        | โครงการ 4       | โครงการ 5      |
| ยละเอียดโครงการ |                  |                 |                |
+================+==================+=================+================+
| จำนวนที่เสนอขาย  | 2,700,000        | 2,700,000       | 2,700,000      |
| (หน่วย)         |                  |                 |                |
+----------------+------------------+-----------------+----------------+
| ราคาเสนอขาย    | 0 บาท            |                 |                |
| (บาท)          |                  |                 |                |
+----------------+------------------+-----------------+----------------+
| อา             | ไม่เกิน 5 ปี        |                 |                |
| ยุใบสำคัญแสดงสิทธิ | นับจาก            |                 |                |
|                | วันที่ออกและเสนอขาย |                 |                |
+----------------+------------------+-----------------+----------------+
| อัตราการใช้สิทธิ   | 1 : 2            |   1 : 2***      |   1 : 2***     |
+----------------+------------------+-----------------+----------------+
|                | -                |   1 : 10****    |   1 : 10****   |
+----------------+------------------+-----------------+----------------+
|                | -                |   1 :           |   1 :          |
|                |                  |   11.25*****    |   11.25*****   |
+----------------+------------------+-----------------+----------------+
| ราคาการใช้สิทธิ   | 5.00             |   7.545***      |   5.00***      |
| (บาทต่อหุ้น)      |                  |                 |                |
+----------------+------------------+-----------------+----------------+
|                | -                |   1.509****     |   1.00****     |
+----------------+------------------+-----------------+----------------+
|                | -                |   1.341*****    |   1.00*****    |
+----------------+------------------+-----------------+----------------+
| วัน             | 3 เมษายน 2551    | 3 กรกฎาคม 2551  | 22 เมษายน 2552 |
| ที่ออกและเสนอขาย |                  |                 |                |
+----------------+------------------+-----------------+----------------+
| ระ             | กรรมการแ         |                 |                |
| ยะเวลาการใช้สิทธิ | ละพนักงานของบริษัทฯ |                 |                |
|                | สามารถใช้สิทธิที่จะ   |                 |                |
|                | ซื้อหุ้นสามัญของบริษัทฯ |                 |                |
|                | ได้ตาม            |                 |                |
|                | รายละเอียดดังต่อไปนี้ |                 |                |
|                |                  |                 |                |
|                | ปีที่ 1             |                 |                |
|                | กรรมการแ         |                 |                |
|                | ละพนักงานของบริษัทฯ |                 |                |
|                | ส                |                 |                |
|                | ามารถใช้สิทธิซื้อหุ้นสา |                 |                |
|                | มัญได้ในจำนวนไม่เกิน |                 |                |
|                | 1 ใน 3           |                 |                |
|                | ส                |                 |                |
|                | ่วนของใบสำคัญแสดงส |                 |                |
|                | ิทธิทั้งหมดที่กรรมการแ |                 |                |
|                | ละพนักงานของบริษัทฯ |                 |                |
|                | แต่ละคนไ          |                 |                |
|                | ด้รับจัดสรรจากบริษัทฯ |                 |                |
|                | ทั้งนี้              |                 |                |
|                | กรรมการแ         |                 |                |
|                | ละพนักงานของบริษัทฯ |                 |                |
|                | จะสาม            |                 |                |
|                | ารถใช้สิทธิดังกล่าวได้ |                 |                |
|                | ก                |                 |                |
|                | ็ต่อเมื่อครบระยะเวลา |                 |                |
|                | 1 ปีนับจากวันที่บริษัทฯ |                 |                |
|                | ได้ออกและเสนอ     |                 |                |
|                | ขายใบสำคัญแสดงสิทธิ |                 |                |
|                | จนกว่าจะครบอาย    |                 |                |
|                | ุของใบสำคัญแสดงสิทธิ |                 |                |
|                |                  |                 |                |
|                | ทั้งนี้              |                 |                |
|                | หากการใช้สิท       |                 |                |
|                | ธิตามใบสำคัญแสดงสิท |                 |                |
|                | ธิจะทำให้เกิดเศษหุ้นที่ |                 |                |
|                | ไม่ถึงจำนวนเต็มข    |                 |                |
|                | องหน่วยการซื้อขายหุ้น |                 |                |
|                | (Board Lot)      |                 |                |
|                | บนกร             |                 |                |
|                | ะดานหลักในตลาดหลัก |                 |                |
|                | ทรัพย์แห่งประเทศไทย |                 |                |
|                | ให้ปัดรวมไปใช้สิท    |                 |                |
|                | ธิในการใช้สิทธิปีถัดไป |                 |                |
|                |                  |                 |                |
|                | ปีที่ 2             |                 |                |
|                | กรรมการแ         |                 |                |
|                | ละพนักงานของบริษัทฯ |                 |                |
|                | สาม              |                 |                |
|                | ารถใช้สิทธิซื้อหุ้นสามัญ |                 |                |
|                | ได้อีกในจำนวนไม่เกิน |                 |                |
|                | 1 ใน 3           |                 |                |
|                | ส                |                 |                |
|                | ่วนของใบสำคัญแสดงส |                 |                |
|                | ิทธิทั้งหมดที่กรรมการแ |                 |                |
|                | ละพนักงานของบริษัทฯ |                 |                |
|                | แต่ละคนไ          |                 |                |
|                | ด้รับจัดสรรจากบริษัทฯ |                 |                |
|                | ทั้งนี้              |                 |                |
|                | กรรมการแ         |                 |                |
|                | ละพนักงานของบริษัทฯ |                 |                |
|                | จะสามา           |                 |                |
|                | รถใช้สิทธิดังกล่าวได้ก |                 |                |
|                | ็ต่อเมื่อครบระยะเวลา |                 |                |
|                | 2 ปีนับจากวันที่บริษัทฯ |                 |                |
|                | ได้ออกและเสนอ     |                 |                |
|                | ขายใบสำคัญแสดงสิทธิ |                 |                |
|                | จนกว่าจะครบอาย    |                 |                |
|                | ุของใบสำคัญแสดงสิทธิ |                 |                |
|                |                  |                 |                |
|                | ทั้งนี้              |                 |                |
|                | หากการใช้สิท       |                 |                |
|                | ธิตามใบสำคัญแสดงสิท |                 |                |
|                | ธิจะทำให้เกิดเศษหุ้นที่ |                 |                |
|                | ไม่ถึงจำนวนเต็มข    |                 |                |
|                | องหน่วยการซื้อขายหุ้น |                 |                |
|                | (Board Lot)      |                 |                |
|                | บนกร             |                 |                |
|                | ะดานหลักในตลาดหลัก |                 |                |
|                | ทรัพย์แห่งประเทศไทย |                 |                |
|                | ให้ปัดรวมไปใช้สิท    |                 |                |
|                | ธิในการใช้สิทธิปีถัดไป |                 |                |
|                |                  |                 |                |
|                | ปีที่ 3             |                 |                |
|                | กรรมการแ         |                 |                |
|                | ละพนักงานของบริษัทฯ |                 |                |
|                | สามารถใช้สิทธิซื้อ    |                 |                |
|                | หุ้นสามัญตามสิทธิของต |                 |                |
|                | นในส่วนที่เหลือทั้งหมด |                 |                |
|                | ได้เมื่อครบระยะเวลา |                 |                |
|                | 3 ปีนับจากวันที่บริษัทฯ |                 |                |
|                | ได้ออกและเสนอ     |                 |                |
|                | ขายใบสำคัญแสดงสิทธิ |                 |                |
|                | จนกว่าจะครบอาย    |                 |                |
|                | ุของใบสำคัญแสดงสิทธิ |                 |                |
|                |                  |                 |                |
|                | ทั้งนี้              |                 |                |
|                | หากการใช้สิท       |                 |                |
|                | ธิตามใบสำคัญแสดงสิท |                 |                |
|                | ธิจะทำให้เกิดเศษหุ้นที่ |                 |                |
|                | ไม่ถึงจำนวนเต็มข    |                 |                |
|                | องหน่วยการซื้อขายหุ้น |                 |                |
|                | (Board Lot)      |                 |                |
|                | บนกร             |                 |                |
|                | ะดานหลักในตลาดหลัก |                 |                |
|                | ทรัพย์แห่งประเทศไทย |                 |                |
|                | ให้ปัดรวมไปใช้สิทธิใน |                 |                |
|                | การใช้สิทธิครั้งสุดท้าย |                 |                |
+----------------+------------------+-----------------+----------------+
| ระยะเวลาแสดงคว | ภายใน 5          |                 |                |
| ามจำนงการใช้สิทธิ | วันทำก            |                 |                |
|                | ารสุดท้ายของทุกเดือน |                 |                |
|                | ตลอด             |                 |                |
|                | ระยะเวลาการใช้สิทธิ |                 |                |
|                | ยกเว้น            |                 |                |
|                | การแสดงความ      |                 |                |
|                | จำนงในการใช้สิทธิซื้อ |                 |                |
|                | หุ้นสามัญตามใบสำคัญแ |                 |                |
|                | สดงสิทธิในครั้งสุดท้าย |                 |                |
|                | กำหนดให้แ         |                 |                |
|                | สดงความจำนงในการ |                 |                |
|                | ใช้สิทธิได้ในช่วงเวลา |                 |                |
|                | 15               |                 |                |
|                | วันก่อ             |                 |                |
|                | นวันกำหนดการใช้สิทธิ |                 |                |
+----------------+------------------+-----------------+----------------+
| ว              | เวลา 09.00 น. ถึง |                 |                |
| ันกำหนดการใช้สิทธิ | 16.00 น.         |                 |                |
|                | ของวันทำก         |                 |                |
|                | ารสุดท้ายของทุกเดือน |                 |                |
|                | ตลอดอาย          |                 |                |
|                | ุของใบสำคัญแสดงสิทธิ |                 |                |
+----------------+------------------+-----------------+----------------+

หมายเหตุ * โครงการ 3 ครบกำหนดอายุวันที่ 2 เมษายน 2556

** โครงการ 4 ครบกำหนดอายุวันที่ 2 กรกฎาคม 2556

*** อัตรา และราคาการใช้สิทธิ ก่อนการปรับสิทธิจากการเปลี่ยนแปลงมูลค่าหุ้น จากหุ้นละ 5 บาท
เป็นหุ้นละ 1 บาท

**** อัตรา และราคาการใช้สิทธิ ก่อนการปรับสิทธิจากการเปลี่ยนแปลงมูลค่าหุ้น จากหุ้นละ 5
บาท เป็นหุ้นละ 1 บาท

***** อัตรา และราคาการใช้สิทธิ หลังการปรับสิทธิจากการจ่ายเงินปันผลเป็นหุ้น โดยโครงการ
5 ภายหลังการปรับสิทธิราคา ต่ำกว่าราคามูลค่าหุ้นที่จดทะเบียน คือ 0.889 บาท ดังนั้น บริษัทฯ
จึงใช้ราคามูลค่าหุ้นที่จดทะเบียนแทน ตามที่พระราชบัญญัติบริษัทมหาชน จำกัด พ.ศ. 2535 มาตรา
52 กำหนด

สรุป ณ วันที่ 31 มกราคม 2557 คงเหลือ ESOP โครงการ 5 จำนวน 6,019,875 หุ้น
ที่ยังไม่ใช้สิทธิ์

รายชื่อกรรมการ และพนักงานของบริษัทฯ ที่ได้รับจัดสรรเกินกว่าร้อยละ 5 ของโครงการ

  ----------------------- ------------- ------- ----------- ------- ---------- -------
  รายชื่อ                   โครงการ 3             โครงการ 4           โครงการ 5  

                          จัดสรร(หน่วย)   %       จัดสรร       %       จัดสรร      %
                                                (หน่วย)              (หน่วย)     

  1. น.ส.ยิ่งลักษณ์ ชินวัตร*    1,000,000     37.03   1,000,000   37.03   900,000    33.33

  2. นายพรชัย ศรีประเสริฐ ** 175,000       6.48    175,000     6.48    175,000    6.48

  3. นายอรรถพล            175,000       6.48    175,000     6.48    175,000    6.48
  สฤษฎิพันธาวาทย์                                                                 

  4. ร.อ.กรี เดชชัย ***     -             -       175,000     6.48    175,000    6.48
  ----------------------- ------------- ------- ----------- ------- ---------- -------

หมายเหตุ * ลาออกจากการเป็นพนักงานของบริษัทฯ ตั้งแต่ 30 มิถุนายน 2554

** เกษียณอายุตามระเบียบบริษัทฯ ณ สิ้นปี 2552

*** ลาออกจากการเป็นพนักงานของบริษัทฯ ตั้งแต่ 1 พฤศจิกายน 2556

1.  บุคลากร

  จำนวนพนักงาน (หน่วย : คน)

  --------- ------------------------------ ------------------------------
  ลำดับ      สายงาน                         31 ธันวาคม 2556

  1.        ด้านปฏิบัติการ                     539

  2.        ด้านการเงิน                      205

            รวม                            744
  --------- ------------------------------ ------------------------------

โดยมีค่าตอบแทนของบุคลากรของบริษัทฯ และบริษัทย่อยประกอบด้วย เงินเดือน โบนัส
และเงินสมทบกองทุนสำรองเลี้ยงชีพ และผลตอบแทนอื่น รวมทั้งสิ้น 433.19 ล้านบาท
(ไม่รวมคณะผู้บริหาร 4 รายแรก)

บริษัทมีนโยบาย และเล็งเห็นถึงความสำคัญต่อการพัฒนาศักยภาพบุคลากรในทุกระดับ

บริษัทมีเป้าหมายที่จะเติบโตในธุรกิจพัฒนาอสังหาริมทรัพย์อย่างยั่งยืน
โดยได้กำหนดให้การพัฒนาบุคลากรเป็นปัจจัยสำคัญ
จึงจัดให้มีการพัฒนาบุคลากรทุกระดับอย่างต่อเนื่อง ตามแนวทางการพัฒนาสมรรถนะบุคลากร (
Competency) ให้สอดคล้องกับทิศทางการดำเนินธุรกิจ ด้วยเนื้อหาหลักสูตรด้านการบริหารจัดการ
และการปฏิบัติงาน เพื่อให้เป็นไปตามนโยบายและแผนงานเชิงกลยุทธ์ของบริษัท
ตลอดจนเสริมสร้างทักษะ ความสามารถของผู้บริหารและพนักงาน
สามารถนำองค์ความรู้มาประยุกต์ใช้ในการปฏิบัติงานให้เกิดประสิทธิภาพสูงสุด

1.  การพัฒนาการบริหารจัดการ ( Management Development )

บริษัทได้จัดหลักสูตรเพื่อเตรียมความพร้อมสำหรับผู้บริหาร-ผู้จัดการ ตั้งแต่ระดับหัวหน้างานขึ้นไป
เพื่อเตรียมความพร้อมในการบริหารจัดการกับภารกิจและทีมงาน
ให้สอดคล้องกับการดำเนินธุรกิจของบริษัท
ภายใต้บริบทและสภาวการณ์ที่เปลี่ยนแปลงอย่างรวดเร็วในปัจจุบันโดยจัดให้มีการสัมมนาในหลักสูตรต่าง
ๆ เช่น

-   หลักสูตร Leadership : Great Leaders , Great Teams , Great Results
    เป็นหลักสูตรที่จัดขึ้นสำหรับผู้บริหาร และผู้จัดการ
    เพื่อสร้างความเข้าใจถึงกรอบแนวคิดแบบองค์รวม และภารกิจหลักของผู้นำ 4 ประการ ได้แก่
    การสร้างความไว้วางใจ , การสร้างพันธกิจที่ชัดเจน , การสร้างระบบที่สอดคล้อง
    และการดึงเอาศักยภาพของคน
    สามารถผลักดันทีมงานให้สามารถปฏิบัติงานได้อย่างเต็มความสามารถ
    สร้างผลงานให้เป็นไปตามเป้าหมาย และบรรลุภารกิจสำคัญขององค์กร

-   หลักสูตร Systematic and Creative Thinking เป็นหลักสูตรที่หัวหน้างาน
    สามารถนำหลักการไปใช้เป็นเครื่องมือในการบริหารทีมงาน
    โดยเน้นกระบวนการคิดเชิงเหตุผล การวางแผน การคิดวิเคราะห์ปัญหาอย่างเป็นระบบ
    รวมทั้งการใช้ความคิดสร้างสรรค์เพื่อการพัฒนางาน
    โดยสามารถใช้เป็นเครื่องมือในสถานการณ์ต่าง ๆ ที่ต้องการอาศัยการระดมสมอง
    และการทำงานร่วมกันแบบ Cross Functional

-   หลักสูตรผู้นำพลังบวก ( Appreciative Leadership )
    เป็นหลักสูตรที่ส่งเสริมสมรรถนะด้านการบริหารและพัฒนาบุคลากร ( People Management
    Skill ) ให้แก่หัวหน้างาน เพื่อให้สามารถนำไปใช้ในการบริหารทีมงานที่มีความแตกต่าง
    และหลายกลุ่มช่วงอายุ ( Generation ) ได้อย่างมีประสิทธิภาพ
    รวมทั้งเกิดความเข้าใจในบทบาทของการเป็นแบบอย่างที่ดี ( Role Model )
    และผู้นำการเปลี่ยนแปลง ( Change Agent ) ของหน่วยงาน

-   หลักสูตร Smart Supervisor & Smart Manager
    เป็นหลักสูตรที่จัดขึ้นเพื่อสร้างความเข้าใจถึงบทบาท หน้าที่
    และความรับผิดชอบในการเป็นผู้จัดการ และหัวหน้างานมืออาชีพ
    ให้มีความรู้และทักษะในการบริหารจัดการ การมอบหมายงาน การสอนงาน
    การประเมินผลงาน การพัฒนาทีมงาน การบริหารจัดการงบประมาณ
    ตลอดจนสร้างภาวะความเป็นผู้นำ เพื่อกำกับดูแลทีมงานได้อย่างมีประสิทธิภาพ

2.  การพัฒนาด้านการปฏิบัติงาน (Operational Development )

เพื่อเพิ่มพูนความรู้ ความสามารถ และทักษะทางวิชาชีพให้กับพนักงานในสายงานต่าง ๆ
บริษัทจึงจัดให้มีการฝึกอบรมในหลักสูตรที่มีประโยชน์ต่อการปฏิบัติงานของพนักงานและธุรกิจของบริษัท
อย่างสม่ำเสมอ สำหรับการสร้างมาตรฐานการทำงาน สะท้อนความเป็นมืออาชีพ (
Professionalism)

-   หลักสูตรเตรียมความพร้อมพนักงานเข้าใหม่
    เป็นหลักสูตรเพื่อเตรียมความพร้อมสำหรับพนักงานเข้าใหม่ สายวิชาชีพวิศวกรรม , งานขาย
    และบริการหลังการขาย ทั้งในภาคทฤษฎี และภาคปฏิบัติ เพื่อเรียนรู้ข้อมูลด้านต่าง ๆ
    ที่เกี่ยวข้องในงาน ก่อนลงปฏิบัติงานจริงที่โครงการ ให้ลูกค้าเกิดความมั่นใจในผลิตภัณฑ์
    อันส่งผลต่อการตัดสินใจของลูกค้า

-   หลักสูตร การใช้งานระบบ SC System จัดขึ้นเพื่อสนับสนุนระบบการปฏิบัติงานโครงการ (
    SC System ) ให้พนักงานที่มีส่วนเกี่ยวข้อง เกิดความเข้าใจ
    และสามารถไปใช้ในการบริหารงานโครงการตามระบบของบริษัทได้อย่างเชี่ยวชาญ
    มีประสิทธิภาพยิ่งขึ้น

-   หลักสูตร Service Excellence for After Sales Service
    เป็นหลักสูตรสำหรับพนักงานบริการหลังการขายประจำโครงการ
    เพื่อเรียนรู้ทักษะการให้บริการเพื่อสะท้อนต่อ Brand DNA
    ด้วยความใส่ใจอย่างมืออาชีพสามารถสร้างความพึงพอใจต่อลูกค้า
    และสามารถแข่งขันในธุรกิจพัฒนาอสังหาริมทรัพย์ เพื่อก้าวสู่ความเป็นผู้นำได้อย่างยั่งยืน

-   หลักสูตร Smart Building Smart Service เพื่อยกระดับการทำงาน
    ของพนักงานฝ่ายบริหารอาคาร เพื่อเรียนรู้และฝึกทักษะการให้บริการอย่างมืออาชีพ
    สามารถวิเคราะห์ความต้องการ สรรหาทางเลือกที่ดีที่สุด เพื่อตอบสนองต่อความคาดหวัง
    และสร้างความพึงพอใจสำหรับลูกค้าแต่ละประเภทได้อย่างเหมาะสม
    จนสัมผัสได้ถึงความใส่ใจที่องค์กรมีให้ต่อลูกค้า นำไปสู่ความประทับใจ

-   หลักสูตร Be Proactive : The Power to Success
    เป็นหลักสูตรที่จัดขึ้นสำหรับพนักงานระดับปฏิบัติการ เพื่อให้มีทักษะการทำงานเชิงรุก (
    Proactive ) ซึ่งถือเป็นพฤติกรรมการทำงานที่สำคัญ
    และจำเป็นสำหรับพนักงานระดับปฏิบัติการ ส่งผลต่อการปฏิบัติหน้าที่ได้อย่างมีประสิทธิผล
    และการดำเนินธุรกิจของบริษัทสามารถขับเคลื่อนไปได้อย่างรวดเร็ว

-   หลักสูตร Powerful Psychology & Strategy in
    Marketing-Branding-Advertising จัดขึ้นสำหรับผู้บริหาร ผู้จัดการโครงการ
    ผู้จัดการและพนักงานสายการตลาด เพื่อเข้าใจถึงปัจจัยที่มีอิทธิพลต่อพฤติกรรมของผู้บริโภค
    เกิดแรงบันดาลใจทางความคิดด้านการตลาด สามารถนำแนวคิดการตลาดองค์รวม
    การตลาดเชิงบูรณาการ และการสร้างการตลาดเชิงปฏิสัมพันธ์
    มาใช้ในการคิดค้นกลยุทธ์ตอบสนองต่อความต้องการของลูกค้า
    และสามารถนำเสนอผลิตภัณฑ์และบริการได้อย่างเหมาะสม ตลอดจนการสร้าง Brand
    ให้เป็นที่รู้จักมากยิ่งขึ้น

-   หลักสูตร Marketing for Service , CRM & CEM เป็นหลักสูตรที่จัดขึ้นสำหรับผู้บริหาร
    ผู้จัดการขาย เพื่อเสริมแนวคิดด้านการตลาดเชิงคุณค่าแก่สินค้าและบริการ
    และการขายสมัยใหม่ ผ่านการสร้าง กลยุทธ์การบริหารลูกค้าสัมพันธ์ ( CRM )
    และการบริหารลูกค้าเชิงประสบการณ์ ( CEM ) อันจะช่วยในการรักษาฐานลูกค้าเก่า
    และนำไปสู่การขยายฐานลูกค้าใหม่ในอนาคตอย่างยั่งยืน

3.  บริษัทให้ความสำคัญกับการดูแลรักษาบุคลากร จึงจัดให้มี Retention Program
    สำหรับบุคลากรในรูปแบบต่าง ๆ เช่น

-   การมอบทุนการศึกษาสำหรับพนักงาน บริษัทจัดให้มีการมอบทุนการศึกษาแก่ผู้บริหาร
    และพนักงานของบริษัทอย่างต่อเนื่อง เพื่อเพิ่มพูนทักษะ ความรู้ ความสามารถ
    และการพัฒนาศักยภาพของตนเอง ในการนำองค์ความรู้มาประยุกต์ใช้ในการบริหารจัดการ
    และการปฏิบัติงานให้เกิดประสิทธิภาพต่อทีมงานและองค์กร โดยในปี พ.ศ. 2556
    บริษัทได้พิจารณามอบทุนการศึกษาในระดับปริญญาโท สาขาบริหารธุรกิจ จำนวน 2 ทุน
    ให้กับผู้บริหาร

-   การมอบทุนการศึกษาบุตรพนักงาน บริษัทให้ความสำคัญกับการดูแลพนักงานที่มีรายได้น้อย
    ด้วยการมอบเงินช่วยเหลือทุนการศึกษาแก่บุตรพนักงาน พร้อมทั้งมอบชุดอุปกรณ์การเรียน
    และเครื่องแบบนักเรียน เพื่อเป็นขวัญกำลังใจ โดยจัดให้มีการมอบทุนเป็นประจำทุกปี

ในปี 2556 บริษัท เอสซี แอสเสท คอร์ปอเรชั่น จำกัด ( มหาชน )
ได้ให้ความสำคัญในการเพิ่มศักยภาพของบุคลากรให้มีความเป็นมืออาชีพ
ด้วยการจัดโครงการพัฒนาสมรรถนะของบุคลากร ( SC Competency ) อย่างต่อเนื่อง
ในระดับผู้จัดการขึ้นไป พร้อมทั้งจัดให้มีการประเมินระดับความสามารถ ( Competency
Assessment ) สำหรับหัวหน้างานขึ้นไป ปีละ 1 ครั้ง
เพื่อสามารถนำผลการประเมินมาใช้ในการวางแผนพัฒนาศักยภาพรายบุคคล
และการจัดหลักสูตรที่เหมาะสมสำหรับการลด Competency Gap
ตลอดจนสร้างช่องทางสำหรับการเพิ่มการรับรู้จดจำในแบรนด์ SC ASSSET ( Brand Awareness
) เพื่อเน้นย้ำการสร้างประสบการณ์เชิงบวกให้กับผู้บริโภค
ตลอดจนกำหนดกลยุทธ์และแผนการดำเนินงานธุรกิจเชิงรุก
ตอบสนองความต้องการของผู้บริโภคในทุกกลุ่มเป้าหมาย

บริษัทได้ส่งเสริมการพัฒนาสมรรถนะของบุคลากร สร้างการรับรู้ใน Brand และ วัฒนธรรมองค์กร
(SC Culture) ผ่านการพัฒนาฝึกอบรม และการจัดกิจกรรมต่าง ๆ ดังนี้

-   การปฐมนิเทศพนักงานใหม่ จัดขึ้นเพื่อให้ผู้บริหาร และพนักงานที่เข้าร่วมงานใหม่
    ได้รับทราบถึงการดำเนินธุรกิจของบริษัท โครงสร้างการบริหารงาน ระเบียบปฏิบัติ
    สวัสดิการพนักงาน และอธิบายภาพรวมการพัฒนาศักยภาพทางวิชาชีพของบุคลากร
    รวมไปถึงการส่งผ่านวัฒนธรรมองค์กร เพื่อใช้เป็นค่านิยมหลักในการปฏิบัติงาน

-   งาน Kick Off สโลแกนใหม่ “ For Good Morning ”
    จัดงานขึ้นเพื่อสร้างการรับรู้และเข้าใจสโลแกนใหม่ของบริษัท
    ให้กับผู้บริหารและพนักงานภายในองค์กร ผ่านกิจกรรมและช่องทางการสื่อสารรูปแบบต่าง ๆ
    ก่อนเผยแพร่สู่สาธารณะ ตลอดจนการที่พนักงานในองค์กรมองเห็นคุณค่าของ Brand
    และสามารถสื่อสารไปในทิศทางเดียวกัน

-   โครงการ Show & Share จัดขึ้นเพื่อสนับสนุนบรรยากาศการเรียนรู้ในองค์กร
    โดยเปิดโอกาสให้ผู้บริหาร / พนักงาน มีส่วนร่วมในการถ่ายทอดองค์ความรู้ในวิชาชีพต่าง ๆ
    ให้กับพนักงาน และหน่วยงานที่เกี่ยวข้อง
    ตลอดจนการแลกเปลี่ยนประสบการณ์การทำงานระหว่างหน่วยงาน
    เพื่อให้เกิดความเข้าใจในระบบการทำงานของซึ่งกันและกันมากยิ่งขึ้น

-   การสัมมนาเชิงปฏิบัติการ Level up Workshop การจัด Workshop
    เพื่อยกระดับมาตรฐานคุณภาพของสินค้าและบริการ ระหว่างหน่วยงานที่เกี่ยวข้อง
    เพื่อสนับสนุนนโยบายและทิศทางการทำงานของบริษัท ในการพัฒนากระบวนการทำงานต่าง ๆ
    และสามารถนำผลจากการร่วมระดมสมองมาใช้เป็นมาตรฐานในการทำงานของบริษัทต่อไป

-   กิจกรรม Birthday Activity เป็นโครงการที่จัดขึ้นต่อเนื่องเป็นปีที่ 7
    เพื่อเน้นย้ำความสำคัญของพนักงานที่มีต่อบริษัท
    และสร้างความสัมพันธ์อันดีต่อกันระหว่างพนักงานหน่วยงานต่าง ๆ
    ซึ่งส่งผลต่อการประสานงานร่วมกันให้เกิดประสิทธิภาพสูงสุด รวมทั้งเป็นการสร้างสรรค์สังคม
    และมีส่วนในการอนุรักษ์ทรัพยากรธรรมชาติ โดยจัดขึ้นเป็นประจำทุก 2 เดือน อาทิ กิจกรรม
    “ พี่อาสาพาน้องเที่ยว ” ซึ่งพนักงานร่วมเป็นพี่เลี้ยงอาสา
    ในการนำเด็กกำพร้าจากสถานสงเคราะห์เด็กอ่อนรังสิต ไปทัศนศึกษานอกสถานที่ ณ สวนสยาม
    ทะเลกรุงเทพฯ , กิจกรรม “ ปลูกกล้วยไม้คืนสู่ป่า ” ณ อุทยานเขาหล่น ต.สาริกา
    จ.นครนายก เพื่อฟื้นฟูแหล่งท่องเที่ยวทางธรรมชาติ และกิจกรรม “
    ปล่อยพันธุ์ปลาสู่แม่น้ำปราจีนฯ ” เพื่อขยายพันธุ์ปลาน้ำจืด
    สร้างสมดุลย์ในระบบนิเวศวิทยาแหล่งน้ำตามธรรมชาติ ของแม่น้ำปราจีนบุรี จ.ปราจีนบุรี

9.  การกำกับดูแลกิจการ

2.  
3.  

16. 

17. 

18. 

19. 

20. 

21. 

22. 

23. 

24. 1.  นโยบายการกำกับดูแลการดำเนินงานของบริษัท

คณะกรรมการบริษัทส่งเสริมให้เกิดการกำกับดูแลกิจการที่ดีอย่างต่อเนื่อง
เนื่องจากเห็นว่าเป็นสิ่งที่มีความจำเป็นต่อการดำเนินธุรกิจในระยะยาวและช่วยให้ผู้ลงทุนและสาธารณชนได้รับทราบและตรวจสอบการดำเนินงานของบริษัทฯ
ได้สะดวก รวดเร็ว และเท่าเทียมกัน
บริษัทฯให้ความสำคัญต่อการปฏิบัติตามนโยบายเกี่ยวกับการกำกับดูแลกิจการของบริษัทจดทะเบียน
โดยในการประชุมกรรมการครั้งที่ 1/2554 เมื่อวันที่ 12 มกราคม 2554
มีมติแต่งตั้งคณะกรรมการบรรษัทภิบาลและความรับผิดชอบต่อสังคม สิ่งแวดล้อม
(โปรดดูรายละเอียดในหัวข้อ “คณะกรรมการบรรษัทภิบาลและความรับผิดชอบต่อสังคม
สิ่งแวดล้อม”) โดยเน้นในเรื่องสิทธิของผู้ถือหุ้น การปฏิบัติต่อผู้ถือหุ้นอย่างเท่าเทียมกัน
บทบาทของผู้มีส่วนได้เสีย ซึ่งรวมถึงความรับผิดชอบต่อสังคมและสิ่งแวดล้อม
การเปิดเผยข้อมูลสารสนเทศและความโปร่งใส และความรับผิดชอบของคณะกรรมการ
และตั้งใจปฏิบัติตามนโยบายการกำกับดูแลกิจการ (Corporate Governance Policy)
ให้เกิดการพัฒนาให้สามารถเทียบเคียงได้กับมาตรฐานสากล
สอดคล้องกับแนวทางปฏิบัติและข้อเสนอแนะของหน่วยงานกำกับดูแลหรือที่เกี่ยวข้อง ซึ่งในปี 2556
บริษัทฯ ยังคงนำหลักการกำกับดูแลกิจการที่ดีสำหรับบริษัทจดทะเบียนปี 2555
ของตลาดหลักหลักทรัพย์แห่งประเทศไทย และแนวทางการกำกับดูแลของหน่วยงานที่เกี่ยวข้อง
มาปฏิบัติอย่างต่อเนื่อง

จากความมุ่งมั่นในการส่งเสริมให้มีการปฏิบัติตามหลักการกำกับดูแลกิจการที่ดีอย่างต่อเนื่อง ในปี
2556 บริษัทได้รับผลคะแนนการประเมินและรางวัลต่างๆ ดังนี้

1. ผลประเมินโครงการประเมินคุณภาพการประชุมผู้ถือหุ้นสามัญประจำปี 2556 ระดับ “ดีเยี่ยม”
จากสมาคมส่งเสริมผู้ลงทุนไทย

2. ผลประเมินการกำกับดูแลกิจการบริษัทจดทะเบียนไทยประจำปี 2556 ระดับ “ดีเลิศ”
จากสมาคมส่งเสริมสถาบันกรรมการบริษัทไทย (IOD)

3. รางวัล “SET Awards 2013” ประเภทบริษัทจดทะเบียนด้านการรายงานบรรษัทภิบาลประจำปี
2556 (Top Corporate Governance Report Awards)
ซึ่งจัดขึ้นโดยตลาดหลักทรัพย์แห่งประเทศไทยและวารสารการเงินธนาคาร ต่อเนื่องเป็นปีที่ 2
ติดต่อกัน

บริษัทฯ เชื่อมั่นว่าระบบการบริหารจัดการที่ดี
การมีคณะกรรมการบริษัทและผู้บริหารที่มีวิสัยทัศน์มีความรับผิดชอบต่อหน้าที่ มีกลไกการควบคุม
การถ่วงดุลอำนาจและกระบวนการกำกับดูแลกิจการเป็นส่วนสำคัญและจำเป็นต่อการดำเนินธุรกิจให้เติบโตอย่างยั่งยืนซึ่งความสำเร็จในการดำเนินธุรกิจที่จะบรรลุตามภารกิจและวิสัยทัศน์ขององค์กรให้มีประสิทธิภาพและประสิทธิผล
โดยครอบคลุมหลักสำคัญดังต่อไปนี้

1. คณะกรรมการบริษัท เน้นภาวะความเป็นผู้นำ วิสัยทัศน์ องค์ประกอบการแต่งตั้ง
และความเป็นอิสระ โดยกำหนดคุณสมบัติ ขอบเขต อำนาจ หน้าที่และความรับผิดชอบ
เพื่อให้เกิดการจัดการที่ดี

2. การปฏิบัติต่อผู้ถือหุ้นและผู้มีส่วนได้เสียอย่างเท่าเทียมกัน

3. มีการเปิดเผยสารสนเทศอย่างครบถ้วน เพียงพอ เชื่อถือได้ และทันเวลาแก่ผู้ที่เกี่ยวข้องทุกฝ่าย

4. สนับสนุนให้มีระบบการควบคุมภายใน การตรวจสอบภายใน และการบริหารความเสี่ยง
เพื่อลดความเสี่ยงที่อาจเกิดขึ้น

บริษัทฯ มีการกำหนดปรัชญาและจรรยาบรรณบริษัทฯ ให้กรรมการ ผู้บริหาร
และพนักงานทุกระดับยึดถือและนำไปปฏิบัติเป็นแนวทางเดียวกัน

บริษัทฯ มี “นโยบายการกำกับดูแลกิจการ”
ตามหลักการกำกับดูแลกิจการที่ดีสำหรับบริษัทจดทะเบียนที่ตลาดหลักทรัพย์แห่งประเทศไทยกำหนด
และเปิดเผยอยู่ใน Website ของบริษัทฯ www.scasset.com เพื่อให้ผู้ถือหุ้น นักลงทุน
และผู้มีส่วนได้เสียทุกฝ่ายได้มีส่วนศึกษาและรับทราบ
โดยในส่วนการบริหารจัดการภายในองค์กรได้มีการจัดพิมพ์เป็นลายลักษณ์อักษรแจ้งผู้บริหารงานและพนักงานทุกคนทราบ
เพื่อสื่อสารให้ทุกคนในองค์กรเข้าใจและยึดถือปฏิบัติทั้งมีข้อมูลผ่าน E-mail
เพื่อเป็นแนวทางสำหรับการบริหารจัดการที่ดีและประชาสัมพันธ์กับพนักงานอย่างต่อเนื่อง

สิทธิของผู้ถือหุ้น

1.  สิทธิขั้นพื้นฐานของผู้ถือหุ้น

คณะกรรมการบริษัทตระหนักถึงหน้าที่ในการคุ้มครองสิทธิของผู้ถือหุ้นทุกรายให้ได้รับสิทธิขั้นพื้นฐาน คือ
สิทธิในการลงคะแนนเสียงในที่ประชุม นอกจากนี้ ผู้ถือหุ้นยังได้รับสิทธิขั้นพื้นฐานอื่นๆ ได้แก่

1.1 สิทธิในการได้รับส่วนแบ่งในผลกำไรและเงินปันผลอย่างเท่าเทียมกัน

1.2 สิทธิในการเข้าประชุมผู้ถือหุ้น

1.3 สิทธิในการได้รับการปฏิบัติที่เท่าเทียมกันในการรับซื้อหุ้นคืนโดยบริษัทฯ

1.4 สิทธิในการพิจารณาค่าตอบแทนของกรรมการทุกรูปแบบ
ทั้งค่าตอบแทนที่เป็นตัวเงินและค่าตอบแทนอื่นๆ อาทิเช่น ค่าตอบแทนประจำ เบี้ยประชุม โบนัส
บำเหน็จ และสิทธิประโยชน์อื่นๆ ซึ่งบริษัทฯ ได้เสนอให้ผู้ถือหุ้นพิจารณาอนุมัติเป็นประจำทุกปี
ซึ่งในการกำหนดค่าตอบแทนกรรมการดังกล่าวข้างต้น บริษัทฯ
มีนโยบายและหลักเกณฑ์ที่ชัดเจนในการพิจารณา
และในการนำเสนอเรื่องค่าตอบแทนให้ผู้ถือหุ้นพิจารณา โดยบริษัทฯ
ได้นำเสนอถึงนโยบายในการกำหนดค่าตอบแทนสำหรับกรรมการเพื่อประกอบการพิจารณาของผู้ถือหุ้นด้วย
นอกเหนือจากการนำเสนอถึงจำนวนเงินค่าตอบแทน (โปรดดูรายละเอียดในหัวข้อ
“ค่าตอบแทนกรรมการและผู้บริหาร”)

1.5 สิทธิเลือกตั้งกรรมการ และให้ความเห็นชอบในการแต่งตั้งผู้สอบบัญชีอิสระ

นอกจากนี้ บริษัทฯยังดูแลผู้ถือหุ้นมากกว่าสิทธิตามกฎหมาย เช่น การให้ข้อมูลสำคัญที่เป็นปัจจุบันผ่าน
Website ของบริษัทฯ การจัดให้มีจดหมายข่าวถึงผู้ถือหุ้น การจัดให้ผู้ถือหุ้นเข้าเยี่ยมชมกิจการ

2.  สิทธิในการประชุมผู้ถือหุ้น

ในการประชุมผู้ถือหุ้น บริษัทฯ มีนโยบายในการอำนวยความสะดวกและส่งเสริมให้ผู้ถือหุ้นทุกคน
รวมทั้งผู้ถือหุ้นที่เป็นนักลงทุนสถาบันได้เข้าร่วมประชุมผู้ถือหุ้นของบริษัทฯ
โดยมีหน่วยงานกำกับดูแลปฏิบัติตามนโยบายเพื่อดำเนินการประชุมผู้ถือหุ้นให้เป็นไปตามกฎหมายและแนวทางการประชุมผู้ถือหุ้น
ทั้งนี้ ในการประชุมผู้ถือหุ้น บริษัทฯ จะกำหนดวัน เวลา
และสถานที่ในการจัดประชุมโดยคำนึงถึงความสะดวกของผู้ถือหุ้นที่จะเข้าร่วมประชุม คือ บริษัทฯ
จะไม่จัดประชุมในวันหยุดนักขัตฤกษ์ วันหยุดทำการของธนาคารพาณิชย์
และจะเริ่มประชุมในช่วงเวลา 8.30 -16.00 นาฬิกา รวมทั้งจะจัดประชุมในเขตกรุงเทพมหานคร
หรือ ท้องที่อันเป็นที่ตั้งของสำนักงานใหญ่ของบริษัทฯ

คณะกรรมการบริษัทต้องจัดให้มีการประชุมผู้ถือหุ้นเป็นการประชุมสามัญประจำปีภายในสี่เดือนนับแต่วันสิ้นสุดของรอบปีบัญชีของบริษัทฯ
และการประชุมผู้ถือหุ้นคราวอื่นให้เรียกว่าการประชุมวิสามัญ โดยจัดประชุมเพิ่มตามความจำเป็น

เลขานุการบริษัทมีหน้าที่ในการนัดหมาย จัดเตรียมหนังสือนัดประชุม
และเอกสารประกอบการประชุมให้ถูกต้องครบถ้วน และเพียงพอ โดยมอบให้บริษัท
ศูนย์รับฝากหลักทรัพย์ (ประเทศไทย) จำกัด ซึ่งเป็นนายทะเบียนหลักทรัพย์ของบริษัทฯ
เป็นผู้จัดส่งให้แก่ผู้ถือหุ้นก่อนการประชุมให้มากกว่าวันที่กฎหมายกำหนดทุกครั้ง
เพื่อให้ผู้ถือหุ้นได้มีเวลาศึกษาข้อมูลก่อนวันประชุมผู้ถือหุ้น นอกจากนี้ ผู้ถือหุ้นสามารถ Download
หนังสือเชิญประชุมพร้อมเอกสารประกอบการประชุมได้จาก Website ของบริษัทฯ คือ
www.scasset.com ล่วงหน้าไม่น้อยกว่า 30 วันก่อนวันประชุม
ทั้งในรูปแบบภาษาไทยและภาษาอังกฤษ ซึ่งเป็นข้อมูลเดียวกับข้อมูลที่บริษัทฯ
ส่งให้ผู้ถือหุ้นในรูปแบบเอกสาร ทั้งนี้ ข้อมูลในหนังสือเชิญประชุม บริษัทฯ
ได้แจ้งกฎเกณฑ์และวิธีการในการเข้าร่วมประชุมผู้ถือหุ้นให้ผู้ถือหุ้นทราบและมีข้อมูลในแต่ละวาระการประชุมเพียงพอต่อการตัดสินใจ

บริษัทฯ
ได้เปิดโอกาสให้ผู้ถือหุ้นมีสิทธิเสนอเพิ่มวาระการประชุมและเสนอชื่อผู้ที่มีคุณสมบัติเหมาะสมที่จะได้รับการแต่งตั้งเป็นกรรมการล่วงหน้าก่อนการประชุมสามัญผู้ถือหุ้นประจำปี
2556 ในระหว่างวันที่ 13 กันยายน 2555 - 31 ธันวาคม 2555 โดยบริษัทฯ ได้เปิดเผยขั้นตอน
วิธีการ พร้อมแนวทางการพิจารณาบนเว็ปไซด์ของบริษัทฯ
พร้อมทั้งแจ้งให้ผู้ถือหุ้นทราบผ่านช่องทางของตลาดหลักทรัพย์แห่งประเทศไทย
โดยในการลงคะแนนเสียงเลือกตั้งกรรมการ บริษัทฯ
ได้เปิดโอกาสให้ผู้ถือหุ้นลงคะแนนเสียงเลือกตั้งกรรมการเป็นรายบุคคล
เพื่อเป็นการเปิดโอกาสให้ผู้ถือหุ้นมีสิทธิเลือกกรรมการที่ต้องการได้อย่างแท้จริง

บริษัทฯ ยังได้เปิดโอกาสให้ผู้ถือหุ้นสามารถส่งคำถามล่วงหน้ามายังบริษัทฯ
ก่อนวันประชุมเพื่อสอบถามข้อมูลที่เกี่ยวข้องกับการประชุมในแต่ละวาระ หรือ
ข้อมูลอื่นที่สำคัญของบริษัทฯ
โดยบริษัทฯได้กำหนดหลักเกณฑ์การส่งคำถามล่วงหน้าไว้อย่างชัดเจนและเผยแพร่หลักเกณฑ์ดังกล่าวไว้บนเว็ปไซด์ของบริษัท
ในระหว่างวันที่ 20 กันยายน 2555 - 31 มีนาคม 2556
แต่ปรากฏว่าไม่มีผู้ถือหุ้นเสนอเพิ่มวาระการประชุม
เสนอชื่อผู้ที่มีคุณสมบัติเหมาะสมที่จะได้รับการแต่งตั้งเป็นกรรมการล่วงหน้า
และส่งคำถามล่วงหน้ามายังบริษัทฯ แต่อย่างใด

นอกจากนั้น บริษัทฯ
จัดให้มีบริการปิดอากรแสตมป์ในหนังสือมอบฉันทะให้แก่ผู้รับมอบฉันทะที่เข้าร่วมประชุม
โดยไม่คิดค่าบริการ ณ จุดลงทะเบียน เพื่อต้องการลดภาระการจัดหาอากรแสตมป์ของผู้ถือหุ้น
และยังอำนวยความสะดวกให้ผู้ถือหุ้นในทุกๆ ด้าน
โดยมีขั้นตอนที่ไม่ยุ่งยากหรือจำกัดโอกาสการศึกษาสารสนเทศของบริษัทฯ
รวมทั้งไม่ดำเนินการใดอันมีลักษณะเป็นการกีดกันหรือสร้างอุปสรรคในการติดต่อสื่อสารระหว่างผู้ถือหุ้น

ในการประชุมผู้ถือหุ้น ผู้ถือหุ้นทุกรายมีสิทธิและความเท่าเทียมกันในการรับทราบสารสนเทศ
การแสดงความคิดเห็น และการตั้งคำถามใดๆ ต่อคณะกรรมการบริษัทในเรื่องที่เกี่ยวข้องกับบริษัทฯ
ตามระเบียบวาระการประชุมหรือเรื่องที่เสนอ และบริษัทฯ
จะแจ้งให้ผู้ถือหุ้นรับทราบสิทธิในการลงคะแนนและวิธีการออกเสียงลงคะแนนทุกครั้งก่อนเริ่มประชุม
โดยประธานที่ประชุมมีหน้าที่จัดสรรเวลาให้อย่างเหมาะสม ส่งเสริมให้มีการแสดงความเห็น
และซักถามในที่ประชุม
และเพื่อเป็นการอำนวยความสะดวกแก่ผู้ถือหุ้นที่สนใจแต่ไม่สามารถเข้าร่วมประชุม บริษัทฯ
จึงจัดให้มีการแพร่ภาพสดการประชุมบนเว็บไซด์บริษัทที่ www.scasset.com
เพื่อให้บริการเผยแพร่แก่ผู้ถือหุ้นและผู้ที่เกี่ยวข้องสามารถรับชมได้

3.  หนังสือนัดประชุมผู้ถือหุ้น

บริษัทฯ
ได้จัดส่งหนังสือนัดประชุมพร้อมเอกสารประกอบวาระการประชุมอย่างเพียงพอให้ผู้ถือหุ้นศึกษาล่วงหน้าก่อนการประชุมไม่น้อยกว่า
14 วัน
เพื่อให้ผู้ถือหุ้นทราบถึงเรื่องที่จะมีการพิจารณาในที่ประชุมผู้ถือหุ้นและใช้ประกอบการตัดสินใจว่าจะเข้าร่วมประชุมหรือไม่
รวมทั้งได้ระบุวัตถุประสงค์และเหตุผลประกอบ พร้อมแสดงความเห็นของคณะกรรมการชุดย่อย
และคณะกรรมการบริษัทเพื่อสนับสนุนการพิจารณาในแต่ละวาระอย่างชัดเจน
รวมทั้งจะแจ้งให้ผู้ถือหุ้นทราบด้วยว่าในแต่ละวาระการประชุมจะต้องได้รับมติรับรองจากผู้ถือหุ้นจำนวนเสียงเท่าใด
ในกรณีที่กฎหมายกำหนดให้วาระใดต้องใช้คะแนนเสียงจากผู้ถือหุ้นไม่น้อยกว่าจำนวนเท่าใด
หรือต้องไม่มีผู้ถือหุ้นออกเสียงคัดค้านมากกว่าจำนวนเท่าใด
วาระดังกล่าวจึงจะได้รับการอนุมัติจากที่ประชุมผู้ถือหุ้น และบริษัทฯ
จะแจ้งให้ผู้ถือหุ้นทราบในหนังสือนัดประชุมด้วยทุกครั้ง
เพื่อให้ผู้ถือหุ้นทราบถึงสิทธิในการลงคะแนนเสียงของตนตามกฎหมาย โดยไม่มีวาระซ่อนเร้น

หนังสือนัดประชุมที่จัดส่งให้ผู้ถือหุ้น บริษัทฯ
จะระบุวาระเรื่องที่จะเสนอต่อที่ประชุมผู้ถือหุ้นอย่างชัดเจน จะไม่มีวาระอื่นๆ ที่ยังไม่มีหัวข้อวาระ
นำเสนอให้ที่ประชุมพิจารณา รวมทั้งในวันประชุม บริษัทฯ ก็หลีกเลี่ยงการเพิ่มวาระเรื่องอื่นๆ
ที่ไม่ได้กำหนดไว้ล่วงหน้าในการประชุมผู้ถือหุ้นเช่นกัน
เพราะจะเป็นการไม่เป็นธรรมต่อผู้ถือหุ้นที่ไม่ได้เข้าร่วมประชุม แต่อย่างไรก็ตามบริษัทฯ
ได้แจ้งให้ผู้ถือหุ้นทราบในหนังสือนัดประชุมว่าพระราชบัญญัติบริษัทมหาชนจำกัด พ.ศ.2535 มาตรา
105 วรรคสอง
กำหนดให้สิทธิแก่ผู้ถือหุ้นซึ่งมีหุ้นนับรวมกันได้ไม่น้อยกว่าหนึ่งในสามของจำนวนหุ้นที่จำหน่ายได้ทั้งหมดสามารถขอให้ที่ประชุมพิจารณาเรื่องอื่น
นอกจากที่กำหนดไว้ในหนังสือนัดประชุมได้

นอกจากนี้ ในวาระแต่งตั้งกรรมการ บริษัทฯ จะระบุชื่อ
พร้อมแนบประวัติย่อของกรรมการแต่ละคนที่จะเสนอแต่งตั้งให้ผู้ถือหุ้นทราบ
เช่นเดียวกับวาระแต่งตั้งผู้สอบบัญชี เพื่อให้ผู้ถือหุ้นสามารถพิจารณาความเหมาะสมของผู้สอบบัญชี
บริษัทฯ ได้ระบุชื่อผู้สอบบัญชี บริษัทที่สังกัด ประสบการณ์ความสามารถ ความเป็นอิสระ
และระยะเวลาที่เคยเป็นผู้สอบบัญชีของบริษัทฯ รวมถึงค่าตอบแทนของผู้สอบบัญชีไว้อย่างชัดเจน
รวมทั้งในการเสนอขออนุมัติจ่ายเงินปันผล บริษัทฯ จะแจ้งนโยบายการจ่ายเงินปันผลของบริษัท
อัตราเงินปันผลที่เสนอจ่าย พร้อมเหตุผลและข้อมูลประกอบการพิจารณาให้แก่ผู้ถือหุ้น
(โปรดดูรายละเอียดในหัวข้อ “นโยบายการจ่ายเงินปันผล”)

ในการประชุมผู้ถือหุ้นทุกครั้งบริษัทฯ จะแจ้งรายชื่อกรรมการอิสระในหนังสือนัดประชุมจำนวน 2 คน
เพื่อให้ผู้ถือหุ้นที่ติดภารกิจไม่สามารถเข้าร่วมประชุมได้พิจารณาเลือกบุคคลที่จะเป็นผู้รับมอบฉันทะว่าจะมอบฉันทะให้กับกรรมการอิสระหรือมอบฉันทะให้กับบุคคลอื่นที่ผู้ถือหุ้นเห็นสมควรก็ได้
ทั้งนี้ ในการลงคะแนนเสียงในแต่ละวาระการประชุม
ผู้ถือหุ้นจะออกเสียงลงคะแนนล่วงหน้าระบุมาในหนังสือมอบฉันทะ
หรือจะให้ผู้รับมอบฉันทะเป็นผู้ออกเสียงลงคะแนนในที่ประชุมได้ทั้งสิ้น

4.  รายงานการประชุมผู้ถือหุ้น

ในรายงานการประชุมผู้ถือหุ้น บริษัทฯ ได้บันทึกการชี้แจงวิธีการลงคะแนน
นับคะแนนให้ผู้ถือหุ้นทราบก่อนเริ่มการประชุมตามวาระ การใช้บัตรลงคะแนน ประเด็นข้อสอบถาม
ข้อคิดเห็น คำแนะนำที่สำคัญ รวมถึงคำตอบเพื่อให้ผู้ถือหุ้นที่ไม่ได้เข้าประชุมรับทราบทุกครั้ง
และในแต่ละวาระของการประชุมที่ต้องมีการลงมติของที่ประชุม บริษัทฯ
ได้จัดให้มีการลงคะแนนเสียง และบันทึกมติของที่ประชุมไว้อย่างชัดเจนในรายงานการประชุม
โดยมีการบันทึกจำนวนคะแนนเสียงที่ได้รับในแต่ละวาระอย่างชัดเจนว่า เห็นชอบ ไม่เห็นชอบ
หรืองดออกเสียงเป็นจำนวนเท่าใดในแต่ละวาระ

ในการลงทะเบียนและนับคะแนนเสียง บริษัทฯ ได้นำระบบบาร์โคด (Barcode) มาใช้
เพื่อช่วยอำนวยความสะดวกแก่การประชุมผู้ถือหุ้น
ซึ่งช่วยลดระยะเวลาในขั้นตอนดังกล่าวให้รวดเร็วยิ่งขึ้น โดยบริษัทฯ
จะแสดงคะแนนเสียงของผู้ถือหุ้นในทุกวาระที่มีการลงมติให้ผู้ถือหุ้นทราบผลทันที
สำหรับการตรวจสอบการลงคะแนนเสียงในแต่ละวาระการประชุม บริษัทฯ ได้เชิญนายสุเมธี
อินทร์หนู ที่ปรึกษากฎหมาย ซึ่งมีความเป็นอิสระ ไม่มีประโยชน์ส่วนได้เสียใดๆ กับบริษัทฯ
เป็นตัวแทนของผู้ถือหุ้นทำหน้าที่ตรวจสอบการลงคะแนนเสียงในที่ประชุม
เพื่อก่อให้เกิดความโปร่งใสในการตรวจนับคะแนนเสียงในที่ประชุม
และดูแลให้การประชุมผู้ถือหุ้นเป็นไปอย่างโปร่งใส ถูกต้องตามกฎหมาย และข้อบังคับของบริษัทฯ

บริษัทฯ ได้เปิดเผยมติที่ประชุมผู้ถือหุ้น พร้อมผลการลงคะแนนเสียงภายหลังจากปิดการประชุม
หรืออย่างช้าภายในช่วงเช้าไม่เกิน 9.00 นาฬิกา ของวันทำการถัดไปจากวันประชุมผู้ถือหุ้น
โดยแจ้งเป็นจดหมายข่าวไปยังตลาดหลักทรัพย์แห่งประเทศไทย
และเปิดเผยไว้บนเว็บไซด์ของบริษัทฯ ด้วย และภายใน 14 วัน
หลังจากวันประชุมสามัญผู้ถือหุ้นประจำปี บริษัทฯ ได้เผยแพร่รายงานการประชุม
และเทปบันทึกภาพการประชุมเป็น Clip File บนเว็บไซด์ของบริษัทฯ ที่ www.scasset.com
เพื่อให้บริการแก่ผู้ถือหุ้นที่ไม่ได้เข้าร่วมประชุมและนักลงทุนรับทราบ

5.  การประชุมสามัญผู้ถือหุ้นประจำปี 2556

ในการประชุมผู้ถือหุ้นที่ผ่านมา กรรมการบริษัททุกคน โดยเฉพาะอย่างยิ่งประธานกรรมการบริษัท
ประธานกรรมการตรวจสอบ ประธานกรรมการสรรหาและกำหนดค่าตอบแทน
ประธานกรรมการบรรษัทภิบาลและความรับผิดชอบต่อสังคม สิ่งแวดล้อม
และประธานกรรมการบริหารความเสี่ยง รวมถึงผู้บริหารสูงสุดของบริษัทฯ ทุกฝ่าย
ผู้สอบบัญชีรับอนุญาตของบริษัทฯ และที่ปรึกษากฎหมายอิสระ เข้าร่วมประชุมตั้งแต่เริ่มการประชุม
โดยบริษัทฯ จะกล่าวแนะนำตัวผู้บริหารต่อที่ประชุมผู้ถือหุ้น เพื่อตอบข้อซักถามของที่ประชุมผู้ถือหุ้น
ซึ่งในการประชุมผู้ถือหุ้นปี 2556 กรรมการบริษัททั้งหมด 9 คนได้เข้าร่วมประชุมโดยพร้อมเพรียงกัน
ซึ่งบริษัทฯ
ได้บันทึกรายชื่อพร้อมตำแหน่งของกรรมการที่เข้าร่วมประชุมผู้ถือหุ้นไว้ในรายงานการประชุมผู้ถือหุ้น
เพื่อให้สามารถตรวจสอบถึงการมีส่วนร่วมของกรรมการในการประชุมผู้ถือหุ้นแต่ละครั้ง
และในวันประชุมบริษัทฯไม่มีการแจกเอกสารที่มีข้อมูลสำคัญเพิ่มเติมในที่ประชุมผู้ถือหุ้นอย่างกะทันหันและไม่มีการเพิ่มวาระการประชุมหรือเปลี่ยนแปลงข้อมูลสำคัญโดยไม่ได้แจ้งให้ผู้ถือหุ้นทราบล่วงหน้า
รวมทั้งไม่จำกัดสิทธิในการเข้าร่วมประชุมผู้ถือหุ้นที่มาสาย
โดยประธานในที่ประชุมจัดสรรเวลาและเปิดโอกาสให้ผู้ถือหุ้นมีสิทธิและความเท่าเทียมกันในการได้รับความสะดวกในการแสดงความคิดเห็นและตั้งคำถามต่อคณะกรรมการบริษัทในเรื่องที่เกี่ยวข้องกับบริษัทฯเพื่อสามารถตรวจสอบการดำเนินงานของบริษัทฯ

นอกจากนั้น
เพื่อให้การกำหนดสิทธิของผู้ถือหุ้นในการเข้าประชุมผู้ถือหุ้นและสิทธิของผู้ถือหุ้นในการรับเงินปันผลมีความชัดเจนและให้ผู้ถือหุ้นใช้สิทธิความเป็นผู้ถือหุ้นได้อย่างเต็มที่
ในปี 2552 บริษัทฯ จึงปรับเปลี่ยนกำหนดวันที่ผู้ถือหุ้นมีสิทธิเข้าร่วมประชุมผู้ถือหุ้นประจำปี
และวันกำหนดรายชื่อผู้ถือหุ้นผู้มีสิทธิรับเงินปันผลเป็นคนละวันกันเป็นปีแรก
และในการประชุมสามัญผู้ถือหุ้นประจำปี 2556 เมื่อวันที่ 23 เมษายน 2556 บริษัทฯ
ได้กำหนดรายชื่อผู้ถือหุ้นที่มีสิทธิเข้าร่วมประชุมผู้ถือหุ้นประจำปี ในวันที่ 11 มีนาคม 2556
และให้รวบรวมรายชื่อตามมาตรา 225 ของพระราชบัญญัติหลักทรัพย์และตลาดหลักทรัพย์ พ.ศ.
2535 (ฉบับแก้ไขเพิ่มเติม) โดยวิธีปิดสมุดทะเบียนพักการโอนหุ้นในวันที่ 12 มีนาคม 2556
และกำหนดรายชื่อผู้ถือหุ้นที่มีสิทธิรับเงินปันผลในวันที่ 7 พฤษภาคม 2556 และให้รวบรวมรายชื่อตาม
มาตรา 225 ของพระราชบัญญัติหลักทรัพย์และตลาดหลักทรัพย์ พ.ศ. 2535 (ฉบับแก้ไขเพิ่มเติม)
โดยวิธีปิดสมุดทะเบียนพักการโอนหุ้นในวันที่ 8 พฤษภาคม 2556 ทั้งนี้
ในการกำหนดรายชื่อผู้ถือหุ้นที่มีสิทธิรับเงินปันผลนั้น บริษัทฯ
ได้กำหนดภายหลังจากที่ประชุมผู้ถือหุ้นได้อนุมัติการจ่ายเงินปันผลแล้วไม่น้อยกว่า 5 วัน
โดยหลักเกณฑ์นี้บริษัทฯ
จะใช้เป็นแนวปฏิบัติตลอดไปเพื่อให้ผู้ถือหุ้นสามารถใช้สิทธิความเป็นผู้ถือหุ้นได้อย่างมีประสิทธิภาพสูงสุด

ในปี 2556 ที่ผ่านมา คณะกรรมการบริษัทจัดประชุมผู้ถือหุ้นหนึ่งครั้งเมื่อวันที่ 23 เมษายน 2556 ณ
อาคารชินวัตรทาวเวอร์ 3
ถนนวิภาวดีรังสิตซึ่งมีรายละเอียดการเข้าร่วมประชุมผู้ถือหุ้นของคณะกรรมการบริษัทสะสมตั้งแต่ปี
2547 ดังนี้

  ----------------------- -------------------------- -----------------------
  รายชื่อคณะกรรมการบริษัท     จำนวนครั้งที่ร่วมประชุม /        
                          จำนวนครั้งที่มีสิทธิเข้าร่วมประชุม   

                          การประชุมผู้ถือหุ้น ปี 2547 –     การประชุมผู้ถือหุ้น ปี 2556
                          2556                       

  1. นายรัฐ กิตติเวชโอสถ ⁽¹⁾ 10/10                      1/1

  2. นางบุษบา ดามาพงศ์ ⁽²⁾  2/2                        1/1

  3. นางเพ็ญโสม ดามาพงศ์    10/10                      1/1

  4. นายณัฎฐ์พัฒน์ เอื้อใจ ⁽³⁾  8/8                        1/1

  5. นายคุโณดม             8/8                        1/1
  ธรรมาภรณ์พิลาศ ⁽⁴⁾                                   

  6. นายประเสริฐ สัมนาวงศ์   7/7                        1/1
  ⁽⁵⁾                                                

  7. นายปรีชา เศขรฤทธิ์⁽⁶⁾   7/7                        1/1

  8. นางแน่งน้อย ณ ระนอง⁽⁷⁾ 6/6                        1/1

  9. นายณัฐพงศ์ คุณากรวงศ์    2/2                        1/1
  ⁽⁸⁾                                                
  ----------------------- -------------------------- -----------------------

หมายเหตุ (1) นายรัฐ กิตติเวชโอสถ ได้รับแต่งตั้งเป็นประธานกรรมการแทน ดร.ชัยวัฒน์
วิบูลย์สวัสดิ์ ตั้งแต่วันที่ 1 มีนาคม 2550

(2) นางบุษบา ดามาพงศ์ เข้าดำรงตำแหน่งกรรมการแทน นางสาวยิ่งลักษณ์ ชินวัตร ตั้งแต่วันที่
13 กรกฎาคม 2554

(3) นายณัฎฐ์พัฒน์ เอื้อใจ เข้าดำรงตำแหน่งกรรมการแทน นางสาวปราณี เวชพฤกษ์พิทักษ์
ตั้งแต่วันที่ 20 มีนาคม 2549

(4) นายคุโณดม ธรรมาภรณ์พิลาศ เข้าดำรงตำแหน่งกรรมการแทน นายสมพงศ์ นครศรี ตั้งแต่วันที่
20 มีนาคม 2549

(5) นายประเสริฐ สัมนาวงศ์ เข้าดำรงตำแหน่งกรรมการแทน นายกริช อัมโภชน์ ตั้งแต่วันที่ 31
มกราคม 2550

(6) นายปรีชา เศขรฤทธิ์ เข้าดำรงตำแหน่งกรรมการแทน ดร.ชัยวัฒน์ วิบูลย์สวัสดิ์ ตั้งแต่วันที่ 26
มีนาคม 2550

(7) นางแน่งน้อย ณ ระนอง เข้าดำรงตำแหน่งกรรมการแทน นายสหัส ตันติคุณ ตั้งแต่วันที่ 7
พฤศจิกายน 2550

(8) นายณัฐพงศ์ คุณากรวงศ์ เข้าดำรงตำแหน่งกรรมการแทน นายชานนท์ โชติวิจิตร ตั้งแต่วันที่ 1
มีนาคม 2555

การปฏิบัติต่อผู้ถือหุ้นอย่างเท่าเทียมกัน

บริษัทฯ มีนโยบายปฏิบัติ
และตระหนักในการปกป้องสิทธิของผู้ถือหุ้นทุกกลุ่มอย่างเท่าเทียมกันและเป็นธรรม โดยผู้ถือหุ้นทุกฝ่าย
ทั้งผู้ถือหุ้นรายใหญ่ ผู้ถือหุ้นรายย่อย ผู้ถือหุ้นสถาบัน รวมถึงผู้ถือหุ้นต่างชาติ
ต่างได้รับการปฏิบัติที่เท่าเทียมกันในการใช้สิทธิของตนในฐานะผู้ถือหุ้น
และได้รับการดูแลผลประโยชน์อย่างเป็นธรรม เพื่อคุ้มครองผู้ถือหุ้นจากการเอาเปรียบ
หรือผู้มีอำนาจควบคุม

1.  ประเภทของหุ้นและการใช้สิทธิออกเสียง

หุ้นของบริษัทฯ ได้กำหนดผู้ถือหุ้นมีประเภทเดียว คือ ผู้ถือหุ้นสามัญชนิดระบุชื่อในใบหุ้น
สิทธิในการใช้สิทธิออกเสียงลงคะแนนเท่าเทียมกัน คือ หนึ่งหุ้นต่อหนึ่งเสียง

2.  การเสนอเพิ่มวาระการประชุม
    และการเสนอชื่อผู้มีคุณสมบัติเหมาะสมที่จะได้รับการแต่งตั้งเป็นกรรมการล่วงหน้าก่อนการประชุม

เพื่อส่งเสริมการกำกับดูแลกิจการที่ดี บริษัทฯ
ได้มอบหมายให้เลขานุการบริษัทแจ้งให้ผู้ถือหุ้นรับทราบผ่านระบบเผยแพร่ข้อมูลของตลาดหลักทรัพย์แห่งประเทศไทย
และเว็บไซต์ของบริษัทฯ ล่วงหน้าอย่างน้อย 3 เดือนก่อนวันสิ้นสุดรอบปีบัญชี
เพื่อเปิดโอกาสให้ผู้ถือหุ้นรายย่อยที่ถือหุ้นของบริษัทฯ
และมีสิทธิออกเสียงโดยอาจเป็นผู้ถือหุ้นรายเดียว หรือ หลายราย นับรวมกันไม่น้อยกว่า 50,000
หุ้น (ร้อยละ 0.001 ของจำนวนหุ้น ณ ปัจจุบัน) เสนอเพิ่มเรื่องในวาระการประชุม
เพื่อการพิจารณาบรรจุเป็นวาระการประชุมสามัญผู้ถือหุ้น
รวมถึงการเสนอชื่อบุคคลที่มีคุณสมบัติครบถ้วน และไม่มีลักษณะต้องห้าม ภายใต้หลักเกณฑ์ที่กฎหมาย
และข้อบังคับของบริษัทฯ ได้กำหนดไว้
เพื่อเข้ารับการพิจารณาเลือกตั้งเป็นกรรมการในการประชุมสามัญผู้ถือหุ้นเป็นการล่วงหน้า
โดยบริษัทฯ
ได้ประกาศแจ้งหลักเกณฑ์ให้ผู้ถือหุ้นทราบถึงสิทธิและวิธีการเสนอผ่านระบบเผยแพร่ข้อมูลของตลาดหลักทรัพย์แห่งประเทศไทย
และเว็บไซต์ของบริษัทฯ ที่ www.scasset.com ในส่วนนักลงทุนสัมพันธ์ ภายใต้หัวข้อ
“การประชุมผู้ถือหุ้น” และจะแจ้งผลการพิจารณาพร้อมเหตุผลให้ผู้ถือหุ้นทราบในที่ประชุมผู้ถือหุ้น

โดยในการประชุมผู้ถือหุ้นสามัญประจำปี 2556 บริษัทฯ
ได้มีหนังสือแจ้งตลาดหลักทรัพย์แห่งประเทศไทย แจ้งให้ผู้ถือหุ้นสามารถเสนอเพิ่มวาระการประชุม
และเสนอชื่อผู้ที่มีคุณสมบัติเหมาะสมที่ควรจะได้รับการแต่งตั้งเป็นกรรมการได้ตั้งแต่วันที่ 13 กันยายน
2555 - 31 ธันวาคม 2555 ผลปรากฏว่าไม่มีผู้ถือหุ้นเสนอเพิ่มวาระการประชุมล่วงหน้า
และไม่มีผู้เสนอผู้ที่มีคุณสมบัติเหมาะสมที่ควรจะได้รับการแต่งตั้งเป็นกรรมการ

3.  การส่งคำถามล่วงหน้าก่อนการประชุม

บริษัทฯ คำนึงถึงสิทธิและความเท่าเทียมกันของผู้ถือหุ้นตามหลักการกำกับดูแลกิจการที่ดี บริษัทฯ
จึงได้เปิดโอกาสให้ผู้ถือหุ้นสามารถส่งคำถามล่วงหน้ามายังบริษัทฯ อย่างน้อย 3 เดือน
ก่อนวันประชุมสามัญผู้ถือหุ้น เพื่อสอบถามข้อมูลที่เกี่ยวข้องกับการประชุมใหญ่ในแต่ละวาระ
หรือข้อมูลอื่นที่สำคัญของบริษัทฯ ทั้งนี้
บริษัทฯได้แสดงรายละเอียดขั้นตอนการเสนอคำถามล่วงหน้าไว้ที่เว็บไซต์ของบริษัทฯ
โดยผู้ถือหุ้นทุกคนสามารถส่งคำถามล่วงหน้าต่อบริษัทฯ
โดยใช้แบบหนังสือส่งคำถามล่วงหน้าก่อนการประชุมสามัญผู้ถือหุ้นประจำปี (แบบ ค.)
ซึ่งสามารถดาวน์โหลดได้ที่เว็บไซต์บริษัทฯ ที่ www.scasset.com ในส่วนนักลงทุนสัมพันธ์
ภายใต้หัวข้อ “การประชุมผู้ถือหุ้น” และส่งเป็นไปรษณีย์ หรือไปรษณีย์อิเล็กทรอนิกส์ (E-mail)
หรือทางโทรสารที่หมายเลข 0-2949-2221 มาที่เลขานุการบริษัท

โดยในการประชุมสามัญผู้ถือหุ้นประจำปี 2556 บริษัทฯ
ได้เปิดโอกาสให้มีการส่งคำถามล่วงหน้าเพื่อพิจารณาก่อนการประชุมตั้งแต่วันที่ 20 กันยายน 2555-
31 มีนาคม 2556

4.  วาระการประชุมผู้ถือหุ้น

ในการประชุมผู้ถือหุ้น บริษัทฯ จะกำหนดวาระหัวข้อการประชุมไว้ชัดเจน
และจะดําเนินการประชุมผู้ถือหุ้นตามลําดับระเบียบวาระที่ได้แจ้งไว้ในหนังสือเชิญประชุม
และจะไม่มีวาระอื่นๆ เพื่อการเพิ่มเรื่องพิจารณาวาระในที่ประชุมอีก
โดยไม่ได้แจ้งให้ผู้ถือหุ้นทราบล่วงหน้า แต่ไม่จำกัดสิทธิของผู้ถือหุ้นซึ่งมาประชุม
และมีหุ้นนับรวมกันได้ไม่น้อยกว่าหนึ่งในสามของจำนวนหุ้นที่จำหน่ายได้ทั้งหมด
สามารถขอให้ที่ประชุมพิจารณาเรื่องอื่นนอกจากที่กำหนดไว้ในหนังสือนัดประชุมได้

ตั้งแต่ปี 2546 ถึงปัจจุบัน บริษัทไม่เคยมีวาระอื่นๆ หรือนำเรื่องอื่นมาเพิ่มให้ที่ประชุมผู้ถือหุ้นพิจารณา

5.  หนังสือเชิญประชุมผู้ถือหุ้นและเอกสารประกอบการประชุม

บริษัทฯ ปฏิบัติต่อผู้ถือหุ้นแต่ละรายอย่างเท่าเทียมกัน โดยไม่คำนึงว่าจะเป็นผู้ถือหุ้นรายใหญ่
ผู้ถือหุ้นส่วนน้อย หรือ ผู้ถือหุ้นต่างชาติ ซึ่งในการจัดการประชุมสามัญผู้ถือหุ้นประจำปี 2556
ผู้ถือหุ้นทุกรายจะได้รับข้อมูลประกอบวาระการประชุมเป็นการล่วงหน้า
และแม้ว่าผู้ถือหุ้นส่วนใหญ่ของบริษัทฯ จะเป็นคนไทย แต่บริษัทฯ ได้จัดทำหนังสือเชิญประชุมผู้ถือหุ้น
และเอกสารที่เกี่ยวข้องเป็น 2 ภาษา คือ ภาษาไทยและภาษาอังกฤษ
เพื่ออำนวยความสะดวกแก่ผู้ถือหุ้นชาวไทยและชาวต่างชาติ โดยบริษัทฯ
ได้เผยแพร่หนังสือเชิญประชุมฉบับสมบูรณ์
ทั้งในรูปแบบภาษาไทยและภาษาอังกฤษบนเว็บไซต์ของบริษัทฯ คือ www.scasset.com
ล่วงหน้าไม่น้อยกว่า 30 วัน ก่อนวันประชุมผู้ถือหุ้น ซึ่งเป็นข้อมูลเดียวกับข้อมูลที่ บริษัทฯ
ส่งให้ผู้ถือหุ้นในรูปแบบเอกสาร และบริษัทฯ ได้จัดส่งหนังสือเชิญประชุมผู้ถือหุ้น
พร้อมเอกสารประกอบวาระการประชุมอย่างเพียงพอให้ผู้ถือหุ้นศึกษาล่วงหน้าก่อนการประชุมไม่น้อยกว่า
14 วัน
โดยหนังสือเชิญประชุมผู้ถือหุ้นฉบับภาษาอังกฤษจะถูกแผยแพร่พร้อมกันกับหนังสือเชิญประชุมผู้ถือหุ้นฉบับภาษาไทย
ทั้งนี้ ข้อมูลในหนังสือเชิญประชุม บริษัทฯ
ได้แจ้งกฎเกณฑ์และวิธีการในการเข้าร่วมประชุมผู้ถือหุ้นให้ผู้ถือหุ้นทราบและมีข้อมูลในแต่ละวาระการประชุมเพียงพอต่อการตัดสินใจ

ในปี 2556 บริษัทฯ เผยแพร่หนังสือเชิญประชุมผู้ถือหุ้น และเอกสารประกอบการประชุม เมื่อวันที่
21 มีนาคม 2556 และจัดการประชุมผู้ถือหุ้นเมื่อวันที่ 23 เมษายน 2556

6.  การชี้แจงขั้นตอนและกฎเกณฑ์ที่ใช้ในการประชุม

บริษัทฯ มีนโยบายการจัดการประชุมผู้ถือหุ้น ให้มีขั้นตอนที่ง่ายต่อการเข้าใจ ไม่ยุ่งยากซ้ำซ้อน
พร้อมเปิดโอกาสให้ผู้ถือหุ้นทุกคนรับทราบข้อมูลข่าวสารโดยทั่วถึง และมีส่วนร่วมในการประชุม
โดยในทุกครั้งก่อนที่การประชุมจะเข้าสู่วาระการพิจารณา ฝ่ายเลขานุการบริษัท จะแนะนำกรรมการ
ผู้บริหาร ตลอดจนผู้สอบบัญชีรับอนุญาตของบริษัทฯ ให้ผู้ถือหุ้นทุกคนรู้จัก
เพื่อความสะดวกในการซักถามข้อสงสัย โดยบริษัทฯ จะชี้แจง
อธิบายขั้นตอนการใช้สิทธิของผู้ถือหุ้นในการประชุมผู้ถือหุ้นทุกครั้ง
เพื่อให้ทราบขั้นตอนการใช้สิทธิสอบถามข้อสงสัย หรือแสดงความคิดเห็นต่อกรรมการ
การชี้แจงของกรรมการในแต่ละวาระ รวมถึงการออกเสียงลงคะแนน การนับคะแนน
และการแสดงผลคะแนนให้ผู้ถือหุ้นทราบขั้นตอนก่อนการประชุม

7.  การลงคะแนน การนับคะแนนเสียง และการตรวจสอบคะแนนเสียงในการประชุมผู้ถือหุ้น

นอกจากการแจ้งขั้นตอนและวิธีการออกเสียงลงคะแนนในวาระการประชุม
ให้ผู้ถือหุ้นทุกคนทราบก่อนเริ่มการประชุมทุกครั้ง ในการลงคะแนนและนับคะแนนเสียง บริษัทฯ
จัดให้มีบัตรลงคะแนนเสียงสำหรับทุกวาระ โดยได้นำระบบ barcode
มาใช้เพื่อช่วยอำนวยความสะดวกแก่การประชุมผู้ถือหุ้น
ซึ่งทำให้การลงและนับคะแนนเสียงในแต่ละวาระรวดเร็วยิ่งขึ้น โดยบริษัทฯ
จะแสดงคะแนนเสียงของผู้ถือหุ้นในทุกวาระที่มีการลงมติให้ผู้ถือหุ้นทราบผลทันที
และเพื่อความโปร่งใสในการลงและนับคะแนนเสียงทุกครั้งที่มีการประชุมผู้ถือหุ้น บริษัทฯ
ได้เชิญที่ปรึกษากฎหมายอิสระ ซึ่งมีความเป็นอิสระ ไม่มีประโยชน์ส่วนได้เสียใดๆ กับบริษัทฯ
เป็นตัวแทนของผู้ถือหุ้นทำหน้าที่ในการตรวจสอบการลงคะแนนเสียงในที่ประชุม
รวมทั้งดูแลให้การประชุมผู้ถือหุ้นเป็นไปอย่างโปร่งใส ถูกต้องตามกฎหมาย และข้อบังคับของบริษัทฯ

8.  การแสดงผลการลงมติ

บริษัทฯ จะแสดงผลการออกเสียงลงมติในแต่ละวาระ หลังจากการลงมติทันที
และเมื่อการประชุมแล้วเสร็จ และบริษัทฯ
จะแจ้งผลการลงมติผ่านระบบเผยแพร่ข้อมูลของตลาดหลักทรัพย์แห่งประเทศไทย
และเว็บไซต์ของบริษัทฯ ภายในวันประชุมผู้ถือหุ้น หรืออย่างช้าไม่เกิน 9.00 นาฬิกา
ของวันทำการถัดไป เพื่อให้ผู้ถือหุ้นทุกคนตรวจสอบได้

9.  การเชิญผู้สอบบัญชีเข้าร่วมประชุมผู้ถือหุ้น

บริษัทฯ จะเชิญผู้สอบบัญชีผู้รับอนุญาตของบริษัทเข้าร่วมประชุมผู้ถือหุ้นทุกครั้งที่มีการประชุม
เพื่อตอบข้อสงสัยและคำถามเกี่ยวกับงบการเงินของบริษัทฯ ให้ผู้ถือหุ้นสอบถามโดยตรงด้วย
นอกจากนั้น ในระหว่างการประชุม ผู้ถือหุ้นทุกคนสามารถแสดงความคิดเห็น และตั้งคำถามใดๆ
ที่เกี่ยวข้องกับวาระการประชุม หรือข้อมูลสำคัญของบริษัทฯ ได้ โดยบริษัทฯ
จะบันทึกประเด็นซักถามและข้อคิดเห็นที่สำคัญไว้ในรายงานการประชุม

10. การถ่ายทอดการประชุมผู้ถือหุ้น

บริษัทฯ จัดให้มีการถ่ายทอดสดการประชุมและบันทึกภาพการประชุมเผยแพร่เป็น clip file
ผ่านทางเว็บไซด์ของบริษัท www.scasset.com เพื่อให้บริการแก่ผู้ถือหุ้นที่สนใจ
และไม่มีโอกาสเข้าร่วมประชุม

11. การมอบฉันทะให้ผู้อื่นเข้าประชุมแทน

บริษัทฯ ประชาสัมพันธ์ให้ผู้ถือหุ้นรับทราบในกรณีที่ผู้ถือหุ้นไม่สะดวกเข้าร่วมประชุมได้ด้วยตนเอง
สามารถใช้หนังสือมอบฉันทะแบบ ข ซึ่งเป็นแบบที่ผู้ถือหุ้นสามารถกำหนดทิศทางการลงคะแนนเสียงได้
กล่าวคือ เห็นด้วย ไม่เห็นด้วย หรือ งดออกเสียงในแต่ละวาระ
ที่ได้จัดส่งไปพร้อมกับหนังสือเชิญประชุม หรือดาวน์โหลดได้ที่เว็บไซต์ของบริษัท ที่
www.scasset.com ในส่วนนักลงทุนสัมพันธ์ ภายใต้หัวข้อ “การประชุมผู้ถือหุ้น”
มอบอำนาจให้กับกรรมการอิสระคนใดคนหนึ่งในสองคน ที่บริษัทฯ ได้แจ้งรายชื่อ
พร้อมรายละเอียดของกรรมการอิสระไปพร้อมกับหนังสือเชิญประชุม หรือบุคคลอื่นใด
เข้าประชุมและลงคะแนนเสียงแทนได้ นอกจากนั้น
เพื่อความถูกต้องและไม่เกิดปัญหาในการเข้าร่วมประชุมของผู้รับมอบฉันทะ บริษัทฯ ได้แสดงขั้นตอน
เอกสาร และหลักฐาน ที่ต้องใช้ในการมอบฉันทะ ไว้ในหนังสือเชิญประชุม และเว็บไซต์ของบริษัทฯ
โดยมิได้กำหนดเงื่อนไขหรือกฎเกณฑ์ที่ต้องให้มีการรับรองเอกสารโดยหน่วยงานราชการ
หรือกฎเกณฑ์อื่นที่ก่อให้เกิดความยุ่งยากแก่ผู้ถือหุ้นในการมอบฉันทะ ตลอดจนบริษัทฯ
ได้อำนวยความสะดวกจัดบริการปิดอากรแสตมป์ในหนังสือมอบฉันทะให้แก่ผู้รับมอบฉันทะที่เข้าร่วมประชุม
และการถ่ายเอกสารที่ต้องใช้แนบ โดยไม่คิดค่าบริการ ณ จุดลงทะเบียน
เพื่อลดภาระการจัดหาอากรแสตมป์ และการถ่ายสำเนาเอกสารของผู้ถือหุ้น

12. การจัดทำและเผยแพร่รายงานการประชุมผู้ถือหุ้น

เพื่อให้ผู้ถือหุ้นทราบและตรวจสอบรายละเอียดการประชุมผู้ถือหุ้นภายในเวลาอันสมควร
และให้การรับข้อมูลระหว่างผู้ถือหุ้นไทย กับผู้ถือหุ้นต่างชาติ เป็นไปอย่างเท่าเทียมกัน บริษัทฯ
มีนโยบายเผยแพร่รายงานการประชุมผู้ถือหุ้นอย่างครบถ้วน ซึ่งประกอบด้วยข้อมูลที่สำคัญ ได้แก่
เนื้อหาสาระสำคัญของวาระการประชุม มติที่ประชุม พร้อมผลคะแนน ทั้งเห็นด้วย ไม่เห็นด้วย
และงดออกเสียง คำถาม คำชี้แจง และการแสดงความคิดเห็นในที่ประชุม ทั้งฉบับภาษาไทย
และภาษาอังกฤษ บนเว็บไซต์ของบริษัทฯ www.scasset.com ภายใน 14 วัน นับจากวันประชุม
เพื่อเป็นช่องทางให้ผู้ถือหุ้นสามารถตรวจสอบข้อมูลความถูกต้องได้โดยไม่จำเป็นต้องรอให้ถึงการประชุมครั้งต่อไป
พร้อมทั้งนำส่งกระทรวงพาณิชย์ภายในเวลาที่กฎหมายกำหนด

ในปี 2556 บริษัทฯ เผยแพร่รายงานการประชุมผู้ถือหุ้น เมื่อวันที่ 7 พฤษภาคม 2556

13. การเข้าถึงข้อมูล และการติดต่อสื่อสารกับบริษัท

บริษัทฯ เปิดโอกาสให้ผู้ถือหุ้นทุกฝ่ายเข้าถึงข้อมูลสารสนเทศของบริษัทฯ
รวมทั้งจัดให้มีช่องทางสื่อสารกับบริษัทฯ ที่ชัดเจน และหลากหลาย อย่างเท่าเทียมกัน
ผ่านเว็บไซต์ของบริษัทฯ หรือช่องทางอื่นๆ เช่น โทรศัพท์ โทรสาร ไปรษณีย์
หรือไปรษณีย์อิเล็กทรอนิกส์ โดยจัดให้มีหน่วยงาน “นักลงทุนสัมพันธ์”
เป็นหน่วยงานกลางในการสื่อสารกับผู้ถือหุ้น นักลงทุน หน่วยงานกำกับดูแล
รวมถึงการให้ข้อมูลสารสนเทศทั่วไปแก่ผู้สนใจ และผู้มีส่วนได้เสีย โดยสามารถติดต่อได้ที่ บริษัท
เอสซี แอสเสท คอร์ปอเรชั่น จำกัด (มหาชน) ชั้น 10 เลขที่ 1010 อาคารชินวัตรทาวเวอร์ 3
ถนนวิภาวดีรังสิต แขวงจตุจักร เขตจตุจักร กรุงเทพมหานคร รหัสไปรษณีย์ 10900 โทร.
0-2949-2344 หรืออีเมล์ที่ ir@scasset.com หรือค้นหาข้อมูลที่ www.scasset.com

14. นโยบายเกี่ยวกับการเก็บรักษาและป้องกันการใช้ข้อมูลภายใน

บริษัทฯ มีนโยบายและยึดมั่นในจรรยาบรรณ ความซื่อสัตย์
สุจริตในการดำเนินธุรกิจต่อผู้มีส่วนได้เสียทุกฝ่าย และต่อต้านการทุจริตคอร์รัปชั่น
โดยเฉพาะเรื่องการเก็บรักษาและป้องกันการใช้ข้อมูลภายใน บริษัทฯ
จึงจัดเก็บรักษาข้อมูลทางธุรกิจที่ยังไม่มีการเปิดเผยต่อตลาดหลักทรัพย์ และ ก.ล.ต. ไว้
โดยผู้มีอำนาจเฉพาะเท่านั้นที่จะได้รับทราบและเข้าถึงข้อมูลได้ ทั้งยังกำหนดห้ามกรรมการ ผู้บริหาร
และพนักงาน ต้องไม่ใช้ข้อมูลภายในของบริษัทฯ ที่เป็นสาระสำคัญและยังไม่เปิดเผยต่อสาธารณชน
รวมทั้งห้ามไม่ให้มีการใช้โอกาสหรือข้อมูลที่ได้จากการเป็นกรรมการ ผู้บริหาร หรือพนักงาน
เพื่อประโยชน์ส่วนตนหรือบุคคลอื่น หรือทำธุรกิจที่แข่งขันกับบริษัทฯ หรือธุรกิจที่เกี่ยวเนื่อง
แม้ว่าบริษัทอาจไม่เสียประโยชน์ใดก็ตาม ดังนี้

1.  ในขณะที่มีการเตรียมประกาศผลการดำเนินงานของบริษัทฯ ทั้งรายไตรมาส และประจำปี
    หรือจ่ายเงินปันผล บริษัทฯ มีนโยบายให้กรรมการและผู้บริหารที่เกี่ยวข้อง หลีกเลี่ยง หรือ
    งดการซื้อขายหลักทรัพย์ของบริษัทฯ ในช่วง 1
    เดือนก่อนการเปิดเผยข้อมูลแก่สาธารณชนโดยฝ่ายเลขานุการบริษัท
    จะแจ้งให้กรรมการและผู้บริหารที่เกี่ยวข้องทราบเพื่องดเว้นการซื้อ-ขายหุ้น
    ในช่วงเวลาดังกล่าว

ในปี 2556 บริษัทฯ ไม่มีกรณีฝ่าฝืน หรือ
ไม่ปฏิบัติตามหลักเกณฑ์การซื้อขายหลักทรัพย์โดยใช้ข้อมูลภายใน หรือ ซื้อขายสินทรัพย์ ของ ก.ล.ต.
หรือ ตลาดหลักทรัพย์ฯ

2.  กรรมการและผู้บริหาร 4 รายแรกต้องรายงาน

-   การถือหลักทรัพย์ของบริษัทฯ ครั้งแรก และรายงานการเปลี่ยนแปลงการถือหลักทรัพย์
    ตามพระราชบัญญัติหลักทรัพย์และตลาดหลักทรัพย์

-   การซื้อขายหลักทรัพย์ของบริษัทฯภายหลังจากนั้นทุกครั้ง
    ซึ่งนับรวมถึงคู่สมรสและบุตรที่ยังไม่บรรลุนิติภาวะ
    ตลอดจนบุคคลที่เกี่ยวข้องตามพระราชบัญญัติหลักทรัพย์และตลาดหลักทรัพย์

-   ให้จัดทำและเปิดเผยรายงานการถือหลักทรัพย์ของบริษัทฯ
    ตลอดจนรายงานการเปลี่ยนแปลงการถือหลักทรัพย์ทุกครั้งที่มีการซื้อ ขาย โอน
    หรือรับโอนหลักทรัพย์ ภายใน 3 วัน นับแต่วันที่มีการซื้อ ขาย โอน
    หรือรับโอนหลักทรัพย์ต่อสำนักงาน คณะกรรมการกำกับหลักทรัพย์และตลาดหลักทรัพย์

-   แจ้งรายงานการถือครองหลักทรัพย์ของบริษัทฯ ของกรรมการ ผู้บริหาร
    รวมทั้งคู่สมรสและบุตรที่ยังไม่บรรลุนิติภาวะ ให้กับเลขานุการบริษัททราบ
    ในทุกครั้งที่มีการประชุมกรรมการ

ทั้งนี้ บริษัทฯ ได้แจ้ง และกรรมการและผู้บริหารที่เกี่ยวข้องรับทราบบทบาท ภาระ
หน้าที่ในการรายงานการถือหลักทรัพย์
ตามประกาศของสำนักงานคณะกรรมการกำกับหลักทรัพย์และตลาดหลักทรัพย์และข้อบังคับของตลาดหลักทรัพย์แห่งประเทศไทยตั้งแต่เริ่มเข้ารับตำแหน่ง

1.  งดและหลีกเลี่ยงการซื้อขายที่ดินหรือลงทุนในธุรกิจใกล้บริเวณที่บริษัทฯ จะลงทุน
    ที่เป็นไปในทางที่ส่อว่าจะหาผลประโยชน์ให้แก่ตนเองหรือบุคคลอื่น

2.  จัดให้มีระบบการรักษาความปลอดภัยระบบคอมพิวเตอร์และข้อมูลสารสนเทศ โดยให้กรรมการ
    ผู้บริหารและพนักงานทุกระดับยึดถือและนำไปปฏิบัติ
    เพื่อป้องกันมิให้ข้อมูลและข่าวสารที่สำคัญถูกเปิดเผยหรือมีการเข้าถึงแหล่งข้อมูลโดยไม่มีอำนาจ
    กรณีที่มีการนำข้อมูลบริษัทฯ ไปเปิดเผยเพื่อประโยชน์ตนหรือบุคคลใดบุคคลหนึ่ง
    หรือกระทำการอันอาจเป็นการขัดแย้งทางผลประโยชน์
    ถือเป็นความผิดอย่างร้ายแรงและอาจถูกลงโทษทางวินัย
    ซึ่งได้กำหนดแนวทางไว้ในจรรยาบรรณบริษัท (Code of Ethics)
    ในคู่มือนโยบายการกำกับดูแลกิจการและเผยแพร่ใน Website ของบริษัท

15. นโยบายการทำรายการที่เกี่ยวโยงกันและการเปิดเผยข้อมูล

เพื่อให้เกิดความโปร่งใสในการประกอบธุรกิจ ไม่ให้เกิดการเอาเปรียบไม่ว่าโดยตรงหรือโดยอ้อม
จากกรรมการ ผู้บริหาร และผู้ถือหุ้น ที่มีอำนาจควบคุมกิจการ
และปราศจากความขัดกันแห่งผลประโยชน์
ตลอดจนคุ้มครองสิทธิผู้ถือหุ้นส่วนน้อยให้เกิดความเท่าเทียมกัน เพื่อประโยชน์สูงสุดแก่บริษัท
และผู้มีส่วนได้เสียทุกฝ่าย บริษัทฯ มีนโยบายการทำรายการที่เกี่ยวโยงกัน
รวมถึงการเปิดเผยข้อมูลดังนี้

1.  ในกรณีบริษัทฯประสงค์จะทำรายการกับบุคคลที่เกี่ยวโยงกันจะต้องเป็นการกระทำเพื่อประโยชน์ของธุรกิจบริษัทฯ
    เป็นสาระสำคัญ และสามารถตรวจสอบได้ว่าเป็นรายการที่กระทำอย่างยุติธรรมตามราคาตลาด
    และเป็นไปตามลักษณะการประกอบธุรกิจค้าโดยทั่วไป (Fair and at arm’s lengt)
    ภายใต้หลักเกณฑ์และระเบียบข้อบังคับที่สำนักงานคณะกรรมการกำกับหลักทรัพย์และตลาดหลักทรัพย์
    และตลาดหลักทรัพย์แห่งประเทศไทยกำหนด เช่น เปิดเผยข้อมูลเกี่ยวกับชื่อ
    และความสัมพันธ์ของบุคคลที่เกี่ยวโยงกัน นโยบายการกำหนดราคาและมูลค่าของรายการ
    รวมทั้งความเห็นของคณะกรรมการเกี่ยวกับรายการดังกล่าว
    โดยราคาและเงื่อนไขจะต้องเสมือนทำรายการกับบุคคลภายนอก
    และหลีกเลี่ยงไม่มีรายการระหว่างกันในลักษณะที่เป็นการให้ความช่วยเหลือทางการเงิน
    โดยในการพิจารณาอนุมัติในแต่ละรายการ
    ฝ่ายจัดการจะนำเสนอข้อมูลให้คณะกรรมการตรวจสอบ
    ซึ่งจะเป็นหน่วยงานสำคัญในการพิจารณาทบทวนความเหมาะสมและสมควรของการทำรายการที่เกี่ยวโยงกันก่อนการเข้าทำรายการ
    เพื่อพิจารณาให้ความเห็น เพื่อให้คณะกรรมการบริษัท หรือที่ประชุมผู้ถือหุ้น
    พิจารณาอนุมัติตามขนาดรายการต่อไป
    รวมทั้งมีการเปิดเผยสารสนเทศตามเกณฑ์ที่สำนักงานกำกับหลักทรัพย์และตลาดหลักทรัพย์
    และตลาดหลักทรัพย์แห่งประเทศไทยกำหนด โดยบริษัทฯ
    จะแสดงรายการที่เกี่ยวโยงกันไว้ในรายงานประจำปีที่ผ่านการรับรองตรวจสอบจากผู้สอบบัญชี
    เพื่อให้มั่นใจว่า การทำรายการที่เกี่ยวโยงกันดังกล่าวไม่มีการขัดกันแห่งผลประโยชน์

2.  หากไม่สามารถหาราคาตลาดที่ใช้ในการเปรียบเทียบได้ บริษัทฯ
    จะจัดหาผู้เชี่ยวชาญอิสระที่ได้รับความเห็นชอบจากสำนักงานกำกับหลักทรัพย์และตลาดหลักทรัพย์
    ไม่น้อยกว่า 3 ราย เพื่อประเมินราคาตลาด เพื่อให้ได้มาซึ่งราคาและเงื่อนไขที่เหมาะสม
    ไม่เกินกว่าค่าเฉลี่ยของผู้ประเมินอิสระทั้งหมด เพื่อให้เกิดประโยชน์สูงสุดต่อบริษัทฯ
    และผู้ถือหุ้น ทั้งนี้ บริษัทฯ จะดำเนินการเสนอให้คณะกรรมการตรวจสอบ
    พิจารณาให้ความเห็นถึงความสมเหตุสมผลของรายการและความเหมาะสมของราคาในการอนุมัติรายการระหว่างกันนั้น
    ก่อนนำเสนอขออนุมัติจากคณะกรรมการ หรือผู้ถือหุ้นตามแต่กรณี

3.  ทุกรายการที่เกี่ยวโยงกัน บริษัทฯ จะปฏิบัติตามกฎหมาย และประกาศตลาดหลักทรัพย์
    และประกาศคณะกรรมการกำกับตลาดทุนทุกประเภท
    รวมถึงเปิดเผยข้อมูลให้ผู้ถือหุ้นทุกรายทราบทางระบบเผยแพร่ข้อมูลของตลาดหลักทรัพย์แห่งประเทศไทย
    และเว็บไซต์ของบริษัทฯ ไว้ในรายงานประจำปี

16. รายการที่เกี่ยวโยงกันในปี พ.ศ.2556

บริษัทฯ มีการทำรายการ จำนวน 1 ครั้ง คือ การซื้อที่ดินเพิ่มเติมในเขตอำเภอบางละมุง
จังหวัดชลบุรี

การประชุมคณะกรรมการ ครั้งที่ 3/2556 ณ วันที่14 พฤษภาคม 2556 บริษัทฯ
ได้อนุมัติซื้อที่ดินโฉนดเลขที่ 189529 เลขที่ดิน 662 หน้าสำรวจ 92472 ตำบลหนองปรือ
อำเภอบางละมุง จังหวัดชลบุรี เนื้อที่ดิน 36.10 ตารางวา
(ซึ่งได้แบ่งแยกออกมาจากที่ดินโฉนดเลขที่ 2023 เลขที่ดิน 35 หน้าสำรวจ 377 ตำบลหนองปรือ
อำเภอบางละมุง จังหวัดชลบุรี ที่บริษัทฯ ได้จดทะเบียนรับโอนกรรมสิทธิ์มาก่อนหน้านี้)
ในราคาตารางวาละ 100,000 บาท จากบริษัท เรนด์ ดีเวลลอปเมนท์ จำกัด
โดยราคาดังกล่าวเป็นราคาที่ต่ำกว่าราคาตลาด ของที่ดินบริเวณพัทยาสาย 2 ณ ขณะนั้น
ซึ่งมีราคาระหว่าง 175,000 – 345,000 บาท ต่อตารางวา
และต่ำกว่าราคาประเมินเฉลี่ยของผู้ประเมินอิสระ
ซึ่งได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์ จำนวน 3 บริษัท
ใช้ประเมินราคา ที่ดินโฉนดเลขที่ 2023 ที่ได้ประเมินราคาเฉลี่ยไว้ที่ตารางวาละ 104,500 บาท
เพื่อนำมารวมกับที่ดินโฉนดเลขที่ 2023
เพื่อให้เกิดประโยชน์สูงสุดในการพัฒนาจัดสรรเป็นอาคารชุดพักอาศัยของบริษัทฯ

ในปี 2556 บริษัทฯ ไม่มีกรณีฝ่าฝืน หรือไม่ปฏิบัติตามหลักเกณฑ์การทำรายการเกี่ยวโยงกัน
หรือซื้อขายสินทรัพย์ ของ ก.ล.ต. หรือตลาดหลักทรัพย์ฯ และตั้งแต่บริษัทฯ เป็นบริษัทฯ จดทะเบียน
ระดับการทำรายการเกี่ยวโยงกัน หรือระหว่างกันภายในกลุ่มธุรกิจ
เมื่อพิจารณาเปรียบเทียบจากรายได้และรายจ่ายรวมของบริษัทฯ ในแต่ละปีงบประมาณแล้ว
น้อยกว่าร้อยละ 25 ของกำไรสุทธิ หรือขาดทุนสุทธิ

17. นโยบายป้องกันกรรมการและผู้บริหารมีส่วนได้เสียมีการขัดแย้งทางผลประโยชน์ บริษัทฯ
    มีนโยบายดังนี้

    1.  ห้ามไม่ให้กรรมการ ผู้บริหาร และพนักงานใช้โอกาสจากการเป็นกรรมการ ผู้บริหาร
        หรือพนักงาน ในบริษัทฯ แสวงหาผลประโยชน์ส่วนตัว หรือของครอบครัว
        หรือบุคคลใกล้ชิด ไม่ว่าจะเป็นด้านการเงิน หรือ ด้านธุรกิจอื่นใดก็ตาม
        (โปรดดูรายละเอียดในหัวข้อ “นโยบายแนวปฏิบัติเกี่ยวกับความขัดแย้งทางผลประโยชน์
        (Conflict of Interests)”)

    2.  หลีกเลี่ยงการทำรายการที่เกี่ยวโยงกับตนเอง
        ยกเว้นในกรณีที่จำเป็นเพื่อประโยชน์ของบริษัทฯ
        ภายใต้หลักเกณฑ์และระเบียบข้อบังคับที่สำนักงานคณะกรรมการกำกับหลักทรัพย์และตลาดหลักทรัพย์
        และตลาดหลักทรัพย์แห่งประเทศไทยกำหนด เช่น เปิดเผยข้อมูลเกี่ยวกับชื่อ
        และความสัมพันธ์ของบุคคลที่เกี่ยวโยงกัน นโยบายการกำหนดราคาและมูลค่าของรายการ
        รวมทั้งความเห็นของคณะกรรมการเกี่ยวกับรายการดังกล่าว
        และหลีกเลี่ยงไม่มีรายการระหว่างกันในลักษณะที่เป็นการให้ความช่วยเหลือทางการเงิน
        เช่น การให้กู้ยืมเงิน การค้ำประกันสินเชื่อแก่บริษัทที่ไม่ใช่บริษัทย่อยของตนเอง โดยในปี
        2556 ที่ผ่านมา บริษัทฯ ไม่มีการทำรายการที่เกี่ยวโยงกัน และการซื้อขายสินทรัพย์
        โดยฝ่าฝืน/ไม่ปฏิบัติตามกฎเกณฑ์ของตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์
        (โปรดดูรายละเอียดในหัวข้อ “รายการที่เกี่ยวโยงกัน”)

    3.  ไม่ประกอบธุรกิจส่วนตัวใดๆ ที่มีผลกระทบต่อการปฏิบัติหน้าที่และเวลาทำงานของบริษัทฯ
        หรือทำธุรกิจใดๆ กับบริษัทฯ ในนามส่วนตัว ครอบครัว หรือนิติบุคคลใดๆ
        ที่ตนมีส่วนได้เสีย หรือการประกอบกิจการใดอันเป็นการแข่งขันกับธุรกิจของบริษัทฯ

    4.  ให้กรรมการและผู้บริหารหลีกเลี่ยงหรืองดการซื้อขายหลักทรัพย์ของบริษัทฯ
        ในช่วงระยะเวลา 1 เดือนก่อนการเปิดเผยงบการเงินแก่สาธารณชน
        เพื่อป้องกันไม่ให้เกิดกรณีการซื้อขายหุ้นโดยใช้ข้อมูลภายในโดยกรรมการ
        และผู้บริหารของบริษัทฯ
        ซึ่งถือเป็นการนำข้อมูลไปใช้ในทางมิชอบจึงกำหนดเป็นข้อปฏิบัติสำหรับกรรมการ ผู้บริหาร
        และพนักงานของบริษัทฯ ตามนโยบายการกำกับดูแลกิจการที่กำหนดขึ้น
        และถ้ารายการที่อาจมีความขัดแย้งทางผลประโยชน์และรายการที่เกี่ยวโยงกัน
        คณะกรรมการบริษัทจะพิจารณาความเหมาะสมอย่างรอบคอบทุกครั้งรวมทั้งปฏิบัติตามหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
        และตลาดหลักทรัพย์แห่งประเทศไทย
        โดยราคาและเงื่อนไขเสมือนทำรายการกับบุคคลภายนอก (Arm’s Length Basis)
        และได้เปิดเผยรายละเอียดมูลค่ารายการ คู่สัญญา
        เหตุผลหรือความจำเป็นไว้ในรายงานประจำปีแล้ว
        รวมทั้งได้กำหนดให้สำนักตรวจสอบภายในและคณะกรรมการตรวจสอบเป็นผู้ดูแลและจัดการแก้ไขปัญหาความขัดแย้งทางผลประโยชน์ดังกล่าว
        รวมทั้งบริษัทฯ ยังได้จัดให้มีนโยบายเกี่ยวกับการป้องกันการใช้ข้อมูลภายใน
        เพื่อเป็นมาตรการที่จะสร้างความมั่นใจว่านโยบายดังกล่าวเป็นที่รับทราบและปฏิบัติตามอีกด้วย
        (โปรดดูข้อมูลประกอบในหัวข้อ “การดูแลเรื่องการใช้ข้อมูลภายใน”)

    5.  ในกรณีที่กรรมการ หรือผู้บริหารท่านใด มีส่วนได้เสียในวาระการพิจารณาเรื่องใด
        บริษัทฯ กำหนดให้กรรมการ หรือผู้บริหารท่านนั้น
        ต้องงดเว้นจากการมีส่วนร่วมในการประชุมพิจารณาในวาระนั้นๆ เพื่อให้กรรมการ
        หรือผู้บริหารท่านอื่นผู้ไม่มีส่วนได้เสียเป็นผู้พิจารณา

บทบาทของผู้มีส่วนได้เสีย

บริษัทฯ
มีสารจากประธานกรรมการและคำมั่นจากประธานกรรมการบริหารในนโยบายดำเนินธุรกิจควบคู่กับการให้ความสำคัญเรื่องความรับผิดชอบต่อสังคม
หรือ CSR (Corporate Social Responsibility) และสานต่อนโยบาย
“การดำเนินธุรกิจควบคู่กับการใส่ใจรักษาสังคม สิ่งแวดล้อม” อย่างต่อเนื่อง โดยบริษัทฯ
ได้จัดทำรายงานการดำเนินงานด้านสังคม และสิ่งแวดล้อม
เพื่อการดำเนินธุรกิจที่ยั่งยืนไว้เป็นส่วนหนึ่งในรายงานประจำปี (โปรดดูรายละเอียดในหัวข้อ
“รายงานการดำเนินงานด้านสังคม และสิ่งแวดล้อมเพื่อการดำเนินธุรกิจที่ยั่งยืน”)
และเห็นว่าการดำเนินธุรกิจภายใต้หลักจริยธรรม และบรรษัทภิบาล การกำกับดูแลกิจการที่ดี
ควบคู่กับการใส่ใจรักษาสังคมและสิ่งแวดล้อม สามารถสร้างมูลค่าเพิ่มแก่ธุรกิจได้ตลอดไป
เพราะถือเป็นการพัฒนาประโยชน์อย่างเกื้อกูลกันระหว่างธุรกิจและสังคม สิ่งแวดล้อม ได้แก่
การปลูกฝังและสร้างจิตสำนึกจากภายในองค์กรไปสู่เครือข่ายพันธมิตรทางธุรกิจ
โดยไม่มีนโยบายที่จะล่วงละเมิดทรัพย์สินทางปัญญาหรือลิขสิทธิ์
รวมถึงการไม่เกี่ยวข้องกับการละเมิดสิทธิมนุษยชน รวมทั้งต่อต้านการทุจริต
และห้ามจ่ายสินบนเพื่อผลประโยชน์ทางธุรกิจของบริษัทฯ
โดยให้ความสำคัญต่อสิทธิของผู้มีส่วนได้เสียทุกกลุ่ม
โดยจัดให้ลำดับความสำคัญแก่ผู้มีส่วนได้เสียทั้งภายในและภายนอก เช่น ผู้ถือหุ้น พนักงาน ผู้บริหาร
ลูกค้า คู่ค้า เจ้าหนี้ ตลอดจนสาธารณชน และสังคมโดยรวมอย่างเหมาะสม
โดยดูแลให้สิทธิดังกล่าวได้รับความคุ้มครองและปฏิบัติอย่างเป็นธรรม และผู้มีส่วนได้เสีย
ซึ่งสามารถติดต่อ ให้ข้อเสนอแนะ หรือร้องเรียนในเรื่องที่อาจทำให้เกิดความเสียหายต่อบริษัทฯ
ต่อคณะกรรมการได้โดยตรง โดยติดต่อไปยังที่อยู่ที่ติดต่อได้ หรือทาง E-mail address
ของกรรมการแต่ละท่าน (โปรดดูรายละเอียดในหัวข้อ
“ช่องทางและขั้นตอนสำหรับผู้มีส่วนได้เสียติดต่อ / ให้ข้อเสนอแนะ / ร้องเรียนกับคณะกรรมการ”)
หรือหน่วยงานนักลงทุนสัมพันธ์ (โปรดดูรายละเอียดในหัวข้อ
“การเปิดเผยข้อมูลสารสนเทศและความโปร่งใส”) เนื่องจากบริษัทฯ
ตระหนักถึงแรงสนับสนุนจากผู้มีส่วนได้เสียในกลุ่มต่างๆ ตามบทบาทและหน้าที่
เพื่อให้กิจการของบริษัทฯ
ดำเนินไปด้วยดีมีความมั่นคงและตอบสนองผลประโยชน์ที่เป็นธรรมแก่ทุกฝ่ายซึ่งมีการเปิดเผยบทบาทของ
บริษัทฯ ที่มีต่อลูกค้า พนักงาน คู่ค้า ผู้ถือหุ้น คู่แข่งทางการค้า และสังคมส่วนรวม ดังนี้

1.  นโยบายและแนวปฏิบัติต่อผู้ถือหุ้น

บริษัทฯมุ่งมั่นในการเป็นตัวแทนที่ดีของผู้ถือหุ้นในการดำเนินธุรกิจ บนพื้นฐานของความซื่อสัตย์สุจริต
และจริยธรรมอันดีงาม ด้วยความพยายามที่จะพัฒนากิจการให้มีความเจริญเติบโต มั่นคง
ปฏิบัติตามพันธะกิจที่ให้ไว้กับผู้ถือหุ้น เพื่อสร้างความพึงพอใจสูงสุด
โดยคำนึงถึงการสร้างผลตอบแทนที่ดีให้กับผู้ถือหุ้นอย่างต่อเนื่อง เสมอภาค
รวมทั้งเปิดเผยข้อมูลอย่างโปร่งใส และเชื่อถือได้ต่อผู้ถือหุ้น ซึ่งมีแนวปฏิบัติดังนี้

1.  ปฏิบัติหน้าที่ด้วยความซื่อสัตย์สุจริต ตลอดจนตัดสินใจดำเนินการใดๆ ด้วยจิตอันบริสุทธิ์
    ด้วยความระมัดระวัง รอบคอบ และเป็นธรรมต่อผู้ถือหุ้นรายใหญ่และรายย่อย
    เพื่อประโยชน์สูงสุดของผู้ถือหุ้นโดยรวม

2.  จัดการดูแลไม่ให้สินทรัพย์ของบริษัทเสื่อมค่าหรือสูญหายโดยมิชอบ

3.  รายงานสถานภาพของบริษัทโดยแจ้งให้ผู้ถือหุ้นทุกรายทราบอย่างสม่ำเสมอ เท่าเทียมกัน
    และครบถ้วนตามความเป็นจริงในปัจจุบันและแนวโน้มในอนาคตของบริษัททั้งที่เป็นด้านบวกและด้านลบ
    และเปิดโอกาสให้ผู้ถือหุ้นมีสิทธิเสนอเพิ่มวาระการประชุมหรือผู้ที่มีคุณสมบัติเหมาะสมที่จะได้รับการแต่งตั้งเป็นกรรมการล่วงหน้าก่อนการประชุม
    รวมทั้งสามารถส่งคำถามล่วงหน้ามายังบริษัทได้ผ่านทางเว็ปไซด์ของบริษัท
    (โปรดดูรายละเอียดในหัวข้อ “สิทธิของผู้ถือหุ้น”)
    และบริษัทได้มีการประชาสัมพันธ์ผ่านเว็ปไซด์ของบริษัทอย่างสม่ำเสมอเพื่อเรียนเชิญผู้ถือหุ้นที่สนใจสามารถแสดงความจำนงเข้าเยี่ยมชมโครงการของบริษัทฯตามความเหมาะสม

4.  บริหาร จัดการ เพื่อให้บริษัทมีขีดความสามารถสูงในการดำเนินการ
    ให้บรรลุวัตถุประสงค์ของบริษัททั้งในระยะสั้นและระยะยาวได้อย่างมีประสิทธิภาพและมีประสิทธิผล
    และมีความสามารถในการแข่งขัน

5.  ดูแลไม่ให้กรรมการผู้บริหาร และพนักงาน แสวงหาผลประโยชน์ส่วนตัว หรือ ของครอบครัว
    หรือ บุคคลใกล้ชิด จากข้อมูลใดๆ ที่มีสาระสำคัญของบริษัท ซึ่งยังไม่ได้เปิดเผยต่อสาธารณชน
    นำไปเปิดเผยต่อบุคคลภายนอก และ/หรือ ดำเนินการใดๆ
    ในลักษณะที่อาจก่อให้เกิดความขัดแย้งทางผลประโยชน์กับบริษัท

2.  นโยบายและแนวปฏิบัติต่อลูกค้า

บริษัทฯมีนโยบายเกี่ยวกับการปฏิบัติที่เป็นธรรมและรับผิดชอบต่อลูกค้าไว้อย่างชัดเจนเป็นรูปธรรมโดยคำนึงถึงสุขภาพและความปลอดภัยของลูกค้า
และเปิดเผยให้เป็นที่ทราบกัน คือ มีความมุ่งมั่นที่จะสร้างความพึงพอใจและความมั่นใจให้กับลูกค้า
ซึ่งมีผลต่อความสำเร็จของธุรกิจ
บริษัทจึงพยายามแสวงหาวิธีการที่จะสนองความต้องการของลูกค้าให้มีประสิทธิภาพและมีประสิทธิผลอยู่ตลอดเวลา
เพื่อรักษาความสัมพันธ์ที่ดีในระยะยาว จึงได้กำหนดแนวทางปฏิบัติไว้ดังนี้

1.  

2.  1.  ด้านสินค้าและบริการ

(1) ดำเนินการก่อสร้างอสังหาริมทรัพย์โดยใช้คู่ค้าซึ่งเป็นผู้รับเหมาที่ได้มาตรฐานและมีความรับผิดชอบ

(2) ส่งมอบสินค้าและบริการที่มีคุณภาพ ตรงตาม หรือ
    สูงกว่าความคาดหมายของลูกค้าในราคาที่เป็นธรรม ซึ่งสินค้าและบริการดังกล่าวต้องปลอดภัย
    ไม่เป็นอันตรายต่อสุขภาพของลูกค้าและไว้วางใจได้ โดยบริษัทฯได้รับรางวัล
    “บริษัทพัฒนาอสังหาริมทรัพย์ยอดเยี่ยมของไทยประจำปี 2556” (Top 10 Developers
    Awards 2013) จากบริษัท บีซีไอ เอเชีย คอนสตรัคชั่น อินฟอร์เมชั่น จำกัด และ
    FutrureArc Journal (โปรดดูรายละเอียดในหัวข้อ
    “ผลคะแนนการประเมินและรางวัลต่างๆ ที่บริษัทได้รับ”)

(3) ให้ข้อมูลข่าวสารที่ถูกต้อง เพียงพอ และทันต่อเหตุการณ์แก่ลูกค้า
    เพื่อป้องกันมิให้ลูกค้าเข้าใจผิดเกี่ยวกับคุณภาพ ปริมาณ หรือ เงื่อนไขใดๆ ของสินค้า หรือ
    บริการนั้นๆ โดยไม่บิดเบือนข้อเท็จจริง

(4) ติดต่อกับลูกค้าด้วยความสุภาพ มีประสิทธิภาพ เป็นที่ไว้วางใจของลูกค้า
    จัดให้มีระบบและกระบวนการที่ให้ลูกค้าสามารถร้องเรียนได้อย่างเหมาะสม
    รวมทั้งให้มีความรวดเร็วในการสนองตอบต่อความต้องการของลูกค้า
    และจะดำเนินการอย่างถึงที่สุดเพื่อให้ลูกค้าได้รับความพึงพอใจสูงสุด

    1.  ด้านการรักษาข้อมูลของลูกค้า

กรรมการ ผู้บริหาร และพนักงานทุกระดับ
จะรักษาความลับของลูกค้าและไม่นำไปใช้เพื่อประโยชน์ของตนเองหรือผู้เกี่ยวข้องโดยมิชอบ
และจะไม่เปิดเผยข้อมูลของลูกค้า โดยไม่ได้รับอนุญาตจากลูกค้า หรือ จากผู้มีอำนาจของบริษัทก่อน
เว้นแต่เป็นข้อมูลที่ต้องเปิดเผยต่อบุคคลภายนอกที่เกี่ยวข้องเพื่อชี้แจงหรือดำเนินการในทางกฎหมาย

2.  ด้านการดูแลลูกค้าภายหลังการขาย

ด้วยความมุ่งมั่นที่จะสร้างความพึงพอใจและความมั่นใจให้กับลูกค้าเพื่อการพัฒนาธุรกิจให้เติบโตอย่างยั่งยืน
บริษัทยังให้ความสำคัญและห่วงใยลูกค้า
โดยจัดให้มีระบบการบริหารดูแลลูกค้าภายหลังการขายเพื่อสร้างความสัมพันธ์อันดี ดังนี้

(1) จัดทำเอกสารแนะนำทีมงานบริการให้กับลูกค้าภายหลังการโอนกรรมสิทธิ์

(2) ติดตามและสอบถามความพึงพอใจของลูกค้า และเสริมสร้างความสัมพันธ์กับลูกบ้าน
    โดยสนับสนุนกล้องโทรทัศน์วงจรปิด (CCTV) ติดบริเวณจุดเข้า-ออก
    เพื่อคุณภาพชีวิตที่ดีในเรื่องมาตรฐานความปลอดภัย
    แม้จะเป็นโครงการที่มีการโอนนิติบุคคลไปแล้ว

(3) ตรวจสอบและแก้ไขข้อบกพร่องให้เรียบร้อยภายในระยะเวลาการรับประกัน

(4) สอบถามความพึงพอใจของลูกบ้านภายหลังงานซ่อมแซมเสร็จเรียบร้อยแล้ว

(5) จัดกิจกรรมทางสังคม และสิ่งแวดล้อมเพื่อสร้างความสัมพันธ์ระหว่างลูกค้ากับบริษัทฯ

(6) จัดช่องทางให้ลูกค้าสามารถเสนอข้อแนะนำ หรือร้องทุกข์จากปัญหาที่เกี่ยวข้องกับบริษัทฯ ได้ ณ
    ที่อยู่บริษัทฯ โดยตรง หรือทาง Website ของบริษัทฯ www.scasset.com
    หรือแจ้งต่อกรรมการอิสระ และประธานกรรมการบริหารได้ ซึ่งบริษัทได้เผยแพร่ข้อมูลที่อยู่และ
    E-mail address ของกรรมการอิสระและประธานกรรมการบริหารอยู่ใน Website
    ของบริษัทดังกล่าวข้างต้นแล้ว

ปัจจุบันบริษัทมีระบบ CRM (Customer Relation Management)
เพื่อให้เข้าถึงสารสนเทศและความต้องการของลูกค้าให้มากที่สุด
และมีกิจกรรมร่วมกับลูกค้าอย่างสม่ำเสมอ
ซึ่งทำให้ลูกบ้านได้มีการพบปะพูดคุยทั้งในครอบครัวและเพื่อสร้างชุมชนคุณภาพของตนเอง
โดยไม่คิดมูลค่า เช่น

(1) จัดกิจกรรมสำหรับผู้เช่าอาคาร เช่น มีการจัดอบรมสอนเทคนิคการถ่ายภาพเบื้องต้น
    จัดบู๊ทกิจกรรมให้ความรู้และส่งเสริมการคัดแยกขยะ Recycle นำมาขายในโครงการ
    “รักษ์โลก.รวมใจ Recycle” เป็นต้น

(2) จัดกิจกรรมการกุศล โดยร่วมกับผู้เช่าอาคารและพนักงานบริษัทมีส่วนร่วม เช่น
    กิจกรรมตักบาตรข้าวสารอาหารแห้งในวันสงกรานต์และสรงน้ำพระเป็นประจำทุกปี

3.  นโยบายและแนวปฏิบัติต่อพนักงาน

พนักงานถือเป็นทรัพยากรอันมีค่าสูงสุด เป็นปัจจัยสำคัญต่อความสำเร็จของบริษัทฯ จึงมุ่งพัฒนา
เสริมสร้างวัฒนธรรมองค์กรและบรรยากาศการทำงานที่ดี
รวมทั้งส่งเสริมการทำงานเป็นทีมและสร้างความรัก ความสามัคคีภายในบริษัท โดยในปี 2556
มีการจัดกิจกรรมให้ผู้บริหารได้พบปะกับพนักงาน เช่น
เนื่องในวันสงกรานต์มีการจัดกิจกรรมถวายภัตตาหารเช้าแด่พระภิกษุสงฆ์
ทำบุญตักบาตรข้าวสารอาหารแห้ง
และรักษาประเพณีอันดีร่วมรดน้ำดำหัวและขอพรจากผู้บริหารระดับสูง
และมีการปฏิบัติต่อพนักงานบนพื้นฐานของคุณธรรม โดยบริษัทฯ
มีนโยบายที่ชัดเจนและเป็นรูปธรรมเกี่ยวกับความปลอดภัย สุขอนามัยในสถานที่ทำงาน
มีการดูแลเรื่องค่าตอบแทน สวัสดิการของพนักงาน และกองทุนสำรองเลี้ยงชีพ โดยยึดหลักปฏิบัติดังนี้

1.  

2.  1.  ปฏิบัติต่อพนักงานด้วยความสุภาพ และให้ความเคารพต่อความเป็นปัจเจกชน

    2.  จ่ายค่าตอบแทนให้กับพนักงานสูงกว่าที่กฎหมายกำหนด

    3.  ให้โอกาสและผลตอบแทนที่เป็นธรรมต่อพนักงาน
        ซึ่งสอดคล้องกับผลการดำเนินงานของบริษัท ทั้งในระยะสั้นและในระยะยาว
        โดยนอกจากเงินเดือนที่พนักงานได้รับเป็นประจำทุกเดือนแล้ว ในทุกต้นปี บริษัทฯ
        จะกำหนดเป้าหมายการทำงานที่ชัดเจนร่วมกับพนักงานโดยมีดัชนีชี้วัดความสำเร็จ (KPI)
        ในการคำนวณจ่ายค่าตอบแทนพิเศษประจำปี ทั้งยังจัดให้มีสวัสดิการแก่พนักงาน
        และมีกิจกรรมสำหรับพนักงาน เช่น
        จัดงานปีใหม่และจับสลากให้รางวัลพิเศษกับพนักงานจำนวนมาก ส่วนครอบครัวพนักงาน
        เช่น มอบทุนการศึกษาบุตรพนักงาน

    4.  การแต่งตั้งและโยกย้าย รวมถึงการให้รางวัลและการลงโทษพนักงาน
        กระทำด้วยความสุจริตใจ และตั้งอยู่บนพื้นฐานของความรู้ ความสามารถ
        ความเหมาะสมของพนักงาน และระเบียบข้อบังคับของบริษัท

    5.  รับฟังความคิดเห็นและข้อเสนอแนะบนพื้นฐานความรู้ทางวิชาชีพของพนักงาน

    6.  มีระเบียบในการร้องทุกข์เพื่อเป็นช่องทางไม่ให้พนักงานทุกลำดับชั้นถูกกลั่นแกล้งโดยไม่ได้รับความเป็นธรรม

    7.  มีการตั้งคณะกรรมการเพื่อพิจารณาในกรณีที่พนักงานกระทำผิดระเบียบ หรือ ถูกร้องเรียน
        เพื่อให้เกิดความเป็นธรรมต่อพนักงานทุกคนและทุกระดับ

    8.  ให้ความสำคัญต่อการพัฒนาความรู้ ความสามารถของพนักงาน
        โดยให้โอกาสอย่างทั่วถึงและสม่ำเสมอ
        โดยมีการพัฒนาฝึกอบรมพนักงานอย่างต่อเนื่องทั้งภายในและภายนอกบริษัท เช่น
        ให้ความรู้ที่เกี่ยวข้องกับพนักงานในด้านวิชาชีพ เทคโนโลยี กฎหมาย หรือ
        สวัสดิการต่างๆ หรือ ส่งพนักงานไปอบรมกับหน่วยงานต่างๆภายนอกบริษัทฯ
        ทั้งในประเทศและต่างประเทศ เพื่อเพิ่มประสิทธิภาพในการปฏิบัติหน้าที่
        โดยนำความรู้ที่ได้มาใช้กับการทำงานหรือปรับปรุงการปฏิบัติงานให้ดียึ่งขึ้น
        รวมถึงกระตุ้นและสร้างเสริมความร่วมมือในการทำงานเป็นทีม รักษาความสัมพันธ์
        ทั้งจากการจัดฝึกอบรมและกิจกรรมภายในบริษัท โดยในปี 2556
        พนักงานมีอัตราการฝึกอบรมถัวเฉลี่ย 20.96 ชั่วโมงทำการต่อคน

    9.  ดูแลรักษาสภาพแวดล้อมในการทำงานให้มีความปลอดภัยต่อชีวิตและทรัพย์สินของพนักงานอยู่เสมอ
        และให้มีสุขอนามัยที่ดีในสถานที่ทำงาน
        โดยในคู่มือพนักงานจะกำหนดเป็นนโยบายอย่างชัดเจนและเป็นรูปธรรมเกี่ยวกับการดูแลเรื่องความปลอดภัย
        สวัสดิการ และสิทธิประโยชน์ของพนักงาน เช่น กองทุนสำรองเลี้ยงชีพ
        การรักษาพยาบาล เงินช่วยเหลือค่าทันตกรรม
        เงินค่าครองชีพพิเศษสำหรับพนักงานที่มีรายได้น้อย การตรวจสุขภาพประจำปี
        เงินช่วยเหลือสมรส เงินช่วยเหลืองานศพ เงินช่วยเหลือกรณีพนักงานประสบภัยพิบัติ
        ประกันชีวิต อุบัติเหตุ ฯลฯ
        และสื่อสารให้พนักงานใช้สวัสดิการอย่างต่อเนื่องเพื่อรักษาคุณภาพที่ดีของชีวิตพนักงานทุกคน
        (โปรดดูรายละเอียดในหัวข้อ “นโยบายการดูแลเรื่องความปลอดภัย และสุขอนามัย”
        และ “นโยบายการดูแลเรื่องค่าตอบแทนและสวัสดิการของพนักงาน”)
        ซึ่งพนักงานสามารถเข้าดูข้อมูลได้ที่ Website ภายในของบริษัท
        และบริษัทยังให้ความสำคัญในการสนับสนุนการจัดตั้งชมรมต่างๆ
        ตามความสนใจของพนักงานอย่างต่อเนื่อง เช่น ชมรมกีฬาประเภทต่างๆ ชมรมแบดมินตัน
        ชมรมฟุตบอล ชมรมเย็บปักถักร้อย ชมรมถ่ายภาพ และชมรมโยคะ และในปี 2556
        เพื่อส่งเสริมจริยธรรมและคุณธรรมแก่พนักงาน บริษัทฯ
        ได้จัดให้มีการนั่งสมาธิปฏิบัติธรรมเป็นประจำทุกสัปดาห์ เป็นต้น

    10. ยึดมั่นปฏิบัติตามกฎหมายและข้อบังคับต่างๆ ที่เกี่ยวข้องกับพนักงานอย่างเคร่งครัด

นอกเหนือจากนั้น บริษัทฯ
ยังมีนโยบายและแนวปฏิบัติเกี่ยวกับการพัฒนาความรู้และศักยภาพของพนักงานในด้านอื่นๆ
โดยบริษัทมุ่งพัฒนาทักษะ ความคิด เพื่อปรับปรุงการทำงานทุกด้านอย่างต่อเนื่อง
สนับสนุนความคิดเชิงสร้างสรรค์ เพิ่มคุณค่าเชิงนวัตกรรมให้กับบริษัทฯ

บริษัทฯ เห็นว่าพนักงาน คือ ทรัพยากรอันมีค่ายิ่งขององค์กร บริษัทฯ จึงมีความมุ่งมั่นที่จะให้การดูแล
รักษา และพัฒนาพนักงานอย่างมีระบบและต่อเนื่อง เพื่อเพิ่มคุณค่าในตัวพนักงาน
สร้างขวัญและกำลังใจในการทำงานอย่างทั่วถึง

4.  นโยบายการบริหารงานบุคคล

    1.  จะสรรหา และคัดเลือกพนักงานที่มีความรู้ ความสามารถ มาร่วมงานกับบริษัทฯ
        ตามความจำเป็น และความเหมาะสมของแต่ละหน่วยงาน
        โดยคำนึงถึงการใช้ทรัพยากรบุคคลให้เกิดประโยชน์สูงสุด

    2.  จะส่งเสริมความก้าวหน้าของพนักงาน โดยกำหนดทิศทางการพัฒนาพนักงานอย่างชัดเจน
        และดูแลพนักงานทุกระดับ
        ให้ได้รับการพัฒนาตามทิศทางดังกล่าวอย่างเป็นระบบและต่อเนื่อง
        เพื่อให้สามารถทำงานในหน้าที่ปัจจุบันได้อย่างมีประสิทธิภาพ
        และมีความพร้อมในการรับผิดชอบงานที่สูงขึ้นในอนาคต

    3.  จะบริหารค่าจ้าง เงินเดือน และสวัสดิการ
        ให้เป็นไปโดยยุติธรรมและทัดเทียมกับบริษัทชั้นนำ

    4.  จะใช้ระบบคุณธรรม (Merit System) ในการเลื่อนขั้นเงินเดือน
        และการเลื่อนตำแหน่ง โดยพิจารณาความรู้ ความสามารถ ผลงาน
        และศักยภาพของพนักงานแต่ละบุคคลประกอบกัน

    5.  จะพิจารณาคัดเลือกพนักงานที่มีความรู้ ความสามารถภายในบริษัทฯ
        เพื่อบรรจุในตำแหน่งที่สูงขึ้นก่อนการสรรหาจากภายนอก

    6.  จะส่งเสริมการทำงานเป็นทีม ให้พนักงานมีความร่วมมือ ร่วมใจกันทำงาน
        เสมือนหนึ่งเป็นบุคคลในครอบครัวเดียวกัน

บริษัทฯ ถือว่าผู้บังคับบัญชาทุกระดับ
มีความรับผิดชอบที่สำคัญในการปกครองดูแลผู้ใต้บังคับบัญชาให้มีขวัญ กำลังใจที่ดี
พัฒนาพนักงานให้มีความรู้ และความสามารถในการปฏิบัติงานได้อย่างมีประสิทธิภาพ
ตลอดจนต้องปฏิบัติตนให้เป็นแบบอย่างที่ดีแก่ผู้ใต้บังคับบัญชา

5.  นโยบายการดูแลเรื่องความปลอดภัย และสุขอนามัย

    1.  สวัสดิการด้านการรักษาพยาบาล

พนักงานจะได้รับบัตรประกันสุขภาพจากบริษัทประกันสุขภาพที่บริษัทฯ กำหนด
และสามารถเข้ารับการรักษาได้ตามโรงพยาบาลในโครงการที่กำหนด
โดยมีวงเงินค่ารักษาพยาบาลตามระดับของพนักงาน
รวมทั้งมีสวัสดิการเพิ่มเติมให้แก่พนักงานในเรื่องทันตกรรม
นอกเหนือจากค่ารักษาพยาบาลโดยทั่วไปอีกด้วย

2.  สวัสดิการด้านสุขภาพอนามัย

เพื่อให้พนักงานมีสุขภาพอนามัยที่ดี บริษัทฯ ได้จัดให้มีการตรวจสุขภาพประจำปี ปีละ 1 ครั้ง
โดยเป็นการตรวจตามแผนแบ่งตามช่วงอายุ
รวมทั้งยังมีห้องพยาบาลซึ่งเปิดให้บริการสำหรับพนักงานของบริษัทฯ
และสำหรับพนักงานที่ปฏิบัติงานประจำโครงการสามารถเบิกยาสามัญประจำพื้นฐานได้ที่สำนักงานของโครงการนั้นๆ
และบริษัทฯ ยังจัดให้มีห้องออกกำลังกายเปิดให้บริการสำหรับพนักงานของบริษัทฯ
และผู้เช่าภายในอาคารด้วย

ในปี 2556 ที่ผ่านมา มีสถิติการเกิดอุบัติเหตุ อัตราการหยุดงาน อัตราการเจ็บป่วยจากการทำงาน
เป็นดังนี้

1.  สถิติการเกิดอุบัติเหตุในระหว่างการปฏิบัติงาน
    ไม่มีพนักงานเกิดอุบัติเหตุในระหว่างการปฏิบัติงาน

2.  อัตราการหยุดงาน (อัตราเฉลี่ยพนักงาน / วัน)

    1.  ลาป่วย จำนวน 320 ราย จำนวนวันลา 989 วัน จำนวนวันลาป่วยเฉลี่ย 3 วัน/คน

    2.  ลากิจ จำนวน 290 ราย จำนวนวันลา 870 วัน จำนวนวันลากิจเฉลี่ย 2.8 วัน/คน

    3.  ลาพักร้อน จำนวน 502 ราย จำนวนวันลา 3, 010 วัน จำนวนวันลาพักร้อนเฉลี่ย 5.9
        วัน/คน

3.  อัตราการเจ็บป่วยจากการทำงาน
    ไม่มีพนักงานเจ็บป่วยอันมีสาเหตุเกิดจากการทำงานในขณะปฏิบัติหน้าที่

6.  นโยบายการดูแลเรื่องค่าตอบแทนและสวัสดิการของพนักงาน

    1.  กองทุนสำรองเลี้ยงชีพ

โดยมีวัตถุประสงค์เพื่อเป็นการออมทรัพย์และสร้างหลักประกันให้แก่พนักงานและครอบครัว
และพนักงานได้รับสิทธิประโยชน์ทางภาษี
ซึ่งเงินสะสมส่วนของพนักงานจะขึ้นอยู่กับความสมัครใจและอายุงานของพนักงานโดยอัตราเงินสะสมของพนักงานและอัตราเงินสมทบของบริษัทฯ
อยู่ระหว่าง 3% - 7%

2.  สวัสดิการเงินกู้

บริษัทฯ
จะติดต่อประสานงานกับสถาบันการเงินและมีข้อตกลงให้สถาบันการเงินให้บริการสวัสดิการการกู้เงินแก่พนักงานภายใต้เงื่อนไข
ดังนี้

(1) สำหรับพนักงานประจำ และปฏิบัติงานกับบริษัทฯ มาไม่น้อยกว่า 1 ปี

(2) ผู้กู้ต้องมีรายได้ตามระเบียบการกู้ของธนาคาร และธนาคารจะให้กู้ได้ในวงเงินไม่เกินร้อยละ
    80-90 ของราคาหลักทรัพย์ที่ธนาคารประเมิน

(3) ผู้ต้องการผ่อนชำระเงินกู้ให้ธนาคาร บริษัทฯ
    จะหักผ่านบัญชีเงินเดือนของพนักงานตามที่ได้รับอนุมัติจากธนาคาร

(4) การกำหนดวงเงินให้กู้ในขั้นสุดท้าย ให้เป็นไปตามหลักเกณฑ์การกู้เงินของธนาคาร
    ซึ่งอาจเปลี่ยนแปลงตามระเบียบการกู้เงิน

    1.  กองทุนประกันสังคม

กรณีเจ็บป่วย อุบัติเหตุ ที่มิใช่จากการทำงาน
ซึ่งที่มาของกองทุนมาจากเงินสมทบจากส่วนของพนักงาน ส่วนของบริษัทฯ และส่วนของรัฐบาล

2.  ของเยี่ยม

กรณีเจ็บป่วยต้องเข้าพักรักษาตัวที่โรงพยาบาล หรือกรณีพนักงาน หรือภรรยาพนักงานให้กำเนิดบุตร

3.  กองทุนเงินทดแทน

กรณีเจ็บป่วย/ได้รับอุบัติเหตุเนื่องจากการทำงาน โดยบริษัทฯ เป็นผู้ออกเงินสมทบเข้ากองทุนทั้งหมด

4.  เงินช่วยเหลือ

เช่น กรณีสมรส ประสบภัยพิบัติ เงินช่วยเหลือค่าพวงหรีดเพื่อเคารพศพ เงินค่าเจ้าภาพงานศพ
และเงินช่วยเหลืองานศพ ซึ่งครอบคลุมพนักงาน บิดา-มารดาของพนักงาน คู่สมรส
และบุตรของพนักงาน เป็นต้น

7.  นโยบายและแนวปฏิบัติต่อเจ้าหนี้

บริษัทมีนโยบายเกี่ยวกับการปฏิบัติที่เป็นธรรมและรับผิดชอบต่อเจ้าหนี้ ไม่ว่าจะเป็นเจ้าหนี้ทางการค้า
หรือ เจ้าหนี้สถาบันการเงินในการชำระหนี้ที่ติดค้างคืนให้ตรงกำหนดเวลาที่ตกลง หรือ ที่ทำสัญญาไว้
โดยไม่ให้มีการผิดนัดชำระหนี้เพื่อรักษาความน่าเชื่อถือของบริษัทฯ ต่อเจ้าหนี้และสถาบันการเงิน
ในการจัดลำดับให้บริษัทฯ เป็นลุกค้าชั้นดีเยี่ยมตลอดเวลาในการประกอบธุรกิจ
รวมถึงการปฏิบัติตามเงื่อนไขที่เจ้าหนี้กำหนดอย่างเคร่งครัด
โดยยึดหลักปฏิบัติต่อเจ้าหนี้เพื่อให้เกิดความเป็นธรรมทั้งสองฝ่าย ดังนี้

1.  ให้ข้อมูลของบริษัทที่ถูกต้อง
    และจำเป็นเพียงพอแก่เจ้าหนี้เพื่อการวิเคราะห์การให้สินเชื่อโดยถูกต้อง

2.  นำสินเชื่อที่เจ้าหนี้หรือสถาบันการเงินอนุมัติให้กู้มาใช้ตามวัตถุประสงค์ของบริษัทตามที่ได้แสดงเจตนาไว้ต่อเจ้าหนี้หรือสถาบันการเงิน

3.  ชำระหนี้คืนต่อเจ้าหนี้ตรงต่อเวลาตามเงื่อนไขที่กำหนด

4.  รักษาอัตราส่วนหนี้สินต่อทุน (D:E) ไม่ให้เกินอัตราที่เจ้าหนี้สถาบันการเงินกำหนด

5.  เมื่อมีเหตุสำคัญอันอาจกระทบต่อสถานะการเงินโดยมีนัยสำคัญและอาจกระทบต่อหนี้ที่ต้องชำระ
    บริษัทจะแจ้งให้เจ้าหนี้ทราบเพื่อร่วมกันหาวิธีป้องกันหรือแก้ไขเพื่อไม่ให้เกิดความเสียหาย

6.  ปฏิบัติตามเงื่อนไขที่เจ้าหนี้หรือสถาบันการเงินกำหนดไว้อย่างเคร่งครัด

8.  นโยบายและแนวปฏิบัติต่อคู่ค้า

บริษัทกำหนดนโยบายและแผนการปฏิบัติงานคัดเลือกและปฏิบัติต่อคู่ค้าอย่างเสมอภาคและเป็นธรรม
โดยคำนึงถึงชื่อเสียงความถูกต้องตามกฎหมาย ระเบียบข้อบังคับและประเพณีปฏิบัติที่สำคัญ
รวมทั้งปฏิบัติตามพันธะสัญญากับคู่ค้า
โดยยึดหลักปฏิบัติเพื่อให้ความเป็นธรรมกับคู่ค้าและเกิดประโยชน์กับทุกฝ่าย ดังนี้

1.  ในการคัดเลือกคู่ค้าผู้เป็นผู้รับเหมา
    บริษัทจะตั้งคณะกรรมการคัดเลือกจากคู่ค้าผู้เสนอผลงานภายใต้หลักเกณฑ์เงื่อนไขเดียวกันเพื่อให้เกิดความเป็นธรรมกับทุกราย

2.  เปิดโอกาสให้คู่ค้ารายใหม่สามารถเข้ามาร่วมงานเพื่อให้เกิดการพัฒนาด้านฝีมือและเทคโนโลยีใหม่ๆ

3.  ให้ข้อมูลที่เป็นจริง และรายงานที่ถูกต้อง

4.  ไม่เรียก ไม่รับ หรือจ่ายผลประโยชน์ใดๆ ที่ไม่สุจริตในทางการค้ากับคู่ค้า

5.  สนับสนุนให้คู่ค้าของบริษัทฯให้ความร่วมมือในการป้องกันและต่อต้านการทุจริตคอร์รัปชั่น
    โดยไม่ให้สินบนในทุกรูปแบบแก่เจ้าหน้าที่รัฐ หรือ พนักงานของบริษัท
    เพื่อเอื้อประโยชน์ต่อการทำงานที่ไม่ถูกต้องในทุกกรณี

6.  ปฏิบัติตามเงื่อนไขต่างๆ ที่ตกลงกันไว้อย่างเคร่งครัด

7.  กรณีที่ไม่สามารถปฏิบัติตามเงื่อนไขข้อใดได้ ต้องรีบแจ้งลูกค้า
    เพื่อร่วมกันพิจารณาหาแนวทางแก้ไขบนพื้นฐานความสัมพันธ์ทางธุรกิจ

8.  มีการประชุมกับคู่ค้าผู้เป็นผู้รับเหมาทุกเดือนเพื่อสร้างความเข้าใจในการทำงานให้ถูกต้อง
    เพื่อให้เกิดประโยชน์ต่อทุกฝ่าย

9.  กำหนดเวลาในการจ่ายเงินค่าสินค้าและค่าจ้างโดยชัดเจนและตรงต่อเวลา
    โดยบริษัทฯได้พัฒนาระบบ Supply Chain
    เพื่อให้คู่ค้าสามารถทำเอกสารการค้าระหว่างกันผ่านระบบและตรวจสอบความถูกต้องของการเบิกจ่ายได้รวดเร็วยิ่งขึ้น
    ทำให้คู่ค้าได้รับชำระเงินที่ถูกต้องและรวดเร็วและเป็นการเพิ่มสภาพคล่องให้กับคู่ค้า

10. ดูแลและช่วยเหลือคู่ค้าให้สามารถดำเนินธุรกิจควบคู่ไปกับธุรกิจของบริษัทฯ
    โดยไม่เอาเปรียบทางการค้า

11. มีช่องทางให้คู่ค้าสามารถร้องเรียนจากการถูกกลั่นแกล้ง
    หรือไม่ได้รับความเป็นธรรมโดยสามารถร้องเรียนต่อสำนักตรวจสอบภายในของบริษัทฯ
    หรือกรรมการอิสระ หรือประธานกรรมการบริหารได้

12. จัดกิจกรรมเพื่อสร้างความสัมพันธ์กับคู่ค้า และเกิดประโยชน์ต่อสังคมร่วมกันอย่างต่อเนื่องทุกปี
    (โปรดดูรายละเอียดในหัวข้อ “รายงานการดำเนินงานด้านสังคม
    และสิ่งแวดล้อมเพื่อการดำเนินธุรกิจที่ยั่งยืน”)

9.  นโยบายและแนวปฏิบัติต่อคู่แข่งขันทางการค้า

การแข่งขันที่เป็นธรรมกับคู่แข่ง เป็นนโยบายและจรรยาบรรณในการประกอบธุรกิจที่บริษัทฯ
ให้ความสำคัญและพึงปฏิบัติเสมอมา โดยบริษัทมุ่งเน้นการประกอบธุรกิจที่เป็นธรรม และโปร่งใส
โดยยึดหลัก ธรรมาภิบาลทางการแข่งขันตามหลักเกณฑ์แห่งกฎหมาย จารีตทางการค้า
และแนวทางการปฏิบัติที่ดี
ที่สอดคล้องกับหลักสากลภายใต้กรอบแห่งกฎหมายที่เกี่ยวกับหลักปฏิบัติการแข่งขันทางการค้า
โดยมีแนวทางการปฏิบัติดังนี้

1.  ประพฤติปฏิบัติภายใต้กรอบกติกาของการแข่งขันที่ยอมรับกันโดยทั่วไป

2.  สนับสนุนและส่งเสริมการค้าเสรี เป็นธรรม ไม่ผูกขาด
    หรือกำหนดให้คู่ค้าต้องทำการค้ากับบริษัทฯ เท่านั้น

3.  ไม่ละเมิดความลับหรือแสวงหาข้อมูลที่เป็นความลับทางการค้าของคู่แข่งด้วยวิธีที่ไม่สุจริต
    หรือผิดกฎหมายหรือขัดต่อจริยธรรม

4.  ไม่ทำลายชื่อเสียงของคู่แข่งทางการค้าด้วยการกล่าวในทางร้าย

5.  ไม่เข้าร่วมในสัญญาทางการค้า
    หรือกระทำการใดโดยนัยที่อาจก่อให้เกิดการแข่งขันที่ไม่เป็นธรรม หรือการผูกขาดทางการค้า

6.  ไม่แข่งขันทางการค้าโดยการใส่ร้ายป้ายสี กลั่นแกล้ง หรือบิดเบือนข้อเท็จจริงของคู่แข่ง

10. นโยบายการปฏิบัติที่เป็นธรรมและรับผิดชอบต่อสังคม

การประกอบธุรกิจด้วยความเป็นธรรม
โดยไม่เห็นแก่ประโยชน์อื่นที่อาจได้มาโดยไม่ถูกต้องตามครรลองคลองธรรม
ย่อมสร้างความเชื่อมั่นให้แก่ผู้มีส่วนได้เสียกับบริษัทฯ อันแสดงถึงความใส่ใจของบริษัทฯ ต่อสังคม
ยังจะนำมาซึ่งผลดีต่อการประกอบธุรกิจในระยะยาว ดังนั้น บริษัทฯ
จึงตระหนักและยึดมั่นเป็นหลักการของบริษัทฯ อยู่เสมอว่า บริษัทฯ
จะก้าวหน้าพัฒนาเติบโตอย่างยั่งยืน และอยู่รอดในสังคมได้ จะต้องเสนอสินค้าที่มีคุณภาพ
มีความซื่อสัตย์สุจริตในการประกอบอาชีพ และรับผิดชอบในการพัฒนาสังคมส่วนรวมให้ดียิ่งขึ้น
โดยได้กำหนดแนวปฏิบัติ ไว้ดังนี้

1.  หลีกเลี่ยงการดำเนินการที่อาจก่อให้เกิดความขัดแย้งทางผลประโยชน์
    หรือหากพบว่ามีความขัดแย้งทางผลประโยชน์เกิดขึ้น
    ก็ควรจัดให้มีกระบวนการไกล่เกลี่ยที่เป็นธรรม และมีการเปิดเผยข้อมูลที่สำคัญอย่างครบถ้วน

2.  ส่งเสริมการแข่งขันทางการค้าอย่างเสรี หลีกเลี่ยงพฤติกรรมการเล่นพรรคเล่นพวก
    หรือร่วมสมคบคิด (ฮั้ว) กัน

3.  ไม่สนับสนุนการดำเนินการที่มีลักษณะเป็นการละเมิดทรัพย์สินทางปัญญา
    (โปรดดูรายละเอียดในหัวข้อ
    “นโยบายและแนวปฏิบัติเกี่ยวกับการไม่ละเมิดทรัพย์สินทางปัญญา”)

4.  จัดให้มีระบบการบริหารจัดการที่สามารถป้องกันการจ่ายสินบนและทุจริต หรือ
    สามารถตรวจสอบพบได้โดยไม่ชักช้า หากเกิดกรณีดังกล่าวขึ้น

5.  รณรงค์ให้พนักงานเห็นความสำคัญของการต่อต้านการทุจริตคอร์รัปชั่น รวมทั้งการกรรโชก
    และการให้สินบนในทุกรูปแบบ

6.  ในทุกครั้งก่อนดำเนินการธุรกิจใดๆ บริษัทฯ
    จะสำรวจและทำความเข้าใจระเบียบและข้อกฎหมายที่เกี่ยวข้อง
    เพื่อป้องกันมิให้การดำเนินธุรกิจของบริษัทกระทบต่อวิถีสังคม หรือชุมชนนั้นๆ

7.  บริษัทฯ
    ปลูกฝังจิตสำนึกและสร้างความตระหนักในเรื่องความรับผิดชอบต่อสังคมและสิ่งแวดล้อมให้พนักงานของบริษัทฯ
    ทุกระดับอย่างต่อเนื่อง
    และให้ความสำคัญกับคู่ค้าที่ยึดมั่นและมีการปฏิบัติที่เป็นธรรมและรับผิดชอบต่อสังคม
    (โปรดดูรายละเอียดใน
    “นโยบายและแนวปฏิบัติเกี่ยวกับการจัดการฝึกอบรมแก่พนักงานด้านสิ่งแวดล้อม”)

8.  บริษัทฯ มีนโยบายในการปฏิบัติตามนโยบายของรัฐ
    และเข้าร่วมเป็นภาคีเครือข่ายในการดูแลรับผิดชอบต่อสังคม เช่น
    การปฏิบัติตามนโยบายของรัฐในการกำหนดอัตราค่าจ้างแรงงานไม่น้อยกว่าขั้นต่ำ
    การอนุญาตให้ศูนย์เทคโนโลยีอิเล็กทรอนิกส์และคอมพิวเตอร์แห่งชาติ
    ติดตั้งกล้องวงจรปิดบริเวณหน้าอาคารชินวัตร 3
    เพื่อตรวสอบสภาพการจราจรบนถนนวิภาวดีรังสิต และทางยกระดับอุตราภิมุข เป็นต้น

9.  หากมีเหตุการณ์ หรือข่าวใดเกิดขึ้นและเกี่ยวข้องกับบริษัทฯ บริษัทฯ
    จะรีบดำเนินการสื่อสารชี้แจงข้อเท็จจริงและสถานะของบริษัทฯ โดยไม่ปกปิดข้อมูล
    หรือบิดเบือนข้อมูล ต่อสังคม และชุมชน ในโอกาสแรกทันที
    เพื่อให้สังคมเข้าใจทราบสถานการณ์ของบริษัทฯ อย่างทันท่วงที

10. บริษัทฯ มุ่งมั่นและยึดแนวทางในการสร้างผลิตภัณฑ์ที่พักอาศัย
    โดยยึดแนวคิดอาคารสีเขียวที่เป็นมิตรกับสิ่งแวดล้อม
    และประโยชน์สูงสุดจากการใช้ทรัพยากรธรรมชาติ โดยพิจารณาเลือกและคัดสรรการออกแบบ
    วัสดุ อุปกรณ์
    และเทคโนโลยีที่ช่วยประหยัดพลังมาใช้ในผลิตภัณฑ์ที่พักอาศัยของโครงการอยู่เสมอ
    รวมทั้งได้ดำเนินการศึกษาวิจัยทั้งจากภายใน
    และร่วมมือกับภายนอกสรรสร้างผลิตภัณฑ์ที่พักอาศัยสีเขียวอย่างต่อเนื่องจริงจัง นอกจากนั้น
    ในการออกแบบโครงการต่างๆ ของบริษัทฯ นั้น บริษัทฯ จะคำนึงถึงการประหยัดพลังงาน
    การลดภาวะโลกร้อน และการกำจัดของเสียในโครงการ
    โดยจะติดตั้งอุปกรณ์บำบัดน้ำเสียให้สะอาดอยู่ในเกณฑ์มาตรฐานก่อนปล่อยลงคูคลองสาธารณะ
    (โปรดดูรายละเอียดในหัวข้อ
    “รายงานการดำเนินงานด้านสังคมและสิ่งแวดล้อมเพื่อการดำเนินธุรกิจที่ยั่งยืน”)

11. นโยบายการร่วมพัฒนาชุมชนและสังคม

บริษัทฯ พิจารณาว่าชุมชนที่เข้มแข็งและมีการพัฒนาที่ยั่งยืนนั้น
มีความสำคัญอย่างยิ่งต่อการพัฒนาสังคมให้เป็นสังคมที่ดีและน่าอยู่ ดังนั้น บริษัทฯ
จึงมีนโยบายสนับสนุนจัดกิจกรรมทางสังคม และ/หรือ
มีส่วนร่วมในการส่งเสริมความเข้มแข็งให้แก่ชุมชน
โดยการสร้างผลิตภัณฑ์ที่พักอาศัยที่ไม่ก่อให้เกิดมลพิษต่อชุมชน
และหลีกเลี่ยงการก่อมลภาวะในทุกรูปแบบ
รวมถึงการสนับสนุนในด้านการปรับปรุงสภาวะแวดล้อมของชุมชนข้างเคียงให้ถูกสุขอนามัยมากยิ่งขึ้น
เพื่อช่วยพัฒนาชุมชนที่บริษัทฯ
เข้าไปพัฒนาทางธุรกิจให้สามารถอยู่ร่วมโดยก่อให้เกิดประโยชน์ต่อสังคมร่วมกัน
(โปรดดูรายละเอียดในหัวข้อ “รายงานการดำเนินงานด้านสังคม
และสิ่งแวดล้อมเพื่อการดำเนินธุรกิจที่ยั่งยืน”) โดยมีแนวปฏิบัติ ดังนี้

1.  สำรวจ
    ตรวจสอบสภาพชุมชนและสังคมโดยรอบที่ตั้งของธุรกิจทั้งใกล้และไกลว่าได้รับผลกระทบในทางลบจากการดำเนินการของธุรกิจหรือโครงการที่จะดำเนินการในอนาคตมากน้อยเพียงใด
    เพื่อนำมาพิจารณาแก้ไข/ปรับปรุงการดำเนินการ มิให้เกิดผลกระทบในทางลบ
    และสร้างความเสียหายต่อชุมชนและสังคมทั้งโดยทางตรงและทางอ้อม

2.  สนับสนุนการดำเนินกิจกรรมอาสาที่เกี่ยวข้องกับการพัฒนาชุมชนและสังคม

3.  ร่วมกันรักษาสภาพแวดล้อมในชุมชนและสังคมให้สะอาด ปลอดภัยเพื่อการอยู่อาศัยร่วมกัน
    ตลอดจนการสนับสนุนด้านสุขอนามัยแก่ชุมชนท้องถิ่น

4.  สนับสนุนให้ชุมชนและสังคมมีระบบสาธารณูปโภคพื้นฐานต่าง ๆ อย่างเพียงพอ เช่น สถานศึกษา
    สถานพยาบาล ถนน เป็นต้น

5.  สนับสนุนและมีส่วนร่วมในการบำเพ็ญประโยชน์สาธารณะ เช่น
    การจัดกิจกรรมส่งเสริมการทำความดี
    ลดอบายมุขเพื่อความอยู่ดีมีสุขภายใต้หลักเศรษฐกิจพอเพียง เป็นต้น

โดยบริษัทฯ
ยังมีมาตรการและวิธีปฏิบัติภายในองค์กรที่แสดงถึงการดำเนินธุรกิจที่เป็นประโยชน์ต่อเศรษฐกิจและสังคม
เปิดโอกาสได้พบปะและเข้าศึกษาดูงานให้เห็นถึงภาพรวมธุรกิจอสังหาริมทรัพย์ Management
Technology และ Product Concept ในโครงการต่างๆ ของบริษัทฯ และบริษัทในเครือ เช่น
สื่อมวลชน, นักวิเคราะห์หลักทรัพย์ นักลงทุนสถาบันในประเทศและต่างประเทศ สถาบันการเงิน
คณาจารย์และนักศึกษามหาวิทยาลัย เป็นต้น และให้ความสำคัญกับการดูแล
สาธารณประโยชน์และคุณภาพชีวิตที่ดีต่อสังคมไทย
ด้วยการมีส่วนร่วมพัฒนาชุมชนและตอบแทนกลับคืนสู่สังคม (โปรดดูรายละเอียดใน
“รายงานการดำเนินงานด้านสังคมและสิ่งแวดล้อมเพื่อการดำเนินธุรกิจที่ยั่งยืน”)

12. นโยบายการดำเนินธุรกิจภายใต้มาตรฐานสิ่งแวดล้อม

บริษัทตระหนักดีว่าการเพิ่มขึ้นของประชากรโลก บวกกับปัจจัยความเจริญเติบโตทางเศรษฐกิจ
นอกจากเป็นสาเหตุของการบริโภคทรัพยากรธรรมชาติจำนวนมหาศาลเกินกว่าความจำเป็น
ยังก่อให้เกิดมลภาวะทั้งทางน้ำ อากาศ ขยะ สารพิษ ฯลฯ ซึ่งส่งผลให้เกิดภาวะโลกร้อนตามมา
โดยภาวะโลกร้อนดังกล่าวจะกระทบต่อมนุษย์และนิเวศน์ต่อไป ดังนั้น
บริษัทจึงสนับสนุนและส่งเสริมในการใช้ทรัพยากรอย่างคุ้มค่า
และปรับปรุงคุณภาพชีวิตมนุษย์ด้วยการจัดการปัญหาสิ่งแวดล้อม
โดยถือว่าการดูแลรักษาสิ่งแวดล้อมเป็นหน้าที่ร่วมกันของทุกคน (โปรดดูรายละเอียดใน
“นโยบายและแนวปฏิบัติเกี่ยวกับการจัดการฝึกอบรมแก่พนักงานด้านสิ่งแวดล้อม”)
โดยมีแนวปฏิบัติดังนี้

1.  จัดให้มีระบบการบริหารงานด้านสิ่งแวดล้อมที่เหมาะสม
    ควบคู่กับการบริหารโครงการก่อสร้างที่อยู่อาศัย
    และติดตามประเมินผลการดำเนินการดังกล่าวอย่างสม่ำเสมอ
    รวมทั้งศึกษาหาความรู้เกี่ยวกับประเด็นสิ่งแวดล้อมเพื่อลดผลกระทบต่างๆ ที่จะเกิดขึ้น

2.  ใช้เทคโนโลยีและขั้นตอนการผลิตที่มีมาตรฐานด้านสิ่งแวดล้อม
    โดยคำนึงถึงการลดปริมาณและการบำบัดมลพิษก่อนปล่อยสู่ธรรมชาติ

3.  ไม่สนับสนุนการใช้วัสดุก่อสร้างที่ส่งผลกระทบต่อสิ่งแวดล้อม

4.  ใช้ทรัพยากรอย่างมีประสิทธิภาพ โดยคำนึงถึงมาตรการประหยัดพลังงาน
    และสนับสนุนให้มีการนำทรัพยากรกลับมาใช้ใหม่

5.  พัฒนาสินค้า/บริการที่ไม่ส่งผลกระทบต่อสิ่งแวดล้อม มีความปลอดภัยในการใช้งาน

6.  ให้ข้อมูลเกี่ยวกับผลกระทบต่อสิ่งแวดล้อม ความปลอดภัย
    และระบบสาธารณสุขแก่พนักงานและสาธารณชน

7.  ส่งเสริมให้ลูกค้าตระหนักถึงข้อพึงระวังด้านสิ่งแวดล้อมที่เกิดจากการใช้สินค้าและบริการของบริษัท

8.  ให้ความรู้และฝึกอบรมพนักงานในเรื่องสิ่งแวดล้อม ความปลอดภัย และสาธารณสุข

9.  จัดเตรียมแผนฉุกเฉินเพื่อจัดการกับปัญหาเกี่ยวกับสิ่งแวดล้อมที่อาจเกิดขึ้น
    รวมทั้งจัดให้มีระบบการรายงานต่อหน่วยงานกำกับดูแลทันทีที่เกิดเหตุการณ์ดังกล่าว

10. สนับสนุนและกระตุ้นให้ผู้มีส่วนได้เสียกับบริษัทฯ ทั้งลูกค้า คู่ค้า พนักงาน
    และสังคมชุมชนรอบโครงการ และที่ตั้งของบริษัท
    คำนึงและมีความรู้สึกตระหนักถึงความสำคัญของสิ่งแวดล้อม
    และมีแรงใจที่จะช่วยบริษัทฯในการอนุรักษ์สิ่งแวดล้อมด้วยกัน
    เพื่อให้เกิดการพัฒนาที่ยั่งยืนในทุกด้าน

โดยบริษัทฯยังมีมาตรการและวิธีปฏิบัติภายในองค์กรที่แสดงถึงความรับผิดชอบต่อสิ่งแวดล้อม
โดยที่จะดำเนินธุรกิจที่ให้ความสำคัญกับการดูแลรักษาสิ่งแวดล้อมและลดการใช้ทรัพยากรธรรมชาติ
(โปรดดูรายละเอียดใน
“รายงานการดำเนินงานด้านสังคมและสิ่งแวดล้อมเพื่อการดำเนินธุรกิจที่ยั่งยืน”)

13. นโยบายและแนวปฏิบัติเกี่ยวกับการไม่ละเมิดทรัพย์สินทางปัญญา

บริษัทฯมีนโยบายสนับสนุนตามข้อเสนอของคณะกรรมการบรรษัทภิบาลและความรับผิดชอบต่อสังคม
สิ่งแวดล้อม โดยได้รับอนุมัติแนวทางการดำเนินงาน
และข้อเสนอแนวปฏิบัติต่อฝ่ายบริหารและพนักงานของบริษัทฯ
โดยนำแนวทางการประกอบธุรกิจเพื่อสังคม (Corporate Social Responsibility)
มาใช้กับธุรกิจของบริษัทฯ โดยให้ประกอบธุรกิจด้วยความเป็นธรรม
เพื่อสร้างให้เกิดความเชื่อมั่นแก่ผู้เกี่ยวข้องอันจะส่งผลดีต่อกิจการในระยะยาว
โดยไม่เห็นแก่ประโยชน์อื่นที่อาจได้มาจากการดำเนินงานที่ไม่ถูกต้องตามทำนองคลองธรรม ซึ่ง 1
ในแนวปฏิบัติข้อหนึ่ง คือ การเคารพในสิทธิด้านทรัพย์สินทางปัญญาของผู้อื่น โดยบริษัทฯ
ไม่สนับสนุนการดำเนินการที่มีลักษณะเป็นการละเมิดทรัพย์สินทางปัญญา ไม่ว่าจะเป็นลิขสิทธิ์ สิทธิบัตร
เครื่องหมายการค้า ความลับทางการค้า และสิทธิในทรัพย์สินทางปัญญาอื่นทุกประเภท
ในการปฏิบัติอันแสดงถึงความเคารพในสิทธิในทรัพย์สินทางปัญญาของผู้อื่นนั้น บริษัทฯ ได้ดำเนินการ
ดังนี้

1.  ผลิตภัณฑ์ของบริษัทฯ ไม่ว่าจะเป็นงานสถาปัตยกรรม รูปแบบของบ้าน
    การออกแบบคอนโดมิเนียม บริษัทฯสนับสนุนและส่งเสริมให้เกิดงานสร้างสรรค์ใหม่ๆ
    อยู่ตลอดเวลา โดยไม่ละเมิดงานลิขสิทธิ์ของบุคคลอื่น

2.  สำรวจ ตรวจสอบอย่างสม่ำเสมอว่า ข้อมูลสารสนเทศ เอกสาร สื่อ สิ่งพิมพ์
    ที่จะนำมาใช้ในธุรกิจของบริษัทฯ เป็นงานอันมีลิขสิทธิ์ของบุคคลอื่นหรือไม่ หากใช่บริษัทฯ
    จะตรวจสอบข้อกำหนดและเงื่อนไขการใช้ของสิ่งนั้น และปฏิบัติตามให้ถูกต้องด้วยความเคารพ

3.  บริษัทฯจะไม่ใช้ข้อมูลสารสนเทศ เอกสาร สื่อ สิ่งพิมพ์
    ความลับทางการค้าที่มิได้รับอนุญาตให้ใช้โดยชอบด้วยกฎหมาย หรือได้มาโดยไม่ถูกต้อง

4.  หากบริษัทฯได้ใช้ข้อมูลสารสนเทศ เอกสาร สื่อ สิ่งพิมพ์ ของผู้อื่น บริษัทฯ
    จะอ้างอิงแหล่งที่มาของข้อมูล หรือชื่อเจ้าของผลงาน
    หรือการแสดงลิงค์เชื่อมต่อไปยังงานของเจ้าของข้อมูล

5.  บริษัทฯจะไม่เปิดเผยข้อมูลคู่ค้า ลูกค้า และผู้มีส่วนได้เสียของบริษัทฯ
    เว้นแต่จะได้รับอนุญาตจากเจ้าของข้อมูลนั้น
    หรือจำเป็นต้องปฏิบัติตามคำสั่งอันเนื่องมาจากข้อกำหนดแห่งกฎหมาย
    หรือคำสั่งของเจ้าหน้าที่ของรัฐ หรือ ศาล

14. นโยบายและแนวปฏิบัติเกี่ยวกับการไม่ละเมิดโปรแกรมคอมพิวเตอร์

นอกจากการกำหนดแนวปฏิบัติต่อทรัพย์สินทางปัญญาของผู้อื่นแล้ว บริษัทฯ
ได้กำหนดนโยบายแนวปฏิบัติในการดูแลข้อมูลและระบบสารสนเทศของบริษัทฯ
ให้เกิดประโยชน์และความปลอดภัยต่อการใช้งาน โดยเฉพาะการใช้ซอฟต์แวร์ต่างๆ
บนคอมพิวเตอร์ของพนักงาน ดังนี้

1.  บริษัทฯ ห้ามและไม่สนับสนุนผู้บริหารและพนักงานใช้ซอฟแวร์ที่ละเมิดลิขสิทธิ์ของผู้อื่น

2.  คอมพิวเตอร์ของพนักงานทุกเครื่องจะติดตั้งซอฟต์แวร์มาตรฐานที่ชอบด้วยกฎหมาย

3.  ซอฟต์แวร์ที่ต้องการใช้งานเฉพาะบางเครื่อง
    ผู้ใช้งานต้องแจ้งเป็นลายลักษณ์อักษรให้หน่วยงานเทคโนโลยีสารสนเทศตรวจสอบความถูกต้องก่อนใช้ทุกครั้ง
    และติดตั้งให้เพิ่มเติมเป็นรายๆ

4.  ซอฟต์แวร์ที่ติดตั้งในข้อ (1) และ (2) เป็นซอฟต์แวร์ลิขสิทธิ์ที่บริษัทฯได้จัดซื้อ
    ซึ่งหน่วยงานเทคโนโลยีสารสนเทศจะเป็นผู้ควบคุมและติดตั้งตามที่จัดซื้อ

5.  ซอฟต์แวร์ที่จำเป็นต้องใช้งานพิเศษเฉพาะหน่วยงาน
    ให้ทางหน่วยงานที่มีความจำเป็นต้องใช้ขออนุมัติจัดซื้อลิขสิทธิ์ซอฟต์แวร์
    และแจ้งเป็นลายลักษณ์อักษรให้หน่วยงานเทคโนโลยีสารสนเทศทำการติดตั้งให้ต่อไป

6.  พนักงานคนใดต้องการติดตั้งซอฟต์แวร์ใหม่ทั้งหมด (Format Hard Disk)
    ให้ติดต่อหน่วยงานเทคโนโลยีสารสนเทศ เพื่อทำการติดตั้ง
    และมิให้พนักงานติดตั้งซอฟต์แวร์ใหม่ทั้งหมด
    หรืออัพเกรดซอฟต์แวร์บางส่วนด้วยตัวเองเพราะจะทำให้มีปัญหาในเรื่องลิขสิทธิ์ซอฟต์แวร์
    และปัญหาทางด้านความปลอดภัยของคอมพิวเตอร์เกิดขึ้น

7.  ห้ามติดตั้งซอฟต์แวร์ประเภท Hacking Tools
    หรือซอฟต์แวร์ที่เกี่ยวข้องกับการถอดรหัสข้อมูลและตรวจสอบระบบการรักษาความปลอดภัยของข้อมูล

15. นโยบายและแนวปฏิบัติเกี่ยวกับการจัดการฝึกอบรมแก่พนักงานด้านสิ่งแวดล้อม

บริษัทฯ ให้ความสำคัญกับเรื่องการดูแลสิ่งแวดล้อม
เป็นหนึ่งในหัวใจของการประกอบธุรกิจของบริษัทฯ โดยมุ่งเน้นใน 2 ลักษณะ คือ
การเป็นมิตรกับสิ่งแวดล้อม และการสร้างสิ่งแวดล้อมในการทำงานที่มีความปลอดภัย
ครอบคลุมทั้งในส่วนของบริษัทฯ พนักงาน ลูกค้า และคู่ค้าของบริษัทฯ

สำหรับในระดับของพนักงานนั้น บริษัทฯ คาดหวังและมุ่งเน้นสร้างจิตสำนึกให้ดูแลรักษาธรรมชาติ
สิ่งแวดล้อม ดังนั้น เพื่อให้นโยบายของบริษัทฯ
ในเรื่องการดูแลรักษาสิ่งแวดล้อมบรรลุผลตามที่บริษัทฯ คาดหวังไว้ บริษัทฯ
จึงได้จัดให้มีการพัฒนาความรู้ และความสามารถของพนักงานบริษัทฯ
อย่างต่อเนื่องทั้งภายในและภายนอกบริษัทฯ
ควบคู่กับการสร้างความตระหนักและปลูกฝังการรักษ์สิ่งแวดล้อมให้กับพนักงาน
ผ่านการดำเนินการและกิจกรรม (โปรดดูรายละเอียดในหัวข้อ “รายงานการดำเนินงานด้านสังคม
และสิ่งแวดล้อมเพื่อการดำเนินธุรกิจที่ยั่งยืน”) ดังต่อไปนี้

1.  จัดการฝึกอบรมให้ความรู้ด้านสิ่งแวดล้อมที่เกี่ยวข้องกับพนักงาน เช่น
    เทคโนโลยีประหยัดพลังงาน และการอนุรักษ์พลังงาน
    รวมถึงการเลือกใช้พลังงานสะอาดที่ไม่ก่อให้เกิดมลภาวะต่อสิ่งแวดล้อม

2.  ส่งเสริม วางมาตรการ และจัดกิจกรรม เพื่อให้พนักงานมุ่งมั่นและร่วมมือกันประหยัดทรัพยากร
    และพลังงาน โดยยึดหลัง 3Rs คือ ลดการใช้ (Reduce) การใช้ซ้ำ (Re-use) และ
    การนำมาใช้ใหม่ (Recycle) เช่น ริเริ่มนโยบายการส่งใบรับเงินเดือน (Slip Payment)
    ด้วยวิธีการทางอิเล็กทรอนิกส์แทนการใช้กระดาษแบบเดิม
    การนำหลอดประหยัดไฟฟ้ามาใช้ในอาคารสำนักงาน
    ส่งเสริมให้มีการนำกระดาษที่ใช้แล้วนำด้านหลังกลับมาใช้อีกครั้งและการสั่งการให้มีการคัดแยกขยะก่อนนำทิ้ง
    จัดความร่วมมือกับมหาวิทยาลัยชินวัตร
    ในการให้ทุนวิจัยนวัตกรรมการสร้างบ้านประหยัดพลังงาน เริ่มตั้งแต่การจัดผังหมู่บ้าน
    การออกแบบบ้าน การเลือกใช้วัสดุ
    โดยส่งพนักงานเข้าร่วมศึกษาเรียนรู้ประสบการณ์จริงกับทีมงานวิจัยของมหาวิทยาลัย

3.  Birthday Activity ทุกๆ 2 เดือนให้พนักงานเข้าร่วมโครงการ SC Love to Share
    ของบริษัทฯ กับกิจกรรมปลูกกล้วยไม้คืนสู่ป่า และปล่อยพันธุ์ปลาน้ำจืดลงสู่แหล่งน้ำธรรมชาติ
    เพื่อปลูกฝังและสร้างความตระหนักในการรักษ์สิ่งแวดล้อมให้เกิดกับพนักงาน

4.  การนำเสนอความรู้ด้านวิชาการ
    ด้านการอนุรักษ์พลังงานเผยแพร่ให้พนักงานและสมาชิกผู้ซื้อบ้านในโครงการทราบทางวารสารสัมพันธ์
    เช่น การใช้ไฟฟ้าอย่างประหยัด และวิธีการประหยัดแบตเตอรี่บนโทรศัพท์มือถือสมาร์ทโฟน
    และแท็บเล็ต

5.  การจัดให้มีเจ้าหน้าที่เฉพาะเพื่อความปลอดภัยในที่ทำงาน
    เพื่อดูแลให้ที่ทำงานมีสภาพแวดล้อมที่ปลอดภัย

16. แนวทางปฏิบัติเพิ่มเติมเกี่ยวกับการป้องกันการมีส่วนเกี่ยวข้องกับการคอร์รัปชั่น

คณะกรรมการบริษัทยึดมั่นที่จะดำเนินธุรกิจด้วยความซื่อสัตย์ โปร่งใส
และไม่มีส่วนเกี่ยวข้องกับการทุจริตคอร์รัปชั่นทุกรูปแบบ
จึงได้จัดให้มีนโยบายและแนวปฏิบัติเพื่อป้องกันการทุจริตคอร์รัปชั่นกับทุกกิจกรรมทางธุรกิจของบริษัทฯ
ทั้งการต่อต้านการทุจริตภายในองค์กร และ การต่อต้านการทุจริตภายนอกองค์กร

1.  นโยบายและแนวปฏิบัติเกี่ยวกับการต่อต้านการทุจริตคอร์รัปชั่นภายในองค์กร

บริษัทฯ ยึดมั่นที่จะดำเนินธุรกิจด้วยความซื่อสัตย์ โปร่งใส
และไม่มีส่วนเกี่ยวข้องกับการทุจริตคอร์รัปชั่นทุกรูปแบบ บริษัทฯจึงมีนโยบายห้ามกรรมการ ผู้บริหาร
และพนักงาน ใช้โอกาสจากการเป็นกรรมการ ผู้บริหาร หรือพนักงานในบริษัทฯ
แสวงหาผลประโยชน์เพื่อส่วนตัว หรือ ครอบครัว หรือ บุคคลอื่น
ไม่ว่าจะเป็นด้านการเงินหรือผลประโยชน์อื่นใดก็ตาม โดยมีแนวปฏิบัติดังนี้

(1) ห้ามกรรมการ ผู้บริหาร และพนักงานทุกระดับ เรียก หรือ รับเงิน หรือ
    ประโยชน์ตอบแทนใดๆ เป็นการส่วนตัวจากลูกค้า คู่ค้าของบริษัทฯ
    หรือจากบุคคลใดอันเนื่องมาจากการทำงานในนามบริษัทฯ

(2) ห้ามกรรมการ ผู้บริหาร และพนักงานทุกระดับ
    กู้ยืมเงินหรือเรี่ยไรเงินจากลูกค้าหรือผู้ทำธุรกิจกับบริษัทฯ
    เว้นแต่เป็นการกู้ยืมเงินจากธนาคารหรือสถาบันการเงินในฐานะของลูกค้าของธนาคาร
    หรือสถาบันการเงินดังกล่าว

(3) ห้ามกรรมการ ผู้บริหาร และพนักงานทุกระดับ
    รับของขวัญที่มีมูลค่าเกินกว่าปกติประเพณีนิยมที่บุคคลทั่วไปพึงปฏิบัติต่อกัน

(4) กรรมการ ผู้บริหาร และพนักงานทุกระดับ มีหน้าที่และความรับผิดชอบในการดูแล
    และใช้ทรัพย์สินของบริษัทฯ ให้เกิดประโยชน์สูงสุดต่อบริษัท
    และไม่นำไปใช้เพื่อประโยชน์ส่วนตนหรือบุคคลอื่น

(5) ห้ามมิให้กรรมการ ผู้บริหาร และพนักงานทุกระดับ เลือกปฏิบัติต่อคู่ค้า

(6) หากธุรกรรมหรือกิจการใดของบริษัทฯ ที่กรรมการ ผู้บริหาร หรือพนักงานมีส่วนได้เสีย
    หรือเกี่ยวข้องโดยส่วนตัวกับธุรกรรมหรือกิจกรรมนั้น ให้แจ้งต่อบริษัทรับทราบ
    และขอถอนตัวจากการเป็นบุคคลที่เกี่ยวข้องนั้นกับบริษัท

(7) จัดฝึกอบรมแก่พนักงานเพื่อส่งเสริมความซื่อสัตย์ สุจริต และรับผิดชอบในการปฏิบัติตามหน้าที่

    1.  นโยบายและแนวปฏิบัติเกี่ยวกับการต่อต้านการทุจริตคอร์รัปชั่นภายนอกองค์กร

นอกจากการกำหนดแนวปฏิบัติในการป้องกันการทุจริตคอร์รัปชั่นภายในของบริษัทฯ แล้ว บริษัทฯ
ยังได้กำหนดแนวปฏิบัติเพื่อป้องกันมิให้กรรมการ ผู้บริหาร และพนักงานทุกระดับของบริษัทฯ
เกี่ยวข้องกับการทุจริตคอร์รัปชั่นภายนอกองค์กรด้วย ทั้งนี้
เพื่อแสดงถึงความโปร่งใสและซื่อสัตย์ในการประกอบธุรกิจที่เป็นธรรมของบริษัทฯ
โดยบริษัทฯจะไม่ให้สินบนในทุกรูปแบบ
หรือกระทำการใดที่ไม่ถูกต้องตามกฎหมายเพียงต้องการให้เป้าหมายของบริษัทฯบรรลุผล ดังนี้

(1) ห้ามใช้ชื่อเสียง หรือ ทรัพย์สิน หรือ
    เวลางานของบริษัทฯไปในทางสนับสนุนกิจกรรมเพื่อหาผลประโยชน์ส่วนตัว

(2) การขอความอนุเคราะห์ใดๆ จากภายนอกองค์กร
    โดยเฉพาะจากหน่วยงานของรัฐจะต้องเป็นไปตามระเบียบปฏิบัติขององค์กร หรือ
    หน่วยงานของรัฐตามที่ใช้ปฏิบัติต่อบุคคลทั่วไป โดยไม่สนับสนุนการให้สินบนตอบแทนทุกรูปแบบ

(3) การสร้างความสัมพันธ์กับบุคคลภายนอกด้วยการสังสรรค์ การเลี้ยงอาหาร หรือ
    การมอบผลิตภัณฑ์ของบริษัทฯ ให้กับบุคคลภายนอก
    จะต้องดำเนินการอย่างมีเหตุผลภายใต้เทศกาลและประเพณีปฏิบัติที่ดีงามโดยไม่ฟุ่มเฟือยเกินไป
    และสามารถตรวจสอบได้

    1.  นโยบายต่อต้านการให้สินบนแก่เจ้าหน้าที่รัฐ

การคอร์รัปชั่นเป็นปัญหาที่บั่นทอนทำลายเศรษฐกิจและสังคม
ซึ่งทุกภาคส่วนจะต้องร่วมกันหยุดยั้งการคอร์รัปชั่นให้ลดน้อยลงและหมดไปจากสังคม
ในการดำเนินธุรกิจของบริษัทฯ
มีการติดต่อประสานงานกับเจ้าหน้าที่ของรัฐที่เกี่ยวข้องกับธุรกิจพัฒนาอสังหาริมทรัพย์
การขอใบอนุญาตก่อสร้างต่างๆ บริษัทฯ จึงมีนโยบายต่อต้านคอร์รัปชั่น
โดยไม่สนับสนุนการให้สินบนทุกรูปแบบแก่เจ้าหน้าที่รัฐ
พร้อมสร้างค่านิยมและวัฒนธรรมต่อต้านคอร์รัปชั่นภายในบริษัทฯ โดยสนับสนุนให้ผู้บริหาร
และพนักงานทุกคนในบริษัทฯยึดมั่นในหลักการค้าที่เป็นธรรม ความซื่อตรง และมีจริยธรรม บริษัทฯ
สนับสนุนการดำเนินการหรือกิจกรรมในการต่อต้านคอร์รัปชั่นกับทุกภาคส่วน
เพื่อให้การคอร์รัปชั่นหมดสิ้นไป โดยมีแนวทางฏิบัติ ดังนี้

(1) ไม่สนับสนุนการให้สินบนทุกรูปแบบแก่เจ้าหน้าที่รัฐ เพื่อให้ได้มาซึ่งงานในธุรกิจของบริษัทฯ
    ไม่ว่าจะโดยตรงหรือโดยอ้อม

(2) สนับสนุนให้คู่ค้าของบริษัทให้ความร่วมมือในการป้องกันและต่อต้านการทุจริตคอร์รัปชั่น
    โดยไม่ให้สินบนทุกรูปแบบแก่เจ้าหน้าที่รัฐ เพื่อเอื้อประโยชน์ต่อการทำงานที่ไม่ถูกต้องในทุกกรณี

(3) จะดำเนินธุรกิจโดยปฏิบัติตามกฎระเบียบของกฎหมาย ตามขั้นตอนให้ถูกต้อง
    เพื่อหลีกเลี่ยงการเปิดช่องทางให้กับเจ้าหน้าที่รัฐที่จะเรียกรับสินบนเมื่อมีความผิดพลาดเกิดขึ้น

(4) หากมีความผิดพลาดเกิดขึ้นจากกระบวนการดำเนินธุรกิจ บริษัทฯจะแก้ไขความผิดพลาด หรือ
    บกพร่องนั้น ให้ถูกต้องตามกฎระเบียบของกฎหมาย
    โดยไม่สนับสนุนการให้สินบนทุกรูปแบบแก่เจ้าหน้าที่รัฐ

(5) บริษัทฯพร้อมและยินดีที่จะปฏิบัติตามระเบียบปฏิบัติขององค์กรภาครัฐเพื่อร่วมในการปราบปรามการทุจริตประพฤติมิชอบของเจ้าหน้าที่ภาครัฐ
    เช่น หากบริษัทฯเข้าเป็นคู่สัญญากับหน่วยงานของรัฐ บริษัทฯ
    จะแสดงบัญชีรับจ่ายของโครงการที่เป็นคู่สัญญากับหน่วยงานของรัฐต่อกรมสรรพากรเพื่อให้มีการตรวจสอบเกี่ยวกับการใช้จ่ายเงินและการคำนวณภาษีเงินได้ในโครงการที่เป็นคู่สัญญากับหน่วยงานของรัฐดังกล่าว
    ทั้งนี้ ตามหลักเกณฑ์ที่คณะกรรมการป้องกันและปราบปรามการทุจริตแห่งชาติกำหนด

(6) บริษัทฯ กำหนดนโยบายการให้ของขวัญ หรือ การจัดเลี้ยงให้กับเจ้าหน้าที่ของรัฐ
    จะต้องไม่ฟุ่มเฟือยเกินไป ไม่ผิดศีลธรรม หรือ ประเพณีอันดีงาม
    และเป็นไปในโอกาสที่เหมาะสม เช่น
    การอวยพรปีใหม่และอยู่ภายใต้กรอบแห่งกฎหมายที่อนุญาตให้กระทำได้

(7) บริษัทฯ สนับสนุนการสร้างค่านิยม และวัฒนธรรมให้แก่ผู้บริหาร และพนักงานภายในองค์กร
    เพื่อให้เห็นว่าการให้สินบนแก่เจ้าหน้าที่รัฐ
    เป็นการเอารัดเอาเปรียบผู้อื่นและกระทำให้สังคมเสียหายโดยรวม
    ทั้งไม่ใช่แนวทางการดำเนินธุรกิจที่มั่นคงยั่งยืน

(8) จัดให้มีระบบการควบคุมภายในที่เหมาะสมเพื่อป้องกันไม่ให้พนักงานมีการปฏิบัติที่ไม่เหมาะสม

(9) จัดให้มีการสอบทานการปฏิบัติตามนโยบายต่อต้านการให้สินบนแก่เจ้าหน้าที่รัฐอย่างสม่ำเสมอ
    ตลอดจนทบทวนแนวปฏิบัติเพื่อให้สอดคล้องกับการเปลี่ยนแปลงของธุรกิจ และ กฎหมาย

    1.  นโยบายสร้างจิตสำนึกของผู้บริหารและพนักงานให้ละเว้นการทุจริต

บริษัทฯตระหนักและรำลึกเสมอว่าการทุจริตนั้นเป็นสิ่งบั่นทอนทำลายองค์กร และสังคมโดยรวม ดังนั้น
เพื่อสร้างจิตสำนึกของผู้บริหารและพนักงานให้ละเว้นการทุจริตในการปฏิบัติงานโดยมุ่งเน้นที่ผลงาน
เสริมสร้างประสิทธิภาพการปฏิบัติหน้าที่ ความมีคุณภาพ ความซื่อสัตย์สุจริต
และการมีจิตสำนึกในการทำงานที่ดี
บริษัทฯจึงมีนโยบายและสนับสนุนให้มีการปลูกฝังจิตสำนึกของผู้บริหารและพนักงานให้ละเว้นการทุจริต
และตระหนักถึงโทษภัยของการทุจริต โดยมีแนวปฏิบัติ ดังนี้

(1) จัดฝึกอบรมให้ความรู้แก่พนักงานเกี่ยวกับนโยบายและแนวปฏิบัติในการต่อต้านการทุจริตคอรัปชั่นและปลูกฝังให้พนักงานเกิดความรู้สึกร่วมเป็นวัฒนธรรมองค์กรของบริษัทฯ

(2) เผยแพร่ให้ความรู้กับผู้บริหารและพนักงานให้ตระหนักถึงภัยของการทุจริตที่มีผลกระทบต่อตนเอง
    ครอบครัว และสังคม

(3) จัดกิจกรรมส่งเสริมยกย่องผู้บริหารและพนักงานที่ปฏิบัติตนเป็นคนดี ขยันขันแข็ง
    และซื่อตรงไม่ทุจริตเป็นบุคคลตัวอย่างที่น่ายกย่อง

(4) จัดกิจกรรมให้ผู้บริหารและพนักงานทุกระดับชั้นร่วมนั่งสมาธิปฏิบัติธรรม
    พร้อมการรับฟังการเทศนาจากพระนักเทศน์ที่ได้รับการยอมรับจากบุคคลทั่วไปเพื่ออบรมให้ความรู้ทางธรรมต่อผู้บริหารและพนักงานในหัวข้อต่างๆ
    เพื่อให้ผู้บริหารและพนักงานปฏิบัติตนเป็นคนดีในสังคม
    โดยหลีกเลี่ยงละเว้นการทุจริตประพฤติมิชอบ

    1.  ผลการดำเนินงานตามนโยบายต่อต้านการทุจริตคอร์รัปชั่น

ในปี 2556
สำนักตรวจสอบภายในได้มีการประเมินความเสี่ยงจากการทุจริตแล้วพบว่าไม่มีความเสี่ยงทุจริตใดอันจะเป็นความเสี่ยงที่มีสาระสำคัญต่อธุรกิจของกิจการ
และบริษัทเองได้มีการกำหนดแนวปฏิบัติในระบบการควบคุมภายในต่างๆ
ทั้งในระบบสารสนเทศและกระบวนการทำงานเพื่อให้เกิดการกำกับดูแลและควบคุมดูแลเพื่อป้องกันแล้ว
และสำนักตรวจสอบภายในได้มีการติดตามความเสี่ยงที่เคยมีการทุจริตหรือวิเคราะห์ความเสี่ยงที่มีแนวโน้มของการทุจริตและมีการประเมินผลแล้วว่ามีการดูแลควบคุมภายในอย่างเพียงพอ

ในปี 2556 ไม่พบการทุจริตคอร์รัปชั่นภายในองค์กรและนอกองค์กร

17. นโยบายที่จะไม่เกี่ยวข้องกับการละเมิดสิทธิมนุษยชน

บริษัทฯ ให้ความสำคัญต่อศักดิ์ศรีความเป็นมนุษย์ และสิทธิขั้นพื้นฐานของบุคคล
เป็นรากฐานหลักการแนวคิดที่บริษัทฯ ยึดถือในการปฏิบัติต่อพนักงาน และผู้มีส่วนได้เสียทุกคน
อย่างเท่าเทียมกัน โดยบริษัทฯ เชื่อว่าการปฏิบัติเช่นนี้
จะช่วยส่งเสริมสถานที่ทำงานทั้งในองค์กรและนอกองค์กรให้เกิดจิตสำนึกและพลังในการให้ความร่วมมือ
และสนับสนุนให้เกิดความคิดสร้างสรรค์ในการทำงานและให้บริการแก่ลูกค้า
และผู้มีส่วนได้ส่วนเสียทุกฝ่าย

การพัฒนาทรัพยากรบุคคล อันมีส่วนสัมพันธ์กับธุรกิจในลักษณะการเพิ่มคุณค่า
และทรัพยากรบุคคลนับเป็นปัจจัยสำคัญของธุรกิจในการสร้างมูลค่าเพิ่มและเพิ่มผลผลิต ดังนั้น บริษัทฯ
จึงได้ปรับปรุงสภาพแวดล้อมและเงื่อนไขในการทำงาน ให้พนักงานมีคุณภาพชีวิตที่ดี
และได้มีโอกาสแสดงศักยภาพ ตลอดจนได้รับโอกาสในการฝึกฝนและเพิ่มพูนทักษะในการทำงาน
โดยมีแนวปฏิบัติ ดังนี้

1.  สนับสนุนและเคารพในการปกป้องสิทธิมนุษยชน โดยหมั่นตรวจตราดูแลมิให้ธุรกิจของบริษัทฯ
    เข้าไปมีส่วนเกี่ยวข้องกับการล่วงละเมิดสิทธิมนุษยชน เช่น
    ไม่สนับสนุนการบังคับใช้แรงงานหรือแรงงานต่างด้าวที่ผิดกฎหมาย ต่อต้านการใช้แรงงานเด็ก
    และป้องกันการคุกคามทางเพศ เป็นต้น

2.  ส่งเสริมให้ผู้บริหารและพนักงานทุกระดับชั้นสามารถและมีความกล้าในการแสดงความคิดเห็นต่อกรรมการหรือผู้บริหารระดับสูงได้โดยอิสระ

3.  จัดให้มีระบบการทำงานที่มุ่งเน้นความปลอดภัยและสุขอนามัยในสถานที่ทำงานอย่างเหมาะสม
    เช่น การมีระบบป้องกันมลพิษที่อาจเกิดขึ้นในระหว่างการปฏิบัติงาน
    การจัดให้มีสถานที่ทำงานที่สะอาดเพื่อความปลอดภัยจากอันตรายที่อาจเกิดขึ้นทั้งจากอุบัติภัยและโรคภัย

4.  พัฒนาพนักงานเพื่อฝึกฝนทักษะและเพิ่มพูนศักยภาพ โดยเปิดโอกาสให้พนักงานมีการเรียนรู้ และ
    เลื่อนตำแหน่งเมื่อมีโอกาสที่เหมาะสม

5.  จัดให้มีเงื่อนไขการจ้างงานที่เป็นธรรมและเหมาะสมสำหรับพนักงาน
    และให้พนักงานได้รับค่าตอบแทนที่เหมาะสมตามศักยภาพ

6.  จัดให้มีกระบวนการร้องเรียนอย่างเหมาะสมสำหรับพนักงานที่ได้รับการปฏิบัติอย่างไม่เป็นธรรม
    และการจะลงโทษทางวินัยได้นั้น จะต้องผ่านกระบวนการตั้งคณะกรรมการ
    สอบสวนตามขั้นตอนที่กำหนดไว้ตามระเบียบของบริษัทฯ ก่อนเสมอ

7.  จัดให้มีการดูแลในเรื่องสวัสดิการแก่พนักงานไม่น้อยกว่ามาตรฐานที่กฎหมายกำหนด เช่น
    จัดให้มีวันลาพักผ่อนประจำปี การทำงานล่วงเวลาที่สมเหตุสมผล
    การรักษาพยาบาลตามความจำเป็นและสมควร เป็นต้น

8.  ส่งเสริมให้พนักงานมีดุลยภาพในการใช้ชีวิตระหว่างชีวิตการทำงานและชีวิตส่วนตัว
    มีการพิจารณาใช้หลักธรรม หลักปรัชญาเศรษฐกิจพอเพียง
    และส่งเสริมให้พนักงานมีโอกาสบำเพ็ญประโยชน์ ทำความดีเพื่อสังคม
    รวมทั้งการปฏิบัติตามหลักธรรมของศาสนาต่างๆ อย่าง เท่าเทียมกัน

9.  จัดให้มีนโยบายปกป้องพนักงาน ไม่กลั่นแกล้ง
    หรือลงโทษทางวินัยกับพนักงานที่มีการรายงานอย่างสุจริตต่อผู้บริหารหรือหน่วยงานของรัฐเกี่ยวกับการกระทำที่ไม่ถูกต้องที่เกิดขึ้นภายในองค์กรธุรกิจ
    (whistleblower protection)

10. ให้ข้อมูลสำคัญแก่พนักงานและตัวแทนพนักงาน
    เพื่อให้ทราบผลการดำเนินงานและสภาพที่แท้จริงขององค์กรธุรกิจ

11. สนับสนุนการหารือ/ความร่วมมือระหว่างนายจ้างกับพนักงาน และตัวแทนพนักงาน
    เพื่อให้เกิดการพัฒนาคุณภาพชีวิตการทำงาน

12. ปฏิบัติต่อข้อมูลส่วนตัวของพนักงานอย่างเป็นความลับ โดยจะไม่เปิดเผย เผยแพร่
    หรือใช้ข้อมูลส่วนบุคคลของพนักงาน ไปโดยไม่ได้รับอนุญาต
    เว้นแต่เป็นการเปิดเผยโดยกฎหมาย คำสั่งเจ้าหน้าที่ หรือศาล หรือการเปิดเผยนั้น
    กระทำไปเพื่อประโยชน์ในการบริหารจัดการทรัพยากรบุคคล

13. เปิดโอกาสให้พนักงานทุกคนมีสิทธิอย่างเท่าเทียมกัน ไม่มีการเลือกปฏิบัติ นำปัจจัยอื่น เช่น
    เชื้อชาติ ศาสนา เพศ สีผิว สัญชาติ ความพิการ มาตัดสินใจในการจ้างงาน
    หรือการพิจารณาการทำงานของพนักงานดังกล่าว

14. บริษัทฯ ยึดเป็นแนวทางปฏิบัติเสมอว่า การสั่งงาน การปฏิบัติงาน
    และการสัมภาษณ์งานจะต้องไม่ใช้คำพูด หรือท่าทางที่ไม่เหมาะสม มีลักษณะคุกคาม ส่อเสียด
    ต่อพนักงานหรือบุคคลอื่น

15. ส่งเสริมให้พนักงานทุกคนยึดถือปฏิบัติในการให้เคารพในสิทธิของผู้อื่นเช่นเดียวกัน
    โดยเริ่มจากการไม่ใช้คำพูด การเขียน วาจา หรืออากัปกิริยาที่ดูก้าวร้าว ลามกอนาจาร
    คุกคาม กล่าวร้าย ขมขู่ หรือมีความรู้สึกต่อต้าน ในการติดต่อสื่อสารกับผู้อื่น

18. แนวปฏิบัติในการสื่อสารข้อมูลของบริษัทฯ ผ่านช่องทางสื่อต่างๆ

บริษัทฯ มีการกำหนดนโยบายในการให้ข้อมูลใดๆ ของผู้บริหารและพนักงานของบริษัทฯ
ผ่านช่องทางสื่อต่างๆ ไว้อย่างชัดเจน ดังนี้

1.  ประธานเจ้าหน้าที่บริหาร และรองประธานเจ้าหน้าที่บริหาร เป็นผู้ให้ข้อมูลสื่อในด้านนโยบาย
    ภาพรวมของธุรกิจ วิสัยทัศน์ การบริหาร Branding และการประชาสัมพันธ์องค์กร

2.  ประธานเจ้าหน้าที่ด้านปฏิบัติการ เป็นผู้ให้ข้อมูลสื่อในด้านสินทรัพย์เพื่อขาย โครงการใหม่ๆ
    แนวคิดของแต่ละโครงการที่นำเสนอ การเคลื่อนไหวทางการตลาด อุตสาหกรรมที่เกี่ยวข้อง
    การบริหารลูกค้าสัมพันธ์ (Customer Relationship Management : CRM) และ
    การรับผิดชอบของธุรกิจต่อสังคม (Corporate Social Responsibility : CSR)

3.  ประธานเจ้าหน้าที่ด้านการเงิน เป็นผู้ให้ข้อมูลสื่อด้านสินทรัพย์ให้เช่า การเงิน การลงทุน
    การบริหารลูกค้าสัมพันธ์ (Customer Relationship Management : CRM) และ
    การรับผิดชอบของธุรกิจต่อสังคม (Corporate Social Responsibility : CSR)

ในทุกไตรมาส บริษัทฯ โดยประธานเจ้าหน้าที่บริหาร รองประธานเจ้าหน้าที่บริหาร
หรือประธานเจ้าหน้าที่ด้านการเงินจะมีการแสดงผลประกอบการของบริษัทฯ ต่อสื่อมวลชน ใน 2
รูปแบบ คือ การจัดแถลงข่าว หรือ จัดทำเป็นจดหมายข่าวแจ้งให้สื่อมวลชนทราบ
โดยในการให้ข้อมูลต่อสาธารณะนี้บริษัทฯ จะให้ความระมัดระวังต่อข้อมูล
ที่อาจก่อให้เกิดความเข้าใจผิดพลาดหรือส่อไปในทางจงใจสร้างราคาหุ้นของบริษัทฯ
ต่อสาธารณะเป็นสาระสำคัญ

ผู้ถือหุ้นและผู้มีส่วนได้เสียสามารถติดต่อขอข้อมูลต่างๆได้จากหน่วยงานนักลงทุนสัมพันธ์
และการเปิดเผยข้อมูลผ่านทาง Website บริษัทฯ ซึ่งมีความถูกต้อง ครบถ้วน โปร่งใส
(โปรดดูรายละเอียดในหัวข้อ “การเปิดเผยสารสนเทศและความโปร่งใส”)

การเปิดเผยข้อมูลสารสนเทศและความโปร่งใส

บริษัทฯ
ให้ความสำคัญในการให้ความสะดวกแก่ผู้ลงทุนและผู้ที่เกี่ยวข้องเพื่อให้สามารถเข้าถึงข้อมูลของบริษัทฯ
ได้อย่างสะดวก ทั่วถึง และเท่าเทียมกัน โดยได้เปิดเผยข้อมูลที่มีความถูกต้อง ครบถ้วน โปร่งใส
ทั่วถึง เท่าเทียมกันและทันเวลาอย่างสม่ำเสมอ ทั้งข้อมูลทางการเงิน ผลการดำเนินงาน
และข้อมูลอื่นใด เพื่อให้นักลงทุนและผู้ที่เกี่ยวข้องได้ใช้ประกอบการตัดสินใจลงทุน
โดยผ่านช่องทางและสื่อการเผยแพร่ข้อมูลต่างๆ ของตลาดหลักทรัพย์แห่งประเทศไทย
การแถงข่าวต่อสื่อมวลชน การพบปะนักวิเคราะห์ การออก Road Show ยังต่างประเทศ
รายงานประจำปี ตลอดจนผ่านทาง Website ของบริษัท ซึ่งมีทั้งภาษาไทยและภาษาอังกฤษ เช่น
ลักษณะการดำเนินธุรกิจของบริษัทฯ งบการเงินของบริษัทฯ ข่าวประชาสัมพันธ์ของบริษัทฯ
โครงสร้างการถือหุ้น โครงสร้างองค์กร ข้อมูลเกี่ยวกับคณะกรรมการชุดต่างๆ และผู้บริหาร
ข้อมูลด้านนักลงทุนสัมพันธ์ รายงานประจำปี หนังสือนัดประชุมผู้ถือหุ้น

ในปี 2556 ที่ผ่านมา บริษัทฯ ไม่มีประวัติการส่งรายงานทางการเงิน ทั้งรายไตรมาสและรายปี
ต่อหน่วยงานกำกับดูแลที่เกี่ยวข้องล่าช้า แต่อย่างใด

การเปิดเผยข้อมูลสารสนเทศและความโปร่งใส มีรายละเอียดดังนี้

1.  การเปิดเผยจำนวนครั้งที่กรรมการแต่ละคนเข้าร่วมการประชุมคณะกรรมการและอนุกรรมการชุดต่างๆ

โดยในปี 2556 ที่ผ่านมา คณะกรรมการบริษัท รวมทั้งคณะกรรมการชุดย่อย 4 คณะ ได้แก่
คณะกรรมการบริหาร คณะกรรมการตรวจสอบ คณะกรรมการสรรหาและกำหนดค่าตอบแทน
และคณะกรรมการบรรษัทภิบาลและความรับผิดชอบต่อสังคม สิ่งแวดล้อม
มีรายละเอียดการเข้าร่วมประชุมของกรรมการและจำนวนครั้งการประชุมของแต่ละคณะ
ตลอดจนจำนวนการประชุมคณะกรรมการบริษัทสะสมตั้งแต่ปี 2547 ให้รับทราบ ดังนี้

+---------------+------+----+----+------+------+-------+---------+
| รา            | จ    |    |    |      |      |       |         |
| ยชื่อคณะกรรมการ | ำนวน |    |    |      |      |       |         |
|               | ครั้งท |    |    |      |      |       |         |
|               | ี่ร่วมป |    |    |      |      |       |         |
|               | ระชุม |    |    |      |      |       |         |
|               | /    |    |    |      |      |       |         |
|               | จำนว |    |    |      |      |       |         |
|               | นครั้ง |    |    |      |      |       |         |
|               | ที่มีสิท |    |    |      |      |       |         |
|               | ธิเข้า |    |    |      |      |       |         |
|               | ร่วมป |    |    |      |      |       |         |
|               | ระชุม |    |    |      |      |       |         |
+===============+======+====+====+======+======+=======+=========+
|               | คณ   |    |    | คณ   | คณ   | คณะกร | คณะ     |
|               | ะกรร |    |    | ะกรร | ะกรร | รมการ | กรรมการ |
|               | มการ |    |    | มการ | มการ |       |         |
|               | บริษัท |    |    |      | ตรว  | ส     | บรรษัท   |
|               |      |    |    | บ    | จสอบ | รรหาแ | ภิบาลและ |
|               |      |    |    | ริหาร |      | ละกำห |         |
|               |      |    |    |      | ปี    | นดค่าต | ควา     |
|               |      |    |    | ปี    | 2556 | อบแทน | มรับผิดชอ |
|               |      |    |    | 2556 |      |       | บต่อสังคม |
|               |      |    |    |      |      | ปี     | ส       |
|               |      |    |    |      |      | 2556  | ิ่งแวดล้อม |
|               |      |    |    |      |      |       |         |
|               |      |    |    |      |      |       | ปี 2556  |
+---------------+------+----+----+------+------+-------+---------+
|               | ปี    | ปี  | ปี  |      |      |       |         |
|               | 2547 | 25 | 25 |      |      |       |         |
|               | -    | 56 | 56 |      |      |       |         |
|               | 2556 |    | (  |      |      |       |         |
|               |      |    | ร้อ |      |      |       |         |
|               |      |    | ยล |      |      |       |         |
|               |      |    | ะ) |      |      |       |         |
+---------------+------+----+----+------+------+-------+---------+
| 1. นายรัฐ      | 6    | 6  | 1  |      |      |       |         |
| กิตติเวชโอสถ    | 6/66 | /6 | 00 |      |      |       |         |
| ⁽¹⁾           |      |    |    |      |      |       |         |
+---------------+------+----+----+------+------+-------+---------+
| 2. นางบุษบา    | 1    | 6  | 1  | 1    |      |       | 1/1     |
| ดามาพงศ์ ⁽²⁾   | 4/14 | /6 | 00 | 3/13 |      |       |         |
+---------------+------+----+----+------+------+-------+---------+
| 3. นางเพ็ญโสม  | 6    | 6  | 1  | 1    |      |       | 1/1     |
| ดามาพงศ์       | 6/66 | /6 | 00 | 3/13 |      |       |         |
+---------------+------+----+----+------+------+-------+---------+
| 4. นายณัฎฐ์พัฒน์  | 5    | 6  | 1  | 1    |      |       |         |
| เอื้อใจ ⁽³⁾     | 1/51 | /6 | 00 | 3/13 |      |       |         |
+---------------+------+----+----+------+------+-------+---------+
| 5. นายคุโณดม   | 5    | 6  | 1  |      | 8/8  | 2/2   |         |
| ธรรมาภรณ์พิลาศ  | 1/51 | /6 | 00 |      |      |       |         |
| ⁽⁴⁾           |      |    |    |      |      |       |         |
+---------------+------+----+----+------+------+-------+---------+
| 6. นายประเสริฐ | 4    | 6  | 1  |      | 8/8  |       |         |
| สัมนาวงศ์ ⁽⁵⁾   | 5/45 | /6 | 00 |      |      |       |         |
+---------------+------+----+----+------+------+-------+---------+
| 7. นายปรีชา    | 4    | 6  | 1  |      | 8/8  | 2/2   | 1/1     |
| เศขรฤทธิ์⁽⁶⁾    | 3/43 | /6 | 00 |      |      |       |         |
+---------------+------+----+----+------+------+-------+---------+
| 8. นางแน่งน้อย  | 3    | 6  | 1  |      |      | 2/2   |         |
| ณ ระนอง⁽⁷⁾    | 8/39 | /6 | 00 |      |      |       |         |
+---------------+------+----+----+------+------+-------+---------+
| 9. นายณัฐพงศ์   | 1    | 6  | 1  | 1    |      |       | 1/1     |
| คุณากรวงศ์⁽⁸⁾   | 0/10 | /6 | 00 | 3/13 |      |       |         |
+---------------+------+----+----+------+------+-------+---------+

หมายเหตุ

(1) นายรัฐ กิตติเวชโอสถ ได้รับแต่งตั้งเป็นประธานกรรมการแทนดร.ชัยวัฒน์ วิบูลย์สวัสดิ์
    ตั้งแต่วันที่ 1 มีนาคม 2550

(2) นางบุษบา ดามาพงศ์ ได้รับการเลือกตั้งจากที่ประชุมคณะกรรมการ ครั้งที่ 4/2554 เมื่อวันที่
    13 กรกฎาคม 2554 ให้เป็นกรรมการแทนนางสาว ยิ่งลักษณ์ ชินวัตร
    กรรมการคนเดิมที่ขอลาออกจากตำแหน่ง

(3) นายณัฎฐ์พัฒน์ เอื้อใจ เข้าดำรงตำแหน่งกรรมการแทนนางสาวปราณี เวชพฤกษ์พิทักษ์
    ตั้งแต่วันที่ 20 มีนาคม 2549

(4) นายคุโณดม ธรรมภรณ์พิลาศ เข้าดำรงตำแหน่งกรรมการแทนนายสมพงศ์ นครศรี ตั้งแต่วันที่
    20 มีนาคม 2549

(5) นายประเสริฐ สัมนาวงศ์ เข้าดำรงตำแหน่งกรรมการแทนนายกริช อัมโภชน์ ตั้งแต่วันที่ 31
    มกราคม 2550

(6) นายปรีชา เศขรฤทธิ์ เข้าดำรงตำแหน่งกรรมการแทนดร.ชัยวัฒน์ วิบูลย์สวัสดิ์ ตั้งแต่วันที่ 26
    มีนาคม 2550

(7) นางแน่งน้อย ณ ระนอง เข้าดำรงตำแหน่งกรรมการแทนนายสหัส ตันติคุณ ตั้งแต่วันที่ 7
    พฤศจิกายน 2550

(8) นายณัฐพงศ์ คุณากรวงศ์ ได้รับการเลือกตั้งจากที่ประชุมคณะกรรมการ ครั้งที่ 2/2555
    เมื่อวันที่ 28 กุมภาพันธ์2555 ให้เป็นกรรมการเข้าใหม่ของบริษัทแทนนายชานนท์ โชติวิจิตร
    กรรมการคนเดิมที่ขอลาออกจากตำแหน่ง

* นางแน่งน้อย ณ ระนอง ไม่ได้เข้าร่วมประชุมคณะกรรมการ ครั้งที่ 8/2553 เมื่อวันที่ 12
พฤศจิกายน 2553 เนื่องจากป่วย

1.  การรายงานการได้มาและจำหน่ายหุ้นของบริษัท (SC) ของกรรมการ และผู้บริหาร 4
    รายแรก

คณะกรรมการกำหนดให้กรรมการและผู้บริหาร 4 รายแรก
ที่มีหน้าที่รายงานการถือครองหลักทรัพย์ตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
รายงานการได้มาและจำหน่าย หุ้นบริษัท (SC) ของตนเอง คู่สมรส
และบุตรที่ยังไม่บรรลุนิติภาวะต่อที่ประชุมคณะกรรมการทราบทุกครั้ง
พร้อมนำส่งรายงานดังกล่าวต่อฝ่ายเลขานุการบริษัทเพื่อเก็บเป็นหลักฐาน

รายงานการได้มาและจำหน่ายหุ้นบริษัท (SC) ของกรรมการและผู้บริหาร 4 รายแรก ในรอบปี
2556

+---------------+--------------+---------+-------+---------+----------+
| ชื่อ            | ตำแหน่ง       | ในรอบปี  | ใ     |         |          |
|               |              | 2555    | นรอบปี |         |          |
|               |              |         | 2556  |         |          |
+===============+==============+=========+=======+=========+==========+
|               |              | จำนวนห  | ไ     | จำหน่าย  | จำนวน    |
|               |              | ุ้นคงเหลือ | ด้มาระ |         | หุ้นคงเหลือ |
|               |              |         | หว่างปี | ไประหว่า |          |
|               |              | ณ 31    |       | งปีจำนวน | ณ 31     |
|               |              | ธันวาคม  | จำนวน |         | ธันวาคม   |
|               |              | 2555    |       |         | 2556**   |
+---------------+--------------+---------+-------+---------+----------+
| 1. นายรัฐ      | ป            | -       | -     | -       | -        |
| กิตติเวชโอสถ    | ระธานกรรมการ |         |       |         |          |
|               |              | 31,     | -     | -       | 178,87   |
| 2. นางบุษบา    | ประธาน       | 800,002 |       |         | 5,011⁽¹⁾ |
| ดามาพงศ์       | กรรมการบริหาร |         | -     | -       |          |
|               |              | 2⁽²⁾    |       |         | 11       |
| 3. นางเพ็ญโสม  | กรรมการบริหาร |         | -     | -       |          |
| ดามาพงศ์       |              | -       |       |         | -        |
|               | กรรมการบริหาร |         | -     | -       |          |
| 4. นายณัฎฐ์พัฒน์  |              | -       |       |         | -        |
| เอื้อใจ         | ประธานกร     |         | -     | -       |          |
|               | รมการตรวจสอบ | -       |       |         | -        |
| 5. นายคุโณดม   |              |         | -     | -       |          |
| ธรรมาภรณ์พิลาศ  | กรรมการ      | 6,000   |       |         | 33,750   |
|               |              |         | -     | -       |          |
| 6. นายประเสริฐ | ประธาน       | -       |       |         | -        |
| สัมนาวงศ์       | กรรมการบรรษัท |         |       |         |          |
|               | ภิบาลและความร |         |       |         |          |
| 7. นายปรีชา    | ับผิดชอบต่อสังคม |         |       |         |          |
| เศขรฤทธิ์       | สิ่งแวดล้อม     |         |       |         |          |
|               |              |         |       |         |          |
| 8. นางแน่งน้อย  | ประธานกรรม   |         |       |         |          |
| ณ ระนอง       | การสรรหาและก |         |       |         |          |
|               | ำหนดค่าตอบแทน |         |       |         |          |
+---------------+--------------+---------+-------+---------+----------+
| 9. นายณัฐพงศ์   | กรรมการบริหาร | 185,    | -     | -       | 1,046,14 |
| คุณากรวงศ์^(*)  |              | 981,708 |       |         | 7,107⁽³⁾ |
|               | ประธานเจ้าห   |         | 416,8 | -       |          |
| 10. นายอรรถพล | น้าที่ด้านการเงิน | 1,      | 00⁽⁴⁾ |         | 7        |
| สฤษฎิพันธาวาทย์  |              | 010,000 |       | -       | ,368,750 |
|               | ผู้อำนวยการ    |         | 185,9 |         |          |
| 11. นายวิทิต    | อาวุโสสำนักบัญชี | 380,000 | 00⁽⁴⁾ | -       | 2        |
| วิศาลพัฒนะสิน    |              |         |       |         | ,662,875 |
|               | ผู้อำนวยการอาว | 691,200 | 66,8  | -       |          |
| 12.           | ุโสสำนักการเงิน |         | 00⁽⁴⁾ |         | 4        |
| นางปรารถนา    |              | -       |       | -       | ,263,750 |
| แพทย์สมาน      | ผู้อำนวยการอาว |         | -     |         |          |
|               | ุโสสำนักกฎหมาย | -       |       | -       | 1        |
| 13. นายสมบูรณ์  | /            |         | -     |         | ,375,761 |
| คุปติมนัส*       | เลขานุการบริษัท | -       |       | -       |          |
|               |              |         | -     |         | 816,812  |
| 14.           | ผ            | -       |       |         |          |
| นางสาวจรัญญา   | ู้อำนวยการอาวุโ |         | -     |         | 2        |
| ตั้งบรรเจิดสุข*   | สสำนักทรัพยากร |         |       |         | ,110,500 |
|               | บุคคลและธุรการ |         |       |         |          |
| 15. นายสุริยา   |              |         |       |         | 371,900  |
| เปลี่ยนสี*       | ผู้อำนว        |         |       |         |          |
|               | ยการอาวุโสสำน |         |       |         |          |
| 16.           | ักบริหารทรัพย์สิน |         |       |         |          |
| นางสาวพรรณี    |              |         |       |         |          |
| ธาราพัฒน์*      | ผู้อำนวย       |         |       |         |          |
|               | การอาวุโสสำนัก |         |       |         |          |
|               | ตรวจสอบภายใน |         |       |         |          |
+---------------+--------------+---------+-------+---------+----------+

หมายเหตุ

หุ้นของกรรมการและผู้บริหาร 4 รายแรกทุกคน
ได้นับรวมจำนวนหุ้นของคู่สมรสและบุตรที่ยังไม่บรรลุนิติภาวะด้วยแล้ว

(1) หุ้นจำนวน 178,875,000 หุ้น เป็นของนายบรรณพจน์ ดามาพงศ์ สามี ซึ่งถืออยู่ก่อนที่
นางบุษบา ดามาพงศ์ จะได้รับการเลือกตั้งเป็นกรรมการเมื่อวันที่ 13 กรกฎาคม 2554 ส่วนอีก 11
หุ้น เป็นหุ้นเดิมของนางบุษบา ดามาพงศ์ ก่อนเข้าเป็นกรรมการ

(2) หุ้นที่ถืออยู่ก่อนปี 2553

(3) หุ้นจำนวน 1,046,147,107 หุ้น เป็นของนางสาวพินทองทา ชินวัตร ภรรยา
ซึ่งถืออยู่ก่อนที่นายณัฐพงศ์ คุณากรวงศ์ จะได้รับการเลือกตั้งเป็นกรรมการเมื่อวันที่ 1 มีนาคม 2555

(4) ใช้สิทธิซื้อหุ้นสามัญตามใบสำคัญแสดงสิทธิที่จะซื้อหุ้นสามัญของบริษัทฯ
ที่ออกให้แก่กรรมการและพนักงานของบริษัทฯ

* ผู้บริหาร 4 รายแรก ลำดับที่ 13 ถึง 16 มีผลตั้งแต่วันที่ 1 พฤศจิกายน 2556 เนื่องจาก
เรืออากาศเอกกรี เดชชัย ลาออกจากตำแหน่งประธานเจ้าหน้าที่ด้านปฏิบัติการ
ซึ่งมีผลให้โครงสร้างรายชื่อผู้ดำรงตำแหน่งระดับบริหาร 4 รายแรกของบริษัทฯ
เปลี่ยนแปลงจากที่ได้แสดงไว้ในระบบข้อมูลรายชื่อผู้บริหารของสำนักงานคณะกรรมการกำกับหลักทรัพย์และตลาดหลักทรัพย์
คือ มีผู้บริหารเพิ่มขึ้นจากตำแหน่งผู้บริหาร 4 รายแรกของบริษัทฯ จำนวน 4 คน คือ
นางสาวจรัญญา ตั้งบรรเจิดสุข นางสาวพรรณี ธาราพัฒน์ นายสมบูรณ์ คุปติมนัส และนายสุริยา
เปลี่ยนสี

** จำนวนหุ้นที่เพิ่มขึ้น เนื่องจากการเปลี่ยนแปลงมูลค่าหุ้นจากหุ้นละ 5 บาทเป็นหุ้นละ 1 บาท
และการจ่ายเงินปันผลเป็นหุ้น

2.  การรายงานการมีส่วนได้เสียของกรรมการ ผู้บริหาร และบุคคลที่มีความเกี่ยวข้อง

คณะกรรมการกำหนดแนวทางให้กรรมการ ผู้บริหาร และบุคคลที่มีความเกี่ยวข้อง
เปิดเผยข้อมูลส่วนได้เสียของตนเองและบุคคลที่เกี่ยวข้องต่อคณะกรรมการ
โดยให้ส่งข้อมูลส่วนได้เสียดังกล่าวไปยังเลขานุการบริษัท ทั้งนี้ เพื่อให้บริษัทฯ
มีข้อมูลประกอบการดำเนินการตามข้อกำหนดเกี่ยวกับการทำรายการที่เกี่ยวโยงกัน
ซึ่งเป็นรายการที่อาจก่อให้เกิดความขัดแย้งทางผลประโยชน์
และอาจนำไปสู่การถ่ายเทผลประโยชน์ของบริษัทและบริษัทย่อยได้
รวมทั้งเพื่อใช้เป็นข้อมูลป้องกันไม่ให้กรรมการ ผู้บริหาร
และบุคคลที่มีความเกี่ยวข้องเข้าร่วมกระบวนการตัดสินใจในการพิจารณาธุรกรรมระหว่างบริษัทฯ
กับผู้ที่มีส่วนได้เสียหรือมีส่วนเกี่ยวข้อง
ซึ่งรายงานดังกล่าวคณะกรรมการกำหนดให้ใช้รูปแบบพื้นฐานของแบบแจ้งรายงานการมีส่วนได้เสียที่สมาคมบริษัทจดทะเบียนไทยจัดทำขึ้น
และปรับแก้บางส่วนเพื่อให้สอดคล้องกับลักษณะของธุรกิจบริษัทฯ
และข้อกำหนดของหน่วยงานที่เกี่ยวข้อง

และในกรณีที่มีการเปลี่ยนแปลงข้อมูลในแบบแจ้งรายงานมีส่วนได้เสียของกรรมการและผู้บริหาร
คณะกรรมการกำหนดให้กรรมการและผู้บริหารส่งแบบแจ้งรายงานการมีส่วนได้เสีย (ฉบับแก้ไข)
ให้แก่เลขานุการบริษัททราบภายใน 3 วันทำการ นับแต่วันที่มีการเปลี่ยนแปลง
และให้เลขานุการบริษัทจัดส่งสำเนารายงานฉบับแก้ไขให้ประธานกรรมการ
และประธานกรรมการตรวจสอบทรายภายในเจ็ดวันทำการ นับแต่วันที่บริษัทฯได้รับรายงานนั้น

โดยในปี 2556 ที่ผ่านมา บริษัทฯ
ได้จัดส่งสำเนารายงานการมีส่วนได้เสียให้แก่ประธานกรรมการและประธานกรรมการตรวจสอบทราบจำนวน
1 ครั้ง ดังนี้

- เมื่อวันที่ 4 พฤศจิกายน 2556 ได้จัดส่งสำเนารายงานการมีส่วนได้เสียให้แก่ประธานกรรมการ
และประธานกรรมการตรวจสอบ เนื่องจากเรืออากาศเอกกรี เดชชัย
ได้ลาออกจากตำแหน่งประธานเจ้าหน้าที่ด้านปฏิบัติการ
มีผลให้โครงสร้างรายชื่อผู้ดำรงตำแหน่งระดับบริหาร 4 รายแรกของบริษัทฯ
เปลี่ยนแปลงจากที่ได้แสดงไว้ในระบบข้อมูลรายชื่อผู้บริหารของสำนักงานคณะกรรมการกำกับหลักทรัพย์และตลาดหลักทรัพย์
คือ มีผู้บริหารเพิ่มขึ้นจากตำแหน่งผู้บริหาร 4 รายแรกของบริษัทฯ จำนวน 4 คน คือ
นางสาวจรัญญา ตั้งบรรเจิดสุข นางสาวพรรณี ธาราพัฒน์ นายสมบูรณ์ คุปติมนัส และนายสุริยา
เปลี่ยนสี

3.  การเปิดเผยเรื่องผู้สอบบัญชี และการรับรองงบโดยผู้สอบบัญชี

ในการแต่งตั้งผู้สอบบัญชี บริษัทฯ
จะพิจารณาว่าจ้างผู้สอบบัญชีที่สามารถทำงานได้อย่างเหมาะสมครบถ้วน มีความเป็นอิสระ
และไม่มีความสัมพันธ์ หรือไม่มีผลประโยชน์ส่วนได้เสียใดๆ กับบริษัท บริษัทย่อย บริษัทร่วม ผู้บริหาร
ผู้ถือหุ้นรายใหญ่ หรือผู้ที่เกี่ยวข้องกับบุคคลดังกล่าวแต่อย่างใด และได้รับความเห็นชอบจากสำนักงาน
ก.ล.ต. เพื่อที่จะมีความเป็นอิสระในการตรวจสอบ แสดงความเห็น
และรับรองงบการเงินของบริษัทฯ

ทั้งนี้ ค่าตอบแทนของผู้สอบบัญชี ทั้งในส่วนค่าสอบบัญชี และค่าบริการอื่น ได้แสดงไว้แล้วในหัวข้อ
“ค่าตอบแทนของผู้สอบบัญชี” และ
ที่ผ่านมางบการเงินของบริษัทได้รับการรับรองโดยไม่มีเงื่อนไขจากผู้สอบบัญชีมาโดยตลอด

4.  การจัดให้มีช่องทางการสื่อสารที่หลากหลาย

เพื่อให้ผู้ถือหุ้น หรือผู้ลงทุนสามารถเข้าถึงข้อมูลของบริษัทฯ ได้อย่างสะดวก ทั่วถึง และเท่าเทียมกัน
บริษัทฯ ได้จัดให้มีการสื่อสารข้อมูลของบริษัทฯ ผ่านช่องทางที่หลากหลาย อาทิ รายงานประจำปี
รายงานผลการดำเนินงานรายไตรมาส เว็บไซต์ของบริษัท การจัด Info Meeting
เพื่อพบปะกับนักวิเคราะห์ รวมทั้ง
จัดให้มีการแถลงข่าวหรือจัดทำจดหมายข่าวที่นำเสนอถึงฐานะทางการเงินของบริษัทฯ

ทั้งนี้ ในปี 2556 บริษัทฯ ไม่มีประวัติการส่งรายงานทางการเงินทั้งรายไตรมาส และรายปีล่าช้า

5.  การจัดให้มีเว็บไซต์ของบริษัทฯ

บริษัทฯ ได้จัดทำเว็บไซต์ของบริษัทฯ ขึ้น ทั้งภาษาไทย และอังกฤษ เพื่อเผยแพร่
และนำเสนอข้อมูลต่างๆ ของบริษัทฯ ให้กับผู้ถือ หรือนักลงทุน ได้ทราบข้อมูลเกี่ยวกับบริษัทฯ
ที่ทันต่อเหตุการณ์ อาทิ ลักษณะการดำเนินธุรกิจ งบการเงิน เอกสารข่าว โครงสร้างการถือหุ้น
โครงสร้างองค์กร โครงสร้างบริษัทในเครือ ข้อมูลเกี่ยวกับคณะกรรมการ และผู้บริหาร
ข้อมูลด้านนักลงทุนสัมพันธ์ ข้อบังคับบริษัท รายงานประจำปีที่สามารถดาวน์โหลดได้
และหนังสือนัดเชิญประชุมที่สามารถดาวน์โหลดได้

6.  หน่วยงานนักลงทุนสัมพันธ์

บริษัทฯ จัดให้มีหน่วยงานนักลงทุนสัมพันธ์ (Investor Relations)
ที่ผู้ถือหุ้นสามารถติดต่อได้โดยสะดวก ซึ่งมีแผนงานนักลงทุนสัมพันธ์ล่วงหน้า
เพื่อให้บริการข้อมูลข่าวสาร ประชาสัมพันธ์กิจกรรมต่างๆ ของบริษัทฯ ที่เป็นประโยชน์ให้ผู้ลงทุน
ผู้ถือหุ้น นักวิเคราะห์และประชาชนทั่วไป
รวมถึงจัดให้มีการแถลงผลประกอบการและผลการดำเนินงานให้แก่นักวิเคราะห์
นักลงทุนสถาบันการเงิน สถาบันการเงิน และสื่อมวลชนในทุกไตรมาส แถลงข่าวต่อสื่อมวลชน
และเปิดเผยข้อมูลแก่ตลาดหลักทรัพย์ ทั้งนี้เพื่อให้มั่นใจว่าได้ปฏิบัติตามระเบียบ
ข้อบังคับของกฎหมายที่เกี่ยวข้องอย่างครบถ้วน

ผู้สนใจสามารถติดต่อขอข้อมูลต่างๆจากหน่วยงานนักลงทุนสัมพันธ์ที่ บริษัท เอสซี แอสเสท
คอร์ปอเรชั่น จำกัด (มหาชน) ชั้น 10 เลขที่ 1010 อาคารชินวัตรทาวเวอร์ 3 ถนนวิภาวดีรังสิต
แขวงจตุจักร เขตจตุจักร กรุงเทพมหานคร รหัสไปรษณีย์ 10900 โทร.0-2949-2344 และ
0-2949-2325 หรืออีเมล์ที่ ir@scasset.com หรือค้นหาข้อมูลที่ www.scasset.com

7.  นโยบายการการเปิดเผยเรื่องส่วนแบ่งตลาดที่ไม่ใช่การเงิน

บริษัทฯ จัดให้มีการสำรวจการรับรู้แบรนด์ (Brand Awareness) สินค้าของบริษัทฯ
ในสายตามุมมองของคนทั่วไปเป็นประจำทุกปี เพื่อสร้างการรับรู้ผลิตภัณฑ์ของบริษัทฯ
ภายใต้แบรนด์สินค้า และสโลแกน เพื่อให้เกิดความรับรู้เป็นภาพจำในใจของผู้บริโภค
และจะสามารถสร้างแรงกระตุ้นให้เกิดการพัฒนาผลิตภัณฑ์ตลอดเวลา เพื่อช่วยสร้างให้แบรนด์ เอสซี
แอสเสท มีเอกลักษณ์แตกต่างจากแบรนด์อื่นๆ เพื่อเพิ่มระดับการรับรู้ แบรนด์ของ SC

8.  การเปิดเผยเรื่องอื่นๆ

นอกจากการเปิดเผยข้อมูลที่ได้กล่าวไปข้างต้นแล้ว บริษัทฯ ได้เปิดเผยข้อมูลสำคัญ อาทิ

5.  

6.  

7.  

8.  

9.  1.  โครงสร้างผู้ถือหุ้น (โปรดดูหัวข้อ “โครงสร้างผู้ถือหุ้น”)

    2.  การถือหุ้นของกรรมการ และผู้บริหาร ซึ่งรวมถึงคู่สมรส และบุตรที่ยังไม่บรรลุนิติภาวะ
        (โปรดดูหัวข้อ “รายละเอียดเกี่ยวกับคณะกรรมการ ผู้บริหาร ที่ปรึกษา
        และผู้มีอำนาจควบคุมของบริษัทฯ”)

    3.  นโยบายการกำกับดูแลกิจการที่ดี (โปรดดูหัวข้อ
        “นโยบายการกำกับดูแลการดำเนินงานของบริษัท”)

    4.  วัตถุประสงค์/เป้าหมายการดำเนินธุรกิจ (โปรดดูหัวข้อ “ลักษณะการประกอบธุรกิจ”)

    5.  ฐานะทางการเงินและผลดำเนินการ (โปรดดูหัวข้อ
        “การวิเคราะห์ผลทางการเงินและผลการดำเนินการ”)

    6.  ลักษณะการประกอบธุรกิจและการแข่งขัน (โปรดดูหัวข้อ “ลักษณะการประกอบธุรกิจ”)

    7.  โครงสร้างกลุ่มธุรกิจ (โปรดดูหัวข้อ “โครงสร้างของบริษัทฯ และบริษัทในเครือ”)

    8.  ความเสี่ยงหลักในการดำเนินธุรกิจ (โปรดดูหัวข้อ “ปัจจัยความเสี่ยง”)

    9.  นโยบายการจ่ายเงินปันผล (โปรดดูหัวข้อ “นโยบายการจ่ายเงินปันผล”)

    10. นโยบายการแจ้งเบาะแสการกระทำความผิด (Whistle Blowing) (โปรดดูหัวข้อ
        “ขั้นตอนสำหรับผู้มีส่วนได้เสีย
        และพนักงานติดต่อ/ให้ข้อเสนอแนะ/ร้องเรียนกับคณะกรรมการ” และ
        “กระบวนการในการจัดการ
        และแนวทางในการปกป้องพนักงานหรือผู้แจ้งเบาะแสบุคคลที่มีพฤติกรรมที่ผิดกฎหมายหรือผิดจรรยาบรรณ”)

    11. ประวัติคณะกรรมการ (โปรดดูหัวข้อ “รายละเอียดเกี่ยวกับคณะกรรมการ ผู้บริหาร
        ที่ปรึกษา และผู้มีอำนาจควบคุมของบริษัทฯ”)

    12. การระบุกรรมการรายใดเป็นกรรมการอิสระ (โปรดดูหัวข้อ “คณะกรรมการบริษัท” และ
        “กรรมการอิสระ”)

    13. การเปิดเผยหลักเกณฑ์การจ่ายค่าตอบแทนกรรมการ และค่าตอบแทนกรรมการรายบุคคล
        (โปรดดูหัวข้อ “ค่าตอบแทนกรรมการและผู้บริหาร”)

    14. การเปิดเผยหลักเกณฑ์การจ่ายค่าตอบแทนผู้บริหารระดับสูง (โปรดดูหัวข้อ
        “ค่าตอบแทนกรรมการและผู้บริหาร”)

    15. การเปิดเผยจำนวนครั้งของการประชุมคณะกรรมการ
        และการเข้าร่วมประชุมของกรรมการแต่ละคน (โปรดดูหัวข้อ
        “การประชุมคณะกรรมการ”)

    16. การเปิดเผยข้อมูลการเข้ารับการพัฒนาและฝึกอบรมของกรรมการ ระดับสูง
        (โปรดดูหัวข้อ “การเข้าอบรมหลักสูตรหรือเข้าร่วมกิจกรรมสัมมนาของกรรมการ” และ
        “รายละเอียดเกี่ยวกับคณะกรรมการ ผู้บริหาร ที่ปรึกษา
        และผู้มีอำนาจควบคุมของบริษัทฯ”)

    17. นโยบายให้กรรมการต้องเปิดเผยการซื้อ-ขายหุ้น/ถือครองหลักทรัพย์ของบริษัทให้ทรายทุกครั้ง
        (โปรดดูหัวข้อ “นโยบายเกี่ยวกับการเก็บรักษาและป้องกันการใช้ข้อมูลภายใน”
        “การรายงานการมีส่วนได้เสียของกรรมการ ผู้บริหาร และบุคคลที่มีความเกี่ยวข้อง”
        และ “การดูแลเรื่องการใช้ข้อมูลภายใน”)

    18. การเปิดเผยนโยบายการทำรายการระหว่างกัน
        โดยการทำรายการระหว่างกันต้องได้รับการพิจารณาอนุมัติจากคณะกรรมการ
        (โปรดดูหัวข้อ “รายการระหว่างกัน”)

ความรับผิดชอบของคณะกรรมการ

บริษัทฯ เน้นการให้ข้อมูลแก่ผู้ถือหุ้น ผู้ลงทุน และผู้ที่เกี่ยวข้องให้เป็นไปโดยเสมอภาค รวดเร็ว
เป็นธรรม และโปร่งใส โดยบริษัทฯ มีนโยบายให้ประธานกรรมการของบริษัทฯ
ต้องเป็นกรรมการอิสระตามความหมายของตลาดหลักทรัพย์แห่งประเทศไทย
และไม่เป็นบุคคลเดียวกันกับประธานกรรมการบริหารเพื่อให้มีการถ่วงดุลอำนาจซึ่งกันและกัน
รวมทั้งไม่มีความสัมพันธ์ใดๆ กับฝ่ายบริหาร ทั้งนี้
คณะกรรมการทุกคนมีอิสระในการแสดงความเห็นต่อการดำเนินงานของบริษัทฯ
เพื่อกำกับดูแลให้การดำเนินงานของฝ่ายบริหารเป็นไปอย่างมีประสิทธิภาพ โปร่งใส
ถูกต้องตามกฎหมาย และกฎระเบียบต่างๆ
โดยมีการแบ่งแยกบทบาทหน้าที่ความรับผิดชอบของคณะกรรมการ และคณะผู้บริหารอย่างชัดเจน
(โปรดดูรายละเอียดในหัวข้อ “คณะกรรมการและคณะผู้บริหาร”) ในปีที่ผ่านมาบริษัทฯ
มีการดำเนินกิจกรรมต่างๆ อย่างถูกต้องตามกฎหมาย
ไม่มีการกระทำที่ขัดต่อกฎระเบียบที่เป็นความผิดร้ายแรง โดยบริษัทฯ
ให้ความสำคัญต่อนโยบายความรับผิดชอบของคณะกรรมการ ดังนี้

1.  นโยบายการกำกับดูแลกิจการที่ดี และจรรยาบรรณในการดำเนิธุรกิจ

    1.  คณะกรรมการบริษัทคำนึงถึงและยึดมั่นในหลักการกำกับดูแลกิจการที่ดี
        รวมทั้งบทบาทหน้าที่ในการกำกับดูแลกิจการที่ดี
        คณะกรรมการบริษัทจึงเข้ามีส่วนร่วมในการจัดทำนโยบายการกำกับดูแลกิจการที่ดี (Good
        Corporate Governance Principles) ของบริษัทฯ โดยเป็นผู้ริเริ่ม
        กำหนดหลักเกณฑ์การปฏิบัติ และติดตามตรวจสอบ
        รวมทั้งอนุมัตินโยบายการกำกับดูแลกิจการที่ดี (Good Corporate Governance
        Principles) โดยทำเป็นลายลักษณ์อักษร พร้อมเผยแพร่บนเว็บไซต์ของบริษัทฯ
        ในหมวด “เกี่ยวกับเอสซี” และจะทบทวนหลักการดังกล่าวเสมอโดยไม่ชักช้า
        เมื่อมีการเปลี่ยนแปลงที่มีนัยสำคัญ โดยเนื้อหาจะครอบคลุมอย่างน้อยใน5 เรื่องหลัก คือ
        สิทธิของผู้ถือหุ้น การปฏิบัติต่อผู้ถือหุ้นอย่างเท่าเทียมกัน
        การคำนึงถึงบทบาทของผู้มีส่วนได้เสีย การเปิดเผยข้อมูลและความโปร่งใส
        และความรับผิดชอบของคณะกรรมการ

    2.  นอกจากการจัดทำนโยบายการกำกับดูแลกิจการที่ดีแล้ว
        เพื่อให้การดำเนินธุรกิจของบริษัทฯ เป็นไปโดยเปิดเผย โปร่งใส สามารถตรวจสอบได้
        และรับผิดชอบต่อสังคม สิ่งแวดล้อม เพื่อความยั่งยืนในการดำเนินธุรกิจ
        คณะกรรมการบริษัทได้กำหนดจรรยาบรรณในการประกอบธุรกิจสำหรับกรรมการ ผู้บริหาร
        และพนักงานของบริษัท เพื่อให้กรรมการ ผู้บริหาร และพนักงาน ยึดถือปฏิบัติ
        ให้ซึมซับอยู่ในนิสัยการทำงานในแต่ละวันจนเป็นนิสัย
        และกลายเป็นวัฒนธรรมและค่านิยมองค์กร อันจะช่วยสะท้อนความโปร่งใส ซื่อสัตย์
        เคารพในบริษัท และรับผิดชอบต่อหน้าที่การงาน ต่อผู้มีส่วนได้เสียทุกฝ่าย
        เพื่อประโยชน์ของผู้ถือหุ้น และผู้มีส่วนได้เสียอื่นๆ

คณะกรรมการบริษัทได้จัดทำคู่มือจรรยาบรรณของกรรมการ ผู้บริหาร และพนักงาน
เผยแพร่ให้แก่กรรมการ ผู้บริหาร และพนักงาน และเปิดเผยไว้บนเว็บไซด์ของบริษัทฯ ที่
www.scasset.comหมวด เกี่ยวกับเอสซี และในรายงานประจำปี
ตลอดจนได้กำหนดแนวทางการส่งเสริมให้กรรมการ ผู้บริหาร พนักงาน ปฏิบัติตาม และบริษัทฯ
ได้ดำเนินการติดตามการปฏิบัติดังกล่าวอย่างต่อเนื่อง

(โปรดดูรายละเอียดเพิ่มเติมประกอบในหัวข้อ “บทบาทของผู้มีส่วนได้เสีย”
“จรรยาบรรณในการประกอบธุรกิจ” และ
“การดำเนินงานให้เป็นไปตามหลักบรรษัทภิบาลและความรับผิดชอบต่อสังคม สิ่งแวดล้อม”)

2.  นโยบายด้านวิสัยทัศน์และพันธกิจ

คณะกรรมการบริษัทได้กำหนดวิสัยทัศน์ และพันธกิจ ของบริษัทฯ เพื่อให้ผู้บริหาร
และพนักงานมีจุดมุ่งหมายไปในทางเดียวกัน และเผยแพร่ให้ทราบบนเว็บไซต์ของบริษัทฯ
โดยจะมีการทบทวนวิสัยทัศน์และพันธกิจ อย่างน้อย ทุก 5 ปี นอกจากนั้น
คณะกรรมการบริษัทยังมีส่วนร่วมในการกำหนดกลยุทธ์ เป้าหมายแผนธุรกิจ
และงบประมาณประจำปีทุกปี เพื่อสร้างความมั่นใจและให้แน่ใจว่า การลงทุน
และการดำเนินธุรกิจในแต่ละปีเป็นไปอย่างรอบคอบ และจะสร้างมูลค่าสูงสุดแก่กิจการ และผู้ถือหุ้น

ทั้งนี้ คณะกรรมการบริษัทจะกำหนดตัวชี้วัด (Key Performance Indicator: KPI)
เพื่อติดตามผลการดำเนินการในด้านต่างๆ ว่าเป็นไปตามแผนที่ได้วางไว้
และสามารถจัดการอุปสรรคปัญหาที่อาจเกิดขึ้นได้อย่างทันเวลา

3.  นโยบายโครงสร้างคณะกรรมการบริษัท

โครงสร้างคณะกรรมการของบริษัทฯ สอดคล้องกับข้อบังคับบริษัทฯ ข้อที่ 18. ที่กำหนดไว้ คือ
ให้บริษัทฯ มีคณะกรรมการจำนวนไม่น้อยกว่าห้า (5) คน แต่ไม่เกินกว่าสิบห้า (15) คน
และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
และจะต้องเป็นผู้มีคุณสมบัติตามที่กฎหมายกำหนด อย่างไรก็ตาม
เพื่อให้การบริหารจัดการเป็นไปโดยมีประสิทธิภาพ คล่องตัว และเป็นประโยชน์ต่อบริษัทฯ
จึงได้กำหนดนโยบายด้านโครงสร้างไว้ดังนี้

1.  

2.  1.  กรรมการบริษัทควรประกอบด้วยบุคคลที่มีความรู้ ความสามารถ ประสบการณ์
        ความรู้ความเชี่ยวชาญ หลากหลาย ที่เป็นประโยชน์ต่อการดำเนินธุรกิจของบริษัทฯ
        โดยไม่จำกัดเพศ เชื้อชาติ ศาสนา ทักษะทางวิชาชีพ หรือคุณสมบัติเฉพาะด้านอื่น

    2.  บริษัทฯ คำนึงถึงความเหมาะสมของจำนวนกรรมการ
        เพื่อให้เกิดความคล่องตัวในการบริหารจัดการ บริษัทฯ
        จึงมีนโยบายควบคุมมิให้จำนวนกรรมการเกินกว่า 12 คน

    3.  กรรมการที่ไม่ใช่ผู้บริหาร อย่างน้อย 1 คน
        ต้องมีประสบการณ์การทำงานที่เกี่ยวข้องกับธุรกิจของบริษัท โดยปัจจุบัน
        มีกรรมการบริษัทที่ไม่ใช่ผู้บริหารจำนวน 1 คน ที่มีคุณสมบัตินี้ คือ นายปรีชา เศขรฤทธิ์

    4.  บริษัทฯ ส่งเสริมให้กรรมการอิสระเป็นผู้หญิงอย่างน้อย 1 คน โดย ณ วันที่ 28
        กุมภาพันธ์ 2557 กรรมการอิสระที่เป็นผู้หญิงของบริษัทฯ คือ นางแน่งน้อย ณ ระนอง

    5.  บริษัทฯ สนับสนุนและส่งเสริมให้โครงสร้างคณะกรรมการบริษัทประกอบด้วย
        กรรมการอิสระมากกว่าร้อยละ 50 ซึ่ง ณ วันที่ 28 กุมภาพันธ์ 2557 บริษัทฯ
        มีกรรมการอิสระจำนวน 5 คน คิดเป็นร้อยละ 55.55

(โปรดดูรายละเอียดเพิ่มเติมในหัวข้อ “คณะกรรมการและคณะผู้บริหาร”)

4.  นโยบายการแยกตำแหน่งประธานกรรมการบริษัทและประธานกรรมการบริหาร

บริษัทฯ กำหนดนโยบายให้ประธานกรรมการของบริษัทฯ
ต้องเป็นกรรมการอิสระตามความหมายของตลาดหลักทรัพย์แห่งประเทศไทยเท่านั้น
และไม่เป็นบุคคลเดียวกันกับประธานกรรมการบริหาร เพื่อให้มีการถ่วงดุลอำนาจซึ่งกันและกัน
รวมทั้งไม่มีความสัมพันธ์ใดๆ กับฝ่ายบริหาร โดยประธานกรรมการบริษัท
มีบทบาทหน้าที่สำคัญในการกำหนดนโยบายบริหารงานของคณะกรรมการบริษัท
และกำกับดูแลการประชุมคณะกรรมการ และผู้ถือหุ้น โดยทำหน้าที่เป็นประธานการประชุม
เพื่อให้การประชุมเป็นไปอย่างมีประสิทธิภาพ ถูกต้องตามกฎหมาย
และมีการลงมติในแต่ละวาระอย่างชัดเจน โดยเฉพาะวาระการพิจารณาที่มีนัยสำคัญ
และจำเป็นต่อการดำเนินธุรกิจ พร้อมดูแลให้มีการจัดทำรายงานการประชุมอย่างถูกต้อง
และคอยกำกับดูแลให้การดำเนินธุรกิจของบริษัทฯ เป็นไปตามนโยบายที่กำหนดไว้ ซึ่งบริษัทฯ
ได้กำหนดอำนาจ หน้าที่ และการติดตามกำกับดูแล ไว้อย่างชัดเจนเป็นลายลักษณ์อักษร นอกจากนั้น
ในการทำธุรกรรมใดที่มีความเกี่ยวข้องระหว่างประธานกรรมการบริษัท
และประธานกรรมการบริหาร บริษัทฯ
มีนโยบายกำหนดห้ามมิให้ผู้มีส่วนได้เสียเข้ามีส่วนร่วมในการพิจารณาอนุมัติ
โดยจะแต่งตั้งกรรมการอิสระคนอื่นทำหน้าที่แทนประธานกรรมการบริษัท ในธุรกรรมนั้น
(โปรดดูรายละเอียดประกอบในหัวข้อ “คณะกรรมการและคณะผู้บริหาร” และ
“การแบ่งแยกบทบาทหน้าที่ของคณะกรรมการบริษัทออกจากทีมบริหาร”)

5.  นโยบายการสรรหากรรมการบริษัท

บริษัทฯ มีนโยบายในการสรรหากรรมการบริษัท โดยได้กำหนดหลักเกณฑ์
และเงื่อนไขการสรรหากรรมการบริษัท รวมทั้งคุณสมบัติของกรรมการ
และกระบวนการแต่งตั้งกรรมการใหม่ ไว้อย่างชัดเจนโปร่งใส คณะกรรมการบริษัทฯ
จะพิจารณาถึงความเหมาะสมของโครงสร้างและองค์ประกอบของคณะกรรมการตามนโยบายโครงสร้างคณะกรรมการของบริษัทฯ
และคำนึงถึงความจำเป็นในคุณสมบัติทักษะของกรรมการที่บริษัทฯ ยังขาดอยู่ ตาม Board Skill
Matrix โดยไม่จำกัดเพศ เชื้อชาติ ศาสนา ซึ่งในบางกรณีบริษัทฯ ได้ใช้ฐานข้อมูลกรรมการ
(Director Pool) เพื่อช่วยประกอบการตัดสินใจในการสรรหา (ดูรายละเอียดเพิ่มเติมในหัวข้อ
“คณะกรรมการบริษัท” และ “การสรรหากรรมการบริษัท”)

6.  นโยบายการจำกัดจำนวนบริษัทที่กรรมการจะดำรงตำแหน่งและการดำรงตำแหน่งกรรมการบริษัทอื่นของประธานกรรมการบริหาร
    และกรรมการผู้จัดการ/ประธานเจ้าหน้าที่บริหาร (CEO)

สืบเนื่องจากการดำรงตำแหน่งกรรมการบริษัทในจำนวนที่มากเกินไป อาจมีผลต่อประสิทธิภาพ
และเวลาในการปฏิบัติหน้าที่ของกรรมการ ดังนั้น ที่ประชุมคณะกรรมการบริษัท ครั้งที่ 1/2554
เมื่อวันที่ 12 มกราคม 2554
จึงกำหนดนโยบายจำกัดจำนวนบริษัทที่กรรมการแต่ละคนจะไปดำรงตำแหน่งกรรมการไว้ดังนี้ คือ

3.  

4.  

5.  1.  กรรมการบริษัทสามารถดำรงตำแหน่งกรรมการในบริษัทจดทะเบียนได้ไม่เกิน 2 บริษัท
        และดำรงตำแหน่งในบริษัทย่อยที่ไม่ใช่บริษัทจดทะเบียน
        และองค์กรอื่นเมื่อนับรวมกันแล้วไม่เกิน 5 แห่ง ดังนี้

(1) บริษัทย่อย

(2) บริษัทที่เกี่ยวข้อง ซึ่งไม่ได้เป็นบริษัทจดทะเบียนในตลาดหลักทรัพย์
    และไม่ได้ประกอบธุรกิจด้านอสังหาริมทรัพย์เช่นเดียวกับบริษัทฯ
    และไม่ได้ดำรงตำแหน่งประธานกรรมการบริหารหรือกรรมการผู้จัดการ

(3) องค์กรหรือสถานสาธารณกุศลที่ทำประโยชน์เพื่อสาธารณะหรือเพื่อการศึกษา

ในปี 2556 ถึงปัจจุบันนี้ไม่มีกรรมการ (กรรมการที่เป็นผู้บริหาร และกรรมการอิสระ) คนใด
ดำรงตำแหน่งกรรมการในบริษัทจดทะเบียนอื่นเกินกว่า 2 บริษัท

1.  กรรมการที่ดำรงตำแหน่งประธานกรรมการบริหาร
    หรือกรรมการผู้จัดการ/ประธานเจ้าหน้าที่บริหาร (CEO)
    บริษัทจำกัดการดำรงตำแหน่งกรรมการในบริษัทจดทะเบียนอื่นไว้ คือ
    ควรดำรงตำแหน่งในบริษัทจดทะเบียนเพียง 1 บริษัท คือ บริษัท เอสซี แอสเสท คอร์ปอเรชั่น
    จำกัด (มหาชน) และดำรงตำแหน่งในบริษัทย่อยที่ไม่ใช่บริษัทจดทะเบียน
    และองค์กรอื่นเมื่อนับรวมกันแล้วไม่เกิน 5 แห่ง ดังนี้

(1) บริษัทย่อย

(2) บริษัทที่เกี่ยวข้อง ซึ่งไม่ได้ประกอบธุรกิจด้านอสังหาริมทรัพย์เช่นเดียวกับบริษัทฯ
    และไม่ได้ดำรงตำแหน่งประธานกรรมการบริหารหรือกรรมการผู้จัดการ

(3) องค์กรหรือสถานสาธารณกุศลที่ทำประโยชน์เพื่อสาธารณะหรือเพื่อการศึกษา

ในปี 2556 ถึงปัจจุบันนี้ ประธานกรรมการบริหาร และกรรมการผู้จัดการ/ประธานเจ้าหน้าที่บริหาร
(CEO) ของบริษัทฯ ดำรงตำแหน่งในบริษัทจดทะเบียนเพียง 1 บริษัท คือ บริษัท เอสซี แอสเสท
คอร์ปอเรชั่น จำกัด (มหาชน) เท่านั้น

7.  นโยบายในการกำหนดวาระการดำรงตำแหน่งกรรมการ

บริษัทฯ กำหนดวาระการดำรงตำแหน่งของกรรมการให้เป็นไปตามที่พระราชบัญญัติบริษัทมหาชนจำกัด
พ.ศ. 2535 และข้อบังคับของบริษัทกำหนด
โดยกรรมการจำนวนหนึ่งในสามของคณะกรรมการจะต้องหมุนเวียนออกจากตำแหน่งในทุกครั้งของการประชุมสามัญผู้ถือหุ้นประจำปี
โดยให้กรรมการซึ่งอยู่ในตำแหน่งนานที่สุดเป็นผู้ออกจากตำแหน่ง
ในกรณีที่กรรมการที่จะพ้นจากตำแหน่งดังกล่าวไม่อาจแบ่งได้พอดีหนึ่งในสาม
ก็ให้ออกโดยจำนวนใกล้เคียงที่สุดกับหนึ่งในสาม
โดยกรรมการที่พ้นจากตำแหน่งอาจเข้ากลับดำรงตำแหน่งอีกได้
ซึ่งคณะกรรมการสรรหาและกำหนดค่าตอบแทนจะเป็นผู้พิจารณาสรรหา
ผู้ที่มีคุณสมบัติเหมาะสมให้ดำรงตำแหน่ง รวมทั้งประสิทธิภาพในการปฏิบัติหน้าที่
เสนอต่อคณะกรรมการบริษัทพิจารณา เพื่อเสนอต่อที่ประชุมผู้ถือหุ้นพิจารณาอนุมัติต่อไป

ทั้งนี้ บริษัทฯ ได้แสดงวันเริ่มต้นการดำรงตำแหน่งกรรมการของกรรมการแต่ละราย
รวมทั้งกรรมการอิสระ
และเปิดเผยว่ากรรมการคนใดบ้างเป็นกรรมการอิสระไว้ในส่วนรายละเอียดคณะกรรมการแล้ว
ในกรณีที่มีการเสนอให้คณะกรรมการอิสระคนใดซึ่งดำรงตำแหน่งกรรมการมาเกิน 9 ปี
เป็นกรรมการอิสระต่อไป
คณะกรรมการจะนำเสนอเหตุผลความจำเป็นต่อที่ประชุมผู้ถือหุ้นเพื่อพิจารณาอนุมัติต่อไป

(โปรดดูรายละเอียดเพิ่มเติมในหัวข้อ “คณะกรรมการ” และ “รายละเอียดเกี่ยวกับคณะกรรมการ
ผู้บริหาร ที่ปรึกษา และผู้มีอำนาจควบคุมของบริษัทฯ”) และในปีที่ผ่านมา
ไม่มีกรรมการของบริษัทคนใดลาออกเนื่องด้วยสาเหตุจากประเด็นเรื่องการกำกับดูแลกิจการของบริษัทฯ

8.  นโยบายด้านคุณสมบัติของกรรมการ และผู้บริหารระดับสูง

บริษัทฯ มีนโยบายในเรื่องคุณสมบัติของกรรมการ และผู้บริหาระดับสูง อย่างน้อยต้องมีคุณสมบัติดังนี้

1.  

2.  

3.  

4.  

5.  

6.  

7.  

8.  1.  ประธานกรรมการของบริษัทฯ
        ต้องเป็นกรรมการอิสระตามความหมายของตลาดหลักทรัพย์แห่งประเทศไทย
        และไม่เป็นบุคคลเดียวกันกับประธานกรรมการบริหาร
        เพื่อให้มีการถ่วงดุลอำนาจซึ่งกันและกัน และไม่ให้ผู้ใดมีอำนาจผูกขาด
        รวมทั้งไม่มีความสัมพันธ์ใดๆ กับฝ่ายบริหาร ทั้งนี้
        คณะกรรมการทุกคนมีอิสระในการแสดงความเห็นต่อการดำเนินงานของบริษัทฯ
        เพื่อกำกับดูแลให้การดำเนินงานของฝ่ายบริหารเป็นไปอย่างมีประสิทธิภาพ โปร่งใส
        ถูกต้องตามกฎหมาย และกฎระเบียบต่างๆ
        โดยมีการแบ่งแยกบทบาทหน้าที่ความรับผิดชอบของคณะกรรมการ
        และคณะผู้บริหารอย่างชัดเจน

    2.  กรรมการ และผู้บริหารระดับสูง ว่าจะต้องไม่เป็นหรือเคยเป็นผู้สอบบัญชีของบริษัทฯ
        บริษัทย่อย บริษัทร่วม และไม่เป็นผู้ถือหุ้นผู้มีอำนาจควบคุม
        หรือเป็นหุ้นส่วนของสำนักงานสอบบัญชี ซึ่งมีผู้สอบบัญชีของบริษัท บริษัทย่อย บริษัทร่วม
        สังกัดอยู่ (ดูข้อมูลเพิ่มเติมโปรดดูคุณสมบัติของกรรมการบริษัท
        และคุณสมบัติของประธานกรรมการบริหารหรือกรรมการผู้จัดการ)

(โปรดดูรายละเอียดเพิ่มเติมในหัวข้อ “คณะกรรมการและคณะผู้บริหาร” และ
“การแบ่งแยกบทบาทหน้าที่ของคณะกรรมการบริษัทออกจากทีมบริหาร”)

9.  การไม่กระทำผิดกฎระเบียบของ ก.ล.ต. และตลาดหลักทรัพย์แห่งประเทศไทย

บริษัทฯ ตั้งปณิธาน และยึดมั่นเป็นหลักการในการประกอบธุรกิจว่า การดำเนินธุรกิจของบริษัทฯ
จะต้องเป็นไปตามกฎหมาย กฎ ระเบียบ และข้อบังคับที่เกี่ยวข้อง
รวมทั้งสอดคล้องตามบรรทัดฐานทางจริยธรรมที่ยอมรับของสังคมโดยรวม
โดยมีคณะกรรมการบริษัททำหน้าในการกำกับดูแล และในการประชุมคณะกรรมการบริษัททุกครั้ง
ฝ่ายบริหารจะต้องรายงานผลการปฏิบัติงาน ตลอดจนเรื่องที่มีสาระสำคัญอื่น รวมตลอดถึง
กรณีมีหนังสือตักเตือน กล่าวโทษจากสำนักงาน กลต. และตลาดหลักทรัพย์แห่งประเทศไทย (ถ้ามี)
ของบริษัทฯ ให้คณะกรรมการบริษัทรับทราบ เพื่อให้การทำงานเกิดประสิทธิผล
สามารถแก้ไขได้ทันท่วงที

ในปี 2556 บริษัทฯ ไม่มีการกระทำที่ขัดต่อกฎระเบียบที่เป็นความผิด หรือ ฝ่าฝืน กฎระเบียบของ
ก.ล.ต. และตลาดหลักทรัพย์แห่งประเทศไทย

10. หน่วยงานกำกับการปฏิบัติงาน (Compliance Unit)

คณะกรรมการบริษัทได้จัดตั้งหน่วยงานกำกับการปฏิบัติงาน (Compliance Unit) ขึ้น
เพื่อสนับสนุนงานของคณะกรรมการบริษัท
ในการกำกับดูแลให้การปฏิบัติงานของหน่วยงานต่างของบริษัทฯ เป็นไปตามกฎหมาย
และกฎระเบียบของ ก.ล.ต. และตลาดหลักทรัพย์ฯ รวมทั้งประสานงานกับ ก.ล.ต.
และตลาดหลักทรัพย์ฯ โดยคณะกรรมการบริษัทจะพิจารณากำหนดแผนงาน ระบบการกำกับดูแล
ติดตามดูแล ประเมินผลการปฏิบัติงาน และปรับปรุงแผนการกำกับการปฏิบัติงาน ณ ปัจจุบัน
นายสมบูรณ์ คุปติมนัส เลขานุการบริษัท ทำหน้าที่หัวหน้างานกำกับดูแลการปฏิบัติงานของบริษัทฯ

11. ความเป็นอิสระจากฝ่ายจัดการของคณะกรรมการ

คณะกรรมการทุกคนมีอิสระในการแสดงความเห็นต่อการดำเนินงานของบริษัทฯ
โดยมีการแบ่งแยกบทบาทหน้าที่ความรับผิดชอบของคณะกรรมการ และคณะผู้บริหาร อย่างชัดเจน
เพื่อให้สามารถปฏิบัติหน้าที่อย่างเป็นอิสระอย่างแท้จริงจากฝ่ายบริหาร รวมทั้งกำหนดกำหนดนโยบาย
และทิศทาง พร้อมแผนกลยุทธ์ทางธุรกิจ เพื่อให้ฝ่ายบริหารนำไปปฏิบัติ พร้อมกำกับดูแลฝ่ายบริหาร
โดยกำหนดวิธีการตรวจสอบ
เพื่อกำกับดูแลให้การดำเนินงานของฝ่ายบริหารเป็นไปอย่างมีประสิทธิภาพ โปร่งใส
ถูกต้องตามกฎหมาย และกฎระเบียบต่างๆ เพื่อให้การดำเนินการของบริษัทฯ เป็นไปอย่างเหมาะสม
และเกิดประโยชน์สูงสุดแก่บริษัทฯ และผู้ถือหุ้น (ดูรายละเอียดเพิ่มเติมในหัวข้อ
“คณะกรรมการและคณะผู้บริหาร”)

12. การปฐมนิเทศกรรมการใหม่

ในกรณีที่มีกรรมการเข้าใหม่ บริษัทฯ จะจัดให้มีการปฐมนิเทศกรรมการเข้าใหม่
โดยกำหนดให้กรรมการเข้าใหม่ทุกคนต้องได้รับการปฐมนิเทศ ในหัวข้อต่างๆ ที่เกี่ยวข้องกับบริษัทฯ
ได้แก่ ธุรกิจของบริษัทฯ แผนการดำเนินงาน เป้าหมาย วิสัยทัศน์และพันธกิจของบริษัทฯ
โครงสร้างองค์กรและการถือหุ้น การบริหารจัดการ บทบาทหน้าที่ความรับผิดชอบของคณะกรรมการ
ปรัชญา จรรยาบรรณ การกำกับดูแลกิจการที่ดี ความรับผิดชอบต่อสังคม
นโยบายการกำกับดูแลกิจการที่ดี โครงการต่างๆ ของบริษัทในปัจจุบัน และที่ผ่านมา
ผลการดำเนินการในปัจจุบัน พร้อมพากรรมการเข้าเยี่ยมชมโครงการ

13. การส่งเสริมพัฒนาความรู้กรรมการ

คณะกรรมการบริษัทส่งเสริม และสนับสนุน การพัฒนาศักยภาพของกรรมการ ผู้บริหาร
และเลขานุการบริษัท
โดยกำหนดให้เข้าอบรมหลักสูตรหรือเข้าร่วมกิจกรรมสัมมนาที่เป็นการเพิ่มพูนความรู้ในการปฏิบัติงาน
ทั้งภายนอก และภายในองค์กร อย่างต่อเนื่อง เช่น การเข้ารับการอบรมหลักสูตรต่างๆ
ของสมาคมส่งเสริมสถาบันกรรมการบริษัทไทย ตลาดหลักทรัพย์แห่งประเทศไทย
สำนักงานคณะกรรมการ ก.ล.ต. หรือองค์กรอิสระต่างๆ รวมทั้งหลักสูตรอื่นที่จัดโดยหน่วยงานต่างๆ
เพื่อเสริมสร้างองค์ความรู้
และนำความรู้ที่ได้จากการฝึกอบรมมาใช้ปรับปรุงการปฏิบัติงานให้มีประสิทธิภาพมากยิ่งขึ้น
และพัฒนาองค์กรให้เติบโตอย่างมั่นคงต่อไป

ในปี 2556 ที่ผ่าน นางแน่งน้อย ณ ระนอง
ได้เข้าฝึกอบรมหลักสูตรผู้บริหารระดับสูงด้านวิทยาการพลังงาน รุ่นที่ 3
วัตถุประสงค์เพื่อเสริมสร้างความมั่นคงทางด้านพลังงานและสร้างความแข็งแกร่งให้แก่ระบบเศรษฐกิจโดยรวมของประเทศ
จัดโดยกระทรวงพลังงาน

รายละเอียดการเข้าอบรมหลักสูตรที่เกี่ยวข้องกับบทบาทหน้าที่กรรมการได้แสดงไว้แล้วในหัวข้อ
“การเข้าอบรมหลักสูตรหรือเข้าร่วมกิจกรรมสัมมนาของกรรมการ”

(โปรดดูข้อมูลเพิ่มเติมในหัวข้อ “การเข้าอบรมหลักสูตรหรือเข้าร่วมกิจกรรมสัมมนาของกรรมการ”
และ “รายละเอียดเกี่ยวกับคณะกรรมการ ผู้บริหาร ที่ปรึกษา และผู้มีอำนาจควบคุมของบริษัทฯ”)

14. นโยบายเกี่ยวกับการประชุมคณะกรรมการ

เพื่อกำหนดนโยบายที่เป็นประโยชน์ต่อบริษัทฯ และสร้างความมั่นใจว่าคณะกรรมการบริษัท
สามารถติดตามดูแลการดำเนินงานของบริษัทฯ ได้อย่างต่อเนื่องและมีประสิทธิผล บริษัทฯ
มีนโยบายการประชุมคณะกรรมการ ดังนี้

1.  ในปี 2557 กำหนดให้มีการประชุมคณะกรรมการบริษัท 7 ครั้งต่อปีเป็นอย่างน้อย
    (อย่างน้อยไตรมาสละ 1 ครั้ง)

2.  กำหนดวาระและวันประชุมคณะกรรมการและผู้ถือหุ้นประจำปีไว้ล่วงหน้า
    โดยจะแจ้งให้กรรมการทุกคนทราบล่วงหน้าตั้งแต่ปลายปีก่อนการประชุมในปีถัดไป
    เพื่อให้กรรมการทุกคนสามารถจัดเวลาเข้าร่วมประชุมได้พร้อมกัน
    และจะเผยแพร่กำหนดการประชุมไว้บนเว็บไซต์ของบริษัทฯ ทั้งนี้
    กำหนดการและวาระดังกล่าวอาจเปลี่ยนแปลงได้ตามความเหมาะสม
    และอาจมีการจัดประชุมเพิ่มเติมตามความจำเป็น (โปรดดูรายละเอียดในเว็บไซด์บริษัท
    www.scasset.comหมวด Corporate เรื่อง
    กำหนดการประชุมกรรมการและผู้ถือหุ้นประจำปี)

3.  กำหนดนโยบายโดยขอความร่วมมือให้กรรมการทุกคนให้ความสำคัญกับการเข้าร่วมประชุมทุกครั้ง
    เว้นแต่มีเหตุจำเป็นและสำคัญยิ่ง ซึ่งในรอบปี 2556 มีการประชุมคณะกรรมการทั้งสิ้น 6 ครั้ง
    ซึ่งกรรมการบริษัททุกคนเข้าร่วมประชุมคณะกรรมการบริษัทครบทุกครั้ง โดยไม่มีผู้ใดขาดประชุม
    ทำให้สัดส่วนการเข้าร่วมประชุมของกรรมการทุกคนในการเข้าร่วประชุมคณะกรรมการ
    มีอัตราส่วนร้อยละ 100 เต็ม (ดูข้อมูลเพิ่มเติมในหัวข้อ
    “การเข้าร่วมประชุมและจำนวนครั้งการประชุมของคณะกรรมการ”)

4.  เพื่อการกำกับดูแลกิจการที่ดี บริษัทฯ
    มีนโยบายโดยกำหนดองค์ประชุมขั้นต่ำในขณะลงมติว่าจะต้องมีกรรมการอยู่ไม่น้อยกว่า 2 ใน 3
    ของจำนวนกรรมการทั้งหมด

5.  กำหนดให้เลขานุการบริษัททำการนัดหมาย จัดเตรียมเอกสารประกอบการประชุม
    และจัดส่งเอกสารล่วงหน้า พร้อมหนังสือเชิญประชุมก่อนการประชุม โดยระบุวัน เวลา สถานที่
    และวาระการประชุม ให้แก่กรรมการทุกคนล่วงหน้าไม่น้อยกว่า 7 วัน ทั้งในรูปเอกสารปกติ
    และสื่ออิเล็กทรอนิกส์ เพื่อให้คณะกรรมการบริษัทได้มีเวลาที่เพียงพอศึกษาวาระการประชุม
    เว้นแต่กรณีมีเหตุจำเป็นเร่งด่วน รวมถึงการทำหน้าที่บันทึกรายงานการประชุม
    และจัดเก็บรายงานการประชุมที่ผ่านการรับรองจากที่ประชุมคณะกรรมการบริษัท
    ในรูปแบบอิเล็กทรอนิกส์ควบคู่กับการจัดเก็บเอกสารต้นฉบับ เพื่อเป็นหลักฐานของบริษัทฯ ต่อไป

6.  ในการประชุมประธานกรรมการบริษัทจะทำหน้าที่ดูแลจัดสรรเวลาให้อย่างเพียงพอที่ฝ่ายบริหารจะเสนอเอกสารและข้อมูลเพื่อการอภิปรายปัญหาสำคัญ
    และเพียงพอสำหรับคณะกรรมการบริษัทที่จะอภิปรายในประเด็นที่สำคัญ
    โดยกรรมการทุกท่านมีอิสระในการแสดงความคิดเห็น เสนอวาระการประชุม
    และใช้ดุลยพินิจอย่างรอบคอบ
    โดยฝ่ายเลขานุการบริษัททำหน้าที่บันทึกรายงานการประชุมเป็นลายลักษณ์อักษร
    และผ่านการรับรองจากคณะกรรมการทุกครั้ง

7.  กรรมการที่อาจมีส่วนได้เสียในวาระการประชุมใด
    กรรมการคนนั้นจะออกจากที่ประชุมเป็นการชั่วคราว และงดออกเสียงในวาระนั้น
    เพื่อให้ที่ประชุมสามารถพิจารณาได้อย่างอิสระ

8.  ในการประชุมคณะกรรมการ บริษัทฯ กำหนดให้ผู้บริหารระดับสูง
    หรือผู้เกี่ยวข้องเข้าร่วมประชุมด้วย เพื่อให้ข้อมูล และตอบข้อซักถาม
    หรือให้ฝ่ายเลขานุการบริษัทติดตามสอบถามข้อมูล หรือข้อสงสัยจากหน่วยงานที่เกี่ยวข้อง
    เพื่อแจ้งแก่คณะกรรมการภายในระยะเวลาที่กำหนด หรือในการประชุมครั้งถัดไป

15. นโยบายเกี่ยวกับการประชุมกรรมการที่ไม่เป็นผู้บริหาร (กรรมการอิสระ)

คณะกรรมการบริษัทสนับสนุนให้กรรมการอิสระที่ไม่เป็นผู้บริหารประชุมระหว่างกันเองตามความจำเป็น
เพื่ออภิปรายปัญหา หรือข้อเสนอ หรือข้อแนะนำต่างๆ
เกี่ยวกับหัวข้อวาระการประชุมคณะกรรมการบริษัทที่จะประชุม รวมถึงการจัดการที่อยู่ในความสนใจ
โดยไม่มีฝ่ายจัดการร่วมด้วย เช่น แผนกลยุทธ์ และการทำรายการที่เกี่ยวโยงกันของบริษัทฯ เป็นต้น
พร้อมทำรายงาน สรุปข้อพิจารณาและข้อเสนอแนะเสนอคณะกรรมการบริษัท
หรือฝ่ายจัดการให้รับทราบ แล้วแต่กรณี เพื่อนำไปดำเนินการ
เพื่อพัฒนาระบบการบริหารและการดำเนินงานของบริษัทฯ ให้ดียิ่งขึ้น
ซึ่งจะก่อให้เกิดประโยชน์ต่อบริษัทฯ และผู้มีส่วนได้เสียทุกฝ่าย
เนื่องจากสามารถแสดงความคิดเห็นอย่างเป็นอิสระ และสร้างสรรค์ในมุมมองต่างๆ
โดยประธานกรรมการในฐานะกรรมการอิสระจะดำเนินการเป็นประธานที่ประชุมกรรมการที่ไม่เป็นผู้บริหาร
(ดูข้อมูลเพิ่มเติมในหัวข้อ “การประชุมกรรมการที่ไม่เป็นผู้บริหาร (กรรมการอิสระ)” ในส่วนของ
“คณะกรรมการ”)

16. นโยบายการประเมินผลคณะกรรมการ และผู้บริหารสูงสุด

คณะกรรมการบริษัทจัดให้มีการประเมินผลการปฏิบัติงานของคณะกรรมการบริษัท
คณะกรรมการชุดย่อย และผู้บริหารสูงสุดขององค์กรเป็นประจำทุกปี คือ
การประเมินผลคณะกรรมการทั้งคณะ และรายบุคคล (ประเมินตนเอง และประเมินกรรมการคนอื่น)
การประเมินผลของคณะกรรมการตรวจสอบ
และการประเมินผลของประธานกรรมการบริหารซึ่งเป็นผู้บริหารสูงสุดขององค์กร
พร้อมได้กำหนดกระบวนการ และหลักเกณฑ์ในการประเมินผลงานของคณะกรรมการบริษัท
คณะกรรมการตรวจสอบ และประธานกรรมการบริหาร ทั้งนี้ เพื่อร่วมกันพิจารณาผลงานและปัญหา
เพื่อการปรับปรุงแก้ไข และนำไปใช้ในการกำหนดค่าตอบแทน (โปรดดูข้อมูลเพิ่มเติมในหัวข้อ
“การประเมินผลการปฏิบัติงานของคณะกรรมการบริษัท และคณะกรรมการตรวจสอบ” และ
“การประเมินผลการปฏิบัติงานของประธานกรรมการบริหาร”
สำหรับการประเมินผลงานของคณะกรรมการตรวจสอบ โปรดดูข้อมูลเพิ่มเติมในหัวข้อ
“คณะกรรมการตรวจสอบ”)

17. นโยบายเกี่ยวกับการสืบทอดตำแหน่งผู้บริหาร และผู้บริหารสูงสุด

เพื่อจัดเตรียมบุคคลากรที่มีคุณสมบัติเหมาะสม มีความรู้ และความสามารถเพียงพอ
ให้มีความพร้อมทดแทนผู้บริหาร และผู้บริหารระดับสูง ในกรณีที่ลาออก เกษียณอายุ ครบวาระ
หรือไม่สามารถปฏิบัติหน้าที่ได้ไม่ว่าในกรณีใด
เพื่อให้การปฏิบัติงานในตำแหน่งนั้นต่อเนื่องเป็นไปอย่างราบรื่น มีประสิทธิภาพ
และลดความเสี่ยงจากการไม่มีผู้สืบทอดตำแหน่งแทน คณะกรรมการจึงกำหนดให้บริษัทฯ
มีนโยบายดังนี้

1.  กำหนดแผนการสืบทอดตำแหน่งผู้บริหาร และผู้บริหารระดับสูงสุดของบริษัทฯ

2.  กำหนดตำแหน่งผู้บริหาร และผู้บริหารสูงสุด ที่ต้องจัดทำแผนสืบทอดงาน

3.  กำหนดให้ฝ่ายทรัพยากรบุคคล จัดหลักสูตรเพื่ออบรม และเตรียมความพร้อมพนักงาน
    ผู้บริหารระดับต้น และผู้บริหารระดับกลาง ในการก้าวสู่ผู้บริหารระดับต้น ผู้บริหารระดับกลาง
    และระดับสูงต่อไป

4.  กำหนดและดูแลค่าตอบแทนและผลประโยชน์ให้กับบุคลากรอย่างเหมาะสมและเป็นธรรม
    เพื่อรักษาบุคลากรให้พร้อมเติบโตไปกับบริษัทในระยะยาว

(โปรดดูรายละเอียดเพิ่มเติมในหัวข้อ “การจัดทำแผนสืบทอดตำแหน่งผู้บริหารและผู้บริหารสูงสุด”)

18. นโยบายการให้สำนักตรวจสอบภายในเป็นอิสระ

คณะกรรมการบริษัทกำหนดให้มีการจัดตั้งสำนักตรวจสอบภายในตั้งแต่มีการก่อตั้งบริษัทฯ
โดยปัจจุบันมีนางสาวพรรณี ธาราพัฒน์ ตำแหน่ง ผู้อำนวยการอาวุโสสำนักตรวจสอบ
เป็นหัวหน้างานตรวจสอบภายใน
และเพื่อให้การทำงานของสำนักตรวจสอบภายในมีความเป็นอิสระจากฝ่ายบริหาร
คณะกรรมการบริษัทจึงกำหนดให้สำนักตรวจสอบภายในรายงานต่อคณะกรรมการตรวจสอบเพื่อให้คณะกรรมการสามารถติดตามการดำเนินงานของบริษัทฯ
ได้อย่างมีประสิทธิภาพ ซึ่งคณะกรรมการตรวจสอบจะรายงานการปฏิบัติหน้าที่
และผลการปฏิบัติหรือความเห็นในเรื่องต่างๆ อาทิเช่น
การเปิดเผยจำนวนครั้งของการประชุมคณะกรรมการตรวจสอบ
การประเมินและสอบทานระบบการควบคุมภายใน การทำรายการระหว่างกัน
การพิจารณาเสนอแต่งตั้งผู้สอบบัญชี การสอบทานรายงานทางการเงิน การดูแลด้านการปฏิบัติตามกฎ
ระเบียบ และนโยบาย
และข้อสรุป/ความเห็นของคณะกรรมการตรวจสอบต่อการดำเนินการในด้านต่างๆ
(โปรดดูรายละเอียดในหัวข้อ “การเข้าร่วมประชุมและจำนวนครั้งการประชุมของคณะกรรมการ”
และ “รายงานของคณะกรรมการตรวจสอบ”)

19. นโยบายการควบคุมภายในและการบริหารจัดการความเสี่ยง

คณะกรรมการบริษัทกำหนดนโยบายการควบคุมภายในและการบริหารจัดการความเสี่ยง
เพื่อให้มีมาตรการในการสอดส่องดูแลฝ่ายบริหาร โดยจะเป็นผู้อนุมัติแผนงาน งบประมาณ
และเป้าหมายการปฏิบัติงาน และเน้นให้ฝ่ายบริหารควรตระหนักถึงความสำคัญของการควบคุมภายใน
การติดตามผล การตรวจสอบภายใน และการบริหารความเสี่ยงที่มีประสิทธิภาพเพียงพอ
เหมาะสมต่อสภาวะแวดล้อมของการปฏิบัติงาน (โปรดดูรายละเอียดในหัวข้อ
“การควบคุมภายในและการบริหารจัดการความเสี่ยง”)

20. นโยบายแนวปฏิบัติเกี่ยวกับความขัดแย้งทางผลประโยชน์ (Conflict of Interests)

คณะกรรมการบริษัทยึดมั่นและดำเนินนโยบายโดยตลอดว่า การประกอบธุรกิจของบริษัทฯ
จะกระทำด้วยความเป็นธรรม ซื่อสัตย์ สุจริต โปร่งใส และตรวจสอบได้
จึงได้กำหนดห้ามไม่ให้กรรมการ ผู้บริหาร และพนักงานใช้โอกาสจากการเป็นกรรมการ ผู้บริหาร
หรือพนักงานในบริษัทฯ แสวงหาผลประโยชน์ส่วนตัว หรือของครอบครัว หรือบุคคลใกล้ชิด
ไม่ว่าจะเป็นด้านการเงินหรือด้านอื่นใดก็ตาม อันอาจก่อให้บริษัทฯ ได้ผลประโยชน์น้อยกว่าที่ควรได้
หรือแบ่งผลประโยชน์จากบริษัท หรือทำให้บริษัทฯ เสียผลประโยชน์
จึงได้กำหนดนโยบายภายใต้หลักเกณฑ์และระเบียบข้อบังคับที่ตลาดหลักทรัพย์แห่งประเทศไทยกำหนด
โดยกำหนดเป็นข้อปฏิบัติสำหรับกรรมการ ผู้บริหาร และพนักงานของบริษัทฯ ดังนี้

1.  นโยบายการไม่รับเงินหรือผลประโยชน์ตอบแทนที่ไม่ควร

กรรมการ ผู้บริหาร หรือพนักงานที่มีส่วนเกี่ยวข้องกับผลประโยชน์ หรือผลตอบแทนใดๆ
อันอาจทำให้กรรมการ ผู้บริหาร หรือพนักงานขาดความเป็นอิสระในการปฏิบัติหน้าที่ของตน
และมีผลกระทบต่อผลประโยชน์ของลูกค้าและบริษัทฯ พึงปฏิบัติ ดังนี้

(1) กรรมการ ผู้บริหาร และพนักงานทุกระดับ ต้องไม่รับเงินหรือประโยชน์ตอบแทนใดๆ
เป็นการส่วนตัวจากลูกค้า คู่ค้าของบริษัทฯ หรือจากบุคคลใดอันเนื่องมาจากการทำงานในนามบริษัทฯ

(2) กรรมการ ผู้บริหาร และพนักงานทุกระดับ
จะไม่กู้ยืมเงินหรือเรี่ยไรเงินจากลูกค้าหรือผู้ทำธุรกิจกับบริษัทฯ
เว้นแต่เป็นการกู้ยืมเงินจากธนาคารหรือสถาบันการเงินในฐานะของลูกค้าของธนาคาร
หรือสถาบันการเงินดังกล่าว

(3) กรรมการ ผู้บริหาร และพนักงานทุกระดับ
จะไม่รับของขวัญที่มีมูลค่าเกินกว่าปกติประเพณีนิยมที่บุคคลทั่วไปพึงปฏิบัติต่อกัน

2.  การประกอบธุรกิจอื่นนอกบริษัทฯ

การทำธุรกิจส่วนตัวใดๆ ของกรรมการ ผู้บริหาร และพนักงาน ต้องไม่กระทบต่อการปฏิบัติหน้าที่
และเวลาทำงานของบริษัทฯ การทำธุรกิจใดๆ กับบริษัทฯ ทั้งในนามส่วนตัว ครอบครัว
หรือในนามนิติบุคคลใดๆ ที่ตนมีส่วนได้เสีย จะต้องเปิดเผยรายการดังกล่าวตามหลักเกณฑ์ที่บริษัทฯ
กำหนด ห้ามกรรมการ ผู้บริหาร
และพนักงานประกอบธุรกิจหรือมีส่วนร่วมในธุรกิจใดอันเป็นการแข่งขันกับธุรกิจของบริษัทฯ
ไม่ว่ากรรมการ ผู้บริหาร หรือพนักงานดังกล่าวจะได้รับประโยชน์โดยตรงหรือโดยอ้อมก็ตาม

บริษัทฯ ได้กำหนดคุณสมบัติห้ามมิให้กรรมการ หรือบริษัทที่เกี่ยวข้องซึ่งมีกรรมการเป็น ผู้ถือหุ้น
หรือเป็นกรรมการของบริษัทฯ ดังกล่าว เป็นคู่ค้ากับบริษัทฯ
เว้นแต่การทำธุรกรรมดังกล่าวจะได้เปิดเผยและปฏิบัติตามกฎระเบียบของสำนักงานคณะกรรมการกำกับหลักทรัพย์และตลาดหลักทรัพย์และตลาดหลักทรัพย์แห่งประเทศไทย
รวมถึงกฎหมายที่เกี่ยวข้อง

3.  รายการที่มีการขัดแย้งทางผลประโยชน์

เพื่อป้องกัน และสร้างความโปร่งใสในการอนุมัติรายการที่อาจมีการขัดแย้งทางผลประโยชน์ บริษัทฯ
กำหนดหลักเกณฑ์ และขั้นตอนอนุมัติรายการที่เกี่ยวโยงกัน
ตามหลักเกณฑ์ของสำนักงานคณะกรรมการกำกับหลักทรัพย์ และตลาดหลักทรัพย์แห่งประเทศไทย
โดยราคาและเงื่อนไขจะต้องเสมือนทำรายการกับบุคคลภายนอก และเป็นไปตามเงื่อนการค้าทั่วไป
มีการเปิดเผยข้อมูลรายการที่อาจมีความขัดแย้งทางผลประโยชน์ หรือรายการที่เกี่ยวโยงกัน
หรือรายการระหว่างกัน และกรรมการที่มีส่วนได้เสียงจะต้องออกจากห้องประชุมเป็นการชั่วคราว
และงดออกเสียงในวาระการลงมตินั้น
ซึ่งเป็นธรรมเนียมปฏิบัติที่คณะกรรมการบริษัทได้กระทำมาโดยตลอด

4.  การตรวจสอบรายการที่มีการขัดแย้งทางผลประโยชน์

ในการทำรายการที่มีอาจมีความขัดแย้งทางผลประโยชน์ บริษัทฯ
กำหนดให้คณะกรรมการตรวจสอบเข้ามามีบทบาทสำคัญ
โดยกำหนดให้ในทุกรายการจะต้องผ่านการพิจารณากลั่นกรองจากคณะกรรมการตรวจสอบก่อน
ว่ารายการดังกล่าวเป็นไปตามหลักเกณฑ์ของสำนักงานคณะกรรมการกำกับหลักทรัพย์
และตลาดหลักทรัพย์แห่งประเทศไทย และเป็นรายการที่เหมาะสม เป็นธรรม
ตามเงื่อนไขการค้าทั่วไป และเป็นประโยชน์สูงสุดต่อบริษัทฯ เพื่อนำเสนออำนาจอนุมัติต่อไป

21. นโยบายค่าตอบแทนกรรมการ และผู้บริหารระดับสูง

    1.  นโยบายค่าตอบแทนกรรมการ

บริษัทฯ ได้กำหนดนโยบายค่าตอบแทนกรรมการ ทั้งค่าตอบแทนที่เป็นตัวเงิน และค่าตอบแทนอื่นๆ
อาทิเช่น เบี้ยประชุม โบนัส บำเหน็จ และสิทธิประโยชน์อื่นๆ ไว้อย่างชัดเจนและโปร่งใส
โดยคำนึงถึงความเหมาะสม ภาระ หน้าที่ ความรับผิดชอบที่ได้รับมอบหมาย ผลงาน
ประโยชน์ที่คาดว่าจะได้รับจากกรรมการ
และสามารถเทียบเคียงได้กับบริษัทที่จดทะเบียนในตลาดหลักทรัพย์แห่งประเทศไทย
ซึ่งอยู่ในอุตสาหกรรมและมีขนาดใกล้เคียงกัน และเหมาะสมเพียงพอที่จะดูแลและรักษากรรมการ
และจูงใจให้กรรมการปฏิบัติงานกับบริษัทฯ ให้บรรลุเป้าหมายและมีประสิทธิภาพ
ผ่านกระบวนการที่โปร่งใส เป็นที่มั่นใจให้แก่ผู้ถือหุ้น ในการกำหนดค่าตอบแทน บริษัทฯ
มอบหมายให้คณะกรรมการสรรหาและกำหนดค่าตอบแทนเป็นผู้พิจารณาและนำเสนอจำนวนค่าตอบแทนที่เหมาะสมต่อคณะกรรมการบริษัท
เพื่อให้ความเห็นชอบ ก่อนนำเสนอให้ผู้ถือหุ้นพิจารณาอนุมัติเป็นประจำทุกปีต่อไป
(โปรดดูรายละเอียดเพิ่มเติมในหัวข้อ “สิทธิของผู้ถือหุ้น” และ
“ค่าตอบแทนกรรมการและผู้บริหาร”)

2.  นโยบายค่าตอบแทนประธานกรรมการบริหาร และกรรมการผู้จัดการ/ประธานเจ้าหน้าที่บริหาร
    (CEO)

การจ่ายเงินค่าตอบแทนสำหรับประธานกรรมการบริหาร
และกรรมการผู้จัดการ/ประธานเจ้าหน้าที่บริหาร (CEO) บริษัทฯ
มีขั้นตอนการพิจารณาจ่ายอย่างโปร่งใส
โดยจะพิจารณาจากคะแนนการประเมินผลการปฏิบัติงานและผลประกอบการโดยรวมของบริษัทฯ
ซึ่งได้ผ่านการประเมินผลงานโดยคณะอนุกรรมการประเมินผลการปฏิบัติงานของประธานกรรมการบริหาร
ซึ่งเป็นผู้บริหารสูงสุด ประกอบด้วย ประธานกรรมการบริษัท (กรรมการอิสระ)

ประธานกรรมการตรวจสอบ (กรรมการอิสระ) และประธานกรรมการสรรหาและกำหนดค่าตอบแทน
และจะนำเสนอผลการพิจารณาให้คณะกรรมการสรรหาและกำหนดค่าตอบแทนพิจารณาค่าตอบแทนเป็นตัวเงินเพื่อเสนอให้คณะกรรมการบริษัทพิจารณาอนุมัติต่อไป
(โปรดดูรายละเอียดในหัวข้อ “การประเมินผลการปฏิบัติงานของประธานกรรมการบริหาร” และ
“ค่าตอบแทนกรรมการและผู้บริหาร”)

3.  นโยบายค่าตอบแทนผู้บริหาร

คณะกรรมการบริษัทจะคำนึงถึงภาระหน้าที่ ความรับผิดชอบ
และสอดคล้องกับผลการดำเนินงานของบริษัทฯ ตลอดจนผลการปฏิบัติงานของผู้บริหารแต่ละคน
และให้อยู่ในระดับที่สามารถแข่งขันได้ในธุรกิจโดยมอบหมายให้คณะกรรมการสรรหาและกำหนดค่าตอบแทนเป็นผู้พิจารณากำหนดค่าตอบแทนที่จำเป็นและเหมาะสม
ทั้งที่เป็นตัวเงินและมิใช่ตัวเงินเพื่อจูงใจและรักษาผู้บริหารระดับสูงของบริษัทในแต่ละปี
ซึ่งที่ผ่านมาคณะกรรมการบริษัท ได้มีมติอนุมัติ โครงการออก
และเสนอขายใบสำคัญแสดงสิทธิที่จะซื้อหุ้นสามัญของบริษัทฯ แก่กรรมการและพนักงาน
ระยะเวลาต่อเนื่องกัน 5 ปี (ESOP) จำนวน 5 โครงการ
เพื่อตอบแทนการปฏิบัติงานของกรรมการและพนักงาน
และเป็นแรงจูงใจให้บุคคลดังกล่าวมีความตั้งใจในการทำงาน และทำงานกับบริษัทฯ
ต่อไปในระยะยาว เพื่อสร้างประโยชน์สูงสุดให้แก่บริษัทฯ และผู้ถือหุ้น โดย ณ สิ้นปี 2556
มีโครงการ ESOP ที่ดำเนินการ 1 โครงการ คือ โครงการที่ 5 ซึ่งจะสิ้นสุดอายุโครงการในวันที่
14 มิถุนายน 2557 (โปรดดูรายละเอียดเพิ่มเติมในหัวข้อ “ค่าตอบแทนกรรมการและผู้บริหาร”)
ทั้งนี้รายการดังกล่าว คณะกรรมการบริษัท ได้กำหนดราคาใช้สิทธิสูงกว่าราคาตลาด ณ
ช่วงเวลาที่มีการจัดสรรสิทธิ

22. นโยบายเกี่ยวกับเลขานุการบริษัท

คณะกรรมการบริษัทกำหนดให้บริษัทฯ มีเลขานุการบริษัท โดยการแต่งตั้งจะคำนึงถึง
และปฏิบัติให้เป็นตามหลักเกณฑ์ที่กฎหมายกำหนด และแนวทางการกำกับดูแลกิจการที่ดี
โดยต้องจบการศึกษาด้านกฎหมาย หรือบัญชี
และได้ผ่านการอบรมหลักสูตรที่เกี่ยวข้องกับการปฏิบัติหน้าที่เลขานุการบริษัท
เพื่อทำหน้าที่ให้คำแนะนำด้านกฎหมายและกฎเกณฑ์ต่างๆ แก่คณะกรรมการ
และดูแลกิจกรรมของคณะกรรมการ นัดหมายและจัดเตรียมหนังสือนัดประชุม
พร้อมเอกสารประกอบการประชุมให้ถูกต้องครบถ้วน และเพียงพอ
รวมทั้งประสานงานให้มีการปฏิบัติตามมติคณะกรรมการ ทั้งนี้
ข้อมูลและบทบาทหน้าที่ของเลขานุการบริษัท ได้มีการเปิดเผยไว้แล้ว
(โปรดดูรายละเอียดเพิ่มเติมในหัวข้อ “เลขานุการบริษัท”)

23. การไม่กระทำผิดด้านทุจริต การกำกับดูแลกิจการ และชื่อเสียงในทางลบ

ในรอบปี 2556 ที่ผ่านมา บริษัทฯ และกรรมการทุกคน รวมถึงผู้บริหาร
ไม่มีกรณีการกระทำผิดหรือกระทำการฝ่าฝืนกฎระเบียบของสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย ไม่มีการกระทำผิดด้านทุจริต หรือจริยธรรม
และไม่มีผู้บริหารลาออก เนื่องจากประเด็นเรื่องการกำกับดูแลกิจการ ตลอดจนบริษัทฯ
ไม่มีชื่อเสียงในทางลบ
อันเนื่องจากมาจากความล้มเหลวในการทำหน้าที่สอดส่องดูแลของคณะกรรมการ

คณะกรรมการบริษัทตระหนักถึงความสำคัญในเรื่องการต่อต้านการทุจริต
จึงได้ส่งผู้แทนของบริษัทเข้าประชุมกับองค์กรหรือหน่วยงานที่เผยแพร่ความรู้ที่เกี่ยวข้องกับการป้องกันและตรวจสอบการทุจริตในองค์กร
เช่น การประชุมระหว่างประเทศว่าด้วยการป้องกันการฟอกเงิน เป็นต้น

ผลคะแนนการประเมินและรางวัลต่างๆ ที่บริษัทฯ ได้รับ

จากการที่บริษัทฯ ให้ความสำคัญและมุ่งเน้นพัฒนาการกำกับดูแลกิจการ (Corporate
Governance) ควบคู่กับการเอาใจใส่ดูแลสังคม สิ่งแวดล้อม อย่างต่อเนื่อง
ได้แสดงให้เห็นถึงการมีความรับผิดชอบของคณะกรรมการ การมีระบบบริหารจัดการที่มีประสิทธิภาพ
โปร่งใส ตรวจสอบได้ คำนึงถึงสิทธิของผู้ถือหุ้น และสิทธิของผู้มีส่วนได้เสียอย่างเท่าเทียมกัน
ซึ่งช่วยสร้างความเชื่อมั่นและความมั่นใจต่อผู้ถือหุ้น ผู้ลงทุน ผู้มีส่วนได้เสีย และผู้ที่เกี่ยวข้อง
จึงส่งผลให้บริษัทฯ ได้รับผลคะแนนการประเมินและรางวัลต่างๆ ดังนี้

1.  ผลการประเมินโครงการคุณภาพการประชุมผู้ถือหุ้นสามัญประจำปี (“โครงการ AGM”)
    ซึ่งจัดโดยสมาคมส่งเสริมผู้ลงทุนไทย

ปี 2556 บริษัทฯ เป็น 1 ใน 96 บริษัท ที่ได้คะแนนเต็ม 100 คะแนน หรือระดับ “ดีเยี่ยม”
จากบริษัทฯ จดทะเบียนที่ได้รับการประเมินทั้งสิ้น 475 บริษัท ทั้งนี้ บริษัทฯ
ได้รับผลการประเมินโดยได้ 100 คะแนนเต็ม ต่อเนื่องกันตั้งแต่ปี 2551-2556

2.  ผลประเมินการกำกับดูแลกิจการของบริษัทจดทะเบียนไทย (Corporate Governance
    Report of Thai Listed Companies)
    ซึ่งจัดโดยสมาคมส่งเสริมสถาบันกรรมการบริษัทไทย (IOD)
    ซึ่งได้รับการสนับสนุนจากสำนักงานคณะกรรมการกำกับหลักทรัพย์และตลาดหลักทรัพย์
    (ก.ล.ต.) และตลาดหลักทรัพย์แห่งประเทศไทย

ปี 2556 บริษัทฯ เป็น 1 ใน 87 บริษัท ที่ได้คะแนนในระดับ “ดีเลิศ”
จากบริษัทจดทะเบียนที่ทำการสำรวจทั้งสิ้น จำนวน 526 บริษัท คือได้คะแนน 95% ทั้งนี้ บริษัทฯ
ได้คะแนนในระดับ “ดีเลิศ” ต่อเนื่องกันมาตั้งแต่ปี 2551-2556

สรุปผลสำรวจการกำกับดูแลกิจการของบริษัทฯ ตั้งแต่ปี 2548-2556

บริษัทฯ ได้รับการประเมินการกำกับดูแลกิจการครั้งแรกในปี 2548

โดยในปี 2550 งดเว้นการสำรวจเพื่อให้บริษัทจดทะเบียนเตรียมความพร้อมในปีต่อไป
ซึ่งมีพัฒนาการ ดังนี้

+-----------------------+----------------------------------------------+
| การประเมิน             | ผลคะแนนสำรวจ                                 |
|                       |                                              |
| (ปี)                   | การกำกับดูแลกิจการบริษัท SC                       |
+-----------------------+----------------------------------------------+
| 2548                  | 83% (ดีมาก)                                   |
|                       |                                              |
| 2549                  | 85% (ดีมาก)                                   |
|                       |                                              |
| 2551                  | 91% (ดีเลิศ)                                   |
|                       |                                              |
| 2552                  | 94% (ดีเลิศ)                                   |
|                       |                                              |
| 2553                  | 94% (ดีเลิศ)                                   |
|                       |                                              |
| 2554                  | 95% (ดีเลิศ)                                   |
|                       |                                              |
| 2555                  | 95% (ดีเลิศ)                                   |
|                       |                                              |
| 2556                  | 95% (ดีเลิศ)                                   |
+-----------------------+----------------------------------------------+

3.  บริษัทฯ ได้รับรางวัล “SET Awards 2013”
    ประเภทบริษัทจดทะเบียนด้านการรายงานบรรษัท ภิบาลดีเยี่ยมประจำปี 2556 (Top
    Corporate Governance Reports Awards)
    ซึ่งจัดขึ้นโดยตลาดหลักทรัพย์แห่งประเทศไทย และวารสารการเงินธนาคาร โดยบริษัทฯ เป็น
    1 ใน 10 บริษัท ที่ได้รับรางวัล ซึ่งถือเป็นปีที่ 2 ติดต่อกันที่บริษัทฯ ได้รับรางวัลดังกล่าว

4.  บริษัทฯ ได้รับรางวัลบริษัทพัฒนาอสังหาริมทรัพย์ยอดเยี่ยมของไทยประจำปี 2556 (Top 10
    Developers Awards 2013) จากงาน BCI Asia Top 10 Developer Awards 2013
    ที่จัดขึ้นโดยบริษัท บีซีไอ เอเชีย คอนสตรัคชั่น อินฟอร์เมชั่น จำกัด และ FuturArc
    Journal ซึ่งมอบให้กับบริษัทสถาปนิก บริษัทอสังหาริมทรัพย์ และบุคคลในแวดวงการออกแบบ
    โดยพิจารณาจากผลงานการออกแบบและการพัฒนาโครงการก่อสร้างจนเป็นที่ยอมรับของผู้บริโภค

    1.  คณะกรรมการชุดย่อย

คณะกรรมการบริษัท ได้แต่งตั้งกรรมการที่มีความรู้ ความชำนาญที่เหมาะสมเป็นคณะกรรมการชุดย่อย
เพื่อช่วยในการกำกับดูแลกิจการของบริษัทฯ
โดยศึกษารายละเอียดและกลั่นกรองงานเพื่อเพิ่มประสิทธิภาพของคณะกรรมการ
เนื่องจากสามารถพิจารณาและอภิปรายได้เข้าถึงประเด็นกว่า คณะกรรมการชุดย่อยประกอบด้วย

1.  คณะกรรมการบริหาร

2.  คณะกรรมการตรวจสอบ

3.  คณะกรรมการสรรหาและกำหนดค่าตอบแทน

4.  คณะกรรมการบรรษัทภิบาลและความรับผิดชอบต่อสังคม สิ่งแวดล้อม

5.  คณะกรรมการบริหารความเสี่ยง

คณะกรรมการบริหาร

ณ วันที่ 28 กุมภาพันธ์ 2557 คณะกรรมการบริหารของบริษัทฯ
ซึ่งไม่ได้ดำรงตำแหน่งกรรมการในบริษัทจดทะเบียนอื่น ประกอบด้วย

1. นางบุษบา ดามาพงศ์ ประธานกรรมการบริหาร

2. นางเพ็ญโสม ดามาพงศ์ กรรมการบริหาร

3. นายณัฎฐ์พัฒน์ เอื้อใจ กรรมการบริหาร

4. นายณัฐพงศ์ คุณากรวงศ์ กรรมการบริหาร

เลขานุการคณะกรรมการบริหาร ได้แก่ นายวิทิต วิศาลพัฒนะสิน
ตำแหน่งผู้อำนวยการอาวุโสสำนักบัญชี

  บทบาทและหน้าที่ความรับผิดชอบของคณะกรรมการบริหาร มีดังนี้

1.  กำหนดนโยบาย ทิศทาง กลยุทธ์
    และโครงสร้างการบริหารงานหลักในการดำเนินธุรกิจของบริษัท
    ซึ่งกำหนดให้สอดคล้องและสนับสนุนต่อสภาพเศรษฐกิจและการแข่งขันที่ได้กำหนดและแถลงไว้ต่อผู้ถือหุ้นเพื่อเสนอให้คณะกรรมการบริษัทเห็นชอบ

2.  กำหนดแผนธุรกิจ งบประมาณ และอำนาจการบริหารต่างๆ ของบริษัท
    เพื่อเสนอให้คณะกรรมการบริษัทเห็นชอบ

3.  ตรวจสอบ ติดตามการดำเนินนโยบาย
    และแนวทางการบริหารงานด้านต่างๆของบริษัทที่กำหนดให้เป็นไปอย่างมีประสิทธิภาพ
    เอื้อต่อสภาพการดำเนินธุรกิจ

4.  ตรวจสอบติดตามผลการดำเนินงานของบริษัทที่กำหนดให้เป็นไปตามแผนธุรกิจที่ได้รับอนุมัติไว้

5.  พิจารณาโครงการลงทุนขนาดใหญ่ของบริษัทที่กำหนด

6.  ดำเนินการจัดทำธุรกรรมทางการเงินกับสถาบันการเงินในการเปิดบัญชี กู้ยืม จำนำ จำนอง
    ค้ำประกันและการอื่น รวมถึงการซื้อขายและจดทะเบียนกรรมสิทธิ์ที่ดินใดๆ ตามวัตถุประสงค์
    เพื่อประโยชน์ในการดำเนินกิจการของบริษัท ภายใต้อำนาจวงเงินที่ได้กำหนดไว้

7.  ดำเนินการอื่น ๆ ตามที่คณะกรรมการบริษัทมอบหมายเป็นคราวๆ ไป

  การแบ่งแยกบทบาทหน้าที่ของคณะกรรมการบริษัทออกจากทีมบริหาร

บริษัทฯ มีนโยบายในการแบ่งแยกหน้าที่ความรับผิดชอบของคณะกรรมการบริษัท
และทีมบริหารออกจากกันอย่างชัดเจน
โดยเฉพาะอย่างยิ่งประธานกรรมการและประธานกรรมการบริหารจะต้องไม่เป็นบุคคลเดียวกัน
เพื่อให้มีการถ่วงดุลอำนาจ โดยแยกหน้าที่การกำกับดูแลและการบริหารงานออกจากกันอย่างชัดเจน

  ------------------------------------------------------------------- --------------------------------------------------------------------------------
  บทบาทหน้าที่ของประธานกรรมการบริษัท                                       เป็นผู้รับผิดชอบในฐานะผู้นำในการกำหนดนโยบายบริหารงานของคณะกรรมการบริษัท
                                                                      นอกจากนี้ยังมีหน้าที่ในฐานะเป็นประธานการประชุมคณะกรรมการบริษัท และการประชุมผู้ถือหุ้น

  บทบาทหน้าที่ของประธานกรรมการบริหารและกรรมการผู้จัดการ/ประธานเจ้าหน้าที่บริหาร   เป็นประธานเจ้าหน้าที่บริหารของบริษัทรับผิดชอบต่อคณะกรรมการบริษัทในการบริหารจัดการธุรกิจของบริษัทฯ
  (CEO)                                                               เพื่อให้บรรลุตามแผนที่วางไว้
  ------------------------------------------------------------------- --------------------------------------------------------------------------------

คณะกรรมการตรวจสอบ

ณ วันที่ 28 กุมภาพันธ์ 2557 คณะกรรมการตรวจสอบ (วาระการดำรงตำแหน่งคราวละ 3 ปี)
ประกอบด้วยกรรมการจำนวน 3 คน ทุกคนเป็นกรรมการที่เป็นอิสระ และเป็นผู้มีความรู้ความเข้าใจ
หรือมีประสบการณ์ด้านการบัญชีหรือการเงิน ประกอบด้วย

  -------------- -------------- -------------------------------------------------------
  1. นายคุโณดม    ธรรมาภรณ์พิลาศ   ประธานกรรมการตรวจสอบเป็นกรรมการอิสระ
                                มีความรู้ด้านวิศวกรรมโครงสร้างและบัญชีการเงิน
                                และมีประสบการณ์เพียงพอในการสอบทานงบการเงิน

  2. นายประเสริฐ  สัมนาวงศ์        กรรมการตรวจสอบเป็นกรรมการอิสระ
                                มีความรู้ด้านบัญชีด้านการเงินและมีประสบการณ์ในการสอบทานงบการเงิน

  3. นายปรีชา     เศขรฤทธิ์        กรรมการตรวจสอบเป็นกรรมการอิสระ มีความรู้ด้านวิศวกรรมศาสตร์
                                บริหารธุรกิจ และบัญชีการเงิน
                                และมีประสบการณ์เพียงพอในการสอบทานงบการเงิน
  -------------- -------------- -------------------------------------------------------

เลขานุการคณะกรรมการตรวจสอบ ได้แก่ นางสาวพรรณี ธาราพัฒน์ ตำแหน่งผู้อำนวยการอาวุโส
สำนักตรวจสอบภายใน (หัวหน้างานตรวจสอบภายใน)

คณะกรรมการตรวจสอบจัดตั้งขึ้นเมื่อวันที่ 1 กันยายน 2546 โดยกำหนดคุณสมบัติ องค์ประกอบ
ขอบเขตอำนาจหน้าที่ความรับผิดชอบ
วาระการดำรงตำแหน่งและการประชุมไว้ในกฎบัตรของคณะกรรมการตรวจสอบของบริษัท
ซึ่งฉบับปัจจุบันได้รับอนุมัติให้ปรับปรุงแก้ไขจากที่ประชุมคณะกรรมการ ครั้งที่ 6/2556 เมื่อวันที่ 13
พฤศจิกายน 2556 โดยให้มีผลตั้งแต่วันที่ 1 ธันวาคม 2556
โดยใช้หลักเกณฑ์อย่างน้อยที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
และประกาศตลาดหลักทรัพย์แห่งประเทศไทย ซึ่งมีเนื้อหาโดยสรุป คือ กำหนดอำนาจหน้าที่
ความรับผิดชอบ คุณสมบัติ และองค์ประกอบ วาระการดำรงตำแหน่ง การประชุม และองค์ประชุมไว้
ทั้งนี้ผู้สนใจสามารถดูข้อมูลฉบับเต็มของกฎบัตรฉบับดังกล่าวได้ที่ Website ของบริษัทฯ ที่
www.scasset.com หมวดเกี่ยวกับเอสซี (Corporate)/การกำกับดูแลกิจการ (Corporate
Governance)

  บทบาทและหน้าที่ความรับผิดชอบของคณะกรรมการตรวจสอบ

1.  สอบทานให้บริษัทมีรายงานทางการเงินโดยถูกต้องตามที่ควรและมีการเปิดเผยข้อมูลอย่างเพียงพอ
    ตามมาตรฐานการบัญชีที่รับรองทั่วไป

2.  สอบทานให้บริษัทมีระบบการควบคุมภายใน (Internal Control)
    และระบบการตรวจสอบภายใน (Internal Audit) ที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย เลิกจ้าง
    และการพิจารณาผลการปฏิบัติงาน ความดีความชอบของหัวหน้าหน่วยงานตรวจสอบภายใน

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายอื่นที่เกี่ยวข้องกับธุรกิจของบริษัท

4.  พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่ผู้สอบบัญชีของบริษัท
    รวมถึงการเสนอเลือกผู้สอบบัญชีเดิมกลับเข้ามาใหม่ การเสนอเลิกจ้างผู้สอบบัญชีเดิม
    และการเสนอค่าตอบแทนของบุคคลดังกล่าว
    นอกจากนี้จัดให้มีการประชุมร่วมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ
    1 ครั้ง

5.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมายและข้อกำหนดของตลาดหลักทรัพย์
    ทั้งนี้เพื่อให้มั่นใจว่ารายการดังกล่าวสมเหตุสมผลและเป็นประโยชน์ต่อบริษัท

6.  สอบทานให้บริษัทมีระบบการบริหารความเสี่ยง (Risk Management)
    ที่เหมาะสมและมีประสิทธิผล

7.  สอบทานและให้ความเห็นต่อแผนงานตรวจสอบภายในและการปฏิบัติงานของหน่วยงานตรวจสอบภายใน

8.  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ
    และต้องประกอบด้วยข้อมูลอย่างน้อยดังต่อไปนี้

(1) ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

(2) ความเห็นเกี่ยวกับการบริหารความเสี่ยงและความเพียงพอของระบบควบคุมภายในของบริษัท

(3) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายอื่นที่เกี่ยวข้องกับธุรกิจของบริษัท

(4) ความเห็นเกี่ยวกับความเหมาะสมของผู้สอบบัญชี

(5) ความเห็นเกี่ยวกับรายการที่อาจมีความขัดแย้งทางผลประโยชน์

(6) จำนวนการประชุมคณะกรรมการตรวจสอบ
    และการเข้าร่วมประชุมของกรรมการตรวจสอบแต่ละท่าน

(7) ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร

(8) รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
    ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

9.  ในการปฏิบัติหน้าที่ของคณะกรรมการตรวจสอบหากพบหรือมีข้อสงสัยว่ามีรายการหรือการกระทำดังต่อไปนี้
    ซึ่งอาจมีผลกระทบอย่างมีนัยสำคัญต่อฐานะการเงินและผลการดำเนินงานของบริษัท
    ให้คณะกรรมการตรวจสอบรายงานต่อคณะกรรมการบริษัทเพื่อทราบและพิจารณา

(1) รายการที่เกิดความขัดแย้งทางผลประโยชน์

(2) การทุจริต หรือมีสิ่งผิดปกติหรือมีความบกพร่องที่สำคัญในระบบควบคุมภายใน

(3) การฝ่าฝืนกฎหมายว่าด้วยหลักทรัพย์และตลาดหลักทรัพย์ และ/หรือประกาศสำนัก
    คณะกรรมการกำกับหลักทรัพย์และตลาดหลักทรัพย์
    และ/หรือข้อกำหนดของตลาดหลักทรัพย์แห่งประเทศไทย
    และ/หรือกฎหมายที่เกี่ยวข้องกับธุรกิจของบริษัท

10. รายงานผลการปฏิบัติงานของคณะกรรมการตรวจสอบให้คณะกรรมการบริษัททราบอย่างน้อย
    ปีละ 4 ครั้ง

11. มีอำนาจเชิญฝ่ายจัดการ ผู้บริหาร หรือพนักงานของบริษัทที่เกี่ยวข้องมาให้ความเห็น
    ร่วมประชุม
    หรือส่งเอกสารที่เห็นว่าเกี่ยวข้องจำเป็นตามขอบเขตอำนาจหน้าที่ของคณะกรรมการตรวจสอบ

12. มีอำนาจว่าจ้างที่ปรึกษา
    หรือบุคคลภายนอกตามระเบียบของบริษัทมาให้ความเห็นหรือคำปรึกษาในกรณีจำเป็น

13. ปฏิบัติการอื่นใดตามที่คณะกรรมการบริษัทมอบหมาย
    ด้วยความเห็นชอบจากคณะกรรมการตรวจสอบ

  คุณสมบัติและองค์ประกอบของคณะกรรมการตรวจสอบ

1.  คณะกรรมการตรวจสอบต้องประกอบด้วยกรรมการอิสระซึ่งได้รับการแต่งตั้งจากที่ประชุมผู้ถือหุ้นของบริษัทหรือคณะกรรมการบริษัท
    และให้แต่งตั้งกรรมการตรวจสอบคนหนึ่งเป็นประธานคณะกรรมการตรวจสอบ

2.  ไม่เป็นกรรมการที่ได้รับมอบหมายจากคณะกรรมการบริษัทให้ตัดสินใจในการดำเนินกิจการของบริษัท
    บริษัทใหญ่ บริษัทย่อย บริษัทร่วม บริษัทย่อยลำดับเดียวกัน ผู้ถือหุ้นใหญ่
    หรือผู้มีอำนาจควบคุมของบริษัท

3.  ไม่เป็นกรรมการของบริษัทใหญ่ บริษัทย่อย
    หรือบริษัทย่อยลำดับเดียวกันเฉพาะที่เป็นบริษัทจดทะเบียน

4.  คณะกรรมการตรวจสอบต้องประกอบด้วยกรรมการอย่างน้อยสามคน และต้องมีกรรมการ
    อย่างน้อยหนึ่งคนมีความรู้และประสบการณ์เพียงพอที่จะสามารถทำหน้าที่สอบทานความน่าเชื่อถือของงบการเงินได้

5.  คณะกรรมการตรวจสอบต้องมีคุณสมบัติอื่นๆ
    ตามที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์ด้วย

นอกเหนือจากคุณสมบัติและองค์ประกอบเฉพาะของคณะกรรมการตรวจสอบแล้ว
คณะกรรมการตรวจสอบยังมีคุณสมบัติและองค์ประกอบในฐานะกรรมการอิสระ

คณะกรรมการตรวจสอบมีการประชุมอย่างสม่ำเสมออย่างน้อยปีละ 8 ครั้ง โดยในปี 2556
มีการประชุมจำนวนทั้งสิ้น 8 ครั้ง ซึ่งมีจำนวน 4
ครั้งประชุมเรื่องเกี่ยวกับผลการตรวจสอบและการปฏิบัติงานของสำนักตรวจสอบภายใน
และการปฏิบัติตามกฎ ระเบียบ ข้อบังคับ (Compliance Audit) โดยมีการประชุม 1
ครั้งเมื่อวันที่ 18 กุมภาพันธ์ 2556 เป็นการประชุมร่วมกับผู้สอบบัญชีรับอนุญาต
โดยไม่มีฝ่ายจัดการเข้าร่วมด้วย และมีการรายงานต่อคณะกรรมการบริษัท
รวมทั้งมีการประชุมร่วมกับผู้ตรวจสอบบัญชีภายนอกและสำนักบัญชีในการสอบทานงบการเงินทุกไตรมาส
และบริษัทฯได้จัดให้มีการประเมินตนเองของคณะกรรมการตรวจสอบประจำปี 2556
ประกอบด้วยหัวข้อพิจารณา 7 หัวข้อ ได้แก่

1)  บทบาทหน้าที่เกี่ยวกับรายงานทางการเงิน

2)  บทบาทหน้าที่ในการบริหารความเสี่ยง

3)  บทบาทหน้าที่ในการควบคุมภายใน

4)  บทบาทหน้าที่เกี่ยวกับรายการที่เกี่ยวโยงกัน

5)  บทบาทหน้าที่เกี่ยวกับการกำกับการปฏิบัติตามกฎหมาย ระเบียบและจรรยาบรรณ

6)  ความสัมพันธ์กับผู้ตรวจสอบภายใน

7)  ความสัมพันธ์กับผู้สอบบัญชี

ซึ่งผลการประเมินตนเองสรุปการปฏิบัติงานในบทบาทหน้าที่ของคณะกรรมการตรวจสอบอยู่ในเกณฑ์
“ดีเยี่ยม”

คณะกรรมการสรรหาและกำหนดค่าตอบแทน

ณ วันที่ 28 กุมภาพันธ์ 2557 คณะกรรมการสรรหาและกำหนดค่าตอบแทน
(มีวาระการดำรงตำแหน่งคราวละ 3 ปี) ประกอบด้วย

  -------------- -------------- ------------------------------------------
  1. นางแน่งน้อย   ณ ระนอง        ประธานคณะกรรมการสรรหาและกำหนดค่าตอบแทน
                                เป็นกรรมการอิสระ และไม่เป็นผู้บริหาร

  2. นายคุโณดม    ธรรมาภรณ์พิลาศ   กรรมการสรรหาและกำหนดค่าตอบแทน
                                เป็นกรรมการอิสระ และไม่เป็นผู้บริหาร

  3. นายปรีชา     เศขรฤทธิ์        กรรมการสรรหาและกำหนดค่าตอบแทน
                                เป็นกรรมการอิสระ และไม่เป็นผู้บริหาร
  -------------- -------------- ------------------------------------------

เลขานุการคณะกรรมการสรรหาและกำหนดค่าตอบแทน ได้แก่ นางจรัญญา ตั้งบรรเจิดสุข
ตำแหน่งผู้อำนวยการอาวุโสสำนักทรัพยากรบุคคลและธุรการ

คณะกรรมการสรรหาและกำหนดค่าตอบแทนจัดตั้งขึ้นเมื่อวันที่ 1 กันยายน 2546
ซึ่งในขณะนั้นแยกออกเป็นคณะอนุกรรมการสรรหาและคณะอนุกรรมการกำหนดค่าตอบแทน
โดยกำหนดองค์ประกอบ ขอบเขตอำนาจหน้าที่ วาระการดำรงตำแหน่ง
และการประชุมไว้ในกฎบัตรของคณะอนุกรรมการสรรหาและคณะอนุกรรมการกำหนดค่าตอบแทน
แต่เนื่องจากองค์ประกอบของคณะอนุกรรมการทั้งสองคณะ เป็นคณะบุคคลชุดเดียวกัน
และงานของอนุกรรมการทั้งสองชุดมีความเชื่อมโยงกัน ดังนั้น เพื่อความสะดวกในการทำงาน
คณะกรรมการบริษัทจึงมีมติให้รวมคณะกรรมการทั้งสองคณะเข้าด้วยกัน
เป็นคณะกรรมการสรรหาและกำหนดค่าตอบแทน
เพื่อให้คณะกรรมการสรรหาพิจารณาสรรหาบุคคลที่เหมาะสมได้แล้ว
ก็สามารถพิจารณากำหนดค่าตอบแทนในคราวเดียวกัน
และได้มีการปรับปรุงกฎบัตรใหม่เป็นกฎบัตรของคณะกรรมการสรรหาและกำหนดค่าตอบแทน
ซึ่งมีเนื้อหาโดยสรุป คือ กำหนดอำนาจ หน้าที่ ความรับผิดชอบ คุณสมบัติและองค์ประกอบ
วาระการดำรงตำแหน่ง และการประชุมไว้ ทั้งนี้
ผู้สนใจสามารถดูข้อมูลฉบับเต็มของกฎบัตรฉบับดังกล่าวได้ที่ Website ของบริษัทที่
www.scasset.com ในหมวด “เกี่ยวกับเอสซี” ในส่วนหัวข้อ “กฎบัตร”

บทบาทและหน้าที่ความรับผิดชอบของคณะกรรมการสรรหาและกำหนดค่าตอบแทน ดังนี้

1.  กำหนดหลักเกณฑ์และนโยบายในการสรรหาคณะกรรมการและคณะกรรมการชุดย่อยของบริษัท

2.  พิจารณาสรรหากรรมการโดยพิจารณาบุคคลที่เหมาะสมที่จะมาดำรงตำแหน่งกรรมการเพื่อเสนอคณะกรรมการบริษัทพิจารณาอนุมัติ
    และ/หรือ เสนอขออนุมัติต่อที่ประชุมผู้ถือหุ้นแล้วแต่กรณี

3.  พิจารณาสรรหาผู้ที่เหมาะสมที่จะดำรงตำแหน่งประธานกรรมการบริหารในกรณีที่มีตำแหน่งว่างลงรวมทั้งกำหนดหลักเกณฑ์ในการสรรหาผู้บริหารระดับสูง

4.  กำหนดค่าตอบแทนที่จำเป็นและเหมาะสม
    ทั้งที่เป็นตัวเงินและมิใช่ตัวเงินเพื่อจูงใจและรักษาคณะกรรมการบริษัท คณะกรรมการชุดย่อย
    และผู้บริหารระดับสูงของบริษัทในแต่ละปี

5.  จัดทำหลักเกณฑ์และนโยบายในการกำหนดค่าตอบแทนของคณะกรรมการบริษัทและผู้บริหารระดับสูง
    เพื่อเสนอให้คณะกรรมการบริษัทพิจารณาอนุมัติ และ/หรือ
    นำเสนอต่อที่ประชุมผู้ถือหุ้นอนุมัติตามแต่กรณี

6.  ให้คำชี้แจงตอบคำถามเกี่ยวกับค่าตอบแทนของคณะกรรมการบริษัทและผู้บริหารระดับสูงในที่ประชุมผู้ถือหุ้น

คณะกรรมการบรรษัทภิบาลและความรับผิดชอบต่อสังคม สิ่งแวดล้อม

ด้วยมติที่ประชุมคณะกรรมการ ครั้งที่ 1/2554 เมื่อวันที่ 12 มกราคม 2554
ได้มีมติให้แต่งตั้งคณะกรรมการบรรษัทภิบาลและความรับผิดชอบต่อสังคม สิ่งแวดล้อม
โดยมีวาระการดำรงตำแหน่งคราวละ 3 ปี ณ วันที่ 28 กุมภาพันธ์ 2557
คณะกรรมการบรรษัทภิบาลและความรับผิดชอบต่อสังคม สิ่งแวดล้อม ประกอบด้วย

  -------------- -------------- -------------------------------------------------------
  1. นายปรีชา     เศขรฤทธิ์        ประธานคณะกรรมการบรรษัทภิบาลและความรับผิดชอบต่อสังคมสิ่งแวดล้อม
                                เป็นกรรมการอิสระ และไม่เป็นผู้บริหาร

  2. นางบุษบา     ดามาพงศ์        กรรมการบรรษัทภิบาลและความรับผิดชอบต่อสังคม สิ่งแวดล้อม
                                (ประธานกรรมการบริหาร)

  3. นางเพ็ญโสม   ดามาพงศ์        กรรมการบรรษัทภิบาลและความรับผิดชอบต่อสังคม สิ่งแวดล้อม
                                (กรรมการบริหาร)

  4. นายณัฐพงศ์    คุณากรวงศ์       กรรมการบรรษัทภิบาลและความรับผิดชอบต่อสังคม สิ่งแวดล้อม
                                (กรรมการบริหาร)
  -------------- -------------- -------------------------------------------------------

เลขานุการคณะกรรมการบรรษัทภิบาลและความรับผิดชอบต่อสังคม สิ่งแวดล้อม ได้แก่ นายสมบูรณ์
คุปติมนัส ตำแหน่งผู้อำนวยการอาวุโสสำนักกฎหมาย เลขานุการบริษัท
และหัวหน้างานกำกับดูแลการปฏิบัติงานของบริษัทฯ

บทบาทหน้าที่ความรับผิดชอบของคณะกรรมการบรรษัทภิบาลและความรับผิดชอบต่อสังคม สิ่งแวดล้อม

1.  เสนอแนวปฏิบัติที่ดี
    และให้คำแนะนำต่อคณะกรรมการบริษัทเกี่ยวกับหลักบรรษัทภิบาลและความรับผิดชอบต่อสังคม
    สิ่งแวดล้อม โดยแนวปฏิบัติดังกล่าวควรจะสอดคล้องและเหมาะสมกับธุรกิจของบริษัทฯ

2.  ส่งเสริมให้กรรมการ ผู้บริหาร และพนักงานของบริษัทฯ
    มีความรู้เพิ่มเติมตลอดเวลาเพื่อปฏิบัติงานให้สอดคล้องกับหลักบรรษัทภิบาลและความรับผิดชอบต่อสังคม
    สิ่งแวดล้อม
    เพื่อให้สอดคล้องกับแนวปฏิบัติของสากลและข้อเสนอแนะของหน่วยงานที่กำกับดูแลหรือหน่วยงานเกี่ยวข้อง

3.  ดูแลให้ฝ่ายบริหารจัดการนำหลักบรรษัทภิบาลและความรับผิดชอบต่อสังคม สิ่งแวดล้อม
    ไปใช้พัฒนาองค์กรและโครงการเพื่อให้เจริญเติบโตอย่างยั่งยืน

4.  พิจารณาทบทวนแนวปฏิบัติที่ดีเกี่ยวกับหลักบรรษัทภิบาลและความรับผิดชอบต่อสังคม สิ่งแวดล้อม
    อย่างสม่ำเสมอ เพื่อให้บริษัทฯ
    พัฒนาระดับการกำกับดูแลกิจการให้สามารถเทียบเคียงได้กับมาตรฐานสากล

5.  ประเมินผลการปฏิบัติงานของบริษัทฯ
    และกระทำการอื่นใดที่เกี่ยวข้องให้สอดคล้องกับแนวปฏิบัติที่ดีของหลักบรรษัทภิบาล

คณะกรรมการบริหารความเสี่ยง

ณ วันที่ 28 กุมภาพันธ์ 2557 คณะกรรมการบริหารความเสี่ยงมีจำนวน 8 ท่าน ประกอบด้วย

  ------------- -------------- ------------------------------------------
  1. นายณัฐพงศ์   คุณากรวงศ์       ประธานคณะกรรมการบริหารความเสี่ยง

  2. นายอรรถพล  สฤษฎิพันธาวาทย์   กรรมการบริหารความเสี่ยง

  3. นายสมบูรณ์   คุปติมนัส         กรรมการบริหารความเสี่ยง

  4. นายสุริยา    เปลี่ยนสี         กรรมการบริหารความเสี่ยง

  5. นายวิฑิต     วิศาลพัฒนะสิน     กรรมการบริหารความเสี่ยง

  6. นางสาวพรรณี ธาราพัฒน์        กรรมการบริหารความเสี่ยง

  7. นายปภาณเดช พชรชานันท์       กรรมการบริหารความเสี่ยง

  8. ดร.ต่อวงศ์   เจนวิทย์การ      กรรมการบริหารความเสี่ยง
  ------------- -------------- ------------------------------------------

เลขานุการคณะกรรมการบริหารความเสี่ยง ได้แก่ นายประเสริฐ
ตันประวัติตำแหน่งผู้จัดการอาวุโสฝ่ายตรวจสอบภายใน กลุ่ม 2

บทบาทและหน้าที่ความรับผิดชอบของคณะกรรมการบริหารความเสี่ยง ดังนี้

1.  กำหนดหลักเกณฑ์ นโยบาย และกระบวนการในการประเมิน
    และบริหารความเสี่ยงที่มีผลกระทบต่อบริษัท

2.  ประเมิน วิเคราะห์ความเสี่ยง จัดลำดับความเสี่ยง
    และกำหนดแนวทางและกลยุทธ์การบริหารความเสี่ยง เพื่อให้ความเสี่ยงอยู่ในระดับที่ยอมรับได้
    ภายใต้ต้นทุนที่เหมาะสม

3.  ติดตามและประเมินผลการบริหารความเสี่ยง
    และรายงานผลการประเมินความเสี่ยงต่อคณะกรรมการบริหาร และคณะกรรมการตรวจสอบ

+----------------------+----------------------+-----------------------+
| รายชื่อ                | จำนวนครั้งที่เข้าร่วมประชุม |                       |
|                      | /                    |                       |
| คณะ                  | จำนว                 |                       |
| กรรมการบริหารความเสี่ยง | นครั้งที่มีสิทธิเข้าร่วมประชุม |                       |
+----------------------+----------------------+-----------------------+
|                      | คณะ                  | คณ                    |
|                      | กรรมการบริหารความเสี่ยง | ะกรรมการบริหารความเสี่ยง |
|                      |                      |                       |
|                      | ปี 2550 – 2556        | ปี 2556                |
+----------------------+----------------------+-----------------------+
| 1. นายณัฐพงศ์ คุณากรวงศ์ | 1/1                  | 1/1                   |
| ⁽¹⁾                  |                      |                       |
+----------------------+----------------------+-----------------------+
| 2. นายอรรถพล         | 29/31                | 5/5                   |
| สฤษฎิพันธาวาทย์         |                      |                       |
+----------------------+----------------------+-----------------------+
| 3. นายสมบูรณ์ คุปติมนัส   | 1/1                  | 1/1                   |
| ⁽²⁾                  |                      |                       |
+----------------------+----------------------+-----------------------+
| 4. นายสุริยา เปลี่ยนสี    | 27/31                | 4/5                   |
+----------------------+----------------------+-----------------------+
| 5. นายวิฑิต วิศาลพัฒนะสิน | 17/23                | 3/5                   |
+----------------------+----------------------+-----------------------+
| 6. นางสาวพรรณี        | 31/31                | 5/5                   |
| ธาราพัฒน์              |                      |                       |
+----------------------+----------------------+-----------------------+
| 7. นายปภาณเดช        | 1/1                  | 1/1                   |
| พชรชานันท์ ⁽³⁾         |                      |                       |
+----------------------+----------------------+-----------------------+
| 8. ดร.ต่อวงศ์          | 0/0                  | 0/0                   |
| เจนวิทย์การ ⁽⁴⁾        |                      |                       |
+----------------------+----------------------+-----------------------+

หมายเหตุ

(1) นายณัฐพงศ์ คุณากรวงศ์ กรรมการและรองประธานเจ้าหน้าที่บริหาร
    เข้าดำรงตำแหน่งเป็นประธานคณะกรรมการบริหารความเสี่ยง ตั้งแต่วันที่ 15 พฤศจิกายน
    2556

(2) นายสมบูรณ์ คุปติมนัส เข้าดำรงตำแหน่งเป็นกรรมการบริหารความเสี่ยง ตั้งแต่วันที่ 15
    พฤศจิกายน 2556

(3) นายปภาณเดช พชรชานันท์ เข้าดำรงตำแหน่งเป็นกรรมการบริหารความเสี่ยง ตั้งแต่วันที่ 15
    พฤศจิกายน 2556

(4) ดร.ต่อวงศ์ เจนวิทย์การ เข้าดำรงตำแหน่งกรรมการบริหารความเสี่ยง ตั้งแต่วันที่ 31
    มกราคม 2557

    1.  การสรรหาและแต่งตั้งกรรมการและผู้บริหารระดับสูง

กรรมการอิสระ

คณะกรรมการบริษัทได้กำหนดนิยาม กรรมการอิสระว่าหมายถึง
กรรมการที่สามารถแสดงความเห็นหรือรายงานข้อเสนอแนะได้อย่างเสรีตามภารกิจที่ได้มอบหมาย
เช่น การทำหน้าที่เป็นประธานกรรมการ กรรมการตรวจสอบ
กรรมการสรรหาและกำหนดค่าตอบแทน
และประธานกรรมการบรรษัทภิบาลและความรับผิดชอบต่อสังคม สิ่งแวดล้อม
โดยต้องไม่คำนึงถึงผลประโยชน์ใดๆ ที่เกี่ยวกับทรัพย์สินหรือตำแหน่งหน้าที่
และมีความเป็นอิสระจากฝ่ายบริหารและผู้ถือหุ้นรายใหญ่ของบริษัทฯ
โดยไม่ตกอยู่ภายใต้อิทธิพลของบุคคลหรือกลุ่มบุคคลใด รวมถึงไม่มีสถานการณ์ใดๆ
ที่จะมาบีบบังคับให้ไม่สามารถแสดงความเห็นได้ตามที่พึงจะเป็น

ทั้งนี้
ผู้ที่จะเป็นกรรมการอิสระของบริษัทต้องมีคุณสมบัติครบถ้วนและมีความเป็นอิสระตามที่คณะกรรมการกำกับตลาดทุนประกาศกำหนดไว้
ทั้งนี้ บริษัทฯ ได้กำหนดนิยามและคุณสมบัติของกรรมการอิสระของบริษัทฯ
ซึ่งเข้มกว่าข้อกำหนดขั้นต่ำของประกาศคณะกรรมการกำกับตลาดทุน ดังนี้

บทบาทและหน้าที่ของกรรมการอิสระ

กรรมการอิสระนอกจากจะมีบทบาทและหน้าที่เช่นเดียวกับกรรมการคนอื่นในคณะกรรมการบริษัทแล้ว
ยังมีบทบาทและหน้าที่พิเศษในการรักษาความเป็นอิสระในการแสดงความคิดเห็นหรือมีข้อเสนอแนะ
เพื่อรักษาผลประโยชน์ของผู้มีส่วนได้เสียทุกฝ่ายที่เกี่ยวข้องโดยไม่อยู่ภายใต้อิทธิพลของกลุ่มบุคคลใด

ตั้งแต่ปี 2552 เป็นต้นมาบริษัทฯ สนับสนุนให้กรรมการอิสระทุกคน มีการประชุมระหว่างกันเอง
เพื่อหาข้อสรุปในการเสนอแนะต่อคณะกรรมการบริษัท ซึ่ง ณ วันที่ 28 กุมภาพันธ์ 2557 บริษัทฯ
มีกรรมการอิสระทั้งหมด จำนวน 5 คน ได้จัดประชุมเป็นการเฉพาะระหว่างกรรมการอิสระด้วยกัน
โดยไม่มีผู้บริหาร หรือบุคคลอื่นที่เข้าข่ายอาจมีความเกี่ยวข้องกับบริษัทฯ
หรืออาจมีความไม่เป็นกลางเข้าร่วมประชุม โดยมีนายรัฐ กิตติเวชโอสถ
ประธานกรรมการซึ่งเป็นกรรมการอิสระ เป็นประธานการประชุม
ก่อนการประชุมคณะกรรมการบริษัททุกครั้ง
เพื่อศึกษารายละเอียดของวาระการประชุมคณะกรรมการบริษัท
และร่วมกันกำหนดข้อเสนอแนะก่อนนำเสนอต่อคณะกรรมการบริษัทเพื่อปรับปรุงการบริหารจัดการและการดำเนินธุรกิจให้เกิดการพัฒนาและมีประสิทธิภาพต่อองค์กรบริษัทฯ
และเกิดประโยชน์ต่อผู้มีส่วนได้เสียทุกฝ่าย ทั้งนี้ กรรมการอิสระของบริษัทฯ ทั้งห้าคน
ไม่ได้ดำรงตำแหน่งเป็นกรรมการในบริษัทจดทะเบียนอื่นมากกว่า 5 แห่ง

คุณสมบัติของกรรมการอิสระ

1.  ถือหุ้นไม่เกินร้อยละ 0.5 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่
    บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท ทั้งนี้
    ให้นับรวมการถือหุ้นของผู้ที่เกี่ยวข้องของกรรมการรายนั้นๆ ด้วย

2.  ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
    ที่ปรึกษาที่ได้รับเงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย
    บริษัทร่วม บริษัทย่อยลำดับเดียวกัน ผู้ถือหุ้นรายใหญ่ หรือของผู้มีอำนาจควบคุมของบริษัท

3.  ไม่มีความสัมพันธ์ทางสายโลหิต หรือโดยการจดทะเบียนตามกฎหมาย
    ในลักษณะที่เป็นบิดามารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร
    ผู้ถือหุ้นรายใหญ่ ผู้มีอำนาจควบคุม
    หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัทหรือบริษัทย่อย

4.  ไม่มีหรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
    หรือผู้มีอำนาจควบคุมของบริษัท รวมทั้งไม่เป็นหรือเคยเป็นผู้ถือหุ้นที่มีนัย
    หรือผู้มีอำนาจควบคุมของผู้ที่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
    ผู้ถือหุ้นรายใหญ่ หรือ ผู้มีอำนาจควบคุมของบริษัท

5.  ไม่เป็นหรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
    หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย ผู้มีอำนาจควบคุม
    หรือหุ้นส่วนของสำนักงานสอบบัญชี ซึ่งมีผู้สอบบัญชีของบริษัท บริษัทใหญ่ บริษัทย่อย บริษัทร่วม
    ผู้ถือหุ้นรายใหญ่ หรือ ผู้มีอำนาจควบคุมของบริษัทสังกัดอยู่

6.  ไม่เป็นหรือเคยเป็นผู้ให้บริการทางวิชาชีพใดๆ ซึ่งรวมถึงที่ปรึกษากฎหมาย
    หรือที่ปรึกษาทางการเงิน ซึ่งได้รับค่าบริการเกินกว่าสองล้านบาทต่อปีจากบริษัท บริษัทใหญ่
    บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย
    ผู้มีอำนาจควบคุม หรือหุ้นส่วนของผู้ให้บริการทางวิชาชีพนั้นด้วย

7.  ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
    หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

8.  ไม่ประกอบกิจการที่มีสภาพอย่างเดียวกัน และเป็นการแข่งขันที่มีนัยกับกิจการของบริษัท
    หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน
    ลูกจ้าง พนักงาน ที่ปรึกษาที่รับเงินเดือนประจำ
    หรือถือหุ้นเกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัทอื่น
    ซึ่งประกอบกิจการที่มีสภาพอย่างเดียวกัน
    และเป็นการแข่งขันที่มีนัยกับกิจการของบริษัทหรือบริษัทย่อย

9.  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

การประชุมกรรมการที่ไม่เป็นผู้บริหาร (กรรมการอิสระ)

บริษัทฯ สนับสนุนเพื่อให้เกิดการพัฒนาระบบการบริหารและการดำเนินงานของบริษัทฯ ดียิ่งขึ้น
โดยให้กรรมการที่ไม่เป็นผู้บริหารประชุมระหว่างกันเองตามความจำเป็น
เพื่ออภิปรายปัญหาต่างๆเกี่ยวกับการจัดการที่อยู่ในความสนใจโดยไม่มีฝ่ายจัดการร่วมด้วย
ซึ่งก่อให้เกิดประโยชน์ต่อบริษัทฯ และผู้มีส่วนได้เสีย ทุกฝ่าย
เนื่องจากสามารถแสดงความคิดเห็นอย่างเป็นอิสระ และสร้างสรรค์ในมุมมองต่างๆ
โดยประธานกรรมการในฐานะกรรมการอิสระจะดำเนินการประชุมกรรมการที่ไม่เป็นผู้บริหารก่อนการประชุมคณะกรรมการทุกไตรมาส

ณ วันที่ 28 กุมภาพันธ์ 2557 คณะกรรมการที่ไม่เป็นผู้บริหารมีจำนวน 5 ท่าน ประกอบด้วย

+-------------+--------------+----------------------------------------+
| 1. นายรัฐ    | กิตติเวชโอสถ   | ประธานกรรมการที่ไม่เป็นผู้บริหาร              |
+-------------+--------------+----------------------------------------+
| 2. นายคุโณดม | ธรรมาภรณ์พิลาศ | กรรมการที่ไม่เป็นผู้บริหาร                    |
|             |              | (เป็นผู้มีความรู้ด้านวิศวกรรม                  |
|             |              | และมีปร                                 |
|             |              | ะสบการณ์การทำงานที่เกี่ยวข้องกับธุรกิจของบริษัทฯ) |
+-------------+--------------+----------------------------------------+
| 3.          | สัมนาวงศ์      |   กรรมการที่ไม่เป็นผู้บริหาร                  |
| นายประเสริฐ  |              |                                        |
+-------------+--------------+----------------------------------------+
| 4. นายปรีชา  | เศขรฤทธิ์      | กรรมการที่ไม่เป็นผู้บริหาร                    |
|             |              | (เป็นผู้มีความรู้ด้านวิศวกรรม                  |
|             |              | และมีปร                                 |
|             |              | ะสบการณ์การทำงานที่เกี่ยวข้องกับธุรกิจของบริษัทฯ) |
+-------------+--------------+----------------------------------------+
| 5.          | ณ ระนอง      | กรรมการที่ไม่เป็นผู้บริหาร                    |
| นางแน่งน้อย   |              |                                        |
+-------------+--------------+----------------------------------------+

เลขานุการคณะกรรมการที่ไม่เป็นผู้บริหาร ได้แก่ นายประเสริฐ สัมนาวงศ์

+----------------------+----------------------+-----------------------+
| รายชื่อ                | จำนวนครั้งที่เข้าร่วมประชุม |                       |
|                      | /                    |                       |
| คณ                   | จำนว                 |                       |
| ะกรรมการที่ไม่เป็นผู้บริหาร | นครั้งที่มีสิทธิเข้าร่วมประชุม |                       |
+----------------------+----------------------+-----------------------+
|                      | คณ                   | ค                     |
|                      | ะกรรมการที่ไม่เป็นผู้บริหาร | ณะกรรมการที่ไม่เป็นผู้บริหาร |
|                      |                      | ปี 2556                |
|                      | ปี 2552 – 2556        |                       |
+----------------------+----------------------+-----------------------+
| 1. นายรัฐ กิตติเวชโอสถ  | 28/28                | 6/6                   |
+----------------------+----------------------+-----------------------+
| 2. นายคุโณดม          | 28/28                | 6/6                   |
| ธรรมาภรณ์พิลาศ         |                      |                       |
+----------------------+----------------------+-----------------------+
| 3. นายประเสริฐ        | 28/28                | 6/6                   |
| สัมมนาวงศ์             |                      |                       |
+----------------------+----------------------+-----------------------+
| 4. นายปรีชา เศขรฤทธิ์   | 28/28                | 6/6                   |
|                      |                      |                       |
| 5. นางแน่งน้อย ณ ระนอง | -                    | -                     |
+----------------------+----------------------+-----------------------+

ความสัมพันธ์ทางธุรกิจหรือให้บริการทางวิชาชีพ

บริษัทฯ ไม่มีการทำรายการที่เกี่ยวกับความสัมพันธ์ทางธุรกิจ
หรือการให้บริการทางวิชาชีพระหว่างกรรมการอิสระ (และกรรมการบริษัท) กับบริษัทใหญ่
บริษัทย่อย หรือนิติบุคคลที่อาจมีความขัดแย้ง
ซึ่งมีมูลค่าเกินกว่าที่กำหนดไว้ในประกาศคณะกรรมการกำกับตลาดทุน ที่ ทจ.28/2551
เรื่องการขออนุญาตและการอนุญาตให้เสนอขายหุ้นที่ออกใหม่ที่มีระดับนัยสำคัญเข้าข่ายไม่อิสระ คือ

1.  การทำรายการที่เกี่ยวกับความสัมพันธ์ทางธุรกิจ
    ซึ่งมีมูลค่ารายการตั้งแต่ร้อยละสามของสินทรัพย์ที่มีตัวตนสุทธิหรือตั้งแต่ยี่สิบล้านบาท
    แล้วแต่จำนวนใดจะต่ำกว่า โดยรวมรายการที่เกิดขึ้นในระหว่างหกเดือน
    ก่อนวันที่มีการทำรายการด้วย
    แต่ในการพิจารณาภาระหนี้ให้นับรวมภาระหนี้ที่เกิดขึ้นในระหว่างหนึ่งปีก่อนวันที่มีความสัมพันธ์ทางธุรกิจ

2.  เป็นผู้สอบบัญชี และผู้ให้บริการทางวิชาชีพ เช่น ที่ปรึกษากฎหมาย ที่ปรึกษาทางการเงิน และ
    ผู้ประเมินราคาทรัพย์สิน

การสรรหากรรมการ และผู้บริหารระดับสูง

การสรรหากรรมการบริษัท

บริษัทฯ มีกระบวนการคัดเลือกและสรรหากรรมการอย่างโปร่งใส
โดยคณะกรรมการสรรหาและกำหนดค่าตอบแทนจะทำหน้าที่พิจารณาสรรหาผู้ที่มีความรู้
ความสามารถที่เกี่ยวข้องกับธุรกิจของบริษัทฯ มีคุณสมบัติตามที่บริษัทฯ ต้องการ
โดยพิจารณาจากทักษะจำเป็นที่ยังขาดอยู่ในคณะกรรมการตาม Board Skill Matrix
โดยไม่จำกัดเพศ เชื้อชาติ ศาสนา พร้อมอุทิศเวลาในการปฏิบัติหน้าที่อย่างเต็มที่
ไม่มีลักษณะต้องห้ามตามกฎหมาย และหลักการกำกับดูแลกิจการที่ดีของบริษัทจดทะเบียน
ตลอดจนไม่เคยเป็นพนักงานหรือหุ้นส่วนของบริษัทสอบบัญชีภายนอกที่บริษัทฯ ใช้บริการอยู่ในช่วง 3
ปีที่ผ่านมา ซึ่งในบางกรณีบริษัทฯ ได้ใช้ฐานข้อมูลกรรมการ (Director Pool)
เพื่อช่วยประกอบการตัดสินใจในการสรรหา เพื่อเสนอคณะกรรมการบริษัทพิจารณาอนุมัติ
และ/หรือนำเสนอต่อที่ประชุมผู้ถือหุ้นอนุมัติตามแต่กรณี

การสรรหากรรมการผู้ดำรงตำแหน่งประธานกรรมการบริหาร และกรรมการผู้จัดการ/
ประธานเจ้าหน้าที่บริหาร (CEO)

1.  มีคุณสมบัติของกรรมการตามหลักเกณฑ์ที่บริษัทฯ กำหนดไว้

2.  ตำแหน่งประธานกรรมการบริหารหรือกรรมการผู้จัดการ/ประธานเจ้าหน้าที่บริหาร (CEO)
    จะสรรหาจากบุคคลที่สามารถดำรงตำแหน่งในบริษัทจดทะเบียนเพียง 1 บริษัทเท่านั้น คือ
    บริษัท เอสซี แอสเสท คอร์ปอเรชั่น จำกัด (มหาชน) และดำรงตำแหน่งในองค์กรอื่น
    ซึ่งเมื่อนับรวมกันแล้วไม่เกิน 5 แห่ง ดังนี้

    1.  บริษัทย่อย

    2.  บริษัทที่เกี่ยวข้อง
        ซึ่งไม่ได้เป็นบริษัทจดทะเบียนในตลาดหลักทรัพย์และไม่ได้ประกอบธุรกิจด้านอสังหาริมทรัพย์เช่นเดียวกับบริษัทฯ
        และไม่ได้ดำรงตำแหน่งประธานกรรมการบริหารหรือกรรมการผู้จัดการ

    3.  องค์การหรือสถานสาธารณกุศลที่ทำประโยชน์เพื่อสาธารณะหรือเพื่อการศึกษา

คณะกรรมการบริษัทจะรับผิดชอบในการสรรหากรรมการใหม่ที่มีคุณสมบัติและประสบการณ์ที่เหมาะสม
โดยกรรมการผู้นั้นต้องมีเวลาอย่างเพียงพอที่จะอุทิศความรู้ ความสามารถ ปฏิบัติหน้าที่ให้แก่บริษัทฯ
ทั้งนี้ คณะกรรมการบริษัทได้มอบหมายให้คณะกรรมการสรรหาและกำหนดค่าตอบแทน
ทำหน้าที่ในการสรรหากรรมการ เพื่อเสนอให้คณะกรรมการบริษัทอนุมัติ
และ/หรือเสนอขออนุมัติแต่งตั้งต่อที่ประชุมผู้ถือหุ้นตามหลักเกณฑ์และวิธีการที่กำหนดอยู่ในข้อบังคับของบริษัทฯ
โดยมีสาระสำคัญดังนี้

1.  ในการประชุมสามัญประจำปีทุกครั้ง กรรมการต้องพ้นจากตำแหน่งตามวาระเป็นจำนวน 1 ใน
    3 ถ้าจำนวนกรรมการที่จะแบ่งออกให้ตรงเป็น 3 ส่วนไม่ได้
    ก็ให้ออกโดยจำนวนที่ใกล้ที่สุดกับส่วน 1 ใน 3
    โดยกรรมการที่จะต้องออกจากตำแหน่งในปีแรกและปีที่ 2 ภายหลังจดทะเบียนบริษัทนั้น
    ให้ใช้วิธีจับฉลากกันว่าผู้ใดจะออก ส่วนปีหลังๆ ต่อไป
    ให้กรรมการที่อยู่ในตำแหน่งนานที่สุดนั้นเป็นผู้ออกจากตำแหน่ง
    และกรรมการที่ออกตามวาระนี้อาจถูกเลือกเข้ามาดำรงตำแหน่งใหม่ก็ได้

2.  ในกรณีที่ตำแหน่งกรรมการว่างลงเพราะเหตุอื่นนอกจากออกตามวาระให้คณะกรรมการมีมติด้วยคะแนนไม่น้อยกว่า
    3 ใน 4 ของกรรมการที่เหลืออยู่
    เลือกบุคคลใดบุคคลหนึ่งซึ่งมีคุณสมบัติและไม่มีลักษณะต้องห้ามตามมาตรา 68 แห่ง
    พระราชบัญญัติบริษัทมหาชนจำกัด พ.ศ.2535
    เข้าเป็นกรรมการแทนในการประชุมคณะกรรมการคราวถัดไป
    เว้นแต่วาระของกรรมการจะเหลือน้อยกว่า 2 เดือน
    บุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงวาระที่ยังเหลืออยู่ของกรรมการที่ตนแทน

3.  ให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการดังต่อไปนี้

3.1 ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ถือ

3.2 ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตามข้อ 3.1
เพื่อที่จะเลือกตั้งบุคคลคนเดียวหรือหลายคนเป็นกรรมการก็ได้
ในกรณีที่เลือกตั้งบุคคลหลายคนเป็นกรรมการจะแบ่งคะแนนเสียงให้แก่ผู้ใดมากน้อยเพียงใดก็ได้

3.3
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

การสรรหาผู้บริหาร

สำนักทรัพยากรบุคคลและธุรการจะทำหน้าที่พิจารณาสรรหาบุคคลภายในบริษัทฯ ที่มีความรู้
ความสามารถ และประสบการณ์เกี่ยวกับงานที่ต้องรับผิดชอบในสายงานนั้น ๆ
เพื่อทำหน้าที่เป็นผู้บริหาร ทั้งนี้ ในกรณีที่ไม่สามารถสรรหาบุคคลภายในที่เหมาะสมได้
ก็จะพิจารณาสรรหาจากบุคคลภายนอก โดยจะพิจารณาจากบุคคลที่มีความรู้ ความสามารถ
ประสบการณ์ วิสัยทัศน์ และทัศนคติที่ดีต่อองค์กรเช่นกัน และเสนอต่อประธานเจ้าหน้าที่สายงาน
และ/หรือ รองประธานเจ้าหน้าที่บริหาร หรือ ประธานกรรมการบริหารพิจารณาอนุมัติ

1.  การกำกับดูแลการดำเนินงานของบริษัทย่อยและบริษัทร่วม

บริษัทฯ มีนโยบายการลงทุนในบริษัทย่อย และบริษัทร่วม โดยจะพิจารณาว่า กิจการของบริษัทย่อย
และบริษัทร่วม จะต้องสนับสนุนธุรกิจของบริษัทฯ และบริษัทฯ
จะได้รับผลตอบแทนและผลประโยชน์จากการลงทุนนั้น ในการกำกับดูแลการดำเนินงานบริษัทย่อย
และบริษัทร่วม บริษัทฯ มีนโยบายดังนี้

1.  บริษัทฯ ในฐานะผู้ถือหุ้นใหญ่
    โดยความเห็นชอบของคณะกรรมการบริษัทจะแต่งตั้งกรรมการบริหารของบริษัทฯ
    ที่มีคุณวุฒิและประสบการณ์เหมาะสมกับกิจการนั้น เข้าเป็นกรรมการของบริษัทย่อย
    และบริษัทร่วม ตามสัดส่วนการถือครองหุ้น เพื่อทำหน้าที่ในการบริหารงาน
    ตามกรอบอำนาจที่คณะกรรมการบริษัทมอบให้
    โดยจะต้องรายงานผลการดำเนินการทั้งรายไตรมาส และรายปี ให้คณะกรรมการบริษัททราบ
    เพื่อให้สามารถติดตามตรวจสอบการปฏิบัติงานของบริษัทฯ ในบริษัทย่อยได้
    หรือในกรณีเรื่องสำคัญจะต้องได้รับความเห็นชอบจากคณะกรรมการบริษัทก่อน เช่น
    การอนุมัติการเพิ่มทุน หรือลดทุน การเลิกบริษัทย่อย และบริษัทร่วม เป็นต้น
    เว้นแต่เป็นกรณีเร่งด่วน ถ้าปล่อยให้เนิ่นช้าออกไปจะกระทบต่อธุรกิจของบริษัทย่อย
    และบริษัทร่วม ผู้แทนบริษัทสามารถดำเนินการได้ตามสมควร เพื่อป้องกันเหตุนั้น
    แต่ต้องแจ้งและรายงานเหตุดังกล่าวให้ประธานกรรมการบริหารของบริษัททราบ
    และต้องรายงานให้คณะกรรมการบริษัท ภายหลังการดำเนินการดังกล่าวโดยไม่ชักช้า

2.  การประชุมผู้ถือหุ้น คณะกรรมการบริษัทจะแต่งตั้งกรรมการบริหาร หรือบุคคลอื่น เช่น ผู้บริหาร
    เป็นผู้รับมอบฉันทะไปร่วมการประชุมในฐานะผู้ถือหุ้น โดยผู้รับมอบฉันทะจากบริษัทฯ
    มีหน้าที่ในการออกเสียงในที่ประชุมใหญ่ผู้ถือหุ้น ในวาระต่างๆ โดยเฉพาะวาระสำคัญ
    ตามที่คณะกรรมการบริษัทพิจารณาเห็นชอบแล้ว เช่น
    การกำหนดค่าตอบแทนกรรมการและประธานกรรมการหรือประธานเจ้าหน้าที่บริหารและกรรมการผู้จัดการ
    การเพิ่มทุนหรือลดทุน การให้ความเห็นชอบงบประมาณและบัญชีงบดุล
    การให้ความเห็นชอบโครงสร้างการบริหารงาน เป็นต้น

3.  ในกรณีที่ บริษัทย่อย หรือบริษัทร่วม มีกำลังพนักงานไม่เพียงพอ
    หรือจำเป็นต้องใช้บุคลากรพิเศษที่บริษัทฯ มีบุคคลเหล่านั้นเป็นพนักงานอยู่ บริษัทฯ
    จะสนับสนุนจัดส่งพนักงานเข้าช่วยให้คำปรึกษา และปฏิบัติงานในบริษัทย่อย และบริษัทร่วม
    ชั่วคราวเท่าที่จำเป็น แต่ยังคงมีสถานภาพเป็นพนักงานของบริษัทฯ อยู่
    โดยไม่มีการขาดจากการเป็นพนักงานของบริษัทฯ

4.  คณะกรรมการบริษัท มอบหมายให้คณะกรรมการตรวจสอบรับผิดชอบสอบทานให้บริษัทฯ
    มีระบบการควบคุมภายในที่เพียงพอ เหมาะสม และมีประสิทธิผล
    เพื่อรักษาประโยชน์ในทรัพย์สินการลงทุนของบริษัทฯ ในบริษัทย่อย และบริษัทร่วม
    และให้การประกอบการของบริษัทย่อย และบริษัทร่วม
    เป็นไปตามเป้าหมายแผนทางธุรกิจที่กำหนดไว้อย่างมีประสิทธิภาพ เป็นไปตามกฎหมาย
    และเกิดผลตอบแทนคุ้มค่าต่อการลงทุน โดยมีฝ่ายตรวจสอบภายใน ทำหน้าที่เป็นผู้ตรวจสอบ
    รายงาน และประเมินผลการควบคุมภายในของบริษัทย่อย และบริษัทร่วม
    ต่อคณะกรรมการตรวจสอบ เพื่อนำเสนอความเห็นต่อคณะกรรมการบริษัทต่อไป

5.  เพื่อให้การดำเนินการของบริษัทฯ บริษัทย่อย และบริษัทร่วม เป็นไปโดยโปร่งใส
    และมีการกำกับดูแลกิจการที่ดี บริษัทฯ มีนโยบายให้บริษัทฯ บริษัทย่อย และบริษัทร่วม
    ใช้ผู้สอบบัญชีจากจากสำนักงานสอบบัญชีเดียวกัน เพื่อแสดงความบริสุทธิ์ใจ
    และเปิดโอกาสให้ผู้สอบบัญชีสามารถตรวจสอบรายการทำธุรกรรมต่างๆ
    รวมทั้งแสวงหาหลักฐานที่เหมาะสมอย่างเพียงพอในการแสดงความเห็นต่องบการเงินรวม
    ของทั้งบริษัทฯ บริษัทย่อย และบริษัทร่วม นอกจากนั้น บริษัทฯ
    จัดให้คณะกรรมการตรวจสอบมีการประชุมร่วมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ
    1 ครั้ง

6.  กรรมการบริหารผู้เป็นกรรมการในบริษัทย่อย และบริษัทร่วม จะได้รับค่าตอบแทนจาก
    เบี้ยประชุมในฐานะกรรมการบริหารของบริษัทเท่านั้น บริษัทย่อย
    และบริษัทร่วมไม่มีการจ่ายค่าตอบแทนกรรมการ

ณ วันที่ 28 กุมภาพันธ์ 2557 บริษัทฯ มีบริษัทย่อย 3 บริษัท คือ บริษัท โอเอไอ แอสเสท จำกัด
บริษัท อัพคันทรี่ แลนด์ จำกัด และบริษัท วี.แลนด์ พร็อพเพอร์ตี้ จำกัด โดยไม่มีบริษัทร่วม

1.  การดูแลเรื่องการใช้ข้อมูลภายใน

บริษัทฯ มีนโยบายและยึดมั่นในจรรยาบรรณ ความซื่อสัตย์ สุจริตในการดำเนินธุรกิจต่อลูกค้า
พนักงาน คู่ค้า ผู้ถือหุ้น เจ้าหนี้ คู่แข่งขันทางการค้า ชุมชน สังคมและสิ่งแวดล้อม
ซึ่งหมายรวมถึงผู้ลงทุน และต่อต้านการทุจริตคอร์รัปชั่น ในเรื่องเกี่ยวกับการใช้ข้อมูลภายใน
และห้ามกรรมการ ผู้บริหาร และพนักงาน ต้องไม่ใช้ข้อมูลภายในของบริษัทฯ
ที่เป็นสาระสำคัญและยังไม่เปิดเผยต่อสาธารณชน เพื่อประโยชน์ส่วนตนหรือบุคคลอื่น แม้ว่าบริษัทฯ
อาจไม่เสียประโยชน์ใดก็ตาม เช่น ซื้อขายหลักทรัพย์ของกลุ่มบริษัทฯ
ในขณะที่เตรียมประกาศผลการดำเนินงานของบริษัทฯ หรือจ่ายปันผล
ให้หลีกเลี่ยงหรืองดการซื้อขายหลักทรัพย์ของกลุ่มบริษัทฯ ในช่วง 1
เดือนก่อนการเปิดเผยข้อมูลแก่สาธารณชน หรือการซื้อขายที่ดินหรือลงทุนในธุรกิจใกล้บริเวณที่บริษัทฯ
จะลงทุน ที่เป็นไปในทางที่ส่อว่าจะหาผลประโยชน์ให้แก่ตนเองหรือบุคคลอื่น
และมีระบบการรักษาความปลอดภัยระบบคอมพิวเตอร์และข้อมูลสารสนเทศ โดยให้กรรมการ
ผู้บริหารและพนักงานทุกระดับยึดถือและนำไปปฏิบัติ
เพื่อป้องกันมิให้ข้อมูลและข่าวสารที่สำคัญถูกเปิดเผยหรือมีการเข้าถึงแหล่งข้อมูลโดยไม่มีอำนาจ
กรณีที่นำข้อมูลบริษัทฯ ไปเปิดเผยเพื่อประโยชน์ตนหรือบุคคลใดบุคคลหนึ่ง
หรือกระทำการอันอาจเป็นการขัดแย้งทางผลประโยชน์
ถือเป็นความผิดอย่างร้ายแรงและอาจถูกลงโทษทางวินัย
ซึ่งได้กำหนดแนวทางไว้ในจรรยาบรรณบริษัท (Code of Ethics)
ในคู่มือนโยบายการกำกับดูแลกิจการและเผยแพร่ใน Website ของบริษัทฯ

นอกจากนี้ในการซื้อขายหลักทรัพย์ กรรมการ ผู้บริหาร รวมทั้งคู่สมรสและบุตรที่ยังไม่บรรลุนิติภาวะ
ตลอดจนบุคคลที่เกี่ยวข้องตามมาตรา 258 แห่งพระราชบัญญัติหลักทรัพย์และตลาดหลักทรัพย์
พ.ศ.2535 (แก้ไขเพิ่มเติม พ.ศ.2551) ของบุคคลดังกล่าว
ให้จัดทำและเผยแพร่รายงานการถือหลักทรัพย์
ตลอดจนรายงานการเปลี่ยนแปลงการถือหลักทรัพย์ทุกครั้งที่มีการซื้อ ขาย โอน หรือรับโอนหลักทรัพย์
ภายใน 3 วัน นับแต่วันที่มีการซื้อ ขาย โอน
หรือรับโอนหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์ทั้งนี้กรรมการและผู้บริหารรับทราบบทบาท
ภาระ หน้าที่ในการรายงานการถือหลักทรัพย์
ตามประกาศของสำนักงานคณะกรรมการกำกับหลักทรัพย์และตลาดหลักทรัพย์และข้อบังคับของตลาดหลักทรัพย์แห่งประเทศไทย

2.  ค่าตอบแทนผู้สอบบัญชี

3.  1.  ค่าตอบแทนจากการสอบบัญชี (audit fee)

-   บริษัทฯ จ่ายค่าตอบแทนการสอบบัญชีสำหรับงบการเงินปี 2556 จำนวนเงิน 1,100,000 บาท

-   บริษัทย่อยจ่ายค่าตอบแทนการสอบบัญชีสำหรับงบการเงินปี 2556 จำนวนเงินรวม 525,000
    บาท

    1.  ค่าบริการอื่น (non-audit fee)

-   ไม่มี -

    1.  การปฏิบัติตามหลักการกำกับดูแลกิจการที่ดีในเรื่องอื่นๆ

จริยธรรมธุรกิจ

บริษัทฯ มีการกำหนดปรัชญาและจรรยาบรรณบริษัทไว้เป็นลายลักษณ์อักษรอยู่ในหมวด 5
ของนโยบายการกำกับดูแลกิจการอย่างชัดเจน
ให้เป็นข้อปฏิบัติและยึดถือเป็นแนวทางในการปฏิบัติหน้าที่ตามภารกิจของบริษัทฯ
ด้วยความซื่อสัตย์สุจริตและเที่ยงธรรม ทั้งการปฏิบัติต่อบริษัทและผู้มีส่วนได้เสียทุกกลุ่ม
สาธารณชนและสังคมให้กรรมการ ผู้บริหาร และพนักงานของบริษัทฯ ได้ถือปฏิบัติมาโดยตลอด
โดยบริษัทฯจะดำเนินการติดต่อสื่อสารกับพนักงานอย่างสม่ำเสมอและติดตามการปฏิบัติตามแนวทางดังกล่าวเป็นประจำ
ถ้ากรณีถ้ามิได้ปฏิบัติตามจะมีบทลงโทษทางวินัยกำหนดไว้ด้วย ทั้งนี้ผู้สนใจสามารถเข้าดูข้อมูลได้ที่
Website ของบริษัทที่ www.scasset.com
เพื่อผู้ที่สนใจและให้พนักงานทุกระดับรับทราบอย่างทั่วถึงต่อเนื่อง
รวมทั้งได้มีการประชาสัมพันธ์ให้เกิดความเข้าใจให้กับผู้บริหารและพนักงานให้มีการติดตามการปฏิบัติตามแนวทางดังกล่าวอย่างจริงจัง
ซึ่งผู้บริหารและผู้บังคับบัญชามีหน้าที่ในการสอดส่อง ดูแล
และส่งเสริมผู้ใต้บังคับบัญชาให้ปฏิบัติตามจรรยาบรรณที่กำหนดและประพฤติตนเป็นแบบอย่างที่ดี

แนวทางในการส่งเสริมให้กรรมการ ผู้บริหาร และพนักงานปฏิบัติตามจริยธรรมธุรกิจ

นอกเหนือจากการเผยแพร่จริยธรรมธุรกิจเพื่อเป็นการส่งเสริมให้กรรมการ ผู้บริหาร
และพนักงานปฏิบัติตามแล้วนั้น บริษัทฯ ยังได้กำหนดแนวทางอื่นๆ
เพื่อสนับสนุนจริยธรรมธุรกิจแก่บุคลากรในองค์กร โดยสร้างวัฒนธรรมองค์กรภายใต้หลักคิดว่า
“Create the Best Care the Most” หมายถึง ที่สุดของการสร้างสรรค์และการใส่ใจ
โดยเสริมสร้างคุณลักษณะเฉพาะให้ผู้บริหาร และพนักงานมีวัฒนธรรมองค์กรร่วมกันอันประกอบด้วย

1.  Create หมายถึง มุ่งสร้างสรรค์ผลงาน และบริการที่ดีอย่างต่อเนื่อง ได้แก่

-   ฝึกคิดอย่างสร้างสรรค์ เปิดรับข้อมูล หรือเทคโนโลยีใหม่ๆ อยู่เสมอ

-   มุ่งมั่นนำความคิดริเริ่มสร้างสรรค์มาพัฒนาสินค้า และกระบวนการทำงานอย่างต่อเนื่อง

-   กล้าเสนอแนะข้อปรับปรุง หรือพัฒนาสิ่งที่มีอยู่เดิมให้ดีขึ้นอยู่เสมอ
    เพื่อสร้างประสบการณ์และการจดจำที่ดีของลูกค้า

-   สนับสนุนร่วมสร้างบรรยากาศที่สร้างสรรค์ให้เกิดการแสดงความคิดเห็นอย่างเต็มที่

2.  Active หมายถึง มุ่งไปข้างหน้า กระตือรือร้น เรียนรู้ และปรับปรุงอย่างไม่หยุดนิ่ง ได้แก่

-   มุ่งตอบสนองความต้องการของลูกค้าด้วยความกระตือรือร้น
    พร้อมแก้ไขปัญหาให้กับลูกค้าอย่างเต็มกำลังความสามารถ

-   มุ่งไปข้างหน้า ทำงานเชิงรุก ติดตามงานให้เกิดประสิทธิภาพ
    สอดคล้องกับการเปลี่ยนแปลงทั้งภายในและภายนอก

-   จัดลำดับความสำคัญและความเร่งด่วนของงาน เพื่อให้เสร็จสมบูรณ์ภายในเวลาที่กำหนด

-   แสวงหาและแบ่งปันความรู้ใหม่ๆ เพื่อพัฒนาตนเอง
    และนำความรู้มาประยุกต์ใช้หรือสร้างสิ่งใหม่ในการทำงาน

3.  Ability หมายถึง สร้างความเชี่ยวชาญ ทำงานอย่างมืออาชีพ สรรหาทางเลือกที่ดี
    มีคุณภาพให้กับลูกค้า ได้แก่

-   พัฒนาความรู้และทักษะในงานที่รับผิดชอบเป็นอย่างดี

-   มีความสามารถ ทำงานด้วยความเชี่ยวชาญอย่างมืออาชีพ เป็นระบบ
    และพัฒนางานให้มีประสิทธิภาพอยู่เสมอ

-   สามารถแก้ไขปัญหา กำหนดแนวทางป้องกันและให้คำปรึกษา
    แนะนำวิธีการปฏิบัติงานอย่างมีประสิทธิภาพ

-   สรรหาทางเลือกและส่งมอบงานที่ดีให้กับลูกค้า เพื่อสร้างความมั่นใจในคุณภาพสินค้าและบริการ

4.  Care หมายถึง ดูแลลูกค้าด้วยความใส่ใจ และเชื่อมั่นในพลังของทีมงาน ได้แก่

-   มุ่งปฏิบัติหน้าที่อย่างเต็มกำลัง ดูแลลูกค้าด้วยความใส่ใจ
    เพื่อส่งมอบสินค้าและบริการที่ดีมีคุณภาพ เกินความคาดหมายเสมอ เสมือนหนึ่งเราเป็นลูกค้า

-   รับฟังความคิดเห็นทุกมุมมองของลูกค้าว่าเป็นสิ่งที่มีคุณค่า
    ติดตามผลการให้บริการและการแก้ไขปัญหา เพื่อให้มั่นใจว่าลูกค้าพึงพอใจอย่างแท้จริง

-   มุ่งมั่นผนึกกำลัง ประสาน ร่วมมือกันในทุกระดับเพื่อความเป็นหนึ่งเดียว

-   แบ่งปัน แลกเปลี่ยนข้อมูลและความคิดเห็นที่แตกต่าง โดยให้เกียรติซึ่งกันและกัน
    เชื่อมั่นในพลังของทีมงาน

10. ความรับผิดชอบต่อสังคม (Corporate Social Responsibilities: CSR)

4.  
5.  

25. 

26. 

27. 

28. 

29. 

30. 

31. 

32. 

33. 

34. 1.  การดำเนินงานให้เป็นไปตามหลักบรรษัทภิบาล และความรับผิดชอบต่อสังคม สิ่งแวดล้อม

คณะกรรมการบริษัทมีนโยบายในการดำเนินธุรกิจของบริษัทฯ และบริษัทย่อย
โดยได้กำหนดวิสัยทัศน์ในการดำเนินธุรกิจ กลยุทธการดำเนินธุรกิจ ปรัชญาในการดำเนินธุรกิจ
และจรรยาบรรณในการประกอบธุรกิจ (โปรดดูรายละเอียดในหัวข้อ “ลักษณะการประกอบธุรกิจ”)
เพื่อให้การดำเนินธุรกิจของบริษัทฯและบริษัทย่อย
เป็นไปโดยความถูกต้องโปร่งใสกับทุกฝ่ายที่เกี่ยวข้องเพื่อให้เกิดความยั่งยืนของบริษัทฯ
และให้ความสำคัญเรื่องการกำกับดูแลกิจการที่ดี
ตลอดจนการดำเนินธุรกิจด้วยความรับผิดชอบต่อสังคมและสิ่งแวดล้อม
จึงได้แต่งตั้งคณะกรรมการบรรษัทภิบาลและความรับผิดชอบต่อสังคม สิ่งแวดล้อม
(“คณะกรรมการบรรษัทภิบาลฯ”) ขึ้นครั้งแรกเมื่อวันที่ 12 มกราคม 2554
(โปรดดูรายละเอียดในหัวข้อ “คณะกรรมการบรรษัทภิบาลและความรับผิดชอบต่อสังคม
สิ่งแวดล้อม”) ซึ่งที่ประชุมคณะกรรมการบรรษัทภิบาลฯ ครั้งที่ 2/2555 เมื่อวันที่ 17 ตุลาคม 2555
ได้อนุมัติให้ปรับปรุงแนวทางการดำเนินงานของบริษัทฯ
ให้เป็นไปตามหลักการบรรษัทภิบาลและความรับผิดชอบต่อสังคม สิ่งแวดล้อม
พร้อมแนวปฏิบัติของบริษัทฯ ใหม่ โดยเพิ่มเติมเรื่องจริยธรรมขององค์กร และแนวปฏิบัติที่ดีด้าน CSR
(CSR Best Practices) ในส่วนการดำเนินงานด้านความรับผิดชอบต่อสังคม และสิ่งแวดล้อม
(Social and Environmental Responsibility)
เพื่อให้สอดคล้องกับการดำเนินงานตามมาตรฐานสากลว่าด้วยความรับผิดชอบต่อสังคม (Social
Responsibility Standard-ISO 26000) และแนวปฏิบัติที่ดีด้านการประกอบธุรกิจเพื่อสังคม
รวมถึงแนวปฏิบัติที่ดีด้าน CSR (CSR Best Practices)
ของบริษัทจดทะเบียนกลุ่มอสังหาริมทรัพย์และก่อสร้าง
ตามแนวทางของตลาดหลักทรัพย์แห่งประเทศไทย
โดยได้ผ่านความเห็นชอบจากที่ประชุมคณะกรรมการบริษัท ครั้งที่ 6/2555 เมื่อวันที่ 13 พฤศจิกายน
2555 แล้ว ดังนั้น คณะกรรมการบรรษัทภิบาลฯ
จึงมีหลักในการดำเนินงานให้เป็นไปตามบรรษัทภิบาลและความรับผิดชอบต่อสังคม สิ่งแวดล้อม ดังนี้

1.  ด้านบรรษัทภิบาล (Corporate Governance)

คณะกรรมการบรรษัทภิบาลฯ
ได้นำแนวทางการกำกับดูแลกิจการของบริษัทจดทะเบียนในประเทศไทยของสำนักงานคณะกรรมการกำกับหลักทรัพย์และตลาดหลักทรัพย์
(สำนักงาน ก.ล.ต.) และตลาดหลักทรัพย์แห่งประเทศไทย
รวมทั้งหลักเกณฑ์การสำรวจการกำกับดูแลกิจการบริษัทจดทะเบียนไทย (Corporate Governance
Report of Thai Listed Companies) ของสมาคมส่งเสริมสถาบันกรรมการบริษัทไทย (IOD)
ซึ่งสอดคล้องกับหลักการกำกับดูแลกิจการที่ดีของกลุ่มประเทศ OECD (OECD Principles of
Corporate Governance)
มาใช้เป็นหลักในการดำเนินงานตามภารกิจที่ได้รับมอบหมายเพื่อธำรงความเป็นบรรษัทภิบาล
โดยมีหลักเกณฑ์ในการดำเนินงาน คือ

1.  สิทธิของผู้ถือหุ้น (Rights of Shareholders)
    โดยจัดให้มีการคุ้มครองสิทธิและการอำนวยความสะดวกแก่ผู้ถือหุ้นในการใช้สิทธิต่างๆ

2.  การปฏิบัติต่อผู้ถือหุ้นอย่างเท่าเทียมกัน (Equitable Treatment of Shareholders)
    โดยให้ความสำคัญแก่ผู้ถือหุ้นทุกราย
    ซึ่งรวมถึงผู้ถือหุ้นส่วนน้อยและผู้ถือหุ้นต่างชาติให้ได้รับการปฏิบัติที่เท่าเทียมกัน

3.  คำนึงถึงสิทธิของผู้มีส่วนได้เสีย (Roles of Stakeholders)
    โดยตระหนักถึงความสัมพันธ์และความร่วมมือที่ดีระหว่างบริษัทฯ กับผู้มีส่วนได้เสียทุกฝ่าย
    ทั้งผู้มีส่วนได้เสียภายในบริษัท และผู้มีส่วนได้เสียภายนอกบริษัท ได้แก่ พนักงาน ผู้ถือหุ้น ลูกค้า
    คู่ค้า คู่แข่งขันทางการค้า เจ้าหนี้ สังคม และ ชุมชน อันเป็นปัจจัยที่จะช่วยส่งเสริมให้บริษัทฯ
    เติบโตอย่างมั่นคงและยั่งยืน

4.  การเปิดเผยข้อมูลและความโปร่งใส (Disclosure and Transparency)
    ข้อมูลที่สำคัญเกี่ยวกับบริษัทฯ ต้องได้รับการเปิดเผยอย่างถูกต้อง ครบถ้วน และทันเวลา

5.  ความรับผิดชอบของคณะกรรมการ (Board Responsibility) ที่มีต่อบริษัทฯ และผู้ถือหุ้น

2.  ด้านความรับผิดชอบต่อสังคมและสิ่งแวดล้อม (Social and Environmental
    Responsibility)

คณะกรรมการบรรษัทภิบาลฯ ได้นำแนวทางการประกอบธุรกิจเพื่อสังคม (Corporate Social
Responsibility)
ตามหลักการซึ่งคณะทำงานส่งเสริมความรับผิดชอบต่อสังคมและสิ่งแวดล้อมของบริษัทจดทะเบียน
ซึ่งแต่งตั้งโดยคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้กำหนดไว้มาใช้
รวมถึงแนวทางตามมาตรฐานสากลว่าด้วยความรับผิดชอบต่อสังคม (Social Responsibility
Standard : ISO 26000) และ แนวปฏิบัติที่ดีด้าน CSR (CSR Best Practices)
ของบริษัทจดทะเบียนกลุ่มอสังหาริมทรัพย์และก่อสร้าง
ตามแนวทางของตลาดหลักทรัพย์แห่งประเทศไทย
เพื่อวางแผนกลยุทธ์และกำหนดแนวปฏิบัติด้านความรับผิดชอบต่อสังคมและสิ่งแวดล้อมของบริษัทฯ
ทั้งในระยะสั้นและระยะยาว ดังนี้

1.  จริยธรรมขององค์กร ถือเป็นหลักประพฤติปฏิบัติอันดีงาม ซึ่งวิญญูชนทั่วไปพึงประพฤติปฏิบัติ
    อันจะนำมาซึ่งความสงบเรียบร้อย ถูกต้อง เป็นที่พึงพอใจของผู้เกี่ยวข้องโดยทั่วไป ซึ่งบริษัทฯ
    ได้กำหนดเป็นนโยบายสำคัญ และมีแนวปฏิบัติซึ่งเกี่ยวข้องกับผู้มีส่วนได้เสียกลุ่มต่างๆ ดังนี้

1.  

2.  1.  แนวปฏิบัติต่อผู้ถือหุ้น

    2.  แนวปฏิบัติต่อลูกค้า

    3.  แนวปฏิบัติต่อพนักงาน

    4.  แนวปฏิบัติต่อเจ้าหนี้

    5.  แนวปฏิบัติต่อคู่ค้า

    6.  แนวปฏิบัติต่อคู่แข่งขันทางการค้า

    7.  แนวปฏิบัติที่เป็นธรรมและรับผิดชอบต่อสังคม

    8.  แนวปฏิบัติการร่วมพัฒนาชุมชนและสังคม

    9.  แนวปฏิบัติการดำเนินธุรกิจภายใต้มาตรฐานสิ่งแวดล้อม

    10. แนวปฏิบัติเกี่ยวกับการไม่ละเมิดทรัพย์สินทางปัญญา

    11. แนวปฏิบัติในการดูแลข้อมูลและระบบสารสนเทศ

    12. แนวปฏิบัติเกี่ยวกับการจัดการฝึกอบรมแก่พนักงานด้านสิ่งแวดล้อม

    13. แนวปฏิบัติเกี่ยวกับการต่อต้านการทุจริตคอร์รัปชั่นภายในบริษัทฯ

    14. แนวปฏิบัติเกี่ยวกับการต่อต้านการทุจริตคอร์รัปชั่นภายนอกบริษัทฯ

    15. แนวปฏิบัติต่อต้านการให้สินบนแก่เจ้าหน้าที่รัฐ

    16. แนวปฏิบัติการสร้างจิตสำนึกของผู้บริหารและพนักงานให้ละเว้นการทุจริต

    17. แนวปฏิบัติที่จะไม่เกี่ยวข้องกับการละเมิดสิทธิมนุษยชน

    18. แนวปฏิบัติในการสื่อสารข้อมูลของบริษัทฯ ผ่านช่องทางสื่อต่างๆ

แนวปฏิบัติซึ่งเกี่ยวข้องกับผู้มีส่วนได้เสียในข้อ (1) - (18) (โปรดดูรายละเอียดในหมวด
การกำกับดูแลกิจการ หัวข้อ “บทบาทของผู้มีส่วนได้เสีย”)

1.  ประกอบธุรกิจด้วยความเป็นธรรม
    โดยไม่เห็นแก่ประโยชน์อื่นที่อาจได้มาโดยไม่ถูกต้องตามครรลองคลองธรรม
    ย่อมสร้างให้เกิดความเชื่อมั่นแก่ผู้เกี่ยวข้อง อันจะส่งผลดีต่อกิจการในระยะยาว

แนวปฏิบัติ

1.  หลีกเลี่ยงการดำเนินการที่อาจก่อให้เกิดความขัดแย้งทางผลประโยชน์
    หรือหากพบว่ามีความขัดแย้งทางผลประโยชน์เกิดขึ้น
    ก็ควรจัดให้มีกระบวนการไกล่เกลี่ยที่เป็นธรรมและมีการเปิดเผยข้อมูลที่สำคัญอย่างครบถ้วน

2.  ส่งเสริมการแข่งขันทางการค้าอย่างเสรีและเป็นธรรม
    หลีกเลี่ยงพฤติกรรมการเล่นพรรคเล่นพวก หรือร่วมสมคบคิด (ฮั้ว) กัน

3.  ไม่สนับสนุนการดำเนินการที่มีลักษณะเป็นการละเมิดทรัพย์สินทางปัญญาหรือลิขสิทธิ์

4.  ไม่โฆษณาชวนเชื่อหรือข้อความอันเป็นเท็จอันอาจก่อให้เกิดความเข้าใจผิดและเสียหายต่อผู้บริโภค

2.  การต่อต้านการทุจริตคอร์รัปชั่น โดยยึดมั่นที่จะดำเนินธุรกิจด้วยความซื่อสัตย์
    โปร่งใสและสอดคล้องกับหลักการกำกับดูแลกิจการที่ดี
    และมีนโยบายป้องกันการทุจริตคอร์รัปชั่นกับทุกกิจกรรมทางธุรกิจของบริษัทฯ
    ทั้งการต่อต้านการทุจริตภายในองค์กร และ การต่อต้านการทุจริตภายนอกองค์กร
    (โปรดดูรายละเอียดในหมวด การกำกับดูแลกิจการ หัวข้อ
    “แนวทางปฏิบัติเพิ่มเติมเกี่ยวกับการป้องกันการมีส่วนเกี่ยวข้องกับการคอร์รัปชั่น”)

3.  การเคารพสิทธิมนุษยชนและการปฏิบัติต่อแรงงานและ/หรือพนักงานอย่างเป็นธรรม
    โดยให้ความสำคัญต่อสิทธิขั้นพื้นฐานของบุคคล ทั้งสิทธิในชีวิตและเสรีภาพ
    ความเสมอภาคในกฎหมาย เสรีภาพในการแสดงออก ตลอดจนสิทธิในการทำงาน
    สิทธิในสุขภาพตามมาตรฐานสูงสุดเท่าที่เป็นได้ และสิทธิด้านสวัสดิการสังคม นอกจากนี้
    การเคารพสิทธิมนุษยชนและสิทธิขั้นพื้นฐานยังเป็นรากฐานของการพัฒนาทรัพยากรบุคคล
    อันมีส่วนสัมพันธ์กับธุรกิจในลักษณะการเพิ่มคุณค่า
    และทรัพยากรบุคคลนับเป็นปัจจัยสำคัญของธุรกิจในการสร้างมูลค่าเพิ่มและเพิ่มผลผลิต ดังนั้น
    บริษัทฯ จึงได้ปรับปรุงสภาพแวดล้อมและเงื่อนไขในการทำงานเพื่อให้พนักงานมีคุณภาพชีวิตที่ดี
    และได้มีโอกาสแสดงศักยภาพ และสนับสนุนการแสดงความคิดเห็นโดยเสรี
    ตลอดจนได้รับโอกาสในการฝึกฝนและเพิ่มพูนทักษะในการทำงาน

แนวปฎิบัติ

1.  สนับสนุนและเคารพในการปกป้องสิทธิมนุษยชน โดยหมั่นตรวจตราดูแลมิให้ธุรกิจของบริษัทฯ
    เข้าไปมีส่วนเกี่ยวข้องกับการล่วงละเมิดสิทธิมนุษยชน เช่น
    ไม่สนับสนุนการบังคับใช้แรงงานหรือแรงงานต่างด้าวที่ผิดกฎหมาย ต่อต้านการใช้แรงงานเด็ก
    เป็นต้น

2.  จัดให้มีระบบการทำงานที่มุ่งเน้นความปลอดภัยและสุขอนามัยในสถานที่ทำงานอย่างเหมาะสม
    เช่น การมีระบบป้องกันมลพิษที่อาจเกิดขึ้นในระหว่างการปฏิบัติงาน
    การจัดให้มีสถานที่ทำงานที่สะอาดเพื่อความปลอดภัยจากอันตรายที่อาจเกิดขึ้นทั้งจากอุบัติภัยและโรคภัย
    รวมทั้งส่งเสริมให้พนักงานและครอบครัวมีสุขภาพร่างกายที่แข็งแรง

3.  พัฒนาพนักงานเพื่อฝึกฝนทักษะและเพิ่มพูนศักยภาพ โดยเปิดโอกาสให้พนักงานมีการเรียนรู้
    และเลื่อนตำแหน่งเมื่อมีโอกาสที่เหมาะสม

4.  จัดให้มีเงื่อนไขการจ้างงานที่เป็นธรรมสำหรับพนักงาน
    และให้พนักงานได้รับค่าตอบแทนที่เหมาะสมตามศักยภาพ

5.  ส่งเสริมการมีส่วนร่วมของพนักงานในการรวมกลุ่มเจรจา
    และจัดให้มีกระบวนการร้องเรียนอย่างเหมาะสมสำหรับพนักงานที่ได้รับการปฏิบัติอย่างไม่เป็นธรรม

6.  จัดให้มีการดูแลในเรื่องสวัสดิการ
    และแผนรองรับการใช้ชีวิตหลังเกษียณให้แก่พนักงานตามสมควร เช่น
    จัดให้มีวันลาพักผ่อนประจำปี การทำงานล่วงเวลาที่สมเหตุสมผล
    การรักษาพยาบาลตามความจำเป็นและสมควร
    รวมถึงการให้ความรู้ในการดูแลรักษาสุขภาพและการใช้ชีวิตหลังเกษียณ เป็นต้น

7.  ส่งเสริมให้พนักงานมีดุลยภาพในการใช้ชีวิตระหว่างชีวิตการทำงานและชีวิตส่วนตัวมีการพิจารณาใช้หลักธรรม
    หลักปรัชญาเศรษฐกิจพอเพียง และส่งเสริมให้พนักงานมีโอกาสบำเพ็ญประโยชน์
    ทำความดีเพื่อสังคม รวมทั้งการปฏิบัติตามหลักธรรมของศาสนาต่างๆ อย่างเท่าเทียมกัน

8.  จัดให้มีนโยบายปกป้องพนักงาน ไม่กลั่นแกล้ง
    หรือลงโทษทางวินัยกับพนักงานที่มีการรายงานอย่างสุจริตต่อผู้บริหารหรือหน่วยงานของรัฐเกี่ยวกับการกระทำที่ไม่ถูกต้องที่เกิดขึ้นภายในองค์กรธุรกิจ
    (whistleblower protection)

9.  ให้ข้อมูลสำคัญแก่พนักงานและตัวแทนพนักงาน
    เพื่อให้ทราบผลการดำเนินงานและสภาพที่แท้จริงขององค์กรธุรกิจ

10. สนับสนุนการหารือ/ความร่วมมือระหว่างนายจ้างกับพนักงาน และตัวแทนพนักงาน
    เพื่อให้เกิดการพัฒนาคุณภาพชีวิตการทำงาน

4.  ความรับผิดชอบต่อผู้บริโภค สินค้าและบริการของบริษัทฯ
    ไม่ควรก่อให้เกิดความเสี่ยงหรืออันตรายต่อผู้บริโภค ดังนั้น
    บริษัทฯจึงดำเนินการปรับปรุงมาตรฐานของสินค้าและบริการให้มีความเป็นสากลโดยคำนึงถึงความปลอดภัยต่อชีวิตและสุขอนามัยของผู้บริโภค
    และให้ทุกคนสามารถเข้าถึงได้
    รวมทั้งควรพัฒนาสินค้าและบริการเพื่อเป็นประโยชน์ในการช่วยแก้ไขปัญหาของสังคมด้วย

แนวปฎิบัติ

1.  ดำเนินโครงการสร้างบ้านที่อยู่อาศัยและบริการที่ปลอดภัยและไว้วางใจได้
    โดยไม่สร้างบ้านโดยใช้วัสดุที่เป็นอันตรายต่อสุขภาพของผู้บริโภค
    รวมถึงมีกระบวนการตรวจสอบการใช้วัสดุที่ไม่ปลอดภัย

2.  จัดเก็บข้อมูลผู้บริโภคอย่างปลอดภัย
    ไม่ส่งต่อข้อมูลผู้บริโภคให้กับผู้อื่นนอกจากจะได้รับความยินยอมจากผู้บริโภคก่อน

3.  ให้ข้อมูลข่าวสารเกี่ยวกับสุขภาพ อันตราย และการบริโภคที่เหมาะสม อย่างถูกต้อง
    และเพียงพอแก่ผู้บริโภค โดยคำนึงถึงสุขภาพและความเป็นอยู่ที่ดีของผู้บริโภคเป็นสำคัญ
    รวมถึงมีแนวทางการตลาดที่รับผิดชอบและเป็นธรรม เช่น ไม่โฆษณาเกินจริง
    และควรมีข้อมูลที่ถูกต้อง ครบถ้วน ใช้ภาษาเรียบง่ายต่อการทำความเข้าใจ
    บอกวิธีการใช้สินค้าอย่างปลอดภัยรวมถึงการกำจัดซากขยะให้เรียบร้อยปลอดภัย

4.  สนับสนุนและกระตุ้นให้ผู้บริโภคและผู้ผลิตเห็นความสำคัญของการใช้สินค้า/บริการที่คำนึงถึงเรื่องสิ่งแวดล้อมและสังคมมากขึ้น
    เพื่อให้เกิดการบริโภคที่ยั่งยืน

5.  พัฒนาผลิตภัณฑ์ สินค้า
    และบริการของธุรกิจที่ทันสมัยและปลอดภัยสามารถตอบสนองต่อความต้องการทางสังคมและสิ่งแวดล้อมให้กับลูกค้าและผู้บริโภค
    เพื่อให้เกิดประโยชน์ต่อองค์กร ควบคู่ไปกับการนำพาสังคมผู้บริโภคให้เป็นสังคมคนดี
    มีวัฒนธรรมและคุณธรรมที่ยังให้เกิดการพัฒนาให้ดียิ่งขึ้นได้ตลอดไปอย่างยั่งยืน

6.  ส่งเสริมให้ผู้บริโภคเข้าถึงสินค้าและบริการที่จำเป็น

7.  มีช่องทางในการเข้าถึงข้อมูลที่สำคัญ เช่น ทดสอบคุณภาพของผลิตภัณฑ์ที่เป็นมาตรฐาน
    โดยไม่ถือเป็นข้อมูลที่เป็นความลับทางการค้า

8.  มีการปฏิบัติทางธุรกิจอย่างเป็นธรรมกับลูกค้า คู่ค้า คู่ธุรกิจ ผู้ส่งมอบ และหุ้นส่วน

9.  ต่อต้านการทุจริตคอรัปชั่น และดำเนินธุรกิจอย่างเป็นธรรม

5.  การร่วมพัฒนาชุมชนและสังคม บริษัทฯ มีความเชื่อมั่นว่าชุมชนและสังคมที่เข้มแข็ง
    มีการพัฒนาที่ยั่งยืนนั้น มีความสำคัญอย่างยิ่งในฐานะเป็นปัจจัยเอื้อต่อการดำเนินงานของบริษัทฯ
    และการเจริญเติบโตอย่างยั่งยืน ดังนั้น บริษัทฯ จึงสนับสนุนการจัดกิจกรรมทางสังคม
    และ/หรือ
    มีส่วนร่วมในการส่งเสริมความเข้มแข็งให้แก่ชุมชนและสังคมที่ได้รับผลกระทบจากกระบวนการผลิตสินค้าและบริการของบริษัทฯ
    โดยการแสดงตัวเป็นพลเมืองที่ดีของชุมชน
    พร้อมกับคิดค้นวิธีการที่จะลดและหยุดผลกระทบในทางลบต่อชุมชนและสังคม
    ที่เกิดจากกระบวนการดำเนินงานของบริษัทฯ
    รวมถึงร่วมพัฒนาชุมชนและสังคมให้เข้มแข็งตลอดไป

แนวปฎิบัติ

1.  สำรวจตรวจสอบสภาพชุมชนและสังคมโดยรอบที่ตั้งของธุรกิจทั้งใกล้และไกลว่าได้รับผลกระทบในทางลบจากการดำเนินการของธุรกิจหรือโครงการที่จะดำเนินการในอนาคตมากน้อยเพียงใด
    เพื่อนำมาพิจารณาแก้ไข/ปรับปรุงการดำเนินการมิให้เกิดผลกระทบในทางลบ
    และสร้างความเสียหายต่อชุมชนและสังคมทั้งโดยทางตรงและทางอ้อม

2.  สนับสนุนการดำเนินกิจกรรมอาสาที่เกี่ยวข้องกับการพัฒนาชุมชนและสังคม

3.  ร่วมกันรักษาสภาพแวดล้อมในชุมชนและสังคมให้น่าอยู่

4.  สนับสนุนให้ชุมชนและสังคมมีระบบสาธารณูปโภคพื้นฐานต่างๆ อย่างเพียงพอ เช่น สถานศึกษา
    สถานพยาบาล ถนน เป็นต้น

5.  สนับสนุนและมีส่วนร่วมในการบำเพ็ญประโยชน์สาธารณะ เช่น
    การจัดกิจกรรมส่งเสริมการทำความดี
    ลดอบายมุขเพื่อความอยู่ดีมีสุขภายใต้หลักเศรษฐกิจพอเพียง เป็นต้น

6.  การดูแลรักษาสิ่งแวดล้อม การเพิ่มขึ้นของประชากรโลก
    บวกกับปัจจัยความเจริญเติบโตทางเศรษฐกิจ
    นอกจากเป็นสาเหตุของการบริโภคทรัพยากรธรรมชาติจำนวนมหาศาลเกินกว่าความจำเป็น
    ยังก่อให้เกิดมลภาวะทั้งทางน้ำ อากาศ ขยะ สารพิษ ฯลฯ
    ซึ่งส่งผลให้เกิดภาวะโลกร้อนตามมา
    โดยภาวะโลกร้อนดังกล่าวจะกระทบต่อมนุษย์และนิเวศน์ต่อไป ดังนั้นบริษัทฯ
    จึงมีหน้าที่ในการปรับปรุงคุณภาพชีวิตมนุษย์ด้วยการจัดการปัญหาสิ่งแวดล้อม
    โดยถือว่าการดูแลรักษาสิ่งแวดล้อมเป็นหน้าที่ร่วมกันของทุกคน

แนวปฎิบัติ

1.  จัดให้มีระบบการบริหารงานด้านสิ่งแวดล้อมที่เหมาะสม
    ควบคู่กับการบริหารโครงการก่อสร้างที่อยู่อาศัย
    และติดตามประเมินผลการดำเนินการดังกล่าวอย่างสม่ำเสมอ
    รวมทั้งศึกษาหาความรู้เกี่ยวกับประเด็นสิ่งแวดล้อมเพื่อลดผลกระทบต่างๆ ที่จะเกิดขึ้น เช่น
    ระบบนิเวศน์ ปัญหาโลกร้อน มลภาวะ ฯลฯ

2.  ใช้เทคโนโลยีและขั้นตอนการผลิตที่ได้มาตรฐานด้านสิ่งแวดล้อม
    โดยคำนึงถึงการลดปริมาณและการบำบัดมลพิษก่อนปล่อยคืนสู่ธรรมชาติ

3.  ใช้ทรัพยากรอย่างมีประสิทธิภาพ โดยคำนึงถึงมาตรการประหยัดพลังงาน
    และสนับสนุนให้มีการนำทรัพยากรกลับมาใช้ใหม่

4.  พัฒนาสินค้า/บริการที่ไม่ส่งผลกระทบต่อสิ่งแวดล้อม และมีความปลอดภัยในการใช้งาน

5.  ให้ข้อมูลเกี่ยวกับผลกระทบต่อสิ่งแวดล้อม ความปลอดภัย
    และระบบสาธารณสุขแก่พนักงานสาธารณชน และชุมชน

6.  ส่งเสริมให้ลูกค้าตระหนักถึงข้อพึงระวังด้านสิ่งแวดล้อมที่เกิดจากการใช้สินค้าและบริการของบริษัทฯ

7.  ให้ความรู้และฝึกอบรมพนักงานในเรื่องสิ่งแวดล้อม ความปลอดภัย และสาธารณสุข

8.  จัดเตรียมแผนฉุกเฉินเพื่อจัดการกับปัญหาเกี่ยวกับสิ่งแวดล้อมที่อาจเกิดขึ้น รวมทั้งจัดให้มี
    ระบบการ รายงานต่อหน่วยงานกำกับดูแลทันทีที่เกิดเหตุการณ์ดังกล่าว

9.  ศึกษาและดำเนินการเพื่อลดผลกระทบต่อสภาพแวดล้อมทางภูมิศาสตร์และสังคม

10. ส่งเสริมให้มีการช่วยกันดูแล ป้องกัน และฟื้นฟูสภาพแวดล้อมทางธรรมชาติ

    1.  การเผยแพร่นวัตกรรมจากการดำเนินความรับผิดชอบต่อสังคม
        ในการดำเนินธุรกิจสามารถนำแนวคิด CSR
        มาประยุกต์ผสมผสานกับการวางแผนกลยุทธ์ทางธุรกิจได้อย่างกลมกลืน
        โดยการพัฒนาความรู้ที่เกิดจากประสบการณ์การดำเนินงานด้าน CSR และนำมาปรับใช้
        คิดค้นให้เกิดนวัตกรรมในธุรกิจที่สามารถสร้างประโยชน์สูงสุดทั้งต่อธุรกิจและสังคมไปพร้อม
        ๆ กัน (innovative business)

แนวปฎิบัติ

1.  สำรวจกระบวนการต่างๆ
    ในการดำเนินธุรกิจที่ทำอยู่ในปัจจุบันว่าอาจก่อให้เกิดความเสี่ยงหรือมีผลกระทบในทางลบต่อสังคมและสิ่งแวดล้อม
    และศึกษาหาแนวทางแก้ไขเพื่อลดผลกระทบดังกล่าว
    โดยในระหว่างการดำเนินการอาจนำไปสู่การค้นพบนวัตกรรมทางธุรกิจ
    ซึ่งอาจมีการนำเทคโนโลยีเข้ามาเกี่ยวข้องในการแก้ไขหรือไม่ก็ได้
    และไม่ควรหยุดนิ่งในการปรับและหาแนวทางการแก้ไขที่จะลดผลกระทบในเรื่องดังกล่าว

2.  เปิดเผยนวัตกรรมที่ค้นพบในสิ่งที่เป็นประโยชน์ต่อสังคมและสิ่งแวดล้อม
    เพื่อกระตุ้นให้ผู้ประกอบการรายอื่นในธุรกิจได้ปฏิบัติตาม

3.  สื่อสารวิสัยทัศน์ ค่านิยม พันธสัญญา กลยุทธ์
    และผลการปฏิบัติงานด้านความรับผิดชอบต่อสังคมให้กับผู้มีส่วนได้เสียทุกกลุ่ม

4.  สร้างความโปร่งใสโดยมีช่องทางในการให้ผู้มีส่วนได้เสียเข้าถึงข้อมูลสำคัญที่ต้องการเพื่อสร้างความโปร่งใสให้กับองค์กร
    และแสดงความคิดเห็นต่อประเด็นด้านความรับผิดชอบต่อสังคมขององค์กร

    1.  รายงานการดำเนินงานด้านสังคมและสิ่งแวดล้อมเพื่อการดำเนินธุรกิจที่ยั่งยืน

ในปี 2556 บริษัทฯ ได้มุ่งมั่นดำเนินงานด้านธุรกิจและด้านความรับผิดชอบต่อสังคมและสิ่งแวดล้อม
(CSR) เพื่อการดำเนินธุรกิจที่ยั่งยืน โดยสอดคล้องกับวิสัยทัศน์ กลยุทธ์
และปรัชญาในการดำเนินธุรกิจของบริษัทฯ ซึ่งสรุปสาระสำคัญของรายงานการดำเนินงานใน 6
หมวด ดังต่อไปนี้

1.  การดำเนินงานด้านธุรกิจ

1.  ผลประกอบการธุรกิจ

    1.  รายได้รวม

    2.  กำไรสุทธิ

2.  ด้านพนักงาน

    1.  จำนวนพนักงาน

    2.  คุณวุฒิการศึกษา

    3.  การพัฒนาและฝึกอบรมพนักงาน

    4.  การดูแลด้านความปลอดภัยและสุขอนามัยของพนักงาน

    5.  การช่วยเหลือพนักงาน

3.  ด้านความรับผิดชอบต่อลูกค้า

    1.  การใช้ฉนวนกันความร้อน Stay Cool

    2.  การจัดทำบัตรชำระเงิน (Customer Card)

    1.  การดำเนินงานด้านความรับผิดชอบต่อสังคม

1.  1.  ด้านการศึกษาและพัฒนาเด็กและเยาวชน

        1.  โครงการห้องสมุดสีส้ม

        2.  โครงการค่ายอาสาพัฒนาเยาวชน

    2.  ด้านการพัฒนาสังคมและชุมชน

        1.  โครงการสนับสนุนด้านสุขอนามัยแก่ชุมชนท้องถิ่น

        2.  โครงการสนับสนุนมูลนิธิดวงตะวัน

        3.  โครงการการช่วยเหลือผู้ประสบอุทกภัย

    3.  ด้านศาสนา

        1.  กิจกรรมไหว้พระ 9 วัด

        2.  จัดงานทำบุญตักบาตรถวายภัตตาหารเช้าพระภิกษุ

        3.  จัดงานทำบุญตักบาตร

        4.  จัดงานทำบุญตักบาตร 108 บาตร

    4.  ด้านประโยชน์สาธารณะ

        1.  นำเด็กที่อยู่ในความดูแลของสถานสงเคราะห์เด็กอ่อนรังสิตไปทัศนศึกษานอกสถานที่

        2.  โครงการสอนถ่ายภาพเบื้องต้น

        3.  ติดตั้งกล้องระบบโทรทัศน์วงจรปิดเพื่อดูภาพ / เสียงและรายงานสภาพจราจร
            (ระบบ Traffy)

        4.  เป็นหัวหน้าคณะทำงานการแก้ไขปัญหาน้ำเน่าเสียในคูระบายน้ำ
            “ชมรมหน่วยงานย่านวิภาวดีรังสิต

        1.  การดำเนินงานด้านความรับผิดชอบต่อสิ่งแวดล้อม

2.  1.  การออกแบบบ้านที่ช่วยในการประหยัดพลังงานและไม่ทำลายธรรมชาติ

        1.  การใช้ผนังมวลเบา Q-CON

        2.  การใช้หลอดประหยัดไฟ (Compact)

        3.  การใช้สีสะท้อนความร้อน

        4.  การใช้ระบบ Light Motion Sensor

        5.  ฝ้าชายคามีช่องระบายอากาศ

        6.  กระจกเขียวตัดแสงหนา 6 มิลลิเมตร

        7.  ปั๊มน้ำแรงดันคงที่

    2.  การบริหารจัดการคุณภาพน้ำเพื่อรักษาสิ่งแวดล้อมและลดการใช้ทรัพยากรน้ำ

        1.  ติดตั้งกังหันน้ำเติมอากาศ

        2.  ติดตั้งเครื่องกรองบำบัดน้ำเสีย

    3.  การตรวจวัดคุณภาพน้ำทิ้งเพื่อรักษาสิ่งแวดล้อม

    4.  การใช้เทคโนโลยีเพื่อลดการใช้พลังงานไฟฟ้า

        1.  เปลี่ยนหลอดไฟประหยัดพลังงาน

        2.  เปลี่ยนระบบของเครื่องเป่ามือแบบลมร้อนเป็นลมเย็น

        3.  ติดตั้งอุปกรณ์ผลิตก๊าซ Ozone

        4.  การเปลี่ยน Variable Speed Drive (VSD)

        5.  การเปลี่ยนแผงกรองฝุ่น (Filter)

    5.  การลดการใช้สารเคมีเพื่อลดผลกระทบต่อสิ่งแวดล้อม

        1.  ติดตั้งเครื่องปรับปรุงคุณภาพน้ำ (Grander)

        2.  ติดตั้งระบบ Synergy

        3.  นำหัวเชื้อจุลินทรีย์ (Effective Microorganisms หรือ EM)
            มาผลิตน้ำยาชีวภาพ

    6.  การอนุรักษ์ทรัพยากรธรรมชาติ

        1.  โครงการปลูกกล้วยไม้คืนสู่ป่า

        2.  โครงการปล่อยพันธุ์ปลาน้ำจืด

        1.  การดำเนินงานด้านความปลอดภัย

3.  1.  ติดตั้งกล้องระบบโทรทัศน์วงจรปิดเพื่อดูภาพและเสียง (CCTV)

    2.  ติดตั้งอุปกรณ์ช่วยเหลือฉุกเฉิน (Your Helper)

        1.  การดำเนินงานตามนโยบายต่อต้านการทุจริตคอร์รัปชั่น

        2.  ข้อพิพาทด้านสังคม สิ่งแวดล้อม

            1.  การดำเนินงานด้านธุรกิจ

    1.  ผลประกอบการธุรกิจ

        1.  รายได้รวม : ปี 2546 - 2556 (หน่วย : ล้านบาท)

[]

2.  กำไรสุทธิ : ปี 2546 - 2556 (หน่วย : ล้านบาท)

  []

2.  ด้านพนักงาน

ด้วยบริษัทฯ ให้ความสำคัญแก่การดำเนินความรับผิดชอบต่อสังคมในกระบวนธุรกิจ (CSR in
Process) โดยการสอดแทรกความรับผิดชอบต่อสังคมลงในทุกกระบวนการทำงาน
โดยเฉพาะอย่างยิ่งการให้ความสำคัญแก่พนักงานซึ่งเป็นผู้มีส่วนได้เสียสำคัญของบริษัทฯ
ผ่านโครงการฝึกอบรมและพัฒนา การดูแลด้านความปลอดภัยและชีวอนามัยของพนักงาน
ตลอดจนการจัดกิจกรรมส่งเสริมจริยธรรมและการให้ความช่วยเหลือพนักงานในด้านต่างๆ
โดยบริษัทฯ จะสรรหา และคัดเลือกพนักงานที่มีความรู้ ความสามารถ มาร่วมงานกับบริษัทฯ
ตามความจำเป็น และความเหมาะสมของแต่ละหน่วยงาน
โดยคำนึงถึงการใช้ทรัพยากรบุคคลให้เกิดประโยชน์สูงสุด

1.  จำนวนพนักงาน

ในปี 2556 บริษัทฯ มีพนักงานรวมทั้งสิ้นจำนวน 753 คน เป็นพนักงานเข้าใหม่ จำนวน 227 คน
ซึ่งสามารถจำแนกเพศและอายุได้ดังนี้

  []

2.  คุณวุฒิการศึกษา

บริษัทฯ เปิดโอกาสให้บุคคลากรที่มีความรู้ ความสามารถ และหลากหลายคุณวุฒิ
เข้าเป็นส่วนหนึ่งขององค์กรโดยไม่มีการเลือกปฏิบัติ

  []

3.  การพัฒนาและฝึกอบรมพนักงาน

บริษัทฯ ส่งเสริมและสนับสนุนการพัฒนาบุคคลกรโดยมุ่งหมายให้พนักงานได้พัฒนาความรู้ในด้านวิชาชีพ
เทคโนโลยี กฎหมาย หรือสวัสดิการต่างๆ ทั้งการฝึกอบรมภายในบริษัทฯ และ
ส่งพนักงานไปอบรมกับหน่วยงานภายนอก เพื่อเพิ่มศักยภาพและประสิทธิภาพในการปฏิบัติหน้าที่
โดยนำความรู้และความคิดสร้างสรรค์ที่ได้มาใช้กับการทำงานหรือปรับปรุงการปฏิบัติงานให้ดียิ่งขึ้น
รวมถึงกระตุ้นและสร้างเสริมความร่วมมือในการทำงานเป็นทีม โดยในปี 2556 บริษัทฯ
ได้ดำเนินการให้พนักงานเข้ารับการฝึกอบรมภายในและภายนอกบริษัทฯ จำนวน 1,485 ชั่วโมง
มีอัตราการฝึกอบรมถัวเฉลี่ย 20.96 ชั่วโมงทำการต่อคน

-   การส่งเสริมจริยธรรมของผู้บริหารและพนักงาน

บริษัทฯ ตระหนักและแสดงอยู่เสมอว่าการพัฒนา ส่งเสริม
และสร้างความยั่งยืนในการประกอบธุรกิจของบริษัทฯ อย่างมีธรรมาภิบาล และรับผิดชอบต่อสังคม
สิ่งแวดล้อมดีที่สุด นอกจากการกำหนดนโยบาย และแนวปฏิบัติให้ถือปฏิบัติแล้ว ผู้ปฏิบัติ ซึ่งได้แก่
กรรมการ ผู้บริหาร และพนักงาน ถือเป็นส่วนที่สำคัญมาก ที่ทำให้เป้าหมายของบริษัทฯ
ประสบความสำเร็จ บริษัทฯ จึงมุ่งเน้นพัฒนาและปลูกฝังจริยธรรมให้กับบุคลากรในองค์กร
เพื่อสร้างให้เป็นอุปนิสัยการทำงานของกรรมการ ผู้บริหาร และพนักงาน
โดยนำแนววิถีพุทธศาสนามาประกอบใช้เป็นเครื่องมือเสริมสร้าง โดยเชิญพระคณาจารย์มาเทศนา
และบรรยายธรรมร่วมกับกิจกรรม การสวดมนต์นั่งสมาธิ ปฏิบัติธรรม เป็นประจำทุกสัปดาห์ ณ
อาคารชินวัตรทาวเวอร์ 3 ระหว่างเวลา 18.00-20.00 นาฬิกา รวมทั้งกิจกรรมทำบุญ
และนั่งสมาธินอกสถานที่

  ประโยชน์ที่ได้รับ

(1) ปลุกจิตสำนึกให้กรรมการ ผู้บริหาร และพนักงาน ยึดมั่นในหลักปฏิบัติธรรมทางพระพุทธศาสนา
    หลีกเลี่ยง ละเว้นจากการทำบาป และการกระทำทุจริตทุกประเภท เช่น
    การสอนให้ยินดีกับสิ่งที่ตนเองมีอยู่ หรือการสอนเรื่องการหาทรัพย์สินมาโดยชอบธรรม
    หรือไม่พูดเท็จ ไม่ข่มเหงรังแกใคร อันจะช่วยลดปัญหาการทุจริตประพฤติมิชอบ
    ไม่ทำผิดกฏหมาย ผิดประเพณี ผิดศีลธรรม ลดปัญหาการข่มเหงหรือคุกคามทางเพศในองค์กร
    พร้อมเสริมสร้างและปลุกจิตสำนึกของพนักงานให้มีความกล้าหาญที่จะเปิดโปงการกระทำผิด
    ประพฤติมิชอบ

(2) ส่งเสริมให้กรรมการ ผู้บริหาร และพนักงาน ใช้ทรัพย์สินอย่างคุ้มค่า ไม่ฟุ่มเฟือย รู้จักทำทาน
    เอื้อเฟื้อเผื่อแผ่ แบ่งปัน เสียสละ ใช้เงินลงทุนอย่างถูกต้อง ถูกวิธี
    เพื่อก่อให้เกิดประโยชน์ต่อส่วนรวม
    อันจะช่วยให้เกิดการใช้ทรัพยากรขององค์กรอย่างมีคุณค่าและรู้จักให้ความช่วยเหลือบุคคลอื่นโดยความเป็นธรรมไม่ว่าจะเป็นบุคคลภายในองค์กรบริษัทฯ
    หรือบุคคลภายนอกอันสอดคล้องกับหลักธรรมาภิบาลที่จะสร้างองค์กรให้เจริญเติบโตอย่างยั่งยืน

    1.  การดูแลด้านความปลอดภัยและสุขอนามัยของพนักงาน

บริษัทฯ
ตระหนักถึงความสำคัญและความจำเป็นของการดูแลความปลอดภัยและชีวอนามัยของพนักงานควบคู่ไปกับการดำเนินธุรกิจของบริษัทฯ
เพื่อให้มั่นใจว่าพนักงานจะได้รับความปลอดภัย ปราศจากอุบัติเหตุและโรคจากการทำงาน ซึ่งในปี
2556 ไม่มีพนักงานของบริษัทฯ ประสบอุบัติเหตุหรือเสียชีวิตจากการทำงาน นอกจากนี้
เพื่อให้พนักงานมีสุขภาพอนามัยที่ดี บริษัทฯได้จัดให้มีการตรวจสุขภาพพนักงานประจำปี

-   การตรวจสุขภาพพนักงานประจำปี

บริษัทฯ ให้ความสำคัญกับสุขภาพของพนักงานเป็นอย่างยิ่ง
โดยคาดหวังให้พนักงานทุกคนมีสุขภาพร่างกายที่แข็งแรง สมบูรณ์
เพื่อเป็นการเสริมสร้างและพัฒนาคุณภาพชีวิตที่ดี ทั้งนี้ บริษัทฯ
กำหนดให้มีการตรวจสุขภาพพนักงานปีละ 1 ครั้ง โดยในปี 2556 บริษัทฯ
ให้พนักงานเข้ารับการตรวจสุขภาพตามแผนการตรวจที่จัดแบ่งไว้อย่างเหมาะสม ตามช่วงอายุ
และมีพนักงานเข้าร่วมตรวจสุขภาพ จำนวน 685 คน

  ประโยชน์ที่ได้รับ

(1) ทำให้พนักงานทุกคนรับทราบถึงปัญหาสุขภาพ และสามารถดูแลรักษาได้ทันท่วงที

(2) พนักงานสามารถทำงานอย่างมีประสิทธิภาพ และได้งานที่มีคุณภาพ

  []

-   อัตราการหยุดงานของพนักงานปี 2556

  ------------------ ----------------- --------------- -------------------
  ประเภท             จำนวน (คน)        จำนวน (วัน)      อัตราเฉลี่ย (วัน : คน)

  ลาป่วย              320               989             3

  ลากิจ               290               870             2.8

  ลาพักผ่อนประจำปี*     519               3037            5.8
  ------------------ ----------------- --------------- -------------------

หมายเหตุ * ลาพักผ่อนประจำปี ข้อมูลพนักงาน จำนวน 519 คน
เป็นพนักงานที่มีสิทธิลาพักผ่อนประจำปี ไม่รวมพนักงานเข้าใหม่

1.  การช่วยเหลือพนักงาน

นอกจากการส่งเสริมและพัฒนาความรู้แก่พนักงานผ่านโครงการพัฒนาทักษะและฝึกอบรมต่างๆเพื่อโอกาสในความก้าวหน้าของพนักงานอย่างเท่าเทียมกันโดยไม่เลือกปฏิบัติ
การดูแลสุขภาพและความปลอดภัยของพนักงาน
โดยจัดให้มีสวัสดิการด้านการรักษาพยาบาลและกองทุนสำรองเลี้ยงชีพ (โปรดดูรายละเอียดในหัวข้อ
“นโยบายและแนวปฏิบัติต่อพนักงาน”) บริษัทฯ
ยังได้จัดให้มีการช่วยเหลือพนักงานผ่านโครงการต่างๆ ดังนี้

-   โครงการมอบเงินช่วยเหลือพนักงานและครอบครัวของพนักงานผู้ประสบอุทกภัย
    เพื่อบรรเทาผลกระทบที่พนักงานได้รับจากเหตุการณ์น้ำท่วมในปี 2556 โดยบริษัทฯ
    มีระเบียบช่วยเหลือพนักงานที่ได้รับผลกระทบจากอุทกภัยตามความเสียหายจริงไม่เกิน 20,000
    บาท (สองหมื่นบาท) และในกรณีที่พนักงานไม่ได้รับผลกระทบโดยตรง
    แต่ครอบครัวพ่อแม่ได้รับผลกระทบ บริษัทฯได้มอบเงินช่วยเหลือแก่ครอบครัวพนักงาน จำนวน 7
    ราย รายละ 10,000 บาท (หนึ่งหมื่นบาท) รวมเป็นเงินทั้งสิ้น 70,000 บาท
    (เจ็ดหมื่นบาท)

  ประโยชน์ที่ได้รับ

(1) ช่วยบรรเทาผลกระทบที่พนักงานและครอบครัวได้รับจากกรณีที่ที่อยู่อาศัยและทรัพย์สินได้รับความเสียหายจากภัยพิบัติน้ำท่วมฉับพลัน

(2) เป็นการสร้างขวัญและกำลังใจให้แก่พนักงาน

-   โครงการการมอบทุนการศึกษาบุตรพนักงาน บริษัทฯ
    ให้ความสำคัญกับการดูแลพนักงานที่มีรายได้น้อย
    ด้วยการมอบเงินช่วยเหลือทุนการศึกษาแก่บุตรพนักงาน ทุนละ 5,600 บาท
    (ห้าพันหกร้อยบาท) โดยในปี 2556 บริษัทฯ ได้มอบทุนรวมจำนวน 22 ทุน เป็นเงินทั้งสิ้น
    123,200 บาท (หนึ่งแสนสองหมื่นสามพันสองร้อยบาท)

  ประโยชน์ที่ได้รับ

(1) ช่วยทำให้บุตรของพนักงานที่มีรายได้น้อยได้รับการสนับสนุนด้านค่าใช้จ่ายเกี่ยวกับเงินการศึกษา
    ทำให้ได้รับการศึกษาที่ดีขึ้น สร้างโอกาสให้เป็นพลเมืองที่มีศักยภาพในอนาคต

(2) สร้างขวัญและกำลังใจให้กับพนักงาน และบุตรของพนักงาน ซึ่งจะส่งผลต่อคุณภาพชีวิต
    และประสิทธิภาพในการทำงาน

-   โครงการ SC Kids Club จำลองฝัน ปั้นอนาคต
    โดยส่งเสริมให้บุตร-หลานพนักงานใช้เวลาให้เกิดประโยชน์และได้รับความรู้โดยร่วมทำกิจกรรม
    ณ คิดส์ซาเนีย อุทยานการเรียนรู้และความบันเทิงระดับโลก ห้างสรรพสินค้าสยามพารากอน
    ในช่วงปิดภาคเรียน เป็นการเปิดโลกทัศน์
    สร้างประสบการณ์ที่ไม่สามารถได้รับจากในห้องเรียน และใช้เวลาว่างให้เกิดประโยชน์
    ซึ่งในปี 2556 ที่ผ่านมาถือเป็นครั้งที่ 10 ในการจัดโครงการดังกล่าว
    โดยมีบุตร-หลานพนักงานเข้าร่วมกิจกรรมรวม 47 คน

  ประโยชน์ที่ได้รับ

(1) สร้างความสัมพันธ์อันดีระหว่างบริษัทฯ พนักงาน และครอบครัวพนักงาน

(2) บุตร-หลานของพนักงานได้รับประสบการณ์ความรู้ใหม่ๆที่ไม่สามารถหาได้ในห้องเรียน
    และใช้เวลาว่างในช่วงปิดภาคเรียนให้เกิดประโยชน์

  []

1.  ด้านความรับผิดชอบต่อลูกค้า

เพื่อให้สอดคล้องกับแนวปฏิบัติด้านความรับผิดชอบต่อผู้บริโภค
บริษัทฯได้ดำเนินโครงการที่อยู่อาศัยที่ปลอดภัยและไว้วางใจได้
โดยไม่ใช้วัสดุที่เป็นอันตรายต่อสุขภาพของลูกค้า
ตลอดจนดูแลให้เกิดสภาพแวดล้อมที่ดีแก่ชุมชนภายในโครงการ อันจะนำมาซึ่งสุขอนามัยที่ดีแก่ลูกค้า

1.  การใช้ฉนวนกันความร้อน Stay Cool หนา 3" (วางบนฝ้า)
    เป็นฉนวนเขียวใยแก้วผลิตจากวัสดุรีไชเคิล และปลอดภัยต่อสุขภาพ
    จากการรับรองขององค์การอนามัยโลก (WHO) จัดให้ใยแก้วไม่เป็นสารก่อมะเร็งในมนุษย์
    และเพิ่มคุณสมบัติในการกันน้ำด้วยสาร HydroProtec
    พร้อมหุ้มรอบด้านด้วยแผ่นอลูมิเนียมฟอยล์ชนิดเสริมแรง ทนทาน
    สามารถประหยัดพลังงานรวมได้มากถึง 47 %

ประโยชน์ที่ได้รับ

1.  ไม่เป็นอันตรายต่อสุขภาพของลูกค้า

2.  ลดการใช้พลังงานไฟฟ้า และช่วยประหยัดค่าใช้จ่าย

3.  เป็นมิตรต่อสิ่งแวดล้อม  

  []

[]

[]

1.  การจัดทำบัตรชำระเงิน (Customer Card) ให้กับลูกค้าผู้ซื้อบ้านพร้อมที่ดิน
    หรือห้องชุดของบริษัทฯ เพื่อใช้แทนเอกสารการออกใบเรียกเก็บเงิน
    ให้สามารถนำเงินไปชำระเงินค่าผ่อนดาวน์ตามงวดกับสถาบันการเงินที่กำหนดในบัตรได้
    ซึ่งจะช่วยอำนวยความสะดวกให้แก่ลูกค้าและช่วยลดการใช้กระดาษ
    และลดการใช้ทรัพยากรธรรมชาติในการผลิตกระดาษ

ประโยชน์ที่ได้รับ

(1) อำนวยความสะดวกให้ลูกค้าในการชำระเงิน

(2) ลดการใช้กระดาษ และลดการใช้ทรัพยากรธรรมชาติในการผลิตกระดาษ

    1.  การดำเนินงานด้านความรับผิดชอบต่อสังคม

เนื่องด้วยบริษัทฯ มีนโยบายส่งเสริมและพัฒนาสังคมควบคู่ไปกับการดำเนินธุรกิจ
ด้วยหลักความเชื่อที่ว่า หากสังคมอยู่ไม่ได้ ธุรกิจก็อยู่ไม่ได้เช่นกัน
ซึ่งสอดรับกับความมุ่งมั่นในการดำเนินธุรกิจตามสโลแกน “FOR GOOD MORNINGS” ชีวิตที่ดี
มาจากจุดเริ่มต้นที่ดี โดยบริษัทฯ มีการดำเนินงานที่สำคัญในด้านการพัฒนาเด็กและเยาวชน
การพัฒนาสังคมและชุมชน การทำนุบำรุงศาสนา และการดำเนินงานเพื่อประโยชน์สาธารณะ ดังนี้

4.  

1.  1.  ด้านการศึกษาและพัฒนาเด็กและเยาวชน

บริษัทฯ ตระหนักว่า เด็กและเยาวชนเป็นอนาคตที่สำคัญของประเทศ
และจะมีบทบาทต่อการพัฒนาเศรษฐกิจ และสังคมที่ยั่งยืนต่อไป บริษัทฯ
จึงได้จัดให้มีโครงการเพื่อพัฒนาเด็กและเยาวชนดังนี้

1.  โครงการห้องสมุดสีส้ม ด้วยบริษัทฯ ตระหนักถึงความสำคัญของการอ่านและการเพิ่มพูนความรู้
    จึงจัดโครงการสร้างห้องสมุดขนาดมาตรฐานต่อเนื่องเป็นแห่งที่ 4 ณ โรงเรียนอนุบาลหัวหิน
    (บ้านหนองขอน) อำเภอหัวหิน จังหวัดประจวบคีรีขันธ์
    เพื่อส่งเสริมและสนับสนุนให้เด็กและเยาวชนมีนิสัยรักการอ่าน
    โดยโครงการนี้เกิดจากความร่วมมือระหว่างผู้มีส่วนได้เสียภายในบริษัท คือ ผู้บริหาร และ
    พนักงาน กับ ผู้มีส่วนได้เสียภายนอกบริษัท ได้แก่ ลูกค้า (ผู้อยู่อาศัยในโครงการ) และ คู่ค้า
    ร่วมกันสนับสนุน โดยมีการจัดกิจกรรมส่งเสริมให้เด็กนักเรียนได้ทำกิจกรรมร่วมกัน
    มีผู้เข้าร่วมกิจกรรมประมาณ 200 คน และใช้งบลงทุนประมาณ 700,000 บาท
    (เจ็ดแสนบาท)

ประโยชน์ที่ได้รับ

(1) ร่วมพัฒนาแหล่งเรียนรู้ให้กับเยาวชนและโรงเรียนที่ขาดแคลนซึ่งอยู่ใกล้ชุมชนหรือโครงการของบริษัทฯ
    เพื่อให้มีแหล่งค้นคว้าและเรียนรู้อย่างยั่งยืน

(2) พัฒนาและเสริมสร้างนิสัยรักการอ่าน เพื่อเสริมสร้างภูมิปัญญาให้แก่เด็กและเยาวชน
    เพื่อจะได้เติบโตเป็นคนดีและเป็นกำลังสำคัญของประเทศชาติในอนาคต

(3) เป็นการกระตุ้นให้พนักงานเห็นประโยชน์ของการอ่านหนังสือเพื่อเพิ่มศักยภาพทางความรู้ในการพัฒนางานของตนเอง

[]

1.  โครงการค่ายอาสาพัฒนาเยาวชน
    เพื่อสนับสนุนให้นักศึกษามีโอกาสร่วมกันทำกิจกรรมเพื่อสังคมและเรียนรู้ขั้นตอนการทำงานอันเป็นประโยชน์ต่อการปฏิบัติงานในอนาคต
    บริษัทฯ จึงจัดโครงการค่ายอาสาพัฒนาเยาวชน โดยมอบทุนให้แก่นักศึกษาคณะวิศวกรรมศาสตร์
    3 สถาบัน ได้แก่
    มหาวิทยาลัยเกษตรศาตร์,มหาวิทยาลัยเทคโนโลยีพระจอมเกล้าพระนครเหนือ
    และสถาบันเทคโนโลยีพระจอมเกล้าเจ้าคุณทหารลาดกระบัง

ประโยชน์ที่ได้รับ

เป็นการสนับสนุนให้นักศึกษาได้ทำกิจกรรมร่วมกัน
และนำประสบการณ์การเรียนรู้ไปใช้ประโยชน์ในภายภาคหน้า

[]

1.  ด้านการพัฒนาสังคมและชุมชน

ด้วยบริษัทฯ ดำเนินธุรกิจโดยยึดมั่นในความรับผิดชอบต่อสังคมและชุมชน บริษัทฯ
จึงได้ส่งเสริมให้เกิดโครงการต่างๆ ดังนี้

1.  โครงการสนับสนุนด้านสุขอนามัยแก่ชุมชนท้องถิ่น โดยจัดซื้อรถบรรทุกขยะมูลฝอย จำนวน 1 คัน
    มูลค่า 1,400,000 บาท (หนึ่งล้านสี่แสนบาท) มอบให้แก่เทศบาลนครรังสิต จังหวัดปทุมธานี
    ซึ่งขาดแคลนรถเก็บขยะเพื่อใช้ในการรักษาความสะอาดและสร้างสุขอนามัยที่ดีต่อชุมชนในเขตพื้นที่ตั้งโครงการไลฟ์
    บางกอก บูเลอวาร์ด รังสิต ของบริษัทฯ

ประโยชน์ที่ได้รับ

(1) ชุมชนในเขตเทศบาลนครรังสิตมีรถเก็บขยะเพิ่มขึ้นเพื่อใช้เก็บมูลฝอยและสิ่งปฏิกูล
    เพื่อให้เกิดความสะอาดน่าอยู่อาศัย

(2) สนับสนุนระบบการจัดการขยะมูลฝอยอย่างถูกหลักสุขาภิบาลและเพียงพอ
    เพื่อสร้างเสริมสุขอนามัยที่ดีแก่ลูกค้าที่อาศัยในเขตพื้นที่ตั้งโครงการของบริษัทฯ

(3) ช่วยป้องกันและระงับโรคติดต่อ รวมทั้งการควบคุมสุขลักษณะและอนามัยแก่ชุมชนใกล้เคียง

  []

1.  โครงการสนับสนุนมูลนิธิดวงตะวัน บริษัทฯ
    ส่งเสริมการมีสุขภาพอนามัยที่ดีและให้ความสำคัญกับการมีเครื่องมือแพทย์ที่ทันสมัย
    จึงนำรายได้จากการจัดแข่งขันกอล์ฟการกุศลระหว่างบริษัทฯ และบริษัทคู่ค้า
    พร้อมเงินสมทบรวมจำนวน 1,750,000 บาท (หนึ่งล้านเจ็ดแสนห้าหมื่นบาท)
    มอบให้แก่มูลนิธิดวงตะวัน เพื่อนำไปใช้ประโยชน์ด้านพัฒนาวิจัยเกี่ยวกับโรคหัวใจ
    และสนับสนุนเครื่องมือแพทย์ให้แก่รพ. ภูมิพลอดุลยเดช

ประโยชน์ที่ได้รับ

(1) ช่วยให้โรงพยาบาลมีเครื่องมือแพทย์ที่ทันสมัย ซึ่งจะเป็นประโยชน์ต่อการวิจัยทางการแพทย์
    และดูแลรักษาประชาชนผู้เจ็บป่วยได้ทันท่วงที

(2) ทำให้เกิดความสัมพันธ์ระหว่างผู้บริจาค
    และปลุกจิตสำนึกในการให้ความช่วยเหลือต่อผู้ยากไร้และสังคม

(3) เป็นแหล่งพยาบาลรักษาพนักงานของบริษัทฯ ให้มีสุขภาพพลานามัยแข็งแรง

  []

1.  โครงการการช่วยเหลือผู้ประสบอุทกภัย บริษัทฯ
    ได้มอบเงินสนับสนุนมูลนิธิราชประชานุเคราะห์ในพระบรมราชูปถัมภ์ จำนวน 500,000 บาท
    (ห้าแสนบาท) เพื่อช่วยเหลือผู้ประสบอุทกภัย ซึ่งได้รับความเดือดร้อน

ประโยชน์ที่ได้รับ

(1) ช่วยบรรเทาผลกระทบแก่ผู้ประสบอุทกภัย

(2) ส่งเสริมความสัมพันธ์ระหว่างผู้บริจาค
    และปลุกจิตสำนึกของพนักงานในการให้ความช่วยเหลือแก่ชุมชนและสังคม

  []

นอกจากโครงการพัฒนาเยาวชน สังคม และชุมชนดังกล่าวข้างต้นแล้ว บริษัทฯ
ได้จัดให้มีโครงการจิตอาสาและสนับสนุน เพื่อตอบแทนสังคมอย่างต่อเนื่องดังนี้

-   การรับบริจาคโลหิต โดยร่วมกับศูนย์บริการโลหิตแห่งชาติ
    สภากาชาดไทยให้บริการแก่ผู้มีจิตอาสาเป็นประจำทุกไตรมาส ณ อาคารชินวัตรทาวเวอร์ 1
    และ 3

ประโยชน์ที่ได้รับ

(1) ช่วยชีวิตผู้ป่วยที่บาดเจ็บและขาดแคลนโลหิตในการรักษา

(2) ปลุกจิตสำนึกของพนักงานในการให้ความช่วยเหลือผู้ป่วยและสังคม

(3) พนักงานมีส่วนช่วยสังคม และดูแลสุขภาพตนเองให้มีสุขภาพแข็งแรงอยู่เสมอ

[]

-   สนับสนุนกิจกรรมวิ่งเพื่อมรดกโลก ภายใต้ชื่อ “ยูนิค รันนิ่ง สุโขทัย มาราธอน” ณ
    อุทยานประวัติศาสตร์ จังหวัดสุโขทัย โดยมอบน้ำดื่ม จำนวน 1,200 ขวด
    เพื่อร่วมเป็นส่วนหนึ่งในการอนุรักษ์มรดกโลก

ประโยชน์ที่ได้รับ

(1) สนับสนุนอุปกรณ์สำหรับดูแลรักษาพื้นที่อุทยานประวัติศาสตร์
    เพื่อสานต่ออารยธรรมประวัติศาสตร์ให้อยู่คู่คนไทยสืบไป

(2) ส่งเสริมให้พนักงานและผู้บริหารออกกำลังกาย เพื่อให้สุขภาพแข็งแรง

    1.  ด้านศาสนา

        1.  กิจกรรมไหว้พระ 9 วัด โดยบริษัทฯ
            ได้ประชาสัมพันธ์เชิญชวนพนักงานจิตอาสาที่มีวันคล้ายวันเกิดในเดือนเดียวกันมาเข้าร่วมกิจกรรม
            เพื่อส่งเสริมให้พนักงานได้เรียนรู้ถึงคุณค่าของโบราณสถานที่สำคัญ
            รวมถึงร่วมกันเก็บขยะและกวาดลานวัดทั้ง 9 แห่ง
            เพื่อปลูกฝังจิตสำนึกการทำความดีเพื่อสังคม ซึ่งมีพนักงานเข้าร่วมกิจกรรมประมาณ
            34 คน

ประโยชน์ที่ได้รับ

(1) ปลุกจิตสำนึกพนักงานให้ยึดมั่นในพระพุทธศาสนา

(2) ปลูกฝังจิตสำนึกการทำความดีเพื่อสังคม

(3) []ทำนุบำรุงศาสนสถานให้สะอาดและสวยงาม เพื่อให้สามารถประกอบศาสนกิจได้อย่างยั่งยืน

    1.  จัดงานทำบุญตักบาตรถวายภัตตาหารเช้าพระภิกษุ
        และสรงน้ำพระเนื่องในเทศกาลสงกรานต์ ณ อาคาร ชินวัตรทาวเวอร์ 3
        เพื่อช่วยสืบสานประเพณีและวัฒนธรรมไทย โดยเชิญผู้มีส่วนได้เสียต่างๆ ได้แก่ ผู้บริหาร
        พนักงาน คู่ค้า ผู้เช่าอาคารทั้งชาวไทย ชาวต่างประเทศ บริษัทฯ และหน่วยงานต่างๆ
        บริเวณใกล้เคียง

ประโยชน์ที่ได้รับ

(1) ปลุกจิตสำนึกพนักงานให้ยึดมั่นในพระพุทธศาสนา

(2) สร้างความสัมพันธ์อันดีระหว่างผู้เช่าอาคาร คู่ค้า พนักงาน ผู้บริหารและหน่วยงานต่างๆ
    บริเวณใกล้เคียงบริษัทฯ

[]

1.  จัดงานทำบุญตักบาตร ร่วมกับกลุ่มบริษัท ชินคอร์ปอเรชั่น จำกัด (มหาชน) (ผู้เช่าอาคาร) ณ
    อาคารชินวัตร ทาวเวอร์ 1 เนื่องในโอกาสวันเฉลิมพระชนมพรรษา 12 สิงหาคม 2556 และ
    5 ธันวาคม 2556

ประโยชน์ที่ได้รับ

  ปลุกจิตสำนึกพนักงานให้ยึดมั่นในพระพุทธศาสนา และเคารพเทิดทูนสถาบันพระมหากษัตริย์

2.  จัดงานทำบุญตักบาตร 108 บาตร ตักบาตรพระประจำวันเกิด
    นิมนต์พระสงฆ์มาประพรมน้ำมนต์ให้กับพนักงานและร้านค้าพลาซ่า เนื่องในเทศกาลสงกรานต์ ณ
    อาคารชินวัตรทาวเวอร์ 2 และนำรายได้ถวายวัด จำนวน 35,000 บาท
    (สามหมื่นห้าพันบาท)

ประโยชน์ที่ได้รับ

ปลุกจิตสำนึกพนักงานให้ยึดมั่นในความดีงามตามหลักพระพุทธศาสนาอันเป็นหลักธรรมา ภิบาลที่ดี

1.  ด้านประโยชน์สาธารณะ

    1.  พนักงานจิตอาสานำเด็กที่อยู่ในความดูแลของสถานสงเคราะห์เด็กอ่อนรังสิต จำนวน 30
        คน ไปทัศนศึกษานอกสถานที่ ณ สวนสยาม ทะเลกรุงเทพฯ
        เพื่อเป็นการเปิดโลกทัศน์และสร้างประสบการณ์ที่ดีในระหว่างปิดภาคการศึกษา

  ประโยชน์ที่ได้รับ

(1) เพื่อสร้างความสัมพันธ์อันดีระหว่างบริษัทฯ กับ พนักงาน
    และระหว่างพนักงานในแต่ละหน่วยงานให้เกิดความสามัคคีและความผูกพัน

(2) ส่งเสริมให้เด็กที่อยู่ในความดูแลของสถานสงเคราะห์ฯ ได้รับประสบการณ์ใหม่
    เสริมสร้างพัฒนาการเรียนรู้ และใช้เวลาว่างในช่วงปิดภาคเรียนให้เกิดประโยชน์

    1.  โครงการสอนถ่ายภาพเบื้องต้น เพื่อให้พนักงาน และผู้เช่า ณ อาคารชินวัตรทาวเวอร์ 3
        สามารถนำความรู้ไปใช้ประกอบอาชีพสำรองภายหลังเกษียณอายุการทำงาน โดยบริษัทฯ
        จัดหาผู้เชี่ยวชาญมาเป็นวิทยากรทั้งภาคทฤษฎีและภาคปฏิบัติ โดยไม่คิดค่าใช้จ่าย

  ประโยชน์ที่ได้รับ

(1) พนักงานสามารถนำความรู้ที่ได้ไปใช้ประกอบอาชีพสำรองในชีวิตจริงหลังเกษียณอายุการทำงานได้

(2) ก่อให้เกิดความสัมพันธ์อันดีระหว่างบริษัทฯ (ผู้ให้เช่า) และผู้เช่าอาคาร

[]

1.  ร่วมมือกับศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC)
    โดยติดตั้งกล้องระบบโทรทัศน์วงจรปิดเพื่อดูภาพและเสียง (CCTV) บนอาคารชินวัตรทาวเวอร์
    3 เพื่อประเมิน และรายงานสภาพจราจร (Traffy) ให้ประชาชนโดยทั่วไปทราบ
    ซึ่งสามารถช่วยวางแผนการเดินทาง ตรวจสอบสภาพจราจรทั้งก่อนเดินทางและขณะเดินทาง
    เพื่อหลีกเลี่ยงความติดขัด และ ช่วยลดระยะเวลาและค่าใช้จ่ายในการเดินทาง ระบบ
    Traffy สามารถดูผ่าน Web Browser และ ผ่านโทรศัพท์เคลื่อนที่ได้
    โดยปัจจุบันยังสามารถชมภาพจากกล้อง CCTV ทั่วกรุงเทพมหานครได้อีกด้วย

  ประโยชน์ที่ได้รับ

ลดการใช้พลังงานน้ำมันซึ่งก่อให้เกิดมลพิษทางอากาศ และช่วยประหยัดค่าใช้จ่าย

2.  เป็นหัวหน้าคณะทำงานการแก้ไขปัญหาน้ำเน่าเสียในคูระบายน้ำ
    “ชมรมหน่วยงานย่านวิภาวดีรังสิต เพื่อรักษาและดูแลสิ่งแวดล้อมบริเวณริมถนนวิภาวดีรังสิต
    ระหว่างห้าแยกลาดพร้าวจนถึงด้านหน้าสำนักงานเขตจตุจักร

  ประโยชน์ที่ได้รับ

ช่วยลดการปนเปื้อนของน้ำในคูระบายน้ำ และไม่ก่อให้เกิดมลพิษทางน้ำ

1.  การดำเนินงานด้านความรับผิดชอบต่อสิ่งแวดล้อม

บริษัทฯ
ตระหนักดีว่าในการดำเนินธุรกิจอาจก่อให้เกิดผลกระทบในทางลบต่อสิ่งแวดล้อมทั้งในระดับมากและน้อย
ดังนั้น ในฐานะพลเมืองซึ่งอาศัยอยู่บนระบบนิเวศเดียวกัน
การดำเนินธุรกิจให้เจริญเติบโตและเพิ่มความสามารถในการแข่งขันได้อย่างยั่งยืน บริษัทฯ
จะต้องส่งเสริม ดูแลธรรมชาติ สิ่งแวดล้อม และความหลากหลายทางชีวภาพ
ให้เชื่อมโยงกับการดำเนินธุรกิจ ด้วยเหตุดังกล่าวนี้เอง บริษัทฯ
จึงได้พัฒนาธุรกิจควบคู่กับการจัดการด้านสิ่งแวดล้อมอย่างต่อเนื่อง
ด้วยการเลือกใช้วัตถุดิบที่มีผลกระทบต่อระบบนิเวศน้อยที่สุด
และควบคุมระมัดระวังให้มีการใช้ทรัพยากรธรรมชาติอย่างคุ้มค่า
เพื่อลดผลกระทบจากการเกิดมลภาวะในกระบวนการผลิต พร้อมสร้างนวัตกรรมใหม่ๆ
เพื่อช่วยลดผลกระทบต่อสิ่งแวดล้อม ลดการใช้พลังงาน และค่าใช้จ่าย
ตลอดจนบูรณะฟื้นฟูสิ่งแวดล้อมเพื่อสร้างความยั่งยืนให้แก่สังคม และ ชุมชน
เพื่อให้สอดคล้องกับแนวทางการดำเนินงานด้านสิ่งแวดล้อม บริษัทฯ
ได้สร้างสรรค์ที่อยู่อาศัยโดยใช้เทคโนโลยีเพื่อการประหยัดพลังงานและความปลอดภัย
ตลอดจนดูแลรักษาสิ่งแวดล้อม ดังนี้

5.  1.  การออกแบบบ้านที่ช่วยในการประหยัดพลังงานและไม่ทำลายธรรมชาติ

โครงการที่อยู่อาศัยของบริษัทฯ ทุกโครงการจะมีการวางแผน จัดการ
โดยการออกแบบบ้านให้เข้ากับธรรมชาติ และเลือกใช้วัสดุ
รวมทั้งวิธีการก่อสร้างที่ช่วยประหยัดพลังงานไฟฟ้า ค่าใช้จ่ายต่างๆ และลดภาวะ โลกร้อน
และควบคุมทุกกระบวนการผลิตเพื่อมิให้เกิดผลกระทบหรือมลภาวะต่อชุมชนบริเวณใกล้เคียง
และสิ่งแวดล้อม รวมทั้งมีการสำรวจพื้นที่ดิน
และจัดวางแปลนบ้านให้สอดคล้องกับสภาวะแวดล้อมของพื้นที่ โดยได้ดำเนินการ ดังนี้

1.  การใช้ผนังมวลเบา Q-CON ซึ่งช่วยประหยัดโครงสร้างได้ 30-40 %
    เพราะน้ำหนักของผนังเบากว่าวัสดุอื่นๆโดยมีน้ำหนักเพียง 60 กิโลกรัมต่อตารางเมตร
    ประหยัดค่าใช้จ่ายจากวัสดุปูนก่อและฉาบใช้ปูนฉาบหนาเพียง 5-10
    มิลลิเมตรใช้ปูนก่อบางเพียง 3 มิลลิเมตร ประหยัดแรงงานและเวลา
    เนื่องจากก้อนใหญ่กว่าก่อสร้างได้เร็วกว่า ใช้คนและเวลาน้อยกว่า 4-5 เท่า
    ตัดปัญหาเรื่องการแตกร้าวของผนัง Q-CON
    มีคุณภาพพิเศษในการรับน้ำหนักและปูนฉาบที่ใช้มีสารเคมีพิเศษช่วยยึดเกาะผนังไม่หดตัวง่าย
    ผนังมวลเบา Q-CON ไม่ต้องมีเสามีคานโดยใช้ผนังเป็นคานและคานทับหลังสำเร็จ
    และผนังมวลเบา Q-CON เป็นฉนวนกันความร้อน กันเสียง กันไฟ ที่ดี
    และช่วยประหยัดลดค่าไฟฟ้าได้กว่า 30% เมื่อเทียบกับผนังอิฐมอญ
    โดยยังคงมีคุณภาพและความแข็งแรงดังเดิม

ประโยชน์ที่ได้รับ

(1) ลดการใช้พลังงานไฟฟ้าสำหรับเครื่องปรับอากาศภายในที่อยู่อาศัย และช่วยประหยัดค่าใช้จ่าย

(2) ลดทอนความดังของเสียงจากภายนอกอาคาร และภายในระหว่างห้องได้เป็นอย่างดี 

  []

1.  การใช้หลอดประหยัดไฟ (Compact) หรือ หลอดตะเกียบในทุกโครงการที่อยู่อาศัยของบริษัทฯ
    ซึ่งเป็นมิตรต่อสิ่งแวดล้อม เนื่องจากใช้กระแสไฟฟ้าน้อยกว่า
    แต่ให้ความสว่างมากกว่าหลอดไส้ร้อนแบบธรรมดา (Incandescent Light Bulb)
    ที่มักจะให้รังสีความร้อน (90%) มากกว่าแสงสว่าง ซึ่งสามารถประหยัดไฟฟ้าได้มากกว่า
    เพราะใช้พลังงานเพียง 25% เมื่อเทียบกับหลอดไส้และอายุการใช้งานนานกว่าถึง 10 เท่า

ประโยชน์ที่ได้รับ

ลดการใช้พลังงานไฟฟ้า และช่วยประหยัดค่าใช้จ่าย

[]

2.  การใช้สีสะท้อนความร้อน บริษัทฯ
    เลือกใช้สีที่มีคุณสมบัติสะท้อนความร้อนเพื่อช่วยลดอุณหภูมิภายในอาคาร
    โดยสีประเภทนี้สามารถช่วยสะท้อนความร้อนและป้องกันความร้อนจากภายนอก
    นอกเหนือจากความสวยงามที่เป็น Functional Benefit อยู่แล้ว คุณสมบัติของสี
    ยังโดดเด่นกว่าสีทาอาคารในระดับเดียวกันตรงการสะท้อนความร้อนช่วยลดการทำงานของเครื่องปรับอากาศทำให้บ้านเย็นขึ้น
    และสามารถลดค่าไฟฟ้าได้ถึง 28%

  ประโยชน์ที่ได้รับ

ช่วยสะท้อนความร้อนและ ลดการใช้พลังงานไฟฟ้าของผู้อยู่อาศัย

[]

3.  การใช้ระบบ Light Motion Sensor ควบคุมการเปิด-ปิดไฟ ด้วยการจับความเคลื่อนไหว
    เปิด-ปิดไฟอัตโนมัติเมื่อไม่มีการใช้งาน
    ช่วยประหยัดค่าไฟฟ้าและลดพลังงานความร้อนที่เกิดจากอุปกรณ์ไฟฟ้าต่างๆ

  ประโยชน์ที่ได้รับ

ลดการใช้พลังงานไฟฟ้า และช่วยประหยัดค่าใช้จ่าย

[]

4.  ฝ้าชายคามีช่องระบายอากาศ โดยการเจาะช่องระบายอากาศรอบบ้าน
    ซึ่งหลักการทำงานของระบบนี้ คือ
    ต้องอาศัยลมธรรมชาติที่พัดเข้ามาไม่ว่าจะเป็นด้านทิศเหนือและทิศใต้ก็ตาม
    และเมื่อลมปะทะผนังอาคารใต้ชายคา
    ความเร็วของลมจะเปลี่ยนเป็นแรงกดดันอากาศสูงทางด้านที่ลมปะทะ
    ส่วนด้านที่ลมไม่ปะทะฝั่งตรงข้ามอากาศด้านนั้นจะเปลี่ยนเป็นอากาศความกดดันต่ำ
    ด้วยแรงกดดันอากาศที่แตกต่างกันนี้จะทำให้เกิดการเคลื่อนตัวของอากาศระหว่างผนังบ้านทั้งสองฝั่ง
    ทำให้อากาศไหลเข้าไปใต้หลังคา ผ่านจากด้านหนึ่งไปอีกด้านหนึ่ง
    อากาศเย็นด้านนอกจะเข้าไปแทนที่อากาศร้อนใต้หลังคา ผลคือ
    เกิดการลดความร้อนใต้หลังคาโดยการแลกเปลี่ยนอากาศ

  ประโยชน์ที่ได้รับ

ช่วยลดอุณหภูมิภายในอาคาร และลดการใช้พลังงานไฟฟ้าและช่วยประหยัดค่าใช้จ่าย

[]

5.  กระจกเขียวตัดแสงหนา 6 มิลลิเมตร
    ช่วยลดความเข้มและความร้อนของแสงที่จะเข้ามาภายใน เมื่อเปรียบเทียบกับกระจกใส
    และกรองรังสีอัลตร้าไวโอเลตและสะท้อนความร้อนได้ 35%-50%
    ทำให้ลดความร้อนภายในบ้านและช่วยลดการใช้เครื่องปรับอากาศ

  ประโยชน์ที่ได้รับ

ช่วยลดอุณหภูมิภายในอาคาร และลดการใช้พลังงานไฟฟ้าและช่วยประหยัดค่าใช้จ่าย

[]

6.  ปั๊มน้ำแรงดันคงที่
    จะมีแรงดันอากาศที่จะทำงานร่วมกับสวิทแรงดันคงที่ทำให้ไม่ค่อยมีปัญหาเกี่ยวกับอากาศในถังที่จะต้องไล่น้ำไล่อากาศ
    ปั๊มน้ำแรงดันคงที่จึงเหมาะเป็นพิเศษกับปั๊มที่ต้องสูบน้ำที่มีแรงดัน ซึ่งจะช่วยประหยัดค่าไฟฟ้าถึง
    40% เมื่อเปรียบเทียบกับปั๊มน้ำรุ่นธรรมดา

  ประโยชน์ที่ได้รับ

(1) ลดการใช้พลังงานไฟฟ้า

(2) ช่วยประหยัดค่าใช้จ่ายแก่ผู้อาศัย

(3) นำนวัตกรรมใหม่ๆ มาใช้กับโครงการของบริษัทฯ และสามารถสร้างเป็นจุดขาย

[]

1.  การบริหารจัดการคุณภาพน้ำเพื่อรักษาสิ่งแวดล้อมและลดการใช้ทรัพยากรน้ำ

    1.  ติดตั้งกังหันน้ำเติมอากาศ บริษัทฯ
        ได้ดำเนินการติดตั้งกังหันน้ำเติมอากาศในคลองบริเวณหน้าอาคารชินวัตรทาวเวอร์ 3
        ซึ่งจะช่วยเพิ่มและเติมอ๊อกซิเจนให้แก่น้ำในลำคลอง
        เพื่อลดปริมาณน้ำเสียก่อนนำเข้าสู่กระบวนการบำบัดน้ำเสียของกรุงเทพมหานคร

  ประโยชน์ที่ได้รับ

ทำให้น้ำเสียที่มีอยู่ในแหล่งน้ำสาธารณะได้รับการบำบัดโดยเพิ่มออกซิเจนทำให้น้ำได้มาตรฐาน
ไม่ก่อให้เกิดมลภาวะทางน้ำ และไม่ส่งกลิ่นเหม็นรบกวนพื้นที่การอยู่อาศัยของบุคคลอื่น

  []

2.  ติดตั้งเครื่องกรองบำบัดน้ำเสีย และนำน้ำที่บำบัดได้มาใช้ (Water Reuse)
    เพื่อลดอัตราการใช้น้ำ
    โดยนำน้ำที่ผ่านการใช้ประโยชน์ภายในอาคารทั้งหมดเข้ากระบวนการแยกกากและผ่านเข้าเครื่องกรองและบำบัดน้ำเสียให้สะอาด
    โดยตรวจวัดคุณภาพของน้ำให้มีค่าอยู่ในเกณฑ์มาตรฐานคุณภาพน้ำบาดาลและน้ำประปา
    ตามมาตรฐานคุณภาพน้ำประปาของการประปาส่วนภูมิภาค ก่อนนำมาใช้กับระบบปรับอากาศ
    (Cooling Tower) ภายในอาคารชินวัตรทาวเวอร์ 3 ดังนี้

+-------------------------+---------------------+---------------------+
| ดัชนีคุณภาพน้ำ              | เกณฑ์มาตรฐานคุณภาพ    | ผลก                 |
|                         |                     | ารตรวจวัดคุณภาพน้ำก่อนน |
|                         | น้ำบาดาลและน้ำประปา   | ำมาใช้กับระบบปรับอากาศ |
+-------------------------+---------------------+---------------------+
| ความเป็นกรด-ด่าง (pH)     | 6.5 – 8.5 มก./ล.    | 7.5 มก./ล.          |
+-------------------------+---------------------+---------------------+
| ความกระด้างทั้งหมด (Total  | 300 มก./ล.          | 150 มก./ล.          |
| Hardness)               |                     |                     |
+-------------------------+---------------------+---------------------+
| เหล็ก (Iron)             | 0.3 มก./ล.          | 0.05 มก./ล.         |
+-------------------------+---------------------+---------------------+
| คลอไรด์ (Chloride)       | 250 มก./ล.          | 120 มก./ล.          |
+-------------------------+---------------------+---------------------+

  ประโยชน์ที่ได้รับ

ลดปริมาณการใช้น้ำ และช่วยประหยัดค่าใช้จ่าย

[]

2.  การตรวจวัดคุณภาพน้ำทิ้งเพื่อรักษาสิ่งแวดล้อม

บริษัทฯ ได้ดำเนินการตรวจวัดคุณภาพน้ำทิ้งในทุกโครงการที่อยู่อาศัยของบริษัทฯ
เพื่อทราบและควบคุมค่ามาตรฐานน้ำทิ้งของโครงการต่างๆ ทั้งแนวราบและแนวสูง
เพื่อมิให้น้ำทิ้งก่อให้เกิดผลกระทบต่อสุขอนามัยและเป็นมลภาวะต่อผู้อยู่อาศัยภายในโครงการ
ตลอดจนชุมชนบริเวณใกล้เคียง และสภาพแวดล้อมโดยรอบ ซึ่งในปี 2556 บริษัทฯ
ได้มอบหมายให้บริษัท ที เอส กรีน จำกัด
เป็นผู้ดำเนินการตรวจวัดคุณภาพน้ำทิ้งในโครงการที่ดินจัดสรรและอาคารอยู่อาศัย จำนวน
10ฐานให้มีความสะอาดอยู่ในระดับมาตรโครงการ

ซึ่งผลการตรวจวัดพบว่าดัชนีคุณภาพน้ำทิ้งในโครงการที่ดินจัดสรรและอาคารอยู่อาศัย ทั้ง 10
โครงการ มีค่าอยู่ในเกณฑ์มาตรฐาน ตามประกาศกระทรวงทรัพยากรธรรมชาติและสิ่งแวดล้อม
เรื่อง กำหนดมาตรฐานควบคุมการระบายน้ำทิ้งจากที่ดินจัดสรร
(ที่ดินจัดสรรที่รังวัดแบ่งเป็นแปลงย่อยเพื่อจำหน่ายเกินกว่า 100 แปลง แต่ไม่เกิน 500 แปลง)
และเรื่อง กำหนดมาตรฐานควบคุมการระบายน้ำทิ้งจากอาคารบางประเภทและบางขนาด (แบ่งเป็น
ประเภท ก หมายถึง อาคารชุดที่มีจำนวนห้องสำหรับใช้เป็นที่อยู่อาศัยรวมกันทุกชั้นของอาคาร หรือ
กลุ่มของอาคารตั้งแต่ 500 ห้องนอนขึ้นไป ประเภท ข หมายถึง
อาคารชุดที่มีจำนวนห้องสำหรับใช้เป็นที่อยู่อาศัยรวมกันทุกชั้นของอาคาร หรือกลุ่มของอาคารตั้งแต่
100 ห้องนอน แต่ไม่ถึง 500 ห้องนอน และประเภท ค หมายถึง
อาคารชุดที่มีจำนวนห้องสำหรับใช้เป็นที่อยู่อาศัยรวมกันทุกชั้นของอาคาร หรือกลุ่มของอาคารไม่ถึง
100 ห้องนอน) ดังนี้

  []

ผลการตรวจวัดคุณภาพน้ำทิ้งโครงการที่อยู่อาศัย

+-----------------------------+---------------+-----------------------+
| โครงการ                     | รายละเอียด     | ผลการวิเคราะ           |
|                             |               | ห์คุณภาพน้ำทิ้งอยู่ในมาตรฐาน |
+=============================+===============+=======================+
| บางกอก บูเลอวาร์ด             | บ้านเดี่ยว จำนวน | 1.  ความเป็นกรดและด่าง  |
| ราชพฤกษ์-พระราม5-2           | 161 หลัง       |     มีค่าไม่เกิน 9.0      |
|                             |               |                       |
|                             |               | 2.  บีโอดี มีค่าไม่เกิน 30  |
|                             |               |     มก./ล.            |
|                             |               |                       |
|                             |               | 3.  สารแขวนลอย        |
|                             |               |     มีค่าไม่เกิน 40       |
|                             |               |     มก./ล.            |
|                             |               |                       |
|                             |               | 4.  ตะกอนหนัก มีค่าไม่เกิน |
|                             |               |     0.5 มล./ล.        |
|                             |               |                       |
|                             |               | 5.  ซัลไฟด์ มีค่าไม่เกิน    |
|                             |               |     1.0 มก./ล.        |
|                             |               |                       |
|                             |               | 6.  ทีเคเอ็น มีค่าไม่เกิน   |
|                             |               |     35 มก./ล.         |
|                             |               |                       |
|                             |               | 7.  น้ำมันและไขมัน       |
|                             |               |     มีค่าไม่เกิน 20       |
|                             |               |     มก./ล.            |
+-----------------------------+---------------+-----------------------+
| ไลฟ์ บางกอก บูเลอวาร์ด         | บ้านเดี่ยว จำนวน |                       |
| ราชพฤกษ์-จรัญสนิทวงศ์           | 190 หลัง       |                       |
+-----------------------------+---------------+-----------------------+
| ไลฟ์ บางกอก บูเลอวาร์ด         | บ้านเดี่ยว จำนวน |                       |
| ปิ่นเกล้า-เพชรเกษม             | 173 หลัง       |                       |
+-----------------------------+---------------+-----------------------+
| บางกอก บูเลอวาร์ด รามอินทรา 3  | บ้านเดี่ยว จำนวน |                       |
|                             | 162 หลัง       |                       |
+-----------------------------+---------------+-----------------------+
| ไลฟ์ บางกอก บูเลอวาร์ด         | บ้านเดี่ยว จำนวน |                       |
| วงแหวน-อ่อนนุช                | 152 หลัง       |                       |
+-----------------------------+---------------+-----------------------+
| บางกอก บูเลอวาร์ด             | บ้านแถว จำนวน  |                       |
| เทพารักษ์-วงแหวน              | 99 หลัง        |                       |
+-----------------------------+---------------+-----------------------+
| เซ็นทริค สุขุมวิท 64             | อาคารชุด จำนวน | 1.  ความเป็นกรดและด่าง  |
|                             | 245 ห้อง       |     มีค่าไม่เกิน 9.0      |
|                             |               |                       |
|                             |               | 2.  บีโอดี มีค่าไม่เกิน 30  |
|                             |               |     มก./ล.            |
|                             |               |                       |
|                             |               | 3.  สารแขวนลอย        |
|                             |               |     มีค่าไม่เกิน 40       |
|                             |               |     มก./ล.            |
|                             |               |                       |
|                             |               | 4.  ตะกอนหนัก มีค่าไม่เกิน |
|                             |               |     0.5 มล./ล.        |
|                             |               |                       |
|                             |               | 5.  ซัลไฟด์ มีค่าไม่เกิน    |
|                             |               |     1.0 มก./ล.        |
|                             |               |                       |
|                             |               | 6.  ทีเคเอ็น มีค่าไม่เกิน   |
|                             |               |     35 มก./ล.         |
|                             |               |                       |
|                             |               | 7.  น้ำมันและไขมัน       |
|                             |               |     มีค่าไม่เกิน 20       |
|                             |               |     มก./ล.            |
+-----------------------------+---------------+-----------------------+
| แกรนด์ บางกอก บูเลอวาร์ด       | บ้านเดี่ยว จำนวน | 1.  ความเป็นกรดและด่าง  |
| ราชพฤกษ์-รัตนาธิเบศร์           | 87 หลัง        |     มีค่าไม่เกิน 9.0      |
|                             |               |                       |
|                             |               | 2.  บีโอดี มีค่าไม่เกิน 40  |
|                             |               |     มก./ล.            |
|                             |               |                       |
|                             |               | 3.  สารแขวนลอย        |
|                             |               |     มีค่าไม่เกิน 50       |
|                             |               |     มก./ล.            |
|                             |               |                       |
|                             |               | 4.  ตะกอนหนัก มีค่าไม่เกิน |
|                             |               |     0.5 มล./ล.        |
|                             |               |                       |
|                             |               | 5.  ซัลไฟด์ มีค่าไม่เกิน    |
|                             |               |     3.0 มก./ล.        |
|                             |               |                       |
|                             |               | 6.  ทีเคเอ็น มีค่าไม่เกิน   |
|                             |               |     40 มก./ล.         |
|                             |               |                       |
|                             |               | 7.  น้ำมันและไขมัน       |
|                             |               |     มีค่าไม่เกิน 20       |
|                             |               |     มก./ล.            |
+-----------------------------+---------------+-----------------------+
| แกรนด์ บางกอก บูเลอวาร์ด สาทร- | บ้านเดี่ยว จำนวน |                       |
| ราชพฤกษ์                     | 51 หลัง        |                       |
+-----------------------------+---------------+-----------------------+
| วิสต้า วัน เอท โอ              | บ้านแถว จำนวน  |                       |
| เทพารักษ์-วงแหวน              | 99 หลัง        |                       |
+-----------------------------+---------------+-----------------------+

  ประโยชน์ที่ได้รับ

(1) ทำให้น้ำทิ้งมีค่าความสะอาดอยู่ในเกณฑ์มาตรฐานน้ำทิ้งที่กำหนดไว้

(2) ช่วยป้องกันและลดการปนเปื้อนของแหล่งน้ำ และมลพิษทางน้ำ

(3) ลดผลกระทบต่อสิ่งแวดล้อมจากการปล่อยน้ำทิ้งลงสู่แหล่งน้ำภายนอก

    1.  การใช้เทคโนโลยีเพื่อลดการใช้พลังงานไฟฟ้า

        1.  เปลี่ยนหลอดไฟประหยัดพลังงาน บริเวณพื้นที่ส่วนกลาง อาคารชินวัตรทาวเวอร์ 3
            แทนหลอด T8 เดิม เพื่อยืดอายุการใช้งานของหลอดไฟ
            และประหยัดพลังงานเทียบเท่าหลอด LED (เทียบกับหลอดเดิมประหยัดได้ 54%
            ต่อหลอด ประหยัดค่าใช้จ่าย 550,000 บาท (ห้าแสนห้าหมื่นบาท) ต่อปี

  ประโยชน์ที่ได้รับ

(1) ลดการใช้พลังงานไฟฟ้า และช่วยประหยัดค่าใช้จ่าย

(2) ส่งผลกระทบต่อสิ่งแวดล้อมน้อยลง เพราะมีสารปรอทน้อย

(3) ลดการปล่อยก๊าซเรือนกระจก (ก๊าซคาร์บอนไดออกไซด์)

[]

1.  เปลี่ยนระบบของเครื่องเป่ามือแบบลมร้อนเป็นลมเย็น จำนวน 38 เครื่อง ณ
    สำนักงานใหญ่ของบริษัทฯ อาคารชินวัตรทาวเวอร์ 3 เพื่อลดการใช้พลังงานไฟฟ้า
    โดยไม่ใช้ลมร้อนที่สิ้นเปลืองกระแสไฟฟ้า และสามารถลดการใช้กระดาษเช็ดมืออย่างน้อย
    5,000 แผ่นต่อเดือนต่อเครื่อง
    เนื่องจากเมื่อมีพัดลมเป่ามือจึงไม่ต้องใช้กระดาษเพื่อเช็ดมือให้แห้ง
    ซึ่งหากใช้กระดาษเช็ดมือปกติ จะมีปริมาณการใช้ต่อจุดต่อชั้นประมาณ 5,000 แผ่นต่อเดือน
    รวมทั้งทำให้สภาพแวดล้อมดีขึ้น เนื่องจากลดปริมาณขยะกระดาษ
    และยังทำให้ค่าใช้จ่ายของกระดาษเช็ดมือลดลงประมาณเดือนละ 34,200 บาท
    (สามหมื่นสี่พันสองร้อยบาท)

  ประโยชน์ที่ได้รับ

(1) ลดการใช้พลังงานไฟฟ้า และช่วยประหยัดค่าใช้จ่าย

(2) ลดงบประมาณของประเทศในการกำจัดขยะ และสามารถลดการตัดต้นไม้มาทำกระดาษ
    ประหยัดการใช้ทรัพยากรธรรมชาติได้

    1.  ติดตั้งอุปกรณ์ผลิตก๊าซ Ozone ณ ห้อง Auditorium อาคารชินวัตรทาวเวอร์ 3
        เพื่อกำจัดเชื้อโรค ลดกลิ่นอับ และเพิ่มความสดชื่น
        โดยติดตั้งอุปกรณ์ผลิตก๊าซโอโซนให้ทำงานไปพร้อมกับเครื่องปรับอากาศ
        ซึ่งจะเดินเครื่องในเวลากลางคืนเพื่อกำจัดเชื้อราในพื้นที่ทดแทนการเปิดแอร์
        ซึ่งสามารถลดความชื้นและประหยัดพลังงานได้ 36,000 หน่วย ต่อปี ประหยัดค่าใช้จ่าย
        100,000 บาท (หนึ่งแสนบาท) ต่อปี

[]

2.  การเปลี่ยน Variable Speed Drive (VSD) ซึ่งเป็นอุปกรณ์แปลงสัญญาณไฟฟ้า
    เพื่อสั่งงานให้มอเตอร์ไฟฟ้าทำงานตามสภาวะความจำเป็น
    โดยติดตั้งควบคู่กับตู้ไฟฟ้าควบคุมเพื่อเพิ่มประสิทธิภาพ ณ อาคารชินวัตรทาวเวอร์ 3
    ซึ่งสามารถประหยัดพลังงานไฟฟ้าได้ 40,000 หน่วย ต่อปี ประหยัดค่าใช้จ่าย 120,000 บาท
    (หนึ่งแสนสองหมื่นบาท) ต่อปี

3.  การเปลี่ยนแผงกรองฝุ่น (Filter) ของเครื่องปรับอากาศอาคารชินวัตรทาวเวอร์ 3 ใหม่
    ซึ่งมีประสิทธิภาพดีกว่าแผงกรองทั่วไป 3 เท่า และสามารถกักเก็บฝุ่นได้ 400 กิโลกรัม ต่อปี
    ประหยัดค่าใช้จ่าย 100,000 บาท (หนึ่งแสนบาท) ต่อปี

  []

  ประโยชน์ที่ได้รับจากข้อ 3.4.3 - 3.4.5

(1) ลดการใช้พลังงานไฟฟ้า และช่วยประหยัดค่าใช้จ่าย

(2) ลดภาวะโลกร้อน

นอกจากการใช้เทคโนโลยีเพื่อลดการใช้พลังงานไฟฟ้าดังกล่าวข้างต้น บริษัทฯ
ได้สนับสนุนกิจกรรมเพื่อประหยัดพลังงาน ดังนี้

-   ส่งเสริมให้ลูกค้าภายในอาคารชินวัตรทาวเวอร์ 3 ติดตั้งสวิทซ์ไฟกระตุกตามโต๊ะทำงาน
    โดยจัดทำสวิทซ์ไฟกระตุกเชื่อมต่อกับหลอดไฟฟ้าเหนือโต๊ะทำงานของพนักงาน
    โดยให้มีสายเชือกห้อยลงมาเพื่อพนักงานสามารถกระตุกเชือกเพื่อเปิด-ปิด
    ไฟฟ้าได้ตามที่ต้องการ ซึ่งได้ติดตั้งตามชั้นต่างๆ จำนวน 4 ชั้น
    เพื่อรณรงค์ให้ช่วยประหยัดพลังงาน ซึ่งสามารถช่วยประหยัดพลังงานไฟฟ้าได้ประมาณ 41,800
    บาท (สี่หมื่นหนึ่งพันแปดร้อยบาท) ต่อปี

  []

-   สนับสนุนให้ปิดไฟรอบอาคารชินวัตรทาวเวอร์ 2 ในบริเวณที่ไม่จำเป็น เป็นเวลา 1
    ชั่วโมงต่อวัน เพื่อช่วยประหยัดพลังงานและลดภาวะโลกร้อน

    1.  การลดการใช้สารเคมีเพื่อลดผลกระทบต่อสิ่งแวดล้อม

        1.  ติดตั้งเครื่องปรับปรุงคุณภาพน้ำ (Grander) ณ อาคารชินวัตรทาวเวอร์ 2

  ประโยชน์ที่ได้รับ

(1) ลดการใช้สารเคมี และลดการใช้พลังงานไฟฟ้า

(2) ช่วยปรับปรุงน้ำทิ้งให้มีคุณภาพดีขึ้นและเป็นมิตรต่อสิ่งแวดล้อม

    1.  ติดตั้งระบบ Synergy สำหรับการทำงานของหอผึ่ง ณ อาคารชินวัตรทาวเวอร์ 3
        โดยยกเลิกการใช้งานระบบบำบัดน้ำเติมที่หอผึ่ง
        และยกเลิกการใช้สารเคมีในการบำบัดน้ำและดำเนินการดูแลตรวจสอบระบบทุกเดือน

  ประโยชน์ที่ได้รับ

(1) ลดการใช้สารเคมี 1,000 กิโลกรัมต่อปี

(2) ลดการใช้พลังงานไฟฟ้า ได้ 50,000 บาท (ห้าหมื่นบาท) ต่อปี

[]

1.  นำหัวเชื้อจุลินทรีย์ (Effective Microorganisms หรือ EM)
    มาผลิตน้ำยาชีวภาพมาหมักเพื่อผลิตน้ำยาชีวภาพใช้ ณ อาคารชินวัตรทาวเวอร์
    ซึ่งสามารถทดแทนการใช้จุลินทรีย์ผงได้ นอกจากนี้ ยังได้นำหัวเชื้อจุลินทรีย์
    มาใช้กับห้องน้ำในอาคารชินวัตรทาวเวอร์ 1 และ 3

  ประโยชน์ที่ได้รับ

(1) ทำให้น้ำเสียที่ปล่อยสู่สาธารณะได้มาตรฐาน ไม่ก่อให้เกิดมลภาวะทางน้ำ และไม่ส่งกลิ่นเหม็น
    รบกวนพื้นที่การอยู่อาศัยของบุคคลอื่น

(2) ช่วยประหยัดค่าใช้จ่ายจากการใช้จุลินทรีย์ผง ประมาณ 8,400 บาท (แปดพันสี่ร้อยบาท) ต่อปี
    และไม่เป็นอันตรายต่อสุขภาพของพนักงาน

[]

1.  การอนุรักษ์ทรัพยากรธรรมชาติ

บริษัทฯ เล็งเห็นและให้ความสำคัญกับพนักงานซึ่งเป็นผู้มีส่วนได้เสียสำคัญภายใน ดังนั้น
จึงได้จัดกิจกรรมเพื่อสร้างความสัมพันธ์อันดีระหว่างบริษัทฯ กับพนักงาน
และระหว่างพนักงานในแต่ละหน่วยงาน เพื่อให้เกิดความสามัคคี ความผูกพัน
และก่อให้เกิดความร่วมมือในการทำงานได้เป็นอย่างดี บริษัทฯ
จึงจัดให้พนักงานที่มีวันคล้ายวันเกิดในเดือนเดียวกัน มาพบปะ
และทำกิจกรรมร่วมกันเป็นประจำอย่างต่อเนื่อง ในปี 2556 นี้ถือเป็นปีที่ 6 ในการจัดกิจกรรม
และถือเป็นการนำนโยบายความรับผิดชอบต่อสังคมและสิ่งแวดล้อม (Corporate Social
Responsibility: CSR) ของบริษัทฯ ในการอนุรักษ์ทรัพยากรธรรมชาติมาขยายผล
สร้างจิตอาสาในนามของพนักงานบริษัทฯ
เพื่อปลุกจิตสำนึกต่อการอนุรักษ์ทรัพยากรธรรมชาติในรูปแบบต่างๆ โดยได้ดำเนินการ ดังนี้

1.  โครงการปลูกกล้วยไม้คืนสู่ป่า ณ อุทยานเขาหล่น จังหวัดนครนายก
    โดยให้พนักงานร่วมกันปลูกกล้วยไม้กลับคืนสู่ผืนป่า
    เพื่อเป็นการคืนความอุดมสมบูรณ์และความสวยงามของพันธุ์กล้วยไม้ให้แก่ป่าอุทยานเขาหล่น
    และสนับสนุนให้พนักงานได้ตระหนักและเห็นความสำคัญของป่าและเกิดจิตสำนึกร่วมกันในการอนุรักษ์และหวงแหนสิ่งแวดล้อมตามธรรมชาติ
    รวมทั้งยังเป็นการสร้างความสัมพันธ์อันดีระหว่างบริษัทฯ
    กับพนักงานและระหว่างพนักงานในแต่ละหน่วยงาน ทำให้เกิดความสามัคคี
    ความร่วมมือในการทำงานได้เป็นอย่างดี ซึ่งมีพนักงานเข้าร่วมประมาณ 19 คน
    และมีค่าใช้จ่ายรวมทั้งสิ้น 24,715 บาท (สองหมื่นสี่พันเจ็ดร้อยสิบห้าบาท)

ประโยชน์ที่ได้รับ

(1) ทรัพยากรธรรมชาติได้รับการดูแลเอาใจใส่ และอนุรักษ์ให้คงอยู่อย่างยั่งยืน

(2) ปลุกจิตสำนึกในการดูแลรักษาทรัพยากรธรรมชาติและสิ่งแวดล้อม

(3) พนักงานรู้สึกผูกพัน มีความสัมพันธ์อันดีกับองค์กร และส่งเสริมภาพลักษณ์ให้แก่ บริษัทฯ
    โดยทางอ้อม

[]

1.  โครงการปล่อยพันธุ์ปลาน้ำจืด จำนวน 10,000 ตัว ลงสู่แม่น้ำปราจีนบุรี
    เพื่อเป็นการอนุรักษ์และขยายพันธุ์ปลาน้ำจืดในแหล่งน้ำธรรมชาติเป็นพระราชกุศล
    เนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ
    ซึ่งมีพนักงานเข้าร่วมประมาณ 47 คน และมีค่าใช้จ่ายรวมทั้งสิ้น 59,351 บาท
    (ห้าหมื่นเก้าพันสามร้อยห้าสิบเอ็ดบาท)

ประโยชน์ที่ได้รับ

(1) อนุรักษ์และเพิ่มพันธุ์ปลาน้ำจืดในแหล่งน้ำธรรมชาติ

(2) เพิ่มแหล่งอาหารจากธรรมชาติและส่งเสริมรักษาอาชีพประมงน้ำจืดให้ประชาชนคงอยู่ตลอดไป

  []

1.  การดำเนินงานด้านความปลอดภัย

บริษัทฯ คำนึงถึงความปลอดภัยในร่างกาย ชีวิต และทรัพย์สิน ของผู้มีส่วนได้เสียต่างๆ เช่นพนักงาน
ลูกค้า ผู้ใช้บริการภายในอาคาร ตลอดจนประชาชนโดยทั่วไป จึงได้ดำเนินการ ดังนี้

4.  1.  ติดตั้งกล้องระบบโทรทัศน์วงจรปิดเพื่อดูภาพและเสียง (CCTV)
        บริเวณทางเดินสาธารณด้านหน้าและด้านหลังอาคารชินวัตรทาวเวอร์ 3
        และอาคารชินวัตรทาวเวอร์ 1

  ประโยชน์ที่ได้รับ

ป้องกันมิให้เกิดปัญหาอาชญากรรม และการโจรกรรมภายในอาคารและบริเวณโดยรอบ
ซึ่งจะทำให้เกิดความปลอดภัยต่อชีวิต และทรัพย์สินของพนักงาน ผู้บริหาร ผู้เช่าอาคาร
และผู้มาติดต่อ

2.  ติดตั้งอุปกรณ์ช่วยเหลือฉุกเฉิน (Your Helper) สำหรับไว้เรียกเจ้าหน้าที่เพื่อช่วยเหลือ หรือ
    การให้บริการต่างๆ บริเวณที่จอดรถอาคารชินวัตรทาวเวอร์ 3

  ประโยชน์ที่ได้รับ

เพิ่มความปลอดภัยแก่ชีวิต ร่างกาย และทรัพย์สินของพนักงาน ผู้บริหาร ผู้เช่าอาคาร และผู้มาติดต่อ

  []

1.  การดำเนินงานตามนโยบายต่อต้านการทุจริตคอร์รัปชั่น

สำนักตรวจสอบภายในได้มีการตรวจสอบและประเมินความเสี่ยงจากการทุจริตคอร์รัปชั่นแล้วพบว่าไม่มีความเสี่ยงทุจริตใดอันจะเป็นความเสี่ยงที่มีสาระสำคัญต่อธุรกิจของกิจการ
และบริษัทเองได้มีการกำหนดแนวปฏิบัติในระบบการควบคุมภายในต่างๆ
ทั้งในระบบสารสนเทศและกระบวนการทำงานเพื่อให้เกิดการกำกับดูแลและควบคุมดูแลเพื่อป้องกันแล้ว
และสำนักตรวจสอบภายในได้มีการติดตามความเสี่ยงที่เคยมีการทุจริตเกิดขึ้นในอุตสาหกรรมธุรกิจพัฒนาอสังหาริมทรัพย์หรือวิเคราะห์ความเสี่ยงที่มีแนวโน้มของการทุจริตและมีการประเมินผลแล้วว่าบริษัทมีการดูแลควบคุมภายในอย่างเพียงพอ

ในปี 2556 ไม่พบการทุจริตคอร์รัปชั่นภายในองค์กรและนอกองค์กร

2.  ข้อพิพาทด้านสังคม สิ่งแวดล้อม

ในปี 2556 บริษัทฯ
และบริษัทย่อยไม่มีข้อพิพาททางกฎหมายที่มีผลกระทบด้านลบต่อสินทรัพย์ของบริษัทฯ
หรือบริษัทย่อยที่มีจำนวนสูงกว่าร้อยละ 5 ของส่วนของผู้ถือหุ้น ณ วันสิ้นปีบัญชีล่าสุด
และไม่มีคดีข้อพิพาทที่กระทบต่อการดำเนินธุรกิจของบริษัทฯ อย่างมีนัยสำคัญ
แต่ไม่สามารถประเมินผลกระทบเป็นตัวเลขได้
และไม่มีคดีข้อพิพาททางกฎหมายที่มิได้เกิดจากการประกอบธุรกิจโดยปกติของบริษัทฯ
(ตามประกาศคณะกรรมการกำกับตลาดทุนที่ ทจ.44/2556 เรื่อง หลักเกณฑ์ เงื่อนไข
และวิธีการรายงานการเปิดเผยข้อมูลเกี่ยวกับฐานะการเงินและผลการดำเนินงานของบริษัทที่ออกหลักทรัพย์)

นอกจากนี้ บริษัทฯ ไม่มีข้อพิพาทที่เกี่ยวกับการทุจริตคอร์รัปชัน
และการดำเนินธุรกิจที่ส่งผลกระทบต่อสังคม และสิ่งแวดล้อมอย่างมีนัยสำคัญแต่ประการใด

11. การควบคุมภายในและการบริหารจัดการความเสี่ยง

ในการประชุมคณะกรรมการครั้งที่ 2/2557 เมื่อวันที่ 26 กุมภาพันธ์ 2557 โดยมีกรรมการอิสระ 4
ท่านและกรรมการตรวจสอบทั้ง 3 ท่านเข้าร่วมประชุมด้วย
คณะกรรมการบริษัทได้ประเมินระบบการควบคุมภายในของบริษัทโดยซักถามข้อมูลจากฝ่ายบริหาร
และรายงานของคณะกรรมการตรวจสอบ
แล้วสรุปว่าจากการประเมินระบบการควบคุมภายในของบริษัทในด้านต่างๆ 5 องค์ประกอบ คือ
การควบคุมภายในองค์กร (Control Environment) การประเมินความเสี่ยง (Risk
Assessment) การควบคุมการปฎิบัติงาน (Control Activities)
ระบบสารสนเทศและการสื่อสารข้อมูล (Information & Communication)
และระบบการติดตาม (Monitoring Activities) คณะกรรมการเห็นว่า
ระบบการควบคุมภายในของบริษัทมีความเพียงพอเหมาะสม ซึ่งรวมถึงการบริหารจัดการความเสี่ยง
โดยเปิดเผยผลการประเมินความเพียงพอของระบบการควบคุมภายในบนเว็บไซด์บริษัทที่
www.scasset.com

บริษัทได้มีการจัดทำงบประมาณประจำปี
โดยจัดให้มีบุคลากรอย่างเพียงพอเหมาะสมที่จะสอดคล้องกับการดำเนินงานตามระบบอย่างมีประสิทธิภาพ
เพื่อให้เกิดความเพียงพอและความเหมาะสมของระบบการควบคุมภายในของบริษัท
โดยกำหนดเป็นงบประมาณจัดหาบุคลากรของแต่ละหน่วยงาน
ซึ่งรวมถึงสามารถติดตามควบคุมดูแลการดำเนินงานของบริษัทย่อยว่าสามารถป้องกันทรัพย์สินของบริษัทและบริษัทย่อยจากการที่กรรมการหรือผู้บริหารนำไปใช้งานโดยมิชอบหรือโดยไม่มีอำนาจ
รวมถึงการทำธุรกรรมกับบุคคลที่อาจมีความขัดแย้งและบุคคลที่เกี่ยวโยงกันอย่างเพียงพอแล้ว
สำหรับการควบคุมภายในในหัวข้ออื่น
คณะกรรมการเห็นว่าบริษัทมีการควบคุมภายในที่เพียงพอแล้วเช่นกัน (โปรดดูรายละเอียดในหัวข้อ
“การกำกับดูแลการดำเนินงานของบริษัทย่อยและบริษัทร่วม”)

ในปี 2556
คณะกรรมการตรวจสอบได้ให้ความเห็นในรายงานคณะกรรมการตรวจสอบว่าบริษัทมีการควบคุมภายในที่เพียงพอเหมาะสม
ซึ่งเป็นความเห็นที่ไม่แตกต่างจากความเห็นของคณะกรรมการบริษัท และผู้สอบบัญชีของบริษัทคือ
บริษัท สำนักงาน เอ เอ็ม ซี จำกัด ซึ่งเป็นผู้ตรวจสอบงบการเงินประจำงวดปี 2556
ไม่ได้มีข้อสังเกตเกี่ยวกับการควบคุมภายในอย่างเป็นสาระสำคัญ (โปรดดูในหัวข้อ
“งบการเงินและหมายเหตุประกอบงบการเงิน”)

คณะกรรมการบริษัทกำหนดให้มีการจัดตั้งสำนักตรวจสอบภายในตั้งแต่มีการก่อตั้งบริษัทฯ
กำหนดให้มีการจัดตั้งสำนักตรวจสอบภายใน โดยปัจจุบันมีนางสาวพรรณี ธาราพัฒน์ ตำแหน่ง
ผู้อำนวยการอาวุโสสำนักตรวจสอบ เป็นหัวหน้างานตรวจสอบภายในของบริษัทตั้งแต่ปี 2551
เนื่องจากมีประสบการณ์ในการปฏิบัติงานด้านตรวจสอบภายในในธุรกิจ มาเป็นระยะเวลา 32 ปี
เคยเข้ารับการอบรมในหลักสูตรที่เกี่ยวข้องกับการปฏิบัติงานด้านตรวจสอบภายใน ได้แก่
การพัฒนาการตรวจสอบภายใน รายการตรวจสอบและการติดตามผล และเทคนิคการตรวจสอบ
เป็นต้น และมีความเข้าใจในกิจกรรมการดำเนินงานของบริษัท
จึงเห็นว่ามีความเหมาะสมที่จะปฏิบัติหน้าที่ดังกล่าวได้อย่างเหมาะสมเพียงพอ

ทั้งนี้คณะกรรมการตรวจสอบมีอำนาจ หน้าที่ และความรับผิดชอบ (Authority and
Responsibilities) ซึ่งกำหนดไว้ในกฎบัตรของคณะกรรมการตรวจสอบ
(โปรดดูในเว็บไซด์บริษัทที่ www.scasset.com หัวข้อ
“เกี่ยวกับเอสซี/กำกับดูแลกิจการ/กฎบัตรของคณะกรรมการตรวจสอบ”)
ในการให้ความเห็นชอบในการพิจารณาแต่งตั้ง โยกย้าย เลิกจ้าง และการพิจารณาผลการปฏิบัติงาน
ความดีความชอบของหัวหน้าหน่วยงานตรวจสอบภายใน และหน่วยงานกำกับการปฏิบัติงาน
บริษัทมอบหมายให้ นายสมบูรณ์ คุปติมนัส เลขานุการบริษัท
ทำหน้าที่หัวหน้างานกำกับดูแลการปฏิบัติงาน (Compliance Unit) ของบริษัทฯ
เพื่อทำหน้าที่กำกับดูแลการปฏิบัติตามกฎเกณฑ์ของหน่วยงานทางการที่กำกับดูแลการประกอบธุรกิจของบริษัท
(โปรดดูรายละเอียดคุณสมบัติของผู้ดำรงตำแหน่งได้ในหัวข้อ
“รายละเอียดเกี่ยวกับหัวหน้างานผู้ตรวจสอบภายใน
และหัวหน้างานกำกับดูแลการปฏิบัติงานของบริษัท) และมีนายวิทิต วิศาลพัฒนะสิน ตำแหน่ง
ผู้อำนวยการอาวุโสสำนักบัญชี เป็นผู้ทำบัญชีของบริษัท
(โปรดดูรายละเอียดคุณสมบัติของผู้ดำรงตำแหน่งได้ในหัวข้อ “รายละเอียดเกี่ยวกับกรรมการ
ผู้บริหาร ที่ปรึกษา และ ผู้มีอำนาจควบคุม และเลขานุการของบริษัท)

1.  

35. 
36. 
37. 
38. 
39. 
40. 
41. 
42. 
43. 
44. 

4.  

9.  

10. 

11. 

12. 

13. 

14. 

15. 1.  การตรวจสอบภายใน

คณะกรรมการบริษัทกำหนดให้มีสำนักตรวจสอบภายใน ซึ่งรายงานตรงต่อคณะกรรมการตรวจสอบ
โดยได้มีการกำหนดวัตถุประสงค์ ขอบเขตอำนาจหน้าที่
และความรับผิดชอบไว้ในกฎบัตรของสำนักตรวจสอบภายใน
ที่ได้รับอนุมัติจากประธานกรรมการบริหารและประธานคณะกรรมการตรวจสอบ ทำหน้าที่ตรวจสอบ
ติดตาม ควบคุม ประเมินผลและให้คำปรึกษาแนะนำ เพื่อให้เกิดการถ่วงดุล
และตรวจสอบระหว่างกันอย่างเหมาะสมที่จะให้เกิดความเชื่อมั่นอย่างสมเหตุสมผลในการปฏิบัติงานของบริษัทฯ
ที่จะบรรลุผลสำเร็จตามเป้าหมายที่กำหนดไว้
โดยใช้วิธีอย่างเป็นระบบในการประเมินและปรับปรุงประสิทธิผลของระบบการบริหารความเสี่ยง
ระบบการควบคุม และระบบการกำกับดูแลกิจการ
ตามมาตรฐานการปฏิบัติงานวิชาชีพการตรวจสอบภายใน (Standard for the Professional
Practice of Internal Auditing) ซึ่งรวมถึงการปฏิบัติตามกฎหมาย ระเบียบ
ข้อบังคับที่เกี่ยวข้องกับบริษัทฯ (Compliance Audit)

2.  การควบคุมภายใน

คณะกรรมการบริษัทได้ให้ความสำคัญต่อระบบควบคุมภายในทั้งในระดับบริหารและระดับปฏิบัติงานที่มีประสิทธิภาพ
จึงได้กำหนดภาระ หน้าที่ อำนาจการดำเนินการของผู้ปฏิบัติงาน
ผู้บริหารไว้เป็นลายลักษณ์อักษรอย่างชัดเจน เพื่อให้เกิดการควบคุมดูแลการใช้ทรัพย์สินของบริษัทฯ
ให้เกิดประโยชน์สูงสุดและมีการแบ่งแยกหน้าที่อย่างชัดเจน บริษัทฯ
ได้จัดให้มีระบบการควบคุมภายในซึ่งอ้างอิงตามมาตรฐานสากลของ The Committee Of
Sponsoring Organizations Of the Treadway Commission (COSO) ที่ครอบคลุมทุกด้าน
ทั้งด้านการเงิน การดำเนินงาน และการกำกับดูแลการปฏิบัติงาน โดยได้กำหนดภาระหน้าที่
อำนาจการดำเนินการในระดับบริหารและระดับปฏิบัติงานไว้เป็นลายลักษณ์อักษรอย่างชัดเจน
เพื่อให้เกิดความมั่นใจอย่างสมเหตุสมผลว่าหากมีการปฏิบัติงานตามแล้วจะทำให้บรรลุวัตถุประสงค์
ได้ดังนี้

1.  แผนงาน โครงการ และเป้าหมายของบริษัทฯ ได้ดำเนินการบรรลุตามที่กำหนดไว้

1.  ข้อมูลที่มีสาระสำคัญ ทั้งด้านการเงิน การบริหาร และการดำเนินงาน มีความถูกต้อง

2.  การดำเนินงานของบริษัทฯ และการปฏิบัติงานของพนักงาน
    เป็นไปตามนโยบายและข้อกำหนดของบริษัทฯ รวมทั้งสอดคล้องกับกฎหมายข้อบังคับที่เกี่ยวข้อง

3.  การบริหารทรัพย์สินและทรัพยากรของบริษัทฯ เป็นไปอย่างมีประสิทธิภาพ ประสิทธิผล
    และคุ้มค่ารวมทั้งมีการดูแลป้องกันให้มีความปลอดภัยอย่างเพียงพอ

4.  มีการปรับปรุงคุณภาพการปฏิบัติงานอย่างต่อเนื่องในทุกกระบวนการและกิจกรรมควบคุม

สำนักตรวจสอบภายใน ทำหน้าที่ตรวจสอบความเหมาะสม ถูกต้อง
ครบถ้วนของระบบการควบคุมภายในและนำเสนอต่อคณะกรรมการตรวจสอบในการสอบทานการปฏิบัติตามระบบ
เพื่อให้เกิดการควบคุมภายในที่ครอบคลุมทุกๆ ด้าน ได้แก่

(1) ด้าน Management Control โดยสำนักตรวจสอบภายในมีการดำเนินการตามพันธกิจ
    ควบคุมให้ฝ่ายบริหารมีการจัดทำแผนการดำเนินงานตามวัตถุประสงค์และเป้าหมายที่กำหนดไว้
    และมีการติดตาม ประเมินผลการดำเนินงาน เสนอต่อคณะกรรมการตรวจสอบ
    เพื่อนำเสนอต่อคณะกรรมการบริษัท และมีการประชุมคณะกรรมการบริหารเป็นประจำทุกเดือน

(1) ด้าน Operation Control
    มีการตรวจสอบการควบคุมการดำเนินงานในการปฏิบัติการด้านต่างๆ เช่น ระบบต้นทุน
    ระบบจัดซื้อ ระบบขาย เป็นต้น โดยใช้ระบบ SC System และระบบ SAP (Systems
    Applications and Products) ระบบ Housing ระบบ E-Expense ระบบ CRM ระบบ
    Call Center และระบบ Inventory และ E-Slip Online
    ซึ่งเป็นระบบการส่งใบรับเงินเดือนทางผ่านทาง Website ภายในของบริษัท เป็นต้น
    ซึ่งส่วนใหญ่เป็นระบบที่บริษัทพัฒนาขึ้นเองเพื่อใช้ในระบบการปฏิบัติการ
    เพื่อส่งเสริมให้เกิดความพึงพอใจของลูกค้าหรือผู้ใช้บริการ

(2) ด้าน Financial Control สำนักตรวจสอบภายในมีการตรวจสอบให้บริษัทซึ่งใช้ระบบ SAP
    และระบบ SC System ในการควบคุมด้านงบประมาณ วิเคราะห์อัตราส่วนทางการเงิน
    เพื่อบอกสัญญาณเตือนภัยทางการเงิน และด้านบัญชีและการเงินส่วนอื่นๆ
    ดำเนินการอย่างมีประสิทธิภาพ

คณะกรรมการบริษัทกำหนดใหัความสำคัญกับการมีระบบการควบคุมภายในที่เพียงพอและมีประสิทธิภาพและประสิทธิผล
ดังต่อไปนี้

(1) มีสภาพแวดล้อมของการควบคุมที่ดี (Control Environment)

คณะกรรมการบริษัทส่งเสริมให้เกิดการควบคุมภายในโดยให้ผู้บริหารและพนักงานทุกระดับได้ปฏิบัติงานโดยยึดมั่นการดำเนินธุรกิจอย่างมีจริยธรรม
มีการจัดโครงสร้างองค์กรและสภาพแวดล้อมที่ดีเอื้ออำนวยให้ระบบการควบคุมภายในดำเนินไปอย่างมีประสิทธิผลตามที่บริษัทมุ่งหวัง
กำหนดหน้าที่และความรับผิดชอบอย่างชัดเจน
มีเป้าหมายการดำเนินธุรกิจที่ผ่านการพิจารณาโดยคณะกรรมการบริษัทฯ ชัดเจนและวัดผลได้
มีการให้ผลตอบแทนที่สมเหตุสมผลโดยพิจารณาทั้งปัจจัยภายในและปัจจัยภายนอก
การจัดโครงสร้างขององค์กรช่วยให้ฝ่ายบริหารสามารถดำเนินงานได้อย่างมีประสิทธิภาพ บริษัทฯ
มีนโยบายและระเบียบวิธีปฏิบัติงานเป็นลายลักษณ์อักษรในด้านธุรกรรมด้านการเงิน การจัดซื้อ
และการบริหารทั่วไปที่รัดกุม และพัฒนาระบบใหม่ขึ้นใช้เองให้เกิดการควบคุมที่ดียิ่งขึ้นให้ครบทุก
Module ของระบบ SC System ซึ่งเป็นระบบที่ควบคุมการใช้งบประมาณ การควบคุมต้นทุน
การจ่ายชำระค่าใช้จ่าย ฯลฯ
และตรวจสอบความถูกต้องของข้อมูลได้รวดเร็วอย่างเป็นระบบบนฐานข้อมูลเดียวกัน
โดยเน้นการจัดเก็บข้อมูลเพื่อใช้ในการดำเนินการและบริหารงานอย่างมีประสิทธิภาพ
มีการกำหนดจริยธรรมและข้อห้ามอันเป็นส่วนหนึ่งของนโยบายการกำกับดูแลกิจการ ให้กรรมการ
ผู้บริหารและพนักงานปฏิบัติเพื่อไม่ให้เกิดความขัดแย้งทางผลประโยชน์ ซึ่งเผยแพร่ผ่านคู่มือ,
Website ของบริษัทฯ และส่ง E-mail ประชาสัมพันธ์ถึงพนักงานทุกคนสม่ำเสมอ

(1) มีกระบวนการประเมินความเสี่ยงที่เหมาะสม (Risk Assessment)

คณะกรรมการบริษัทให้มีการจัดตั้งคณะกรรมการบริหารความเสี่ยง
ซึ่งมีการปรับเปลี่ยนให้เหมาะสมอย่างสม่ำเสมอ
ภายใต้กรอบการปฏิบัติงานตามคู่มือนโยบายและแนวทางการบริหารความเสี่ยง (Risk
Management Policy) เผยแพร่ให้ผู้บริหารและพนักงานทราบโดยทั่วกัน สามารถเข้าดูได้ที่
Website ภายในองค์กร โดยประกอบด้วยผู้บริหารระดับสูงขององค์กรและหน่วยงานหลัก
ทำหน้าที่เป็นผู้ประเมินความเสี่ยงที่อาจจะมีผลกระทบต่อการดำเนินธุรกิจทั้งปัจจัยภายในและภายนอกองค์กร
วิเคราะห์และประเมินผลกระทบ โอกาสจะเกิดความเสี่ยงนั้นๆ
กำหนดมาตรการเพื่อจัดการความเสี่ยงให้อยู่ในระดับที่เหมาะสม (Management of Risk)
ลดลงให้อยู่ในระดับที่บริษัทยอมรับได้นำเสนอต่อคณะกรรมการตรวจสอบ
ฝ่ายจัดการและคณะกรรมการบริษัท ทั้งนี้ได้มีการติดตามและประเมินทบทวนปัจจัยความเสี่ยงในปี
2556 จำนวน 5 ครั้ง
โดยคณะกรรมการบริหารความเสี่ยงให้หน่วยงานที่เกี่ยวข้องมีส่วนร่วมในการกำหนดมาตรการบริหารความเสี่ยงและนำไปปฏิบัติ
ติดตามเหตุการณ์ที่เป็นสาเหตุของปัจจัยเสี่ยง
ซึ่งมีขั้นตอนการจัดการความเสี่ยงที่ชัดเจนและปรับปรุงให้ทันสมัยอยู่เสมอ
โดยกำหนดให้สำนักตรวจสอบทำหน้าที่ติดตามผลการปฏิบัติงานตามแผนการบริหารความเสี่ยงและรายงานต่อคณะกรรมการบริหารความเสี่ยง

(2) การมีกิจกรรมควบคุมที่ดี (Control Activities)

คณะกรรมการบริษัทได้กำหนดกิจกรรมควบคุมที่มีสาระสำคัญของแต่ละระบบงาน
และจัดให้มีการรายงานผลการดำเนินงานอย่างสม่ำเสมอ
เพื่อให้ฝ่ายบริหารใช้เป็นข้อมูลในการตัดสินใจ และแก้ปัญหาในการดำเนินธุรกิจได้อย่างเหมาะสม
โดยมีการกำหนดโครงสร้างการบริหารเพื่อแบ่งแยกหน้าที่ความรับผิดชอบของแต่ละหน่วยงานไว้
และแยกออกจากกันโดยเด็ดขาดระหว่างหน้าที่อนุมัติ
บันทึกรายการบัญชีและข้อมูลสารสนเทศและการดูแลจัดเก็บทรัพย์สินอย่างชัดเจน
เพื่อให้เกิดการสอบทานงานซึ่งกันและกัน มีการกำหนดขอบเขตอำนาจหน้าที่ วงเงินอนุมัติ
และอำนาจดำเนินการของแต่ละระดับเป็นลายลักษณ์อักษรอย่างเป็นขั้นตอนและแจ้งให้ผู้บริหารและพนักงานทุกระดับรับทราบซึ่งสามารถเข้าดูข้อมูลได้ที่
Website ภายในของบริษัท มีการดูแลป้องกันทรัพย์สินของกิจการไม่ให้สูญหาย
หรือใช้ไปในทางที่ไม่เหมาะสม กรณีที่บริษัทฯ มีการทำธุรกรรมกับผู้ถือหุ้นรายใหญ่ กรรมการ
ผู้บริหาร หรือผู้ที่เกี่ยวข้องกับบุคคลดังกล่าว
จะต้องได้รับอนุมัติจากผู้มีอำนาจตามขั้นตอนและติดตามให้ปฏิบัติตามเงื่อนไขที่ตกลงไว้ตลอดระยะเวลาที่มีผลผูกพันบริษัททุกกรณี
ไม่มีข้อยกเว้น และกระทำโดยผู้ที่ไม่มีส่วนได้เสียในธุรกรรมนั้น
บริษัทฯมอบหมายให้สำนักบัญชีและสำนักกฎหมายเป็นผู้พิจารณาเสนออนุมัติธุรกรรมตามเกณฑ์ตลาดหลักทรัพย์แห่งประเทศไทย
ให้มีการอนุมัติทุกรายการผ่านคณะกรรมการตรวจสอบ
โดยคำนึงถึงประโยชน์สูงสุดของบริษัทฯมาตรการดังกล่าวครอบคลุมผู้ที่เกี่ยวข้อง
ไม่สามารถนำไปใช้เพื่อประโยชน์ส่วนตัวได้
มีการติดตามดูแลการดำเนินงานของบริษัทร่วมอย่างสม่ำเสมอ มีการกำหนดวิธีการ
เพื่อให้แน่ใจว่าบริษัทฯ ได้ปฏิบัติตามกฎหมายและข้อบังคับที่เกี่ยวข้อง

(3) มีระบบสารสนเทศและการสื่อสารข้อมูลที่ดี (Information and Communication)

คณะกรรมการบริษัทกำหนดให้มีการพัฒนาและปรับปรุงระบบสารสนเทศและระบบข้อมูลอย่างต่อเนื่อง
ซึ่งส่วนใหญ่เป็นระบบที่บริษัทพัฒนาขึ้นเองให้เหมาะสมกับความต้องการใช้ข้อมูลของหน่วยงานต่างๆ
และสอดคล้องกับลักษณะธุรกิจของบริษัท มีแผนกระบบฐานข้อมูลดูแลการจัดทำข้อมูลที่สำคัญต่างๆ
เพื่อประกอบการตัดสินใจได้อย่างเหมาะสมเพียงพอ ถูกต้องสมบูรณ์
มีรูปแบบเข้าใจง่ายและทันต่อเหตุการณ์ที่ใช้ในการตัดสินใจทั้งต่อกรรมการ ผู้บริหาร พนักงาน
ผู้ถือหุ้นหรือผู้ที่เกี่ยวข้องโดยจัดเก็บไว้เป็นหมวดหมู่
กรรมการบริษัทได้รับหนังสือนัดประชุมพร้อมเอกสารประกอบการประชุมก่อนวันประชุมล่วงหน้าไม่น้อยกว่า
7 วันและรายงานการประชุมมีการบันทึกข้อซักถาม ความเห็น
หรือข้อสังเกตที่สำคัญทั้งที่เห็นด้วยและไม่เห็นด้วย
ผู้บริหารและพนักงานทุกระดับมีความระมัดระวังในการใช้ข้อมูลสารสนเทศ
ตามที่กำหนดไว้ในจรรยาบรรณของบริษัทฯ
และมีนโยบายการรักษาความปลอดภัยของข้อมูลและสารสนเทศโดยให้ทุกคนปฏิบัติอย่างเคร่งครัด
นอกจากนี้บริษัทฯ
จัดให้ฝ่ายเทคโนโลยีสารสนเทศเป็นผู้ดูแลระบบการรักษาความปลอดภัยของระบบคอมพิวเตอร์ที่มีประสิทธิภาพ
รวมทั้งมีการพัฒนาและปรับปรุงระบบร่วมกับสำนักตรวจสอบภายในและหน่วยงานที่เกี่ยวข้อง
และเตรียมแผนฉุกเฉินสำหรับระบบข้อมูลสารสนเทศเพื่อป้องกันข้อมูลสูญหาย
โดยอยู่ภายใต้นโยบายรักษาความปลอดภัยของข้อมูลและสารสนเทศของบริษัทฯ
ส่วนการบันทึกบัญชีได้ปฏิบัติตามนโยบายบัญชีตามหลักการบัญชีที่รับรองทั่วไปและเหมาะสมกับลักษณะธุรกิจของบริษัท
และไม่เคยได้รับแจ้งจากผู้สอบบัญชีในความบกพร่องในการจัดเก็บเอกสารประกอบการบันทึกบัญชี

(4) มีระบบการติดตามและการประเมินผลที่ดี (Monitoring and Evaluation)

บริษัทฯ มีการประชุมคณะกรรมการบริษัทปี 2556 จำนวน 6 ครั้ง
และมีการประชุมกรรมการบริหารเป็นประจำทุกเดือน
และมีการประชุมย่อยระหว่างฝ่ายบริหารเป็นประจำทุกสัปดาห์
เพื่อพิจารณาและติดตามผลการดำเนินงานของฝ่ายบริหารว่าเป็นไปตามเป้าหมายหรือไม่มีการปรับเปลี่ยนกลยุทธ์และปรับปรุงเป้าหมายให้สอดคล้องกับสถานการณ์ที่เปลี่ยนแปลงไป
รวมทั้งจัดให้สำนักตรวจสอบภายในทำหน้าที่ตรวจสอบและประเมินผลการควบคุมภายในทั่วทั้งองค์กรและติดตามความคืบหน้าในการปรับปรุงข้อบกพร่องและรายงานต่อคณะกรรมการตรวจสอบ
ว่าได้มีการปฏิบัติตามระบบการควบคุมภายในที่วางไว้
และรายงานต่อคณะกรรมการบริษัทเป็นประจำทุกไตรมาส

1.  การบริหารความเสี่ยง

คณะกรรมการบริษัท
ให้ความสำคัญเกี่ยวกับการบริหารความเสี่ยงเป็นอย่างมากมอบหมายให้คณะกรรมการบริหารความเสี่ยงเป็นผู้ดูแลการบริหารความเสี่ยงเพื่อใช้เป็นเครื่องมือในการบริหารงาน
โดยจัดให้มีการบริหารความเสี่ยงเพื่อลดความเสียหายที่อาจเกิดขึ้น
เพื่อให้บริษัทฯมีการเติบโตที่ยั่งยืนและสร้างมูลค่าเพิ่มให้แก่ผู้ถือหุ้นในระยะยาว
คณะกรรมการบริหารความเสี่ยงประกอบด้วยผู้บริหารระดับสูงขององค์กรและจากหน่วยงานหลักของบริษัท
เพื่อทำหน้าที่กำหนดขอบเขตและคู่มือนโยบายและแนวทางการบริหารความเสี่ยง (Risk
Management Policy)
ของบริษัทฯและประเมินความเสี่ยงพร้อมทั้งบริหารจัดการความเสี่ยงให้อยู่ในระดับที่ยอมรับได้
รวมถึงติดตามและประเมินผลการบริหารความเสี่ยงของบริษัทฯ
โดยให้ผู้บริหารทุกระดับมีส่วนร่วมในการบริหารความเสี่ยงและกำหนดมาตรการจัดการความเสี่ยงเพื่อที่จะช่วยผลักดันให้บริษัทฯสามารถบรรลุเป้าหมาย
(โปรดดูรายละเอียดในหัวข้อ “การควบคุมภายใน – องค์ประกอบ COSO” และในหัวข้อ
“ความรับผิดชอบของคณะกรรมการ”)

2.  นโยบายการบริหารความเสี่ยง

1.  บริษัทมีนโยบายที่จะบริหารความเสี่ยงให้อยู่ในระดับที่เหมาะสม และมีประสิทธิภาพ
    จึงกำหนดให้การบริหารความเสี่ยงเป็นส่วนหนึ่งของการจัดทำแผนธุรกิจประจำปี
    เพื่อให้สามารถกำหนดแนวทางในการจัดการความเสี่ยงและต้องสอดคล้องDirection
    ของบริษัท รวมถึงการกำหนดงบประมาณ ให้สอดคล้องกัน

1.  ในการนำเสนอโครงการต่างๆ ให้มีการนำเสนอแผนบริหารความเสี่ยง
    เป็นส่วนหนึ่งของแผนงานด้วย

2.  เมื่อผลการประเมินความเสี่ยงอยู่ในระดับสูงมากหรือสูงให้จัดทำมาตรการจัดการเป็นการเร่งด่วนหรือกำหนดให้ฝ่ายบริหารระดับสูงมีหน้าที่ติดตามอย่างใกล้ชิด
    สำหรับความเสี่ยงปานกลาง หรือความเสี่ยงต่ำให้ผู้บริหารระดับฝ่ายเป็นผู้ดูแล

3.  กำหนดให้มีคณะกรรมการบริหารความเสี่ยง (Risk Management Committee)
    โดยมีผู้บริหารระดับสูงที่ได้รับมอบหมายจากประธานกรรมการบริหาร เป็นประธาน
    และกรรมการประกอบด้วยผู้บริหารจากสายงานหลักในบริษัท
    ดำเนินการประเมินและสอบทานผลการประเมินความเสี่ยง
    รวมทั้งทบทวนและเสนอนโยบายที่เกี่ยวข้องกับการบริหารความเสี่ยงอย่างน้อยปีละครั้ง
    โดยในปี 2556 มีการทบทวนความเสี่ยงจำนวน 3 ครั้ง

12. รายการระหว่างกัน

6.  
7.  

  -------------------------------------------------------------------------------------------
  บริษัท/บุคคลที่เกี่ยวข้องกัน      ลักษณะความสัมพันธ์               ลักษณะธุรกิจ
  ------------------------ ---------------------------- -------------------------------------
  1. คุณหญิงพจมาน ดามาพงศ์    บุพการีผู้ถือหุ้นใหญ่                -

  2. นางสาวแพทองธาร ชินวัตร  ผู้ถือหุ้นใหญ่                     -

  3. นายอรรถพล             ผู้บริหาร                       -
  สฤษฎิพันธาวาทย์                                          

  4. นายสมบูรณ์ คุปติมนัส       ผู้บริหาร                       -

  5. นายสุริยา เปลี่ยนสี        ผู้บริหาร                       -

  6. นางสาวจรัญญา           ผู้บริหาร                       -
  ตั้งบรรเจิดสุข                                            

  7. นางสาวพรรณี ธาราพัฒน์    ผู้บริหาร                       -

  8. นางปรารถนา แพทย์สมาน   ผู้บริหาร                       -

  9. มูลนิธิไทยคม             ครอบครัว ผู้ถือหุ้นใหญ่ เป็นผู้ก่อตั้ง    -

  10. โรงพยาบาลพระราม 9    คุณหญิงพจมาน ดามาพงศ์           โรงพยาบาลทั่วไป
                           เป็นผู้ถือหุ้นใหญ่                  

  11. บริษัท                 นายบรรณพจน์ ดามาพงศ์           ธุรกิจอสังหาริมทรัพย์
  บี.บี.ดี.ดีเวลลอปเม้นท์ จำกัด   เป็นผู้ถือหุ้นใหญ่                  

  12. บริษัท อัลไพน์ กอล์ฟ แอนด์ คุณหญิงพจมาน ดามาพงศ์           ธุรกิจสนามกอล์ฟ
  สปอร์ตคลับ จำกัด            นางสาวพินทองทา ชินวัตร          
                           นางสาวแพทองธาร ชินวัตร         
                           เป็นผู้ถือหุ้นใหญ่                  

  13. บริษัท โอเอไอ ลีสซิ่ง     นางสาวพินทองทา ชินวัตร          ธุรกิจรถเช่า
  จำกัด                     เป็นผู้ถือหุ้นใหญ่                  

  14. บริษัท ฮาวคัม สตูดิโอ     ญาติสนิทผู้ถือหุ้นใหญ่               ธุรกิจผลิต
  จำกัด                                                  รับจ้างผลิตและบริการในงานทางด้านบันเทิง

  15. บริษัท วอยซ์ ทีวี จำกัด    นายบรรณพจน์ ดามาพงศ์           ธุรกิจนำเข้าและจำหน่ายเครื่องมือสื่อสารทุกชนิด
                           นางสาวพินทองทา ชินวัตร          และให้บริการงานด้านบันเทิง
                           เป็นผู้ถือหุ้นใหญ่                  

  16. บริษัท เอส ซี ออฟฟิซ     นางสาวพินทองทา ชินวัตร          ธุรกิจให้เช่าที่ดินและบริหารอาคารสำนักงาน
  ปาร์ค จำกัด                นางสาวแพทองธาร ชินวัตร         
                           เป็นผู้ถือหุ้นใหญ่                  

  17. บริษัท เอสซี ออฟฟิซ      นางสาวพินทองทา ชินวัตร          ธุรกิจให้เช่าที่ดิน
  พลาซ่า จำกัด               เป็นผู้ถือหุ้นใหญ่                  

  18. บริษัท พี.ที. คอร์ปอเรชั่น  นางสาวพินทองทา ชินวัตร          ธุรกิจอสังหาริมทรัพย์
  จำกัด*                    นางสาวแพทองธาร ชินวัตร         
                           เป็นผู้ถือหุ้นใหญ่                  

  19. บริษัท อัลไพน์ การ์เด้น    นางสาวแพทองธาร ชินวัตร         ธุรกิจให้คำปรึกษาเกี่ยวกับการออกแบบ
  ดีไซน์ จำกัด                เป็นผู้ถือหุ้นใหญ่                  ภูมิสถาปัตยกรรมและจัด ตกแต่งภูมิทัศน์สวน

  20. บริษัท เชียงใหม่ กอล์ฟ    บริษัท บี.บี.ดี.ดีเวลลอปเม้นท์ จำกัด  ธุรกิจสนามกอล์ฟ
  แอนด์ คันทรีคลับ จำกัด        เป็นผู้ถือหุ้นใหญ่                  

  21. บริษัท เฮลธ์ลิ้งค์ จำกัด    บริษัท บี.บี.ดี.ดีเวลลอปเม้นท์ จำกัด  ธุรกิจโรงแรม
                           เป็นผู้ถือหุ้นใหญ่                  

  22. บริษัท โอเอไอ          คุณหญิงพจมาน ดามาพงศ์           ธุรกิจโรงแรม
  คอนซัลแต้นท์ แอนด์แมนเนจเม้นท์ เป็นผู้ถือหุ้นใหญ่                  
  จำกัด                                                  

  23. บริษัท เรนด์            นางสาวพินทองทา ชินวัตร          ธุรกิจอสังหาริมทรัพย์
  ดีเวลลอปเมนท์ จำกัด**       เป็นผู้ถือหุ้นใหญ่                  

  24. บริษัท ฟอร์เต้           บริษัท โอเอไอ                  ธุรกิจกาแฟ
  (ประเทศไทย) จำกัด         คอนซัลแต้นท์แอนด์แมนเนจเม้นท์ จำกัด 
                           เป็นผู้ถือหุ้นใหญ่                  
  -------------------------------------------------------------------------------------------

  หมายเหตุ

  *
  บริษัทนี้ประกอบธุรกิจให้เช่าพื้นที่อาคารสำนักงานขนาดย่อมได้เปิดดำเนินการมาตั้งแต่ก่อนที่จะนำบริษัทฯ
  เข้าจดทะเบียนในตลาดหลักทรัพย์แห่งประเทศไทย และหลังจากที่บริษัทฯ
  เข้าจดทะเบียนในตลาดหลักทรัพย์ฯ แล้ว
  บริษัทดังกล่าวก็ไม่ได้มีอาคารสำนักงานอื่นให้เช่าเพิ่มเติมนอกเหนือจากที่กล่าวมาข้างต้น
  เพื่อประกอบธุรกิจแข่งขันกับบริษัทฯ นอกจากนี้
  บริษัทดังกล่าวก็มีกลุ่มลูกค้าเป้าหมายแตกต่างกับกลุ่มลูกค้าของบริษัทฯ
  และไม่ได้อยู่ในทำเลเดียวกันกับบริษัทฯ
  โดยอัตราค่าเช่าและบริการของบริษัทดังกล่าวเรียกเก็บสูงสุดในอัตรา 318 บาท/ ตรม.
  ในขณะที่อัตราค่าเช่าและบริการของบริษัทฯ อยู่ในช่วง 350- 600 บาท/ ตรม.

  **
  บริษัทนี้ประกอบธุรกิจให้เช่าพื้นที่อาคารสำนักงานขนาดย่อมได้เปิดดำเนินการมาตั้งแต่ก่อนที่จะนำบริษัทฯ
  เข้าจดทะเบียนในตลาดหลักทรัพย์แห่งประเทศไทย และหลังจากที่บริษัทฯ
  เข้าจดทะเบียนในตลาดหลักทรัพย์ฯ แล้ว
  บริษัทดังกล่าวก็ไม่ได้มีอาคารสำนักงานอื่นให้เช่าเพิ่มเติมนอกเหนือจากที่กล่าวมาข้างต้น
  เพื่อประกอบธุรกิจแข่งขันกับบริษัทฯ นอกจากนี้
  บริษัทดังกล่าวก็มีกลุ่มลูกค้าเป้าหมายแตกต่างกับกลุ่มลูกค้าของบริษัทฯ
  และไม่ได้อยู่ในทำเลเดียวกันกับบริษัทฯ หรือมีทำเลอยู่ในต่างจังหวัด

2.  
3.  
4.  
5.  
6.  
7.  
8.  
9.  
10. 
11. 
12. 

16. 1.  ลักษณะของรายการระหว่างกันกับบริษัท/บุคคลที่เกี่ยวข้องกัน

สำหรับปีสิ้นสุดวันที่ 31 ธันวาคม 2556 รายการระหว่างกันของบริษัทฯ
และบริษัทย่อยกับบริษัท/บุคคลที่เกี่ยวข้องกัน มีรายละเอียดดังนี้

1.  รายการรายได้จากการขาย – เป็นรายการขายที่อยู่อาศัยให้แก่บุคคลที่เกี่ยวข้องกัน

+-------------------------------------------+--------------------------+
| บริษัทที่เกี่ยวข้องกัน                            | รายการระหว่างกันสำหรับปีสิ้นสุด |
|                                           |                          |
|                                           | วันที่ 31 ธันวาคม 2556       |
|                                           |                          |
|                                           | (ล้านบาท)                 |
+-------------------------------------------+--------------------------+
| คุณหญิงพจมาน ดามาพงศ์ ¹                      | 45.51                    |
+-------------------------------------------+--------------------------+
| นางสาวแพทองธาร ชินวัตร ²                    | 26.85                    |
+-------------------------------------------+--------------------------+
| นายอรรถพล สฤษฎิพันธาวาทย์ ³                  | 16.60                    |
+-------------------------------------------+--------------------------+
| นางปรารถนา แพทย์สมาน ⁸                     | 14.20                    |
+-------------------------------------------+--------------------------+
| นายสุริยา เปลี่ยนสี ⁵                          | 8.18                     |
+-------------------------------------------+--------------------------+
| รวม                                       | 111.34                   |
+-------------------------------------------+--------------------------+

2.  รายการรายได้ค่าเช่าและบริการ –
    เป็นรายการให้เช่าพื้นที่และให้บริการแก่บริษัทที่เกี่ยวข้องกัน

+-------------------------------------------+--------------------------+
| บริษัทที่เกี่ยวข้องกัน                            | รายการระหว่างกันสำหรับปีสิ้นสุด |
|                                           |                          |
|                                           | วันที่ 31 ธันวาคม 2556       |
|                                           |                          |
|                                           | (ล้านบาท)                 |
+-------------------------------------------+--------------------------+
| บริษัท เรนด์ ดีเวลลอปเมนท์ จำกัด ²³             | 2.53                     |
+-------------------------------------------+--------------------------+
| บริษัท บี.บี.ดี.ดีเวลลอปเม้นท์ จำกัด ¹¹            | 2.40                     |
+-------------------------------------------+--------------------------+
| มูลนิธิไทยคม ⁹                               | 2.22                     |
+-------------------------------------------+--------------------------+
| บริษัท วอยซ์ ทีวี จำกัด ¹⁵                      | 0.03                     |
+-------------------------------------------+--------------------------+
| บริษัท พี.ที. คอร์ปอเรชั่น จำกัด ¹⁸               | 0.01                     |
+-------------------------------------------+--------------------------+
| รวม                                       | 7.19                     |
+-------------------------------------------+--------------------------+

3.  รายการต้นทุนค่าเช่าและบริการ –
    เป็นรายการค่าบริการในการบริหารอาคารสำนักงานและต้นทุนทางการเงินให้บริษัท/บุคคลที่เกี่ยวข้องกัน

+-------------------------------------------+--------------------------+
| บริษัท/บุคคลที่เกี่ยวข้องกัน                       | รายการระหว่างกันสำหรับปีสิ้นสุด |
|                                           |                          |
|                                           | วันที่ 31 ธันวาคม 2556       |
|                                           |                          |
|                                           | (ล้านบาท)                 |
+-------------------------------------------+--------------------------+
| บริษัท เอส ซี ออฟฟิซ ปาร์ค จำกัด ¹⁶             | 22.68                    |
+-------------------------------------------+--------------------------+
| บริษัท พี.ที. คอร์ปอเรชั่น จำกัด ¹⁸               | 6.21                     |
+-------------------------------------------+--------------------------+
| บริษัท เอสซี ออฟฟิซ พลาซ่า จำกัด ¹⁷             | 3.84                     |
+-------------------------------------------+--------------------------+
| บริษัท อัลไพน์ การ์เด้น ดีไซน์ จำกัด ¹⁹            | 0.33                     |
+-------------------------------------------+--------------------------+
| คุณหญิงพจมาน ดามาพงศ์ ¹                      | 0.07                     |
+-------------------------------------------+--------------------------+
| รวม                                       | 33.13                    |
+-------------------------------------------+--------------------------+

4.  รายการค่าใช้จ่ายขายและบริหาร –
    เป็นรายการค่าบริการต่างๆที่จ่ายให้แก่บริษัทที่เกี่ยวข้องกัน

+-------------------------------------------+--------------------------+
| บุคคลที่เกี่ยวข้องกัน                            | รายการระหว่างกันสำหรับปีสิ้นสุด |
|                                           |                          |
|                                           | วันที่ 31 ธันวาคม 2556       |
|                                           |                          |
|                                           | (ล้านบาท)                 |
+-------------------------------------------+--------------------------+
| บริษัท อัลไพน์ การ์เด้น ดีไซน์ จำกัด ¹⁹            | 6.07                     |
+-------------------------------------------+--------------------------+
| บริษัท โอเอไอ คอนซัลแต้นท์ แอนด์แมนเนจเม้นท์ จำกัด | 2.02                     |
| ²²                                        |                          |
+-------------------------------------------+--------------------------+
| บริษัท วอยซ์ ทีวี จำกัด ¹⁵                      | 1.50                     |
+-------------------------------------------+--------------------------+
| บริษัท พี.ที. คอร์ปอเรชั่น จำกัด ¹⁸               | 1.26                     |
+-------------------------------------------+--------------------------+
| บริษัท อัลไพน์ กอล์ฟ แอนด์ สปอร์ตคลับ จำกัด ¹²     | 1.14                     |
+-------------------------------------------+--------------------------+
| บริษัท โอเอไอ ลีสซิ่ง จำกัด ¹³                  | 1.04                     |
+-------------------------------------------+--------------------------+
| บริษัท เอสซี ออฟฟิซ พลาซ่า จำกัด ¹⁷             | 0.61                     |
+-------------------------------------------+--------------------------+
| บริษัท ฮาวคัม สตูดิโอ จำกัด ¹⁴                  | 0.50                     |
+-------------------------------------------+--------------------------+
| โรงพยาบาลพระราม 9 ¹⁰                      | 0.45                     |
+-------------------------------------------+--------------------------+
| บริษัท เชียงใหม่ กอล์ฟ แอนด์ คันทรีคลับ จำกัด ²⁰    | 0.25                     |
+-------------------------------------------+--------------------------+
| บริษัท ฟอร์เต้ (ประเทศไทย) จำกัด ²⁴            | 0.11                     |
+-------------------------------------------+--------------------------+
| บริษัท เรนด์ ดีเวลลอปเมนท์ จำกัด ²³             | 0.06                     |
+-------------------------------------------+--------------------------+
| บริษัท เฮลธ์ลิ้งค์ จำกัด ²¹                      | 0.05                     |
+-------------------------------------------+--------------------------+
| บริษัท เอส ซี ออฟฟิซ ปาร์ค จำกัด ¹⁶             | 0.01                     |
+-------------------------------------------+--------------------------+
| รวม                                       | 15.07                    |
+-------------------------------------------+--------------------------+

5.  รายการลูกหนี้การค้า –
    เกิดจากการขายที่อยู่อาศัยให้ผู้บริการตามเกณฑ์ที่ได้รับอนุมัติจากคณะกรรมการบริษัท

+-------------------------------------------+--------------------------+
| บุคคลที่เกี่ยวข้องกัน                            | รายการระหว่างกันสำหรับปีสิ้นสุด |
|                                           |                          |
|                                           | วันที่ 31 ธันวาคม 2556       |
|                                           |                          |
|                                           | (ล้านบาท)                 |
+-------------------------------------------+--------------------------+
| นายอรรถพล สฤษฎิพันธาวาทย์ ³                  | 16.12                    |
+-------------------------------------------+--------------------------+
| นางปรารถนา แพทย์สมาน ⁸                     | 13.01                    |
+-------------------------------------------+--------------------------+
| นายสมบูรณ์ คุปติมนัส ⁴                         | 8.09                     |
+-------------------------------------------+--------------------------+
| นายสุริยา เปลี่ยนสี ⁵                          | 7.94                     |
+-------------------------------------------+--------------------------+
| นางสาวจรัญญา ตั้งบรรเจิดสุข ⁶                  | 7.53                     |
+-------------------------------------------+--------------------------+
| นางสาวพรรณี ธาราพัฒน์ ⁷                      | 7.49                     |
+-------------------------------------------+--------------------------+
| รวม                                       | 60.18                    |
+-------------------------------------------+--------------------------+

รายการระหว่างกันเกิดขึ้นจากธุรกรรมต่าง ๆ ซึ่งมีลักษณะของรายการและสัญญาโดยสรุปดังนี้

บริษัทฯและบริษัทย่อย เข้าทำสัญญาต่าง ๆ
กับบริษัท/บุคคลที่เกี่ยวข้องกันโดยธุรกรรมเหล่านี้ได้ทำบนพื้นฐานหรือเงื่อนไขที่จะเอื้อประโยชน์ต่อบริษัทเช่นเดียวกับธุรกรรมที่ทำกับบริษัททั่วไปธุรกรรมที่สำคัญที่บริษัทเข้าทำรายการดังกล่าวสำหรับปี
2556 สรุปได้ดังนี้

-   รายการขายอสังหาริมทรัพย์

บริษัทฯ เข้าทำสัญญาขายอสังหาริมทรัพย์ให้แก่ผู้ถือหุ้นและผู้บริหารของบริษัท

-   รายการให้เช่าพื้นที่ และให้บริการ

บริษัทฯและบริษัทย่อยเข้าทำสัญญาให้เช่าพื้นที่ตลอดจนการบริการในพื้นที่เช่าแก่บริษัทที่เกี่ยวข้องกัน

-   รายการเช่าที่ดิน และรับบริการ

-   บริษัทย่อยเช่าที่ดินจากบุพการีผู้ถือหุ้นใหญ่และบริษัทที่เกี่ยวข้องกัน

-   บริษัทฯ ได้ใช้บริการโรงแรม สนามกอล์ฟ บริการเช่าป้ายโฆษณา บริการรถเช่า ฯลฯ
    จากบริษัทที่เกี่ยวข้องกัน

    1.  ความจำเป็นและความสมเหตุสมผลของรายการ

รายการระหว่างกันในปัจจุบันนั้นเป็นไปตามลักษณะธุรกิจการค้าปกติ
และเป็นการสนับสนุนการดำเนินธุรกิจของกลุ่มบริษัทเพื่อให้เกิดประโยชน์สูงสุดต่อบริษัทฯ
รายการดังกล่าวเป็นรายการที่มีความจำเป็นและสมเหตุสมผล
โดยค่าตอบแทนได้มีการกำหนดเงื่อนไขโดยคำนึงถึงราคาตลาด หรือต้นทุนบวกกำไรที่เหมาะสม
(Cost Plus) โดยต้นทุนดังกล่าวเป็นต้นทุนประมาณการจากการทำงบประมาณของบริษัทฯ
บวกด้วยอัตรากำไรที่ได้กำหนด ซึ่งเป็นอัตรากำไรที่เหมาะสม ทั้งนี้ บริษัทฯ
จะทำการพิจารณาทบทวนต้นทุนและอัตรากำไรดังกล่าวเป็นประจำทุกปี

2.  มาตรการหรือขั้นตอนการอนุมัติการทำรายการระหว่างกัน

ขั้นตอนการอนุมัติการทำรายการระหว่างกัน ในส่วนของรายการธุรกิจปกติที่มีเงื่อนไขการค้าทั่วไป
เช่น การให้เช่าพื้นที่ เป็นต้น บริษัทฯจะกำหนดเงื่อนไขต่างๆ ให้เป็นไปตามลักษณะการค้าทั่วไป
ซึ่งเป็นราคาตลาดที่ใช้กับลูกค้าทั่วไป หรือกำหนดโดยคำนึงถึงต้นทุนที่เกิดขึ้นจริงบวกกำไรที่เหมาะสม
ในส่วนของรายการอื่น บริษัทฯ จะพิจารณาเงื่อนไขตามลักษณะการค้าทั่วไป
โดยใช้อ้างอิงตามราคาตลาดทั่วไป ในกรณีที่ไม่สามารถหาราคาตลาดที่ใช้ในการเปรียบเทียบ
บริษัทฯจะดำเนินการจัดหาผู้เชี่ยวชาญอิสระที่ได้รับความเห็นชอบจากสำนักงาน ก.ล.ต. ไม่น้อยกว่า
3 ราย เพื่อประเมินราคาตลาด เพื่อให้ได้มาซึ่งราคาและเงื่อนไขที่เหมาะสม
ไม่เกินกว่าค่าเฉลี่ยของผู้ประเมินอิสระทั้งหมดนั้นเพื่อให้เกิดประโยชน์สูงสุดต่อบริษัทฯ และผู้ถือหุ้น
ทั้งนี้ บริษัทฯ ต้องดำเนินการเสนอให้คณะกรรมการตรวจสอบ
พิจารณาให้ความเห็นถึงความสมเหตุสมผลของรายการและความเหมาะสมของราคาในการอนุมัติรายการระหว่างกันนั้น
ก่อนนำเสนอขออนุมัติจากคณะกรรมการหรือผู้ถือหุ้นตามแต่กรณี

ทั้งนี้ การปฏิบัติตามข้อกำหนดเกี่ยวกับการเปิดเผยข้อมูลการทำรายการเกี่ยวโยง
และการได้มาหรือจำหน่ายไปซึ่งทรัพย์สินที่สำคัญของบริษัทฯหรือบริษัทย่อย
บริษัทฯจะปฏิบัติตามกฎหมายว่าด้วยหลักทรัพย์และตลาดหลักทรัพย์และข้อบังคับ ประกาศ คำสั่ง
หรือข้อกำหนดของตลาดหลักทรัพย์แห่งประเทศไทย รวมตลอดจน
ถึงมาตรฐานการบัญชีที่กำหนดโดยสภาวิชาชีพบัญชี

3.  นโยบายหรือแนวโน้มการทำรายการระหว่างกันในอนาคต

สำหรับแนวโน้มการทำรายการระหว่างกันในอนาคต จะยังประกอบด้วยรายการธุรกิจปกติ เช่น
การให้เช่าพื้นที่ เป็นต้น นอกจากนี้ ยังอาจมีรายการซื้อขายที่ดินกับบริษัทที่เกี่ยวข้อง
รวมถึงรายการอื่นๆ ทั้งนี้
การทำรายการระหว่างกันที่จะเกิดขึ้นในอนาคตจะต้องก่อให้เกิดประโยชน์แก่บริษัทฯ
และเป็นไปตามมาตรการหรือขั้นตอนการอนุมัติที่ได้กล่าวไว้แล้วข้างต้น